Zahvaljujem gospodine predsjedniče i pozdravljam sve zastupnice i zastupnike, dakle pred vama je Prijedlog Zakona o izvoru vijeća i predstavnika nacionalnih manjina. Ustavnim zakonom o pravima nacionalnih manjina propisano je da pripadnici nacionalnih manjina s ciljem unapređivanja, očuvanja i zaštite položaja nacionalnih manjina, biraju svoje predstavnike radi sudjelovanja u javnom životu i upravljanju lokalnim poslovima putem vijeća i predstavnika nacionalnih manjina u jedinicama samouprave, dakle, općinama, gradovima i županijama. Članovi vijeća nacionalnih manjina i predstavnici nacionalnih manjina biraju se neposredno tajnim glasovanjem za razdoblje od 4 godine, a na postupak izbora i druga pitanja u svezi s njihovim izborom, shodno se primjenjuju odredbe zakona kojima se uređuje izbor članova predstavničkih tijela. Zakonom o lokalnim izborima iz 2012.g. bilo je propisano da će se postupak izbora članova vijeća i predstavnika nacionalnih manjina urediti posebnim zakonom i to je upravo ovaj koji se trenutno nalazi pred vama. Donošenje ovog zakona utvrđeno je i operativnim programima za nacionalne manjine 2017., 2020., te se ovim izbornim zakonom predlaže na cjelovit način urediti izbore za vijeća i predstavnike nacionalnih manjina. Koja su to osnovna, evo ja ću samo u nekoliko rečenica pokušat ukazat na osnovna pitanja koja se predlažu urediti ovim zakonom, znači, osim propisivanja aktivnog i pasivnog biračkog prava, propisuje se vrijeme održavanja izbora. Prema ovom prijedlogu, to je prva nedjelja u listopadu svake četvrte godine, propisuje se da su ovlašteni predlagatelji kandidata sukladno odredbama ustavnog zakona, udruge nacionalnih manjina i pripadnici nacionalnih manjina odnosno birači ovisno o broju kako je to predviđeno ustavnim zakonom. Propisuje se zabrana kandidiranja, dakle, za policijske službenike, djelatne vojne osobe, općinske načelnike i sl. i zabrana višestrukog kandidiranja u istoj izbornoj jedinici. Uz kandidate za predstavnike nacionalnih manjina, na kandidaturi se navodi i kandidat za njegovog zamjenika. Dakle, do sada predstavnik nije imao zamjenika, ovim zakonom uvodimo i tu novinu. U odredbama koje se odnose na objavu lista kandidata za članove vijeća i kandidatura za predstavnike, propisano je da se objavljuju na oglasnoj ploči i na mrežnim stranicama, dakle, ukidamo i onaj dio u javnim glasilima, kako bi što više smanjili troškove za jedinice lokalne odnosno područne samouprave. Propisuje se izborna promidžba s tim da ovim zakonom nisu predviđene odredbe o izbornoj šutnji, to također predstavlja novinu i mi mislimo da olakšava provedbu izbora budući da se radi o tijelima koja imaju savjetodavnu ulogu u radu lokalnih i područnih jedinica, pa ocjenjujemo da bi izuzetak, ovaj izuzetak, olakšao provedbu izbora. Propisano je također pravo na troškove izborne promidžbe. Propisano je također da su tijela za provedbu izbora, znači, sva ona tijela koja inače provode izbore, od Državnog izbornog povjerenstva na dalje. U odnosu na prebrojavanje glasačkih listića propisano je da ako se nakon prebrojavanja glasačkih listića utvrdi da je broj listića veći od utvrđenog broja birača koji su pristupili glasovanju, birački odbor će o tome sastaviti službenu zabilješku u zapisniku, te će nadležno izborno povjerenstvo odlučiti je li višak glasačkih listića mogao utjecati na rezultat izbora. Ovisno o toj odluci, uvažit će se dobiveni rezultati ili odrediti ponavljanje izbora, dakle, ovo također predstavlja jednu novinu i omogućuje fleksibilnije postupanje s obzirom da sukladno drugim izbornim zakonima, dakle, je situacija ipak drukčija. Propisan je također i početak i kraj mandata, a kao novina je propisano da je predsjednik vijeća nacionalne manjine ovlašten nakon prestanka mandata do konstituiranja vijeća, u novom mandatu obavljati samo one poslove koji su nužni za redovito poslovanje odnosno funkcioniranje vijeća. U odnosu na konstituirajuće sjednice vijeća propisano je da konstituirajuće sjednice sazivaju župani, gradonačelnik Grada Zagreba, gradonačelnici i općinski načelnici u roku od 45 dana od konačnih rezultata izbora. Novac odnosno sredstva potrebna za provođenje ovog zakona, osigurana su u državnom proračunu za 2019.g. i u projekcijama za 2020. i 2021., a primjena ovog zakona doprinijet će unapređenju, očuvanju i zaštiti položaja nacionalnih manjina u dijelu koji se odnosi na izbore za vijeće i predstavnike nacionalnih manjina, a radi njihova sudjelovanja u javnom životu i upravljanju lokalnim poslovima. Stoga se predlaže HS da se ovakav prijedloga zakona, naravno, nakon procedure, usvoji. Hvala vam lijepa.
Zahvaljujem državnom tajniku, imamo 4 replike, prvi je kolega Maras, izvolite.
Hvala lijepo. g. Državni tajniče, ono šta mene više zanima od čisto tehničkih izbora novih pravila, zanima me koliko, imate li neke analize, koliko ti predstavnici u vijećima nacionalnih manjina doprinose određenim aktivnostima i da vidimo da li se zbilja ispunila svrha iz zakona odnosno ono što smo mi svjesni u RH da su nacionalne manjine bogatstvo RH, da mi kao država smo potpuno otvoreno društvo i želimo promovirati i zaštitu kulturnu i tradicije nacionalnih manjina, tako da, zanima me da li imate možda neke analize koliko je input osim šta sudjeluju na određenim sjednicama, šta imamo u određenim gradovima s obzirom sukladno zakonu i dogradonačenika i dožupana iz nacionalnih manjina, želim vidjeti koja je zbilja korist [[Upadica: Hvala]] i koliko, koji konkretno koristi imamo od zakona koji se predlaže. Hvala lijepo.
Hoćete odgovor ili kasnije? Dobro, onda druga replika, kolega Žagar, izvolite.
Hvala predsjedniče, uvaženi državni tajniče, evo 3 pitanja, ali bih vas molio odgovor. Dakle, datum je predviđen za listopad ove godine, hoće li taj datum s obzirom na prijedlog i Odbora za pravo nacionalne manjine, hoće li taj datum ostati za 4 godine ili će se prebaciti u svibanj? Rekli ste da je novac osiguran, šta to znači da je novac osiguran u proračunu? Meni se čini da izbore plaćaju jedinice lokalne samouprave. I treće pitanje, članak 107 novčanom kaznom od 2000 kuna kazniti će se za prekršaj kandidat za davanje netočnih podataka. Ne čini nam se da je ta kazna drakonska. Čemu ta uopće odredba od 2000 kuna? To je kao kada bi, recimo kada bi to prenijeli na lokalne izbore, kada bi se kandidata za općinskog načelnika kaznilo sa 500 tisuća ili milijun kuna. To nije dobra odredba. Dovoljno je da nadležno izborno povjerenstvo obavijesti nadležno općinsko državno odvjetništvo pa da onda kasnije sud odluči o tome u kojem smislu je prekršen zakon i da odredi kaznu. Evo to su ta tri kratka pitanja. Ja vas molim da odgovorite ako ne možete sada u replici, pa onda makar uzmete kasnije riječ pa odgovorite. Hvala.
Idemo na treću repliku. Kolega Kajtazi, izvolite.
Zahvaljuje se poštovani predsjedniče Hrvatskoga sabora, poštovani državni tajniče. Pozdravljam izmjene i dopune Zakona o izboru vijeća i predstavnike nacionalnih manjina. Ali međutim, moramo javnost upoznati da, sa činjenicom da ta naša vijeća sa iznimkom grada Zagreba teško ili nikako ne funkcioniraju. Mnoga su vijeća na samom rubu opstanka. Ovim putem želim saznati je li predlagatelj uzeo u obzir i tu dimenziju, odnosno činjenica da većina vijeća na razini općine i gradova i županija nema prostora, sredstva i uvjete za rad a samim time nemaju čak ni mogućnost djelovanja. Moramo pronaći bolji model, podršku rada vijeća a u budućnost izbori za predstavnike nacionalnih manjina održati paralelno sa lokalnim izborima tako da bi bilo što veća izlaznost.
Nećete odgovoriti? ... [[Upadica se ne čuje.]] Dobro. I zadnji je kolega Stričak, izvolite.
Hvala predsjedniče, kolegice i kolege, državni tajniče. Nedavno sam imao jedan sastanak sa predstavnicima Vijeća nacionalnih manjina sa područja Varaždinske županije. Upravo smo raspravljali o znači njihovom radu, osiguravanju prostora i boljih uvjeta. Upoznati su sa donošenjem ovog zakona. Međutim bilo je jedno njima važno pitanje da li je moguće da kod tih izbora imaju veći broj biračkih mjesta, odnosno barem prema nekom bivšem ustroju, znači da veći centri imaju svoja birališta. Hvala.
Dobro državni tajnik će znači nakon rasprave kolege Jankovicsa 5 minuta. A sada pitam izvjestitelje odbora žele li uzeti riječ? Ako ne, onda idemo na raspravu. Kolega Jankovics izvolite.
Poštovani gospodine predsjedniče, cijenjeni državni tajniče, kolegice i kolege. U ime Kluba zastupnika nacionalnih manjina, htio bih prije svega izraziti zadovoljstvo činjenicom da je ovaj zakon nakon evo toliko mandata kada smo pokušavali da on dođe na dnevni red, došao na dnevni red. Ovdje zahvala ide iz Savjeta za nacionalne manjine g. Tolnaueru koji taj zakon gura već evo 6.-tu godinu i ovo je prva Vlada koja je prihvatila dakle da taj zakon, da izbore za Nacionalne manjine važna tijela a to su vijeće i predstavnici nacionalnih manjina, reguliramo, njihov izbor reguliramo dakle posebnim zakonom a ne da temeljem Ustavnog zakona o pravima nacionalnih manjina primjenjujemo zapravo Zakon o izborima predstavničkih tijela jedinica lokalne samouprave kojeg ne primjenjujemo uopće od 2012. godine. Dakle to je bio jedan pravni problem kojega evo ovim prijedlogom dakle novog zakona rješavamo. I kažem, u ime kluba nacionalnih manjina mogu općenito reći prije svega mišljenje, kasnije ću ući u nekoliko detalja da smo sa ovim prijedlogom zadovoljni. To ne znači da se on ne može popraviti ali cijela slika odražava dakle stav ove Vlade koja je izvršila obećanje da će ovaj zakon doći na vrijeme na dnevni red. I mogu samo ponoviti dakle imamo i činjenicu da je ova Vlada donijela i operativni program za nacionalne manjine 2017./2020. koje po stavu ovog kluba to je najvažniji element od Ustavnog zakona o pravima nacionalnih manjina. Dakle poruka je dobra i sad mislimo dakle da je ovaj zakon isto OK i sama činjenica je on ovdje je dobra, a onda neke stvari možda i zbog hrvatske javnosti trebamo objasniti. Ja ću nastojati to ukratko i možda upozoriti na neke stvari koje do drugog čitanja trebamo popraviti. Što se tiče samih vijeća i predstavnika nacionalnih manjina, dakle formirani su, oni su ustrojeni i Ustavnim zakonom o pravima nacionalnih manjina iz 2002. godine. Prvi put smo izbore imali 2003. dakle upravo istječe mandat dakle 4.tom sazivu vijeća i predstavnika nacionalnih manjina. Izbori za vijeće nacionalnih manjina su najizravniji izbori dakle gdje svakog od člana vijeća nacionalnih manjina i birači nacionalnih manjina biraju, neposredno biraju, biraju izravno, biraju preferencijalno, to je evo popularan naziv. Dakle da ilustriram možda hrvatskoj javnosti, dakle na županijskoj listi za neko vijeće nacionalnih manjina bira se 25 kandidata na način da svaki birač glasa za broj kandidata koji želi do 25, dakle 25 preferencijalnih glasova. To predstavlja pred biračke odbore jedan zanimljiv zadatak, izazov. Međutim, evo mi smo 4 puta takve izbore proveli i uistinu možemo reći da je intencija zakonodavca da u vijećima nacionalnih manjina budu oni članovi, pripadnici nacionalnih manjina koji imaju najbolji legitimitet da je taj cilj dakle proveden. Ono što u ovom zakonu u odnosu na prethodne, prethodna 4 izborna ciklusa, dakle predlažemo to je dakle 5, ja ću reći nekih novina koje su na prijedlog dakle Kluba zastupnika nacionalnih manjina koji je imao svoje članove u odboru, dakle u povjerenstvu koje je izrađivalo ovaj prijedlog i prije javne rasprave a i poslije smo također dakle klub zastupnika nacionalnih manjina je bio dio dakle intenzivnog razgovora sa Ministarstvom uprave oko ove varijante koja je ovdje. Dakle, što se tiče novina, možda je to važno možebitnim kandidatima da znaju na vrijeme ukoliko je, možda još nisu stigli pročitati prijedlog ovog zakona. Dakle kao što je i gospodin državni tajnik rekao uvodimo instituciju zamjenika predstavnika nacionalne manjine. Dakle imali smo u proteklih 16 godina mandate, dakle u jedinicama lokalne samouprave gdje je broj date nacionalne manjine između 100 i 200 i dogodi se što već život donese, da li smrt, da li ostavka, da li nešto drugo da ta jedinica lokalne samouprave iako ustavnim zakonom bi trebala imati predstavnika za ... [[Govornik se ne razumije.]] nacionalnu manjina ona ostane bez njega. Mi sad ovim zakonom uvodimo institut zamjenika za predstavnika, što znači da će se zajedno sa kandidatom za predstavnika kandidirati i njegov zamjenik, ap ako se dogode dakle, nepredviđeni događaji tijekom mandata, onda imamo za to rješenja, ne moramo ići u novi izbor. Što se tiče vijeća, tamo je slučaj, dakle, prestanka mandata reguliran na način, da ulazi prvi neizabrani mandat i to ako nema izabrani, bitno je da imamo preko 50% članova uvijek. Što se tiče datuma, pozdravljamo činjenicu, da je on ovim zakonom fiksiran, on je trenutno u varijantni da će biti u listopadu. Dakle, činjenice da smo imali izbore u ova 4 mandata od ožujka do srpnja, dakle, jedan vrlo rastezljiv i oni izbori u srpnju su rezultirali katastrofalnom izlizanošću, dakle, mislim da je to bilo 2011. g. dakle, pozdravljamo činjenicu i pozdravljamo ideju zakonodavca, zajedno s nama, da se taj datum fiksira, o tome kada će biti, o tome možda još trebamo promisliti. Što se tiče zabrana kandidiranja, zabrana kandidiranja je dobra, dakle, isto kao i na izborima za jedinice lokalne, područne samouprave dakle, za djelatne vojne osobe, za policajce, dakle, postoji zabrana kandidiranja, ali pozdravljamo činjenicu da je uvažen naš prijedlog, da se zamjenici načelnika, s obzirom da imamo brojne jedinice lokalne samouprave, gdje postoje zamjenici načelnika, iz reda nacionalne manjine, dakle, kao poseban institut zastupljenosti nacionalne manjine u izvršnom tijelu, da se njima omogući kandidiranje, a da se zapravo zabrani kandidiranje, političkim izabranim zamjenicima nacionalnih manjina iz reda političkih izabranih zamjenicima načelnika, koji su stjecajem okolnosti pripadnici nacionalne manjine. Mislimo da je to jedna dobra fina fina ideja da su ta dva instituta razdvojena. Pozdravljamo i činjenicu, dakle, da je ustanovljen, osim najvećeg broja kandidata, koji predlagatelju u ovom slučaju udruga nacionalne manjine ili birači mogu predložiti da je ustanovljen, osim najvećeg koji je na nivou i općina 10 na nivou gradova 15, na nivou gradova 25, dakle, da je ustanovljen i najmanji broj kandidata, koji određeni predlagatelj može predložiti. Do sada su mogli predložiti jedno, pa ako su bili jedini ako su predložili, onda nije bilo smisla birati tog jednog, nego je ustanovljeno dakle da se najmanji broj mora, da postoji najmanji broj kandidata koji određeni predlagatelj mora predložiti, a to je na nivou općine 6 na nivou grada 8 na nivou županije 13. I osim toga, postoji jedan novi institut koji ćemo evo mi prvi isprobati, a to je da prema ovom zakonu neće biti izborne šutnje. Što znači da sve one možebitni problemi koji su se ponavljali na dan izbora, jer je kako je obično stres tada taj dan bude malo veći nego prethodnih dana, dakle, da i to nismo uspjeli to kontrolirati, nismo uspjeli institucionalizirati, dakle, malo ćemo liberalnije pristupiti, odnosno, dakle, ni na dan izbora niti u subotu, neće biti izborne šutnje. Možda je to jedan lakus papir, da vidimo i za neke druge izbore, jer postoje broje zemlje, gdje taj institut uopće ne postoji, a i činjenica kako ga je i ovdje gdje ga imamo uvedeno, za brojne izbore, kako ga uopće možemo kontrolirati ili sankcionirati. Dakle, generalna slika kako rekoh na početku da je veliki napredak u mandatu ove vlade, da smo usvojili i operativni program za nacionalne manjine, koje se provodi. Velik je napredak da smo evo, nakon punih 6, 7 g. od inicijative savjeta za nacionalne manjine došli u ovu fazu, da ga ova vlada predlaže i ja sam uvjeren da ćemo ga vrlo brzo i usvojiti. Dvije stvari, ipak iz Kluba Nacionalnih manjina smatramo da bi trebalo razmisliti do drugog čitanja, koje predlažemo da bude dosta brzo, dakle, prva je činjenica da li je dobro u čl. 7. da su izbori predviđeni za listopad, jer je ovaj saziv kojem ističe mandat, izabran 31. svibnja 2015. g. a prema ustanovom Zakonu o pravima nacionalnih manjina, mandat traje 4 g. ne 4 g. i 6 mj. ne 4 g. i 4 mj. nego 4 godine. I mi smo prijedloga dojam je da je to provedivo, izvodivo, ukoliko dovoljno se brzo brzo vrati na drugo čitanje, da izbori budu prvi tjedan u svibnju, to bi bilo dovoljno daleko od europskih izbora, a još uvijek izvedivo, uostalom, Vijeće i predstavnici koji su sada u mandatu, dobro znaju kada im mandat ističe, jer su birani, kako rekoh 31. svibnja 2015. g. Dakle, prijedlog Kluba zastupnika Nacionalnih manjina i dalje je Ministarstvo uprave da izbori budu u svibnju. Dakle, prvog tjedna u svibnju. Što se tiče drugog našeg prijedloga, s obzirom na taj jedan dosta značajan liberalizam po pitanju izbora, dakle, biranje svakog, doslovno svakog člana poimenično, pojedinačno, dakle, mi smo predložili, Klub zastupnika Nacionalnih manjina je predložio da se na izbornom listiću, razmisli o uvođenju dakle i skraćenog naziva predlagatelja, uz naziv svakog od kandidata, jer smo kod pojedinih nacionalnih manjina, gdje imamo više predlagatelja, dakle, 4 ili 5 udruga, a to na županijskoj listi znači 100 ili 125 kandidata gdje postoji dobra vjerojatnoća da će brojni kandidati biti istog prezimena, čak i istog imena i prezimena, i onda se ne pojavljuje samo problem kod birača koji ne znaju za koga su točno glasali, ako glasuju recimo za nekog Petrovića, ali postoji problem i nakon izbora, da taj Petrović ne zna da li je on izabran ili je izabran neki drugi Petrović. Dakle, bilo bi dobro kada bi se iza svakog kandidata i to je u prijedlogu Kluba zastupnika Nacionalnog manjina, da se iza svakog kandidata, na biračkom listiću napiše skraćeni naziv udruge predlagatelja, to ne bi smjelo pretjerano, zahtjevno biti niti tehnički. Smatramo da je to izvedeno, to su čl. 19. i 56. ovog zakona. Što se tiče i moji prethodnici ovdje u replikama su govorili o nekim problemima koje ne možemo riješiti, dakle, izbornim zakonom, to su broj biračkih mjesta, to su sredstva za rad vijeća i predstavnika nacionalnih manjina, odnosno, problem koji nije spomenut to je pravna osobnost, predstavnika koji se služe vlastitim OIB-om u prometu, a tu je povijest pokazala da su se događale svakakve hazardne situacije, dakle, to jesu problemi, oni se po našem viđenju osim biračkih mjesta mogu riješiti samo izmjenom ustavnog Zakona o pravima nacionalnih manjina, koji je dakle, zakon kojeg bismo 2002. donijeli dvotrećinskom većinom. Ne vidim realnu mogućnost za to. Što se tiče broja biračkih mjesta, ono je uistinu gorući problem i kada gledamo novinska izvješća dan ili dva nakon izbora ona pokazuju vrlo malu izlaznost, a jedan od razloga vrlo male izlaznosti je upravo jako mali broj biračkih mjesta. Dakle, što se tiče velike slike, generalne slike, ja mogu reći da je Klub zastupnika Nacionalnih manjina, kao vjerojatno najzainteresiraniji u ovom Saboru za ovaj Zakon zadovoljan, dakle mi smo zadovoljni s ovim Prijedlogom Zakona, i činjenicom da je Zakon ovdje, ona pokazuje nedvosmislenu poruku Vlade Republike Hrvatske da se ozbiljno namjerava baviti problemima koji tište nacionalne manjine, i izglasavanjem ovog Zakona zapravo zatvaramo kompletnu pravnu sliku vezano uz ostvarivanje svih političkih prava nacionalnih manjina u Republici Hrvatskoj. Pozivamo Ministarstvo uprave i samu Vladu Republike Hrvatske da razmisli oko članka 7., dakle oko termina izbora, mi smatramo da bi bilo čak možda i protuzakonito da se produljava mandat Vijeće i predstavnika nacionalnih manjina izabranih 31.05.2015. godine. Naš konkretan prijedlog je da to bude u prvoj nedjelji u svibnju, stalno. I drugi prijedlog je dakle da se iza imena kandidata na biračkom listiću, dakle, obvezno navede skraćeni naziv predlagatelja. Smatramo da su to prijedlozi realni, bili prošli oni ili ne, svejedno, poruka i sam sadržaj ovog Zakona je dobar i zasigurno ćemo ga podržati. Hvala vam.
Idemo na drugu raspravu, odnosno, pardon, sada je na redu u ime predlagatelja, državni tajnik Nekić. Izvolite, pet minuta.
Zahvaljujem. Dakle, što se tiče svih ovih prijedloga i upita, postoje dakle oni koji se mogu riješiti ovim Zakonom, kako ste uostalom i vi rekli, a postoje oni koje ne možemo riješiti ovim Zakonom. Što se tiče datuma izbora, mislim da je to nekako najvažnije pitanje koje se iskristaliziralo kroz ovu raspravu, dakle, Ministarstvo uprave nije nesklono da prihvati ovaj vaš prijedlog, ali samo upozoravamo, znači, na rokove. Danas je 14. veljače, ako bi izbori bili 05. svibnja, znači rokovi nam počinju teći 05. travnja, to znači da do 05. travnja ovaj uvaženi Dom treba donijet Zakon, a imamo još jedno čitanje, osim toga, znači, Vlada mora donijeti odluku i tek nakon odluke Vlade Republike Hrvatske o raspisivanju izbora, znači, teku rokovi. Da bi rokovi počeli teći od 05. travnja, znači, Vlada bi, vladina odluka bi trebala stupiti na snagu najkasnije do 04. travnja. Znači, s obzirom da, ovaj, paralelno praktično Ministarstvo uprave mora raditi na pripremi za, znači, izbore za EU parlament, mi, znači, moramo biračke spiskove zaključiti i za te izbore, a za svaku jedinicu lokalne samouprave, znači, moramo, u nekim jedinicama ima i dosta lista nacionalnih manjina, znači, za svaku jedinicu moramo napraviti posebne liste. Dakle, mi nismo neskloni da prihvatimo ovaj vaš prijedlog, i ja vam doista i zahvaljujem, znači, ne samo vama osobno, nego i uopće svim predstavnicima nacionalnih manjina koji su sudjelovali u kreiranju, zajedno s nama ovoga, ovoga Zakona. Dakle, što se tiče drugog vašeg pitanja, to je uvođenje skraćenog naziva, ja mislim da mogu sada reći da to ne bi po nama bio nikakvi problem, ali evo, dozvolite mi još da do drugog čitanja, se konzultiram malo sa ljudima koji su operativno radili na ovom Zakonu, pa ćemo vam konačan odgovor onda dat' u drugom čitanju. Što se tiče znači, samih jedinica lokalne samouprave, uvaženi zastupnik Kajtazi je evo spominjao da Vijeća nemaju prostora, nemaju financijskih sredstava, znači, to ovisi od jedinice do jedinice lokalne samouprave, imamo i pozitivnih primjera, a imamo nažalost i onih koji nisu, nisu tako pozitivni, tako da, evo, mi pokušavamo s jedinicama lokalne samouprave, ono, radit na obrazovanju kako bi rekao jel', pa da sve jedinice lokalne samouprave shvate jel' da je to izuzetno bitno, i da uspostavimo jedan cijeli standard za sve jedinice jednak. Što se tiče analize doprinosa, ja dakako ovoga trenutka nemam tu analizu, ali po svim ovim pitanjima spremit ću se za drugo čitanje, pa evo i zastupniku Marasu ćemo pokušati odgovoriti, znači, u drugom, drugom čitanju. Mislim da nisam, nisam ništa zaboravio, jedino ovu kaznu od 2000 kuna, razmotrit ćemo i vaš ovaj prijedlog, da vidimo dal' je to možda pretjerana cifra, pa ću vam konačan odgovor dat' u drugom čitanju. Hvala lijepo.
Idemo sa dvije replike. Kolega Maras, izvolite.
Hvala lijepo gospodine Nekić. Mislim zabrinjavajuće je ovo šta govore ovdje predstavnici nacionalnih manjina i bojim se da je to jednim dijelom i u ishodištu problema u Hrvatskoj, i na političkoj sceni u Hrvatskom saboru političke trgovine, jer omogućujete nekim političkim akterima da na taj način svojim proračunima, skupljaju i novcem poreznih obveznika, recimo to je u gradu Zagrebu posebno izraženo, jer onda kada država ne osigura, kada gradovi i općine ne osiguraju za djelovanje, ovo što je rekao zastupnik Kajtazi, onda će pojavljuju tu lokalni politički trgovci, kao što je to gradonačelnik Bandić, i novcem zagrebačkih, odnosno zagrebačkih poreznih obveznika, na neki način trguju. I to je ono šta je problem po meni kada govorimo o Vijećima nacionalnih manjima, doduše čudi da su upravo zastupnici nacionalnih manjina svi u Klubu Milana Bandića. To vam pokazuje samo smjer na koji način djeluju nacionalne, Vijeća nacionalnih manjina u Hrvatskoj.
Hvala vam. Odgovor, izvolite. Nećete odgovorit? Kolega Jankovics, izvolite vi.
Pa evo ja bi samo još jednom htio zahvaliti, naravno da sve ove dvojbe sa gospodinom državnim tajnikom oko naših prijedloga, smo do sad prošli, ja vas samo upozoravam sve, dakle, da su u sadašnjem sastavu Vijeća i predstavnici nacionalnih manjina izabrani u svibnju 2015. godine, a članak 24. ustavnog Zakona o pravima nacionalnih manjina, kaže da mandat traje četiri godine. Dakle, moramo se koncentrirat na to da najvjerojatnije Ustavni zakon nećemo tako skoro moć' promijeniti, a onda ga se moramo držati. Sukladno tome, mislim da te tehničke stvari zapravo, to je stav naš, nas osam, dakle Kluba zastupnika nacionalnih manjina, dakle, da, da to možemo izvesti u ovom kratkom roku, ja sam siguran da će Vlada pokazat dovoljno razumijevanja. Hvala vam.
Sada će u ime Kluba zastupnika HDZ-a, govoriti poštovana kolegica Marija Jelkovac. Izvolite.
Hvala lijepa poštovani predsjedniče Hrvatskog sabora, poštovane kolegice i kolege. Evo kako je i u ime predlagatelja rečeno, ustavni Zakon o pravima nacionalnih manjina propisao je ustvari da nacionalne manjine kroz svoja vijeća i putem predstavnika nacionalne manjine, sudjeluju u javnom životu i u upravljanju poslovima u jedinicama lokalne odnosno područne samouprave. Ustavni zakonom propisani su i uvjeti za izbor vijeća i predstavnika nacionalnih manjina, propisano je da u jedinicama na čijem području pripadnici nacionalne manjine čine 1,5% od ukupnog stanovništva odnosno na čijem području živi više od 200 pripadnika pojedine nacionalne manjine te u jedinicama područne samouprave na čijem području živi više od 500 pripadnika nacionalne manjine, mogu izabrati vijeće nacionalna manjine. U slučaju kad na području jedinice samouprave živi najmanje 100 pripadnika nacionalne manjine tada oni biraju svog predstavnika. U vijeće nacionalne manjine općine bira se 10 članova, grada 15 članova a županije 25 članova. Kandidate mogu predlagati udruge nacionalnih manjina ili pojedinci, pripadnici nacionalnih manjina s područja za koje se bira. Za utvrđivanje ovih parametara mjerodavan je popis stanovništva. Vijeće nacionalnih manjina i njihov predstavnik biraju se neposredno, tajnim glasovanjem na mandat od 4 godine. Na izbor vijeća nacionalnih manjina i predstavnika nacionalnih manjina do sada se primjenjivao zakon kojim se uređuje izbor predstavnika tijela jedinica lokalne samouprave. Budući je 2012. g. stupio na snagu Zakon o lokalnim izborima te je člankom 136. tog zakona propisano da će se postupak izbora članova vijeća nacionalnih manjina i predstavnika nacionalnih manjina urediti posebnim propisom, pred nama je stoga danas i ovaj Prijedlog Zakona o izboru vijeća i predstavnika nacionalnih manjina kao poseban propis. Prijedlogom ovog zakona uređuje se prije svega izbor članova vijeća i predstavnika nacionalnih manjina, biračko pravo, slobode i prava u ostvarivanju biračkog prava, raspisivanje i održavanje izbora. Kako smo čuli, utvrđeno je da se izbori održavaju prve nedjelje u mjesecu listopadu svake 4 godine. Uređuje se i postupak kandidiranja i zabrana kandidiranja i zabrana kandidiranja za one birače koji su policijski službenici te djelatne vojne osobe a isto tako oni koji obnašaju dužnost općinskog načelnika, gradonačelnika, župana ili njihovih zamjenika za onu jedinicu u kojoj se također bira vijeće odnosno predstavnik nacionalne manjine. Kao novine uvodi se mogućnost da se u kandidature uz kandidata za predstavnika nacionalne manjine, predloži i njegov zamjenik te bi se na taj način riješila situacija kad predstavniku nacionalne manjine prestane mandat prije isteka mandat od 4 godine, na taj način ta nacionalna manjina ne bi do kraja mandata ostala bez svog predstavnika i smatramo da je ta novina dobra. Zatim se propisuju obveze izbornih povjerenstava i način objave kandidacijskih lista i zbirne kandidacijske liste koje se objavljuju po ovom prijedlogu na oglasnoj ploči i putem mrežnih stranica jedinice za koje se jedinice lokalne samouprave odnosno područne samouprave za koju se provode izbori a ne više kao do sada u javnim glasilima. Propisana je i izborna promidžba na način da ona započinje prvog dana nakon objave zbirnih lista ali nije propisan njen završetak što znači da nije propisana izborna šutnja za razliku od primjene odredbi koje su do sada bile na snazi. To je predloženo kao novina i možda je i dobro iz razloga što uloga ustvari vijeća nacionalnih manjina kao i predstavnika je ustvari savjetodavnog tipa i da bi se ustvari na neki način i lakše proveo ovaj postupak izbora, mislim da ovakva novina može tome pridonijeti a ne očekujemo da bi mogla štetiti samoj provedbi izbora. Propisano je također i pravo na troškove izborne promidžbe i izborna tijela koja sudjeluju u samom postupku kao i u svim ostalim izborima od DIP-a RH na niže preko županijskih izbornih povjerenstava, Izbornog povjerenstva grada Zagreba, izbornih povjerenstava gradova i općina te biračkih odbora te je propisana također i naknada za njih rad. Propisani su i rokovi za određivanje biračkih odbora i biračkih mjesta te je utvrđeno da se članovi vijeća nacionalnih manjina i predstavnik nacionalnih manjina biraju većinskim izbornim sustavom. Uređuje se u posebnoj glavi provedba izbora, sadržaj glasačkog listića, radnje izbornih tijela, obveze biračkih odbora i ostalih izbornih tijela. Propisane su i odredbe o promatranju i uređena je i zaštita osobnih podataka onih koji sudjeluju u izbornom postupku a sukladno važećim zakonima. Utvrđen je mandat članova vijeća i predstavnika nacionalne manjine te konstituiranje vijeća nacionalne manjine, dakle sukladno prijedlogu zakona, mandat članova vijeća nacionalne manjine počinje teći od trenutka konstituiranja dok mandat predstavnika nacionalne manjine počinje teći od prvog dana nakon što su postali pravomoćni rezultati izbora. Propisano je također da konstituirajuće sjednice vijeća nacionalnih manjina saziva župan odnosno gradonačelnici i načelnici i mislim da ustvari ovaj Prijedlog Zakona o izborima vijeća i predstavnika nacionalnih manjina u posebnom propisu na cjelovit način uređuje cjelokupan postupak izbora i dobro j da po prvi puta je to područje zasebno uređeno kako bi se izbjegle određene nedorečenosti zbog analogne primjene odredbi koje su se do sad odnosile na izbor predstavničkih tijela. Imamo u ovom prijedlogu zakona i određene novine, odnosno putem određenih odredbi zakona, neke stvari su i rješenje malo na drugačiji način nego što je to bilo do sada i smatramo da će se u provedbi pokazati kao dobre. Znači poboljšane su neke odredbe u odnosu na dosadašnju praksu a i iz razloga što je dosadašnja praksa pokazala određene nedorečenosti, neke stvari su na taj način popravljene. Smatramo da će na ovakav način uređen postupak izbora za predstavnike i za vijeća nacionalnih manjina sigurno doprinijeti pravnoj sigurnosti. I klub HDZ-a će stoga podržati ovakav prijedlog. Hvala.
Hvala i vama. Idemo sada na Klub zastupnika Stranke rada i solidarnosti i nezavisnih zastupnika i poštovani kolega Kažimir Varda. Izvolite.
Hvala lijepo poštovani predsjedniče Hrvatskoga sabora, poštovani državni tajniče, kolegice i kolege. Odmah na početku moram naglasiti da kolegici Jelkovac zahvaljujem na ovoj raspravi koja nas je provela kroz Ustavni zakon i prijedlog ovog zakona pa ne moram ja gubiti na to vrijeme pa ću se zato samo zadržati na dva članka ovog prijedloga zakona. Naime, dobro je da smo ponovili gradivo vezano za zakon, Ustavni zakon o nacionalnim manjinama koji se neposredno primjenjivao do sada a onda ćemo ići na ovaj novi zakon koji rješava samo pitanje izbora jer ispada kao da neki gradovi ili jedinice lokalne samouprave između inih i grad Zagreb daju sredstva za programske i materijalne troškove vijećima nacionalnih manjina kao savjetodavnim tijelima svojom voljom a ne temeljem ustavnog zakona. U gradu Zagrebu imamo 18 vijeća i predstavnika nacionalnih manjina. Dakle to je najveća multietnička jedinica koja ima najveći broj vijeća i predstavnika nacionalnih manjina na svom teritoriju. No da se vratim na prijedlog zakona, prvo članak 7. Kažemo u listopadu svake 4.-te godine je prijedlog a mandat izabranim vijećima izlazi 31. svibnja ove godine. A državni tajniče, vi ste sami kazali da smo samo pritisnuti rokovima ali to nije razlog da se ne vratimo na onaj prijedlog koji je bio u javnom savjetovanju a to je početak svibnja. Dakle tu nema razloga. Mi smo kao klub održali sastanak i sa državnim izbornim povjerenstvom i sa vama normalno kao predlagateljem i sa APIS-om. Nema nikakvih problema da se ovaj rok u svibnju održi, nikakvih problema nema. Prema tome apeliramo da se u konačnom prijedlogu zakona nađe ovaj termin u listopadu, prva nedjelja u listopadu svake četvrte godine jer im mandat ističe a mi bi sa ovim usvajanjem zakona zapravo produžili mandat izabranim članovima vijeća nacionalnih manjina. Ne znam kako bi to zakonski izgledalo, bez obzira što je to sad tek prijedlog zakona. I dopustite mi da se onda, a to izaziva velike probleme od konstituiranja ako idemo u listopadu do donošenja proračuna i osiguravanja sredstava u proračunima za iduću godinu za rad vijeća. U tome, zato govorim posebno za grad Zagreb, govorimo zato o svibnju mjesecu. Što se tiče članka 19. kolega Jankovics je već nešto u ime kluba manjina govorio o tome, meni se čini, ja sam na to upozorio i na Odboru za zakonodavstvo ovaj članak 19. je jako kompliciran. Trebali bi zapravo ići na, a nije problem, to smo također razgovarali i sa APIS-om i sa Državnim izbornim povjerenstvom, trebalo bi ići na naznaku predlagatelja kandidata i njihovih zamjenika. Evo zašto, da vam pokažem jedan glasački listić kako izgleda. Evo ga, dakle na tom glasačkom listiću do sada je bilo 18 Mitrovića, govorim samo o prezimenima, 18 Mitrovića, bilo je 12 Stankovića, bilo je 11 Nikolića, bez drugih oznaka, znači ako u taj listić, čak imate i sa istim imenom i prezimenom. Recimo imate Mitrovića 3, isto ime. Imate Nikolića, 2, 3 da ne brojim sad, nije bitno. Dakle morala bi biti točna oznaka na glasačkom listiću o kojem se kandidatu ili zamjeniku kandidata radi. Ako je isto ime vi kažete u prijedlogu za prvo čitanje onda se ide na datum rođenja ili adresu stanovanja. Ja mislim da bi bilo logičnije i lakše ako kažemo u konačnom prijedlogu zakona da se na glasačkom listiću označi predlagatelj, predlagatelj. Na taj način kada se utvrđuju rezultati glasovanja oni se utvrđuju po rednom broju pa se točno zna na koji, koji je redni broj u krajnjoj liniji koji nosi ime i prezime, eventualno adresu ili godinu rođenja koji je kandidat pod određenim rednim brojem dobio broj glasova, ali znamo tko ga je predložio. I onda izbjegavamo ovaj problem sa tim prezimenima, istim prezimenima, istim imenima. Evo ja imam taj glasački listić, vjerojatno ga imate i vi i to je vrlo zorno prikazano, taj problem. i mislim da bi taj članak morali u tom smislu dotjerati, članak 19. u tom smislu dotjerati da bude što jednostavniji sa oznakom predlagatelja kandidata za članove, odnosno, njihove zamjenike. Ja bi toliko, zapravo mi ćemo podržati donošenje ovog prijedloga zakona i u prvom čitanju, nije problem, vjerujući da ćete sve primjedbe i prijedloge koje ste čuli u ovoj raspravi uzeti u obzir i sve ove razloge koje smo iznijeli. Ne želim dužiti, makar imam ovdje i pismo, koje su mi uputili koordinacija vijeća i predstavnika nacionalnih manjina Grada Zagreba, mogu vam ga uručiti i bilo bi dobro da ga analizirate, jer je to stvarno veliki problem vezano za proračun Grada Zagreba, hvala vam lijepo.
Hvala vam. Prije nego što krenemo dalje, pozdravi bi učenice i učenike 10. gimnazije iz Zagreba dobrodošli. … [[Pljesak.]] Idemo dalje, sada je na redu Klub Nezavisnih zastupnika poštovani kolega Tomislav Žagar, izvolite.
Hvala predsjedniče Hrvatskog sabora. Uvaženi državni tajniče g. Nekić, kolegice i kolege nastojati ću u kratkoj raspravi reći par stvari koje mi se čini bitnim reći, vezano uz donošenje ovog zakona, ali prije svega, svakako kao klub pozdravljamo donošenje ovoga zakona, jer će on doprinijeti jasnijem i transparentnijim i boljem izboru predstavnika vijeća nacionalnih manjina. Naravno uz ove zamjerke koje sami predstavnici već izrekli, a jedna od tih je svakako ono što moramo voditi računa, a to je mala izlaznost na ove izbore i u tom smislu igranje sa datumom izbora ili vremenom održavanja nije baš uputno, pa bi u tom smislu ministarstvo trebalo zauzeti stav, naravno, ali i u koordinaciji sa predstojnicima jedinice lokalne samouprave koji moraju provesti ove izbore, jer ako da kažemo to ovako, pazite sva je politika lokalna, svi su izbori lokalni, svi izbori, a čeka nas puno izbora, evo izborni ciklusi se brzo nekako mijenjaju svi oni prolaze kroz jedinice lokalne samouprave, koje su dužne onda pripremiti te izbore, izborna mjesta. Naravno, tu su birački odbori, ali opet jedinice lokalne samouprave su te koji osiguravaju prostor. Što se tiče ovog zakona, on je kako je najavljen, se predlaže, sada se donese, s obzirom da je zakonima o lokalnim izborima, definirano da će se donijeti novi zakon, koji će obuhvatiti izbore za vijeće nacionalnih manjina i na taj način mi kroz zakonodavstvu RH, a moramo naglasiti da je zakonodavstvo RH u tom području daleko napredovalo, da odustanu od Zakona za pravo nacionalnih manjina, preko i ovoga zakona, prava nacionalnih manjina u RH su dobro regulirano. E sada, da citiram jednom srpskog pjevača, da parafraziram, pardon, teoretski zakon lijepo zvuči, malčice je drugačije u praksi. E sada da vidimo što je to što mi se čini važno ovdje naglasiti a o čemu bi trebalo voditi računa da bi se i ovaj zakon, da bi on bolju svrhu imao, da bi postigao onaj rezultat i učinak koji mi želimo i što je smisao ovog zakona. Dakle, kada govorimo o demokraciji i demokratskim procesima, demokracija nije najidealniji sustav koji poznajemo, ali je najbolji koji poznajemo i s demokracijom se ne smijemo igrati. I upravo prava nacionalnih manjina su test za demokratičnost svake zemlje. I ako nemamo dobro uređena prava manjina, onda i demokracija nema smisla, jer demokracija pokazuje slabost upravo na manjinama, demokracija je osmišljena kao volja većine. Jer sve odluke se donose voljom većine, a ako demokracija nema tu razinu osjeta prema manjinama, onda demokracija kao sustav nije dobra. Ono što bi trebalo u društvu svakako poraditi, a vidimo da se to stidljivo nekako i skroz se nameću i tu dolazimo do sukoba kroz ideološke teme, a to je građanski odgoj, građanski odgoj je izuzetno bitan da bi i ovaj zakon zaživio. Imate istraživanje koje je provođeno među stanovništvom RH, 2/3 pazite 2/3 stanovnika RH ne znam što je to javna nabava, 2 od 3 punoljetna građana, a nešto malo još manje njih zna što je javno nadmetanje. Zašto to spominjem? Pa kada govorimo o djelovanju i položaju vijeća nacionalnih manjina, za svako djelovanje, za bilo koje ljudske djelatnosti, bilo koje društvene skupine, je potrebno prostor i vrijeme i ono što Einstein nije uzeo u svojim formulama, prije svega novac. Novac znate može sužavati i prostor i vrijeme. RH to moramo priznati, jedinice lokalne samouprave u teritorijalni ustroj, ni po čemu nije standardizirana, mi u jedinicama lokalne uprave imamo, uporabiti ću ovu riječ ali ne u skroz negativnom smislu, u jednom ograničenom smislu imamo i avšloh. Pa svatko radi što hoće. Kolega Maras je pitao koliki je uspjeh, što se postigle Vijeće nacionalnih manjina. Pa to ovisi o volji predstavničkih tijela i čelnika jedinice lokalne samouprave. Znate koliko u prosijeku dobivaju vijeća? Jel to 5000kn, 10000 kn? Pa pogledajte zato sam spomenuo javnu nabavu, ako pogledamo na što se sve novac trošak, netko je slikovito, jedan predstavnik vijeća rekao, više se troši na zbrinjavanje pada nego na vijeće nacionalnih manjina, s time što naravno, zbrinjavanje pasa je ozbiljan problem, briga o životinjama je ozbiljan problem, ali ovdje se radi o brizi o ljudima. I imamo ovako 2 stvari bitne, prvo je odnos samih vijeća prema predstavničkom tijelu, dakle, ono gdje vijeća trebaju predlagati, predstavničkom tijelu savjetodavne prijedloge za donošenje odluka, koji se tiču njihovog života, a kada govori da se tiču njihovog života, pa tiču se života svih građana na tom području, jer nije Vijeće, ne bavi se vijeće samo nekakvim pitanjima koja su isključivo vezano uz prava manjina, već to su komunalna pitanja, to su pitanja koja podižu kvalitetu razine života. I koliko je tu ozbiljnost predstavničkih tijela da prihvate ili da pozovu predstavnike nacionalnih vijeća, Vijeća nacionalnih manjina da daju svoje prijedloge. To je dvosmjerni proces. I onda dolazimo do izbora što je suština ovog zakona, koliko sami predstavnici manjina, shvaćaju koliko je ovaj zakon važan, koliko je njihov položaj onda važan i što oni mogu učiniti. Možda mi može i predstavnik Vlade pojasniti, po podacima 2003. kad su održani prvi izbori raspisan je 471 izbor za Vijeće nacionalnih manjina i 141 izbor za predstavnike nacionalnih manjina, u tom trenutku samo trećina je održana, 35% za vijeća, 30% za, za predstavnike. 2015. na zadnjem krugu izbora je izabrano prema onim podacima do kojih sam došo, možda su pogrešni ja se ispričavam ako su pogrešni predstavniče Vlade, 285 vijeća je izabrano i 169 predstavnika, ali piše da je u postotku 91,7% vijeća izabrano i 71,9% predstavnika. Dakle, sad u postotku puno više je odrađeno tih izbora, koji su raspisani, ali zašto sad ta razlika, ako je 2003. 471, 2015. 285, možda je to zbog popisa birača ili zbog stanovništva, tu se dogodilo, ali to nije mala, čini mi se da to ogromna, ogromna razlika. Dakle, da ja zaključim, oprostite ako sam vas malo, ako sam otišao predaleko od samog, same suštine ovoga zakona. Izbori za Vijeće nacionalnih manjina imaju smisla ako ta vijeća nešto će i odraditi, ali to ne ovisi samo o vijeća to ovisi i o svim, a posebno o jedinicama lokalne samouprave koje će ta vijeća na kraju krajeva prihvatiti pod svoje skute da se tako izrazim, koji će s njima surađivati, koji će njima osigurati prostor, ne da oni se, da pišu predstavnici nacionalnog, vijeća nacionalnih manjina da ne mogu održati sastanak jer je u podrumu voda. Pazite to nije dobra poruka i kakav je to odnos prema, to je u nekim jedinicama lokalne samouprave, u nekim jedinicama lokalne samouprave je puno bolja situacija. Ne znam podatke za moju županiju Virovitičko-podravsku vidim da tu ima dosta vijeća, mislim da je, da situacija nije tako loša, ono što znam da u Bjelovarsko-bilogorskoj županiji, nju se ističe kao primjer, dobre, dobre prakse, dakle trebamo svi zajedno raditi da ta Vijeća nacionalnih manjina zauzmu svoj položaj i da onda oni mogu doista djelovati, da imaju više sredstava na raspolaganju. I možda na kraju pitanje, pretpostavljam da su, da oni za svoj rad ne dobivaju nikakav novac, mislim ne govorim za rad vijeća za njihov programski rad, za materijalne troškove sam vidio da nemaju pravo, samo za programe, ali dobivaju li oni za svoje sjednice naknadu, jel ona propisana ili to ovisi opet o jedinicama lokalne samouprave i zbog toga sam upozorio državni tajniče na ovu odredbu za kaznu od 2.000 kuna. Ako Vijeće nacionalne manjine dobije godišnje za svoj rad 5.000 kuna, a vi ćete kazniti nekoga s 2.000 kuna što je krivo ispunio podatke, ne ulazeći u to ako je to kazneno djelo, jel i onako je obavezan izborno povjerenstvo prijaviti Državnom odvjetništvu, onda je to doista ne srazmjerno. Što se tiče samog zakona, prethodnici su obrazložili što se, što je sve novina i u tom smislu ćemo podržati ovaj zakon i nadam se da do drugog čitanja, da će on biti još kvalitetniji na korist predstavnicima nacionalnih manjina. Najljepša vam hvala.
Idemo sada na Klub zastupnika GLAS-a i HSU-a, poštovani kolega Goran Beus Richembergh, izvolite.
Zahvaljujem gospodine predsjedniče, gospodine državni tajniče u ime Kluba GLAS-a i HSU-a pozdravljam nakanu Vlade RH da Hrvatskom saboru predloži donošenje ovoga zakona. Naime, do sada su se u ovih 16 godina izbori za predstavnike i Vijeća nacionalnih manjina koji su definirani kao pravo pripadnika nacionalnih manjina još Ustavnim zakonom provodili na način da se na osnovne odredbe Ustavnoga zakona još nadovezivale i odredbe izbora članova predstavničkih tijela u jedinicama lokalne i regionalne odnosno područne samouprave. To je kad kad i dovodilo i do određenih nejasnih situacija, jer se analogija mogla izvesti do kraja. U tome smislu dobro je da su izborna pravila i uvjeti iz te analogije sada jasno pobrojani i definirani na transparentan način. Ono što nije dobro da, je da ovaj zakon neće razriješiti čitav niz pitanja koja su nastala u praksi provođenja Ustavnoga zakona i probleme koji su u tom smislu uočeni i koji se nažalost zbog posebnog statusa Ustavnog zakona i načina kako se on donosi odgađaju odnosno njihova rješenja se odgađaju do svetoga nigdarjeva. Polazeći od toga da se Ustavni zakon donosi dvotrećinskom većinom svi se zapravo libe dirnuti u taj, u taj korpus pravnih pitanja, a problemi i dalje egzistiraju. Nešto kasnije o konkretnim stvarima. Što se tiče samoga termina održavanja novih izbora, mi kao klub možemo podržati i jednu i drugu varijantu, ali moramo upozoriti na rizike koje nose i jedna i druga. Ukoliko bi se išlo uz prijedlog Vlade RH da to bude prva nedjelja u listopadu svakako pozitivne strane toga rješenja su vremenski odmak, bolja priprema i jednostavnija primjena ovoga zakona. Međutim, postoje poteškoće koje su prije svega skopčane sa terminima unosa podataka u registar vijeća i predstavnika koje su pak posljedica samog izbornog procesa, sazivanja konstituirajućih sjednica i svega onoga što s tim ide u paketu gdje nekad u praksi se zna dogoditi da od trenutka održavanja izbora do trenutka upisa u registar prođe i nekoliko mjeseci. Ako je to listopad onda možemo zaboraviti drugi dio ove godine i u smislu funkcioniranja predstavnika i vijeća i u smislu financiranja njihovoga rada. Neke jedinice lokalne samouprave i jedinice područne odnosno regionalne samouprave na neki način su anticipirale ovu situaciju pa su u napucima kod donošenja financijskih planova odnosno odluka o raspodjeli sredstava za financiranje vijeća i predstavnika predvidjeli cjelogodišnje iznose, ali to ništa ne znači ukoliko ne bude bilo onoga ko je u stanju pristupiti tim sredstvima. S druge strane ovo rješenje koje se predlaže, a to je listopad, ne odgovara na pitanje što od svibnja do listopada odnosno što od svibnja do recimo 11. ili 12. mjeseca. Na taj način ukoliko se u ovome zakonu u prelaznim i završnim odredbama ne definira da tekući mandat, dakle onih koji su zatečeni na tim dužnostima, traje do izbora novih tijela, onda imamo vakum od 5 ili 6 mjeseci, što nije fer, jer to je kršenje prava pripadnika nacionalnih manjina da imaju svoje predstavnike i vijeća. Dakle, ako oni, gotovo pola godine, mi možda čak i više, nisu u stanju ostvariti svoje ustavno pravo, onda moramo odgovoriti na pitanje zašto to radimo? S druge strane, prijedlog da se zadrži svibanj kao mjesec u kojemu će se održavati izbori, svakako je nategnut što se tiče rokova, ali tu snosimo odgovornost i mi kao Sabor. Naime, 22. prosinca, koliko znam, je Vlada usvojila ovaj prijedlog, a danas je 14. veljače, dakle, nominalno, ovaj je prijedlog mogao biti na dnevnom redu HS još prije 20-tak dana, pa bi se ti rokovi onda mogli produžiti. Očito netko ne razmišlja o tako važnim stvarima kao što su izbori, neovisno o tome da li netko ove izbore smatra nevažnima ili važnima. Pripadnici nacionalnih manjina također djelomice smatraju ove izbore važnima, djelomice nevažnima, to vidimo i na izlaznosti. Zašto je izlaznost mala? Izlaznost je prije svega mala zato što postoji ogromna diskrepanca u praksi koja zapravo je ogledalo stvarne uloge predstavnika i vijeća. Negdje, rekao bih, u nekim naprednim, dobro razvijenim, pa ako hoćete i savjesnim jedinicama lokalne i regionalne samouprave, ta uloga je važna, ona je skopčana naravno i sa sredstvima koja se odobravaju za rad vijeća i predstavnika, ali negdje gdje ti predstavnici vijeća nemaju gotovo nikakva sredstva za rad, nikakve uvjete za rad, postavlja se pitanje koja je uopće uloga predstavnika i vijeća? Ako se ne mogu sastajati, ako ne mogu raditi, ako ne mogu odnosno ako ih predstavničko tijelo ne smatra partnerom, ako ih ne pita ama baš za ništa, onda naravno to se reflektira i na svijest samih pripadnika nacionalnih manjina o tome dal uopće treba izlaziti na te izbore ili ne. S druge strane, mi moramo znati da je kod pripreme ovih izbora iznimno velika poteškoća identificiranje pripadnika nacionalnih manjina jer vi ne možete ući u opću predizbornu promidžbu jer se ne obraćate čitavom puku, nego se obraćate vrlo malome segmentu koji se nekad mjeri u postocima. Kako doći do tih ljudi ako nisu, recimo, organizirani, a mnogi nisu. Povijest nacionalo manjinskoga organiziranja govori da nijedna nacionalna manjina nikada nije uspjela angažirati više od 10 do 15% pripadnika nacionalnih manjina na konkretnom organiziranju. Mi moramo biti toga svjesni. To je u nekim slučajevima linija manjeg otpora, gdje većina smatra da će aktivna manjina ostvariti prostor za ispunjenje njihovih prava, bez obzira angažirali se oni ili ne, a s druge strane, mi sad imamo i propise koji zaštićuju osobne podatke i pitanje je da li se vi možete pisanim putem kao kandidat, čak i kao udruga, obratiti pojedincima za koje znadete da su deklarirani pripadnici manjina. Ovaj prijedlog koji je skopčan sa svibnjem, donosi između ostaloga i poteškoće oko otvaranja i zatvaranja registra, sve će biti napeto i sami datumi, ukoliko se ide na optimalnu varijantu, a to je da se u trku, u roku od 2 tjedna, vrati ovdje predlagatelj sa prijedlogom konačnoga teksta, opet ćemo biti napeti što se tiče toga svega i drugo, bit će kakofonija obzirom na europske izbore. Nekima, poput moje nacionalne manjine, to nije presudno, ali nekim manjinama jest jer su velike, jer se žele angažirati i na europskim izborima. Nadalje, dobro je da se ovim prijedlogom uvodi novi institut, a to je zamjenik predstavnika odnosno osoba koja se kandidira uz njega i koja stupa na dužnost pod zakonom određenim uvjetima, kada predstavnik više nije u stanju, ne može il neće obavljati svoju dužnost. Do sada smo imali vakum u tom smislu i u slučaju kada su nam predstavnici, recimo, umirali, selili ili nešto treće. Što se tiče početka i kraja mandata, on jest definiran ustavnim zakonom na 4 godine, ali jednako tako znademo da je definiran i svim saborskim zastupnicima na 4 godine, pa se opet nikada ne održava izbori za HS na isti datum, to nikad nije bio neki veliki problem, no dobro. Ono što je ovdje, recimo, nedorečeno, jednim člankom se definira da predsjednik vijeća obavlja samo nužne poslove u onom interegnu između raspisivanja samih izbora i izbora novog vijeća odnosno njegova konstituiranja izborom predsjednika. Zašto ta analogija nije uvedena ovdje i za predstavnika? Zašto, dakle, vijeće može funkcionirati, makar minimalno, a predstavnici ne mogu? Što to sada znači? Da će od trenutka kad se raspišu izbori u travnju, svi predstavnici prestati s radom dok se ne izaberu novi, je li to korektno? Mi moramo znati da predstavnici i vijeća su također programski i aktivnostima vezani uz neke datume koji su iznimno važni za povijest, kulturu i djelovanje njihovih nacionalnih zajednica, da li matičnih, da li manjinskih. Što to sada znači? Da predstavnici vijeća, ako im nacionalni praznik pada u 6 ili 7 mjesec, ga neće smjeti obilježiti odnosno neće smjeti koristiti sredstva koja su im već odobrena odlukom o realizaciji proračuna za ovu godinu. Dakle, dovest ćemo se u jedan gep i bojim se da će tu biti problema. Znademo da ovdje nema nikakvih odredbi o registrima vijeća, koordinacija i predstavnika, zato jer je to definirano ustavnim zakonom da će biti riješeno pod pravilnikom. Taj pravilnik donosi nadležni ministar. Međutim, mi bismo također htjeli, ako je moguće, da nam se u ovom postupku sada kad idemo prema datumu kad će se raspisati izbori, pojasni malo i oko otvaranja i zatvaranja registra i što će biti praksa obzirom na to da postoji ta inicijativa da se praktički izbori održe u istom mjesecu kada su to i europski. Ja znam da je Apis rekao da to njima nije problem, a dajete nam objasnite što to točno znači. Nadalje, mi imamo taj veliki problem što ustavni zakon nije povukao analogiju svih članaka koji se tiču vijeća i na predstavnike. Netko je ovdje već spomenuo, najeklatantniji problem je problem predstavnika njemačke nacionalne manjine u Gradu Zagrebu. To je mjesto koje do zastare sudske presude neće moći biti popunjeno, dakle, više nitko se neće pametan kandidirati za to mjesto. Zašto? Jer ga potpuno po suludom modelu kako ga tumači Sud, koji naravno ide od Ovršnog zakona, a ne Ustavnog zakona, dovodi u situaciju da mu se sa privatnih računa, ovoga, ovrhom digne 400.000,00 kuna zbog jednog radno-pravnog spora koji se vodio osam ili devet godina, i koji je sada došao, ne sada, nego već ima četiri godine, na naplatu. Mi znademo da predstavnici nacionalnih manjina ne nasljeđuju pravnu osobnost, al' kad je riječ o odgovornosti prema njima se odnosimo kao prema obrtnicima, a to nije korektno. Dakle, i Ustavni zakon je rekao da će oni otvoriti posebne račune, zašto se onda ide na osobnu imovinu? U konačnici, kako je moguće sudski, sudskom ovrhom zaplijeniti sredstva lokalnoga proračuna koja su strogo namjenska Zakonom. Dakle, imamo veliki problem, jedna nacionalna manjina u tom smislu je uskraćena u njihovima pravima. Ono što želimo svakako još naglasiti je, to što, da je država Ustavnim zakonom, pa i ovim Zakonom pružila određena jamstva pripadnicima nacionalnih manjina, da će ispoštivati njihova prava da biraju svoje predstavnike u Vijećima ili samostalne predstavnike, ali nije pružila apsolutno nikakve garancije da će ujednačiti praksu, da će ujednačiti uvijete njihova rada, tako da imamo situaciju da recimo u gradu Zagrebu je to potpuno nesrazmijerno, drugačije u odnosu na sve druge gradove i općine, bez obzira što u drugim gradovima, općinama, pa čak i nekim županijama, udio predstavnika nacionalnih manjina u ukupnome stanovništvu nadmašuje onaj udio u gradu Zagrebu. Ali Zagreb je bogat i on može milijune i milijune kuna u tom smislu dati na dispoziciju. Moja županija je u tom smislu također napredna, ona je vrlo savjesna, ona se jako trudi i svim Vijećima, i svim predstavnicima osigurava relativno velika sredstva, neke druge županije također, ali mi moramo biti svjesni da veliki dio nekih nacionalnih manjina živi na siromašnim područjima Republike Hrvatske i da njihova Vijeća, i njihovi predstavnici, neovisno koliko je njih tamo gdje žive, zapravo nemaju nikakve uvijete za rad. Nemamo nikakvu politiku poravnanja, nemamo nikakvu garanciju da će recimo minimum pružiti država, a nadstandard lokalna samouprava, u tom smislu moramo priznati da smo licemjeri, jer smo nešto garantirali što je nemoguće konzumirati. Znam da je ovo pitanje kompleksno, znam da je s druge strane Republika Hrvatska jedna od onih država, samo ... [[Govornik se ne razumije.]] u Europskoj uniji koji drže najviše moguće standarde. U drugim zemljama, nekim, ne svim, ne može se ni sanjati o onome što je Republika Hrvatska ugradila u svoje zakonodavstvo, ali ja polazim od onoga da uvijek moramo gledati u one koji su bolji, a ne one koji su gori od nas, i u tom smislu, još ću jednom spomenuti ovdje, sjajno je to da je građanska inicijativa lani na razini Europe, prikupila više od milijun potpisa kako bi se natjeralo Europsku komisiju da kroz tako zvani ... [[Govornik se ne razumije.]] podigne razinu standarda u svim zemljama članicama Europske unije. Mi kao država koja ima to riješeno na jedan sjajan način, trebali bismo biti među prvima koji će to promovirati, jer na taj način pružamo određene modele funkcioniranja i pravne regulative koja može poslužiti i drugim zemljama koje imaju nacionalne odnosno etničke i jezične manjine. Ne vidim razloga zašto se Hrvatska u tom smislu ne bi više promovirala i žao mi je što je propustila priliku, bez obzira što je to pitanje prava nacionalnih manjina definirala među svojim prioritetima i u doba našeg predsjedanja, recimo Vijećem Europe. To je jedno od važnijih pitanja. Nemamo mnogo što šta na čemu bi se hvalili, a kad već nešto imamo, hajmo to iskoristiti. U svakom slučaju, podržavamo ovo u prvom čitanju, i nadamo se da će te do drugog čitanja malo ovo izbrusiti. Hvala lijepo.
Hvala lijepa. Sada će u ime Vlade govoriti poštovani državni tajnik, Darko Nekić.
Zahvaljujem. Možda sam ja u svom prethodnom izlaganju bio malo neprecizan, dakle mi, ali sad mogu ponoviti sljedeće, mi dakle, u potpunosti prihvaćamo 05.05. kao datum, ovo što ste i vi govorili, i što su vaši prethodnici govorili, ja sam samo nastojao ukazati na neke probleme koji se zbog toga mogu javit. Znači, ako se svi slažemo da je to 05.05., znači mi ne dovodimo taj datum u pitanje, Ministarstvo uprave prihvaća taj datum kao datum izbora. Samo naravno i neki od razloga koje ste vi u svom izlaganju spominjali će se pojaviti kao problem, počevši od registra birača, znači, pa sve do toga da se u petom mjesecu održavaju i izbori za EU parlament. O tomu sam govorio, ali što se datuma tiče, mi ga ne dovodimo u pitanje, i do drugog čitanja ćemo znači taj datum ugradit u Prijedlog Zakona. Što se tiče provođenja Ustavnog zakona, vi ste i sami rekli da, ovaj, iz njega proizlaze brojni problemi, međutim ovim Zakonom ne možemo derogirat Ustavni zakon, znači ovim Zakonom se ne mogu riješiti svi problemi koje ste vi, koje ste vi spominjali, a što se tiče analogije za predstavnike znači, nacionalnih manjina odnosno pitanja da imaju iste ovlasti kao što ih ima Vijeće nakon što im istekne mandat, mislim da to nije loš prijedlog, ja ću ga proučit malo sa našim ljudima u Ministarstvu, i također ćemo do drugog, drugog čitanja ovaj, odgovorit na ovo vaše pitanje. Što se tiče pitanja lokalne samouprave, već sam i u prošlom svom izlaganju rekao, znači, lokalna samouprava prema Europskoj povelji o lokalnoj samoupravi, ima nekakva svoja autonomna prava, i naravno da nije isto svagdje u svakom lokalnoj samoupravi odnos prema nacionalnim manjinama. Ali, sve te probleme ne možemo riješiti ovim Zakonom, samo sam to htio reći. Hvala lijepo.
Hvala vam lijepa. Imamo jednu repliku, poštovanog zastupnika Gordana Marasa. Izvolite.
Hvala lijepo. Gospodine državni tajniče, sad ste spomenuli da imamo izbore za Europski Parlament u svibnju, ja ne vidim problem da to se odvije usporedno, mislim da bi to čak i povećalo i izlaznost na izbore za Vijeća nacionalnih manjina, to nije veliki broj ljudi, to se može organizirati usporedno sa manjim troškovima, nego da to bude neki odvojeni datum. Najveći problem vidim u tome da smo u relativno vremenskoj stisci što se tiče donošenja ovog Zakona, tako da bi volio da imate plan, da se u relativno kratkom roku Zakon konačni donese i da se uđe u proces bez obzira na određene tehničke poteškoće, jer mislim da bi bila veća izlaznost na te izbore ukoliko bi se održali zajedno sa europskim izborima. Hvala lijepo.
Odgovor poštovanog državnog tajnika Darka Nekića.
Dakle, što se tiče ovih izbora, prijedlog je da se održe 5.5. a izbori za EU parlament su 26.5. znači oni se ne mogu nikako održati zajedno kako bi se smanjili troškovi kako vi kažete, međutim, dakle, postoje tehnički problemi oko toga. Znači mi moramo u jednom trenutku zaključati registar za europske izbore, a imati ćemo situaciju, znači da moramo sve ove registre po svim jedinice lokalne i područje, odnosno, regionalne samouprave pripremiti za izbore 5.5. znači to su, ja sam govorio samo o tehničkim problemima. Što se tiče istovremenog održavanja izbora, ja nisam uopće o tome govorio. Izbori za vijeća i predstavnike će biti 5.5. a izbori za EU parlament 26.5. Hvala lijepo.
Hvala lijepo. Sada će u ime Kluba zastupnika SDP-a govoriti poštovani zastupnik Gordan Maras.
Hvala lijepo kolegice i kolege. Zastupnici, kada govorimo o ovom zakonu, Klub zastupnika SDP-a će podržati prijedloge izmjena, ali ovdje želim govoriti o nekoliko stvari koje mislim da su presudne kada govorimo o izborima za članove Vijeća Nacionalnih manjina, jer mi možemo imati najbolje zakonodavstvo, možemo imati i ja bi rekao najbolju volju, može to biti jedna od europskih vrijednosti koje Hrvatska zastupa i koja bi trebala zastupati za što veću participaciju nacionalnih manjina u sudjelovanju u lokalnim zajednicama. Ali kada vidimo rezultat, onda dolazimo do toga, da ne možemo biti zadovoljni kako to funkcionira danas u praski. Ja mislim da ne bi bilo lođe, ali naravno to je sada stvar kako će zakonodavac predvedete, da se s obzirom da se radi o europskim vrijednostima, da se radi o mogućem većem izlasku predstojnika nacionalnih manjina, odnosno, članova nacionalnih manjina u RH, i da se te 2 stvari vežu jedna uz drugu. Bez obzira što neki govore i misle da bi troškovi bili nešto veći za organizaciju, ali meni je puno važnije, da što više pripadnika nacionalnih manjina izađe na izbore i daju kvalitetni doprinos, odnosno, izraze želju i volju, tko će njih predstaviti u tim vijećima i tko će u njihovo ime predlagati određene stvari u budućnosti. Sa te strane interes je naravno i društva i zakonodavca i nas da na tim izborima participira što više članica odnosno, članova nacionalnih manjina, znači da oni u što većem broju i kažu svoj interes i pokažu šta i na koji način misle da su nacionalna vijeća nacionalnih manjina radila do sada i šta bi radila od sada. Sa druge strane pitanje financiranja i ono što je zabrinjavajuće, a to smo čuli danas i od kolege Kajtazija, da već velika većina vijeća ne funkcionira, jer jednostavno nemaju elementarne uvijete da funkcioniraju. Znači tu se ljudi moraju osloniti na ovo što je rekao i kolega Beus Richembergh volju, odnosno, nevolju pojedinih jedinica lokalne samouprave. Oni koji imaju više novca, daju nešto više novca, oni koji nemaju novca ili misle da im to nije važno ne daju ništa, ima i puno takvih sredina koje izdvajaju za aktivnosti, za određene stvari gotovo nikakav novac, odnosno, nikakav novac za Vijeće nacionalnih manjina. Mislim da ne bi bilo loše, da ugradimo i u zakon, određenu obvezu jedinicama lokalne samouprave, da se određeni dio sredstava mora izdvajati. Jer ukoliko imamo nešto, onda oni moraju imati mogućnost, neovisno o volji čelnika jedinice lokalne samouprave da imaju svoje određene aktivnosti, jer kažem, opet se to svodi na to dobra volja, tko ima sredstava, tko nema sredstava, da li je nekome prioritet rada vijeća nacionalnih manjina ili ugradnja led rasvijetle ili abortiranje neke ulice. Ja mislim, što se tiče pozicije društva, gotovo nemoguće je da imamo dobro društvo, otvoreno društvo, ukoliko se ne daje potpora predstavnicima nacionalnih manjina, da oni djeluju i u okviru svojih jedinica lokalne samouprave. Kada gledamo na razini, na razini RH, kada bi odredili da je to tipa 0,2% proračuna jedinice lokalne samouprave došli bi do nekog iznosa 30-tak milijuna kuna što je tu negdje sa onim iznosom koje Vlada RH odnosno, nešto više vlada izdvaja za aktivnosti vezane uz određene kulturne stvari koje provode nacionalne manjine u RH i sredstva koje se dijele sa pozicija vlade. Znači drugim riječima kada bi bio proračun grada ne znam 100 milijuna kuna, govorim ili županiji, govorimo velikoj županiji, znači da bi bila obveza za aktivnosti vijeća da se izdvoji proračunski 200 kuna godišnje, što nije veliki novac ili kada govorimo o Gradu Zagrebu, umjesto 9 i nešto milijuna kuna bi se izdvajalo duplo više, odnosno, 18, 19 milijuna kuna i onda bi tu puno manje se ovisilo o dobroj volji čelnika jedinice lokalne samouprave, kako će on koju jedinicu, odnosno, kako će on koju nacionalnu manjinu podupirati, nego bi se na transparentan i jačan način ta sredstva mogla dislocirati. To je nešto što bi se eventualno do drugog čitanja moglo razmisliti da postoji obveza jedinicama lokalne samouprave da izdvaja određena sredstva i koji bi to bio iznos sredstava da se mora izdvajati. I tu pozivam i predstavnike nacionalnih manjina da percipiraju s obzirom da su dio vladajuće koalicije, mogu utjecati na vladu da se takvo neko rješenje implementira. Znači još jednom govorim mi smo skloni da se ova tema, da se ovi izbori povežu i sa europskim izborima zbog više razloga, jedan od tih razloga je apsolutno što je to europska tema, šta je to europska vrijednost i što ja mislim da bi bilo dobro da se što veći broj pripadnika nacionalnih manjina involvira u te izbore. Žalosno je da mi mijenjajući zakon, uvodeći određena tehnička poboljšanja u same izbore moramo danas tu čuti da jednostavno njihova funkcija, de facto u najvećoj većini jedinica lokalne samouprave ne postoji. Znači oni se izaberu i na kraju krajeva aktivnosti su simboličke ili nikakve, a kada čujemo primjer kolege Beusa Richembergha da u Gradu Zagrebu imamo jedu nacionalnu manjinu koja ne može funkcionirati zbog toga što je postojao određeni spor koji je izgubljen na sudu i sada se pravnim sljedništvom blokira rad odnosno ne može se isplatiti sredstva Njemačkoj nacionalnoj u Gradu Zagrebu i oni de facto ne mogu raditi jer ta sredstava koja bi morali isplatiti će trajati čitav niz godina uopće da dođu da oslobode svoj konto kako bi mogli funkcionirati i provoditi svoju određenu svrhu. Znači postoje u praksi mnogi, mnogi momenti, mnogi elementi koje bi naši zakonodavci trebali predvidjeti kako bi se, kako bi se moglo reći da Vijeća nacionalnih manjina funkcioniraju na određen, najbolje mogući način. I zato evo pozivam državnog tajnika i ministarstvo da što prije u što skorijem roku predlože ove izmjene, znači mi ćemo podržati prijedlog da se vidi da li je moguće, bilo bi dobro da se spoje ta, to dvoje izbora, mislim da bi to povećalo izlaznost jer je izlaznost minimalna na izbore za Vijeća nacionalnih manjina, neko je spomenuo tu 10-tak posto ako izađe da je to izvrstan izlazak bio do sada, ja mislim da je interes da se ljudi osvijeste i da ne neki način prakticiraju i involviraju se u svoje lokalne zajednice i kroz ovu vrstu aktivnosti. Hvala vam lijepo.
Hvala lijepa i sad će opet poštovani kolega Gordan Maras pojedinačno nastupiti.
Hvala vam lijepa gospodine podpredsjedniče, izabrao sam namjerno mogućnost da nastupim i pojedinačno, nisam htio ovo u ime kluba ali kao zastupnik to mogu, pogotovo kao zastupnik iz Grada Zagreba koji je nezadovoljan načinom, na koji način funkcionira i iz pozicije Grada Zagreba odnos sa proračunskim novcem i odnos prema nacionalnim manjinama jer kada nemate uređen sustav, kada se ne zna tko pije ko plaća, kada nemate, bez obzira što je u Zagrebu se izdvaja 9 i nešto miliona kuna iz proračuna, ali daje se još sa pojedinih konta i za druge aktivnosti, kada u državi to ne funkcionira, kao što smo čuli kod gospodina Kajtazia, da velika većina gradova, jedinica općina niti ne podržava, niti može podržavati ovakve aktivnosti, onda dolazimo do situacije koja je el dorado za političke trgovce i oni koji troše javni novac na jedan nesustavan, netransparentan način bez ikakvih kriterija, politički trgovati, zastupnike animirati na taj način sa novcem poreznih obveznika kao što je to primjer u Gradu Zagrebu onda je to vrlo moguće i to se radi. Znači želim istaknuti primjer Grada Zagreba koji bez ikakve racionalne, sustavne odluke financira pojedine aktivnosti, ne samo u Gradu Zagrebu nego i po cijeloj Hrvatskoj, aktivnosti nacionalnih manjina birajući one koje odgovaraju gradonačelniku Grada Zagreba i na taj način po mojem mišljenju duboko, kupovajući naklonost političku određenih predstavnika nacionalnih manjina. Da imamo sustav, da ljudi mogu funkcionirati bez toga, ne bi gradonačelnik Grada Zagreba, zagrebački proračunski novac trošio za koje kakve aktivnosti koje nisu u Gradu Zagrebu za nacionalne manjine, financirao izdavanje knjiga nacionalnih manjina koje su u dosta slučajeva povezana i sa zastupnicima koji sjede u njegovom klubu. Znači to je jedna nakaradna situacija, nakaradna situacija, znači na izborim za, za Hrvatski sabor ti ljudi nisu dobili podršku svojih nacionalnih manjina na listi Milana Bandića i nisu nacionalne manjine uopće znale da će završiti u Klubu zastupnika Milana Bandića, ali Poslovnik našeg sabora omogućava da nacionalne manjine budu u Klubu zastupnika nacionalnih manjina i da onda još izaberu, ako žele biti u nekom drugom klubu šta neki, naravno odnosno većina ih je izabrala i najveći dio nacionalnih manjina završe, pa čak i predsjednik Mađarske nacionalne manjine je predsjednik Kluba stranke Milana Bandića 365. I sada se ljudi u Gradu Zagrebu opravdano pitaju da li je to povezano i koliko je aktivnosti iz gradskog proračuna za pojedine manjine koje su u tom klubu ili predsjednik, predstavnik Mađarske nacionalne manjine koliko je njih financirano novcem Zagrepčana. Ja sam siguran da aktivnosti postoje, mogu me demantirati ovdje kolegice i kolege, znači da nije ništa financirano, ali ja sam siguran da postoji ne mali broj aktivnosti koje se financiraju proračunskim novcem i koje su također povezane sa kolegama koji sjede u njihovom klubu. Ja ne kažem, oni se bore za svoje nacionalne manjine, ali sustav je posložen tako da onda gradonačelnik Grada Zagreba može i ima ogroman utjecaj kroz gradski proračun jer novaca nema na razini države dovoljno da na taj način se politički trguje i onda utječe na određene stvari u RH odnosno u političkom prostoru RH. Kada pogledate analizu koju je napravio zastupnik u Gradskoj skupštini, Renato Petek, koju nije nitko demantirao, a koja pokazuje koliko je netransparentno, ne putem sustava, nego putem svojih odluka, financirat ću ovu aktivnost, financirat ću ovu izložbu, financirat ću ovaj sportski skup, iz zagrebačkog proračuna, financirao gradonačelnik Grada Zagreba, onda dolazite do iznosa, on je došao u zadnjih 18 godina, pored onoga što ide kroz proračun, rekao sam za rad vijeća nacionalnih manjina, dolazite do iznosa od preko 15 milijuna kuna, što je novac, priznat ćete, ne mali, al onda kad pogledate strukturu, vidite da to nema nikakve veze, ali baš nikakve veze između broja pripadnika nacionalnih manjina u Gradu Zagrebu i novca koji je izdvojen za pojedinu nacionalnu manjinu. Znači, opet govorim, tu nema sustava, to je sve preko prsta, to je sve pitaš me, dam ti, ja odlučujem koliko ću dati kome, kako ću mu dati i na kraju kada imate takav sustav, ne možete nikog živog uvjeriti da se novcem Zagrepčana kroji politička scena na način da birači koji su glasali za nekoga, uopće nisu bili svjesni da će to tako biti. To u HS, naravno, nije isključivo vezano uz predstavnike nacionalnih manjina, tu imamo i gradonačelnike Petrinje, Đurđevca koji su blisko povezani također na taj način sa gradonačelnikom Bandićem i ono protiv čega sam ja je da se na taj način radi. Ja sam da se da i više sredstava za nacionalne manjine, u Gradu Zagrebu i duplo više. Znači, ukoliko je 9 i nešto milijuna kuna, ja sam da se da duplo više novca, ali da onda gradonačelnik Bandić nema tu mogućnost političke trgovine, kao što u ovom trenutku ima zbog toga kad je neuređen sustav, netransparentan, onda se radi tako kako se radi. I protiv toga moramo ovdje govoriti jer nije pozicija nacionalnih manjina i ono što želimo da oni imaju mogućnost rada, da štite svoju kulturnu baštinu, da pokazuju bogatstvo svega onoga što uključuje njihov rad, da na kraju se svede na to tko će u kojem klubu sjediti. Evo, kažem vam još jednom, ja sam i da se više podupre, da se napravi kako bi oni mogli što bolje raditi, ali da to nije isključivo vezano na ovaj način jer je nemoguće, priznajte mi, pa to znamo i svi, nemoguće je da baš se na taj način prepozna najveći proračun lokalni u RH i sad svi hitaju na njega. Hitaju zbog toga što se radi netransparentno i što je to jedini način da se očito izboriš za neke svoje stvari jer sustav koji sada imamo nije funkcionalan i omogućuje da se na taj način radi, a na kraju dolazimo do toga da se na mala vrata, na mala vrata, kao što je rekao predsjednik kluba, ne nacionalnih manjina, nego Milan Bandić 365, podržava i Vlada. Znači, to je opet nisi direktno u Klubu HDZ-a, al kao da jesi u Klubu HDZ-a i s tim moramo završit, znači, s tim moramo završit, ja dajem pravo apsolutno svim zastupnicima nacionalnih manjina da biraju tko će biti i premijer, tko će biti i većina za razliku od nekih političkih stranaka koji u RH misle da to nije ispravno, ja mislim da je to u redu, da ne možemo imati zastupnike prvog i drugog reda, ali izuzetno me iritira, kao i veliku većinu hrvatskih građana, kada vidim da je to povezano, konkretno u Gradu Zagrebu, Zagrepčane to izuzetno iritira, što na taj način gradonačelnik Bandić skuplja podršku, a još me više iritira kada te zastupnike naziva žetončićima, to me posebno iritira i tu želim stati u zaštitu i dignitet svojih kolega u HS i reći da nitko nema pravo se na taj podcjenjivački način ponašati prema zastupnicima u svom klubu. Ja da sam, primjerice, na mjestu kolege Jankovicsa, ja bi dao nakon takve izjave, ja bi dao ostavku na mjesto predsjednika kluba i izašao iz Kluba Milana Bandića 365 jer me nitko ne bi mogao u životu nazvati žetončićem. Zamislite koliko je to podcjenjivački prema svojim kolegama koji su u klubu da ih nazivaš žetončićima, kao da ih skupljaš, kao da si u Casinu, a ne u HS i na hrvatskoj političkoj sceni. Hvala vam lijepo.
Hvala lijepo. Imamo nekoliko replika, prva je poštovanog zastupnika Roberta Jankovicsa, izvolite.
Hvala vam lijepa g. potpredsjedniče. Pa, evo, ja bih se držao i dalje teme, znam da nije uvijek lako, ali probat ću zadržat teme nasuprot subjektivnostima g. Marasa. Dakle, objektivno gledano Grad Zagreb uistinu vijeća i predstavnike nacionalnih manjina financira, dakle, najvećim iznosom, on, ako gledamo u omjeru u odnosu na proračun, nije najveći u RH, međutim, u apsolutnom iznosu je. Ja želim vjerovat g. Maras da ste vi gradonačelnik Grada Zagreba da bi vijeće i predstavnici nacionalnih manjina ovdje u Gradu Zagrebu uživali najmanje jednaku potporu kao što imaju sada. Što se tiče financiranja, kažem, ako se držim i dalje teme, dakle, financiranje vijeća i predstavnika nacionalnih manjina na području Grada Zagreba nema nikakve veze sa radom ovog kluba, niti je imalo, niti će imati u budućnosti.
Odgovor na repliku poštovanog zastupnika Marasa.
Hvala lijepa. Da ja imam priliku, financiranje bi bilo duplo veće, ali ne bi morali dolaziti moliti gradonačelnika i da vam on dobrom voljom odobrava pojedine aktivnosti i ne bi nikad došli u poziciju da netko javno govori da ste u klubu gradonačelnika Zagreba zbog toga što ste dobili za ovu ili onu aktivnost. I ne bi nikada, meni je čudno da vas to ne smeta, da vas naziva gradonačelnik žetončićima. Nisam čuo nijednu riječ do vas a imali ste vremena od te izjave da se od toga ogradite, da date ostavku na mjestu predsjednik kluba i da kažete gradonačelniku nemate pravo se tako odnositi prema meni koji predstavljam Mađare u Hrvatskom saboru. Ja nisam ja, Robert Jankovics nisam žetončić. Toste trebali reći, to je radi vašeg digniteta. Pustite Bandića, on danas je, sutra nije. Ali radi vašeg digniteta nemojte biti žetončić.
Hvala lijepa. Slijedeća replika je poštovanog zastupnika Veljka Kajtazija, izvolite.
Zahvaljujem se. Poštovani kolega Maras, u prvom djelu vašeg izlaganja rekli ste puno toga koji se slažem a u ovom drugom djelu, moram vam reći da ste najmanje pričali o izmjeni Zakona o izboru vijeća i predstavnika nacionalnih manjina. Romska zajednica i ja bili bi presretni da smo u 18 g. dobili sredstva o onoj kojoj vi govorite itd. Sigurno i kako vijeća tako i romska zajednica, položaj romske zajednice, bili bi sasvim drugačije nego što prikazuje sama slika. Ja ču se vratiti upravo na izmjenu Zakona o izboru vijeća i predstavnika nacionalnih manjina koji ste upravo svo ovo vrijeme govorili, potpuno se slažem kad govorimo da se trebalo omogućiti sredstva za bolje funkcioniranje, ne samo to nego jedinice lokalne samouprave trebale bi omogućiti isto tako prostor za njihovo djelovanje jer ne znam dal' ste imali priliku obići romska naselja kojih imamo više od 60 u RH koje sam ja u nekoliko navrata obilazio i da vidite na koji način oni funkcioniraju i na koji način oni mogu djelovati.
Hvala. Odgovor poštovanog zastupnika Marasa.
Hvala lijepo. Kolega Kajtazi, ja sam govorio o problemu koji je nemoguće odvojiti od teme izbora za članove vijeća, znači ne možemo govoriti o izborima ukoliko nemamo šta će oni raditi i na koji način će oni raditi i kako se to radilo do sada. Da imamo transparentan sustav u gradu Zagrebu, onda se ne bi desilo da jedna nacionalna manjina po izračunima kolege Peteka dobije 50% sredstava iako nije ni blizu najzastupljenija u gradu Zagrebu jer to je onda preko prsta, tko te potegne za rukav, znači gradonačelnik Bandić na taj način radi. Ja ne želim raditi tko te potegne za rukav, ja želim raditi na način transparentan da svi znaju kako je netko dobio novac i koliko je novca dobio, to je problem u gradu Zagrebu.
Hvala. Slijedeća replika je poštovanog zastupnika Davora Lončara.
Hvala potpredsjedniče. Kolega Maras, vaša rasprava ne bise trebala odnositi na ovaj dio ovdje u Saboru ili sabornici nego isključivo u skupštini grada Zagreba jer je to tema koja je u nadležnosti grada Zagreba. Što se tiče pomoći grada Zagreba, jedinice lokalne uprave diljem Hrvatske, evo samo podsjećam jedinu bitnu činjenicu i stvar pa velik dio prihoda koji se dogodi diljem Hrvatske a u korist grada Zagreba je upravo iz djela teritorija ili cijele RH tako da ti iznosi nisu mali pa vas pitam, jeste li zato da sjedište firme koje su u Zagrebu a djeluju diljem Hrvatske, taj dio ostaje u jedinicama lokalnih uprava?
Odgovor poštovanog zastupnika Marasa.
Mislim da je to zakonodavstvo riješilo i da to funkcionira na način na koji funkcionira, nisu sve firme u Hrvatskoj registrirane u Zagrebu i nemaju sjedište u Zagrebu tako da je to vrlo teško odgovoriti na ovaj da/ne pristup kao šta ste vi mene pitali ali ono šta ću vam reći u ovom trenutku, stvarno mi je dosta da mi vi iz HDZ-a govorite o čemu ću ja govoriti u Saboru. Svaki put kad se dignem mi netko se iz HDZ-a digne i kaže nećeš govoriti o zagrebačkim temama u Hrvatskom saboru kao da ja nisam zastupnik iz Zagreba i kao da Zagreb nije što se tiče birača 1/5 Hrvatske. Pa s kojim mi vi isključujete 1/5 birača u RH da njih zastupnik u Saboru ne smije govoriti? S kojim pravom vi stavljate vaš Poličnik ispred grada Zagreba? Ja imam pravo isto ovdje govoriti kao što imate pravo vi govoriti o svojoj sredini, i govorit ću, još jednom vas molim [[Upadica Reiner: Hvala lijepa.]] jer me to zbilja počinje iritirati da mi iz HDZ-a govorite šta bi ja trebao govoriti. Ja ću govoriti što god ja želim [[Upadica Reiner: Hvala lijepa ali ne duže od vremena koje je predviđeno Poslovnikom. … i šta od toga, šta od mene moji birači zahtijevaju. …]] Upadica Reiner: Kolega Maras, molim vas. Ali gledajte g. potpredsjedniče, ovo je [[Upadica Reiner: Ali dulje od vremena, ne dulje od vremena predviđeno Poslovnikom.]] ovo je već peti put da meni netko govori šta ću ja govoriti a šta neću.
…/Upadica Reiner: Ja vam dajem opomenu./…
Pa neće mi valjda HDZ govoriti šta da govorim.
…/Upadica Reiner: U redu, sad dobijete opomenu sa nemogućnošću govora.
Čekajte malo, o čem pričate?
…/Upadica Reiner: Nastavljamo dalje, u ime predlagatelja./…
Kakvu nemogućnost, samo malo? Možete mi reći šta znači nemogućnost govora?
O ovoj točci. Slijedeća … … [[Upadica Maras, ne čuje se.]] Slažem se, ali formalno ste kršili Poslovnik i morali ste ju dobiti, to što to vas neće tangirati je druga stvar. Poštovani državni tajnik Darko Nekić, izvolite.
Zahvaljujem g. potpredsjedniče. Evo na kraju ove rasprave odnosno ovog prvog čitanja, želio bi doista se zahvaliti svima vama koji ste dali konstruktivne prijedloge danas u ovom izlaganju a mislim da mogu reći da je više od 95% ove rasprave bilo konstruktivno. Mi ćemo sve ove vaše prijedloge koje ste dali danas znači razmotriti do drugog čitanja i odgovoriti dakako na sve ono što možemo riješiti ovim zakonom. Mi ovim zakonom ne možemo riješiti neke probleme koji proizlaze iz Ustavnog zakona ali sve one primjedbe koje ste dali znači koje se mogu ugradit i koje mogu poboljšat ovaj zakon mi ćemo dakako pažljivo iz analizirat i do drugo čitanja znači doć sa novim, novim prijedlogom. Mislim da je ovaj zakon, dakle ide upravo u smjeru unapređenja sustava i da je Vlada Rh znači ovim zakon će nakon što ga sabor donese unaprijedit sustav zaštite i prava nacionalnih, nacionalnih manjina, a još bi jednom želio podsjetiti da je i Operativnim programom za nacionalne manjine ovaj zakon predviđen tako da se nadam nakon usvajanja ovog zakona, nakon drugog čitanja da ćemo imati puno kvalitetnija rješenja. Hvala lijepo.
Hvala lijepa, imamo jednu repliku poštovanog zastupnika Kajtazija.
Zahvaljujem se, imat ću u vidu da će doći drugo čitanje i ja bi zamolimo isto tako malo da se razmatra o broju vijećnika jer na razini općine, gradova i županija je kao što znamo, na razini općine imamo 10, na razini grada 15 i na razini županije 25. Mislim da smanjenje broja vijećnika da će bolje i efikasnije doći do samog funkcioniranja i Vijeća nacionalnih manjina. Hvala.
Time zaključujem raspravu o ovoj točci, a o njoj ćemo glasat kad se steknu uvjeti.
Prijedlog Zakona o izboru vijeća i predstavnika nacionalnih manjina, prvo čitanje, P.Z. broj 557. Predlagatelj je Vlada RH, rasprava je zaključena. Sukladno prijedlogu saborskih radnih tijela dajem na glasovanje slijedeći zaključak. Prvo, prihvaća se Prijedlog Zakona o izboru vijeća i predstavnika nacionalnih manjina i drugo sve primjedbe i prijedlozi dostavit će se predlagatelju da ih razmotri prilikom utvrđivanja teksta konačnog prijedloga zakona. Molim glasujmo. Utvrđujem da je većinom glasova 108 za i 1 suzdržani donijet zaključak kako su ga predložila saborska radna tijela.
Prelazimo na slijedeću točku, a to je: - Izvješće o Uredbi koju je Vlada RH donijela temeljem svoje zakonske ovlasti. Podnositelj je Vlada RH na temelju članka 3. Zakona o ovlasti Vlade RH da uredbama uređuje pojedina pitanja iz djelokruga Hrvatskog sabora. Raspravu je proveo Odbor za zakonodavstvo. Želi li predstavnik podnositelja dodatno obrazložiti izvješća? Da, poštovani državni tajnik u Ministarstvu zaštite okoliša i energetike Ivo Milatić, izvolite.
Sabora, uvaženi saborske zastupnice i zastupnici, Zakon o tržištu toplinske energije je zakon kojim se uređuje tržište toplinske energije, a koji se primjenjuje od 28. lipnja 2013. godine kojim se uređuje proizvodnja i distribucija toplinske energije uključujući koncesije na razvoj toplinarskih sustava, opskrba toplinskom energijom, prava i obveze kupaca, krajnjih kupaca i suvlasnika zgrada predodržavanje i uporaba instalacija za korištenje toplinske energije u pojedinoj zgradi odnosno građevini. Uredba je donesena jer u zakonu iz 2013. godine nije ugrađen institut javne usluge opskrbe toplinskom energijom na način kako je to riješeno novim Zakonom o tržištu prirodnog plina iz 2018. godine. Uvođenjem prijelaznog perioda za otvaranje tržišta prirodnog plina do 2021. godine pojavila se potreba žurnog rješavanja statusa kupaca toplinske energije iz kategorije pučanstva u smislu prava na javnu uslugu kako ima takav kupac na tržištu plina. Zbog gore navedenog je bilo nužno da se do donošenja izmjena i dopuna Zakona o tržištu toplinske energije ovo pitanje riješi uredbom, a najkasnije do početka ogrjevne sezone 2018. i 2019. u rujnu 2018. godine. Vlada je na svojoj 111. Sjednici održanoj 23. kolovoza 2018. godine donijela Uredbu o dopuni Zakona o tržištu toplinske energije te je na snagu stupila danom objave u Narodnim novinama odnosno 24. kolovoza 2018. godine. Uredbom se propisuje da je opskrbljivač plinom u obvezi javne usluge dužan opskrbljivati plinom proizvođače toplinske energije po reguliranim uvjetima kada se taj plin koristi za proizvodnju toplinske energije za opskrbu kupaca iz kategorije kućanstva. Na taj način je opskrbljivaču plinom u obvezi javne usluge obveza proširena na opskrbu energetskih subjekata za proizvodnju toplinske energije za kućanstva. Ovime se izjednačio položaj krajnjeg kupca iz kategorije kućanstva koji plin kupuju neposredno odnosno onih kućanstava koji ga posebno koriste kao toplinsku energiju proizvedenu iz plina. Pri tome i opskrbljivač na veleprodajnom tržištu plina dužan je prodavati plin opskrbljivaču plina u obvezi javne usluge pod istim uvjetima pod kojim ga prodaje za potrebe opskrbe plinom kupca iz kategorije kućanstva. Trajanje obveze javne usluge ograničava se do trenutka do kada se u potpunosti ne deregulira tržište plina odnosno do 31. ožujka 2021. godine što se smatra potrebnim vremenom koje je nužno za ostvarenje ciljeva koji se njime žele postići. Obveza je proporcionalna obzirom da se odnosi na ciljani broj kupaca i energetskih subjekata koji svojom veličinom ne mogu šire utjecati na tržišno natjecanje. Postizanje jednakog pravnog položaja kategorije kućanstva koja kupuje toplinsku energiju proizvedenu iz plina u odnosu na krajnje kupce plina iz kategorije kućanstvo koji direktno koriste plin u obvezi javne usluge prije početka nove ogrjevne sezone razlog je da je predmetna uredba stupila na snagu prvog dana od objave u Narodnim novinama odnosno 24. kolovoza 2018. Ovom uredbom je 155.604 kućanstva u RH u gradovima Zagreb, Samobor, Velika Gorica, Zaprešić, Osijek, Sisak, Karlovac, Ogulin, Požega, Rijeka, Slavonski Brod, Varaždin, Vinkovci, Virovitica i Vukovar izjednačilo svoje uvjete sa ostalim kućanstvima u RH te procjenjujemo da je godišnja ušteda tih kućanstava bila na razini odnosno da će biti ovu godinu na razini oko 7 miliona kuna, u prošloj godini da je ta ušteda bila oko 2 miliona kuna. Hvala lijepo.
Hvala lijepa. Želi izvjestitelj odbora uzeti riječ, ne. Otvaram raspravu i prvi će u ime Kluba zastupnika HDZ-a govoriti poštovani zastupnik Damir Felak, izvolite.
Poštovani gospodine dopredsjedniče Hrvatskog sabora, gospodine državni tajniče sa suradnikom, ovo Izvješće o Uredbi koje Vlada RH donijela na temelju svojih zakonskih ovlasti temelji se na Zakonu o ovlastima Vlade RH kao što ste i vi rekli uredba je donesena 23. kolovoza 2018. godine uredbom se željela postići regulacija istovjetnog načina nabave plina krajnjim kupcima koji koriste plin za proizvodnju toplinske energije, kao što ste i vi napominjali s ovom, ovom uredbom je preko 150000 kućanstava koji se nalaze u gradovima a koji dobivaju, koji na ovaj način dobivaju energiju, znači, da im netko proizvodi toplinu, stavljeno u isti položaj sa svima onima koji, koji se griju na način da direktno se opskrbljuju plinom, što je za svaku pohvalu, i mislim da je Vlada imala opravdani razlog da, da donese ovakovu uredbu u ovo vrijeme kada Sabor nije zasjedao, a bili su, bili su određeni rokovi u kojima je to trebalo učiniti da bi se opskrbljivači mogli, da bi mogli formirati cijene, i da svima, da znači svi dobivaju, da svi griju po istim cijenama, stoga će Klub Hrvatske demokratske zajednice, podržati ovo izvješće. Hvala lijepo.
Hvala vam lijepa. Sljedeći Klub zastupnika biti će, nemamo, trebao je govoriti poštovani zastupnik Tomislav Žagar, ali ga nema, gubi pravo na govor, pa će biti, preći ćemo na pojedinačnu raspravu za koju se javio poštovani zastupnik Gordan Maras. Izvolite.
Hvala lijepo gospodine podpredsjedniče. Kada govorimo o zakonskim ovlastima odnosno ustavnim ovlastima Vlade da u području svog djelovanja donosi uredbe kada Sabor ne zasjeda, nažalost iz godine u godinu se ponavljaju određene situacije za koje možda nema opravdanja da se, da se dogode i zbog toga je jednostavno moguće planirati određene stvari, znači, ova problematika nije desila se jučer, nije, nije nešto šta je nepredviđeno, i to se moglo vrlo jednostavno prevenirati i riješiti prije nego šta je to riješeno sada. Ono što je problematično je da se u određenim situacijama problemi rješavaju manje transparentno i dostupno javnosti nego šta je to, nego šta je to inače. Primjerice, ja se slažem da područje regulacija i nabavke plina, i pošto se radi i o velikom broju građana koji troše, i na taj način griju svoje domove, je vrlo važno, ali kada se desi, kada se stvori problem, kada u jednom trenutku to moraš riješiti, onda na brzinu kada se rješava dosta često se stvara dojam da se možda nekome pogoduje i da na neki način određenom dijelu privatnog sektora ideš, ideš na ruku. Zato nisam sklon ovakvim rješenjima, nisam sklon da se to rješava na brzinu ukoliko se može planirati, ukoliko i postoji problem, on bi se trebao riješiti da vrijeme odnosno na najtransparentniji mogući način. Jasno je svima u ovim zimskim mjesecima da su troškovi grijanja dosta visoki, znači mi imamo, mi imamo problem da hrvatski građani, pogotovo oni starije životne dobi koji nas sada gledaju iz svojih domova, imaju dosta visoke režijske troškove grijanja, i da tu nažalost Republika Hrvatska pa i neki gradovi, ja mogu istaknuti opet Grad Zagreb, ne prate određene trendove koji bi omogućili građanima da se njihove zgrade energetski obnove, i da ti troškovi budu manji. Kada samo pogledate fasade u Gradu Zagrebu i najavljeni new deal gradonačelnika Bandića, onda ste svjesni da se u Gradu Zagrebu po tom pitanju gotovo ništa ne radi. Radi se o nekoliko fasada koje su obnovljene, a stotine i stotine fasada i zainteresiranih građana, i tisuće, ne stotine, nego tisuće fasada i zainteresiranih građana koji bi imali manje računa, manje računa za grijanja, ostaju van funkcije i na taj način im se onemogućava da se obnove, a sredstva postoje, pa čak nije potrebno niti iz gradskog proračuna Grada Zagreba izdvajati toliko kol'ko je gradonačelnik zamislio, nego jednostavno sredstva postoje u okviru europskih sredstava, i u okviru programa koji bi hrvatska Vlada i hrvatsko Ministarstvo EU fondova moglo planirati kako bi se fasade obnovile, kako bi ljudi imali niže troškove energetske odnosno grijanja, i kako bi na kraju krajeva izgledale ne samo njihove zgrade ljepše, jer mislim kada pogledate kako izgleda primjerice Donji Grad u Gradu Zagrebu i sve te fasade, to je nešto šta ja mislim da je jednostavno nedopustivo da, da tako funkcionira, al' ono što je puno važnije, ljudi bi imali manje, niže troškove mjesečnih grijanja i održavanja svojeg, ja bi rekao kvalitete svog života i životnog standarda. I o tome treba pričati, i kada se ovakva tema pojavi na dnevnom redu koja je izuzetno važna, rekao je kolega Felak i za 150000 kućanstava u Republici Hrvatskoj, pogotovo ih je najviše na području velikih gradova, evo rekao sam Grad Zagreb tu dominira sa, sa brojem od ovih 150000, ono šta treba istaknuti da nažalost premalo koristimo Europske fondove, to je europska tema, ulazimo u Europske izbore, i jedna od stvari koje, zastupnici koji se kandidiraju za Europski parlament moraju promovirati je to da iskoristimo ta sredstva koja su nam na raspolaganju kako bi naši sugrađani imali što više koristi od njih, na način da imaju kvalitetniju, vrjedniju imovinu, ljepšu imovinu, ali ono što je još važnije, kako bi imali što manje račune za grijanje, jer nije svejedno umirovljenicima u središtu Grada Zagreba koji imaju mirovine 1500-2000 kuna, da li će za grijanje svojeg stana mjesečno plaćati 300, 400, 500 ili 700 kuna po zimi. Kada bi kvalitetno iskoristili sredstva koja su nam na raspolaganju iz Europske unije, kada bi gradska uprava bila efikasna kao neki drugi gradovi što se tiče povlačenja sredstava EU, vjerujte mi, za godinu, dvije dana, bi bilo moguće totalno vizualno preurediti grad i na kraju krajeva doći do toga da naši građani ne plaćaju grijanje 400, 500 kn, nego možda 200, 250. A sad si postavite pitanje koliko bi koristi svako naše umirovljeničko kućanstvo imalo od 250 kn mjesečno koje bi im više ostajalo na raspolaganju? Naravno, ono na čemu poentirati, ta rasprava se mora voditi javno, mora biti dostupna širem krugu hrvatskih građana, zbog toga nisam sklon ovakvim rješenjima koja se kao da se problem pojavio jučer na danas, nisam sklon tim rješenjima da se onda na proceduri, na Vladi RH, to na brzinu rješava. Takva rasprava se mora voditi u HS, mora biti dostupna i u javnoj raspravi, mora biti dostupna što većem broju hrvatskih građana jer ona dotiče veliki broj hrvatskih građana. Ovdje se možda radi o više od 600, 700 000 naših sugrađana koji su direktno dotaknuti ovom odlukom i tu raspravu moramo imati prisutnu u javnosti. Znači, još jednom govorim, iskoristimo ono što nam je na raspolaganju, Europske fondove, kako bi obnovili fasade u velikim gradovima, u Gradu Zagrebu primjerice i u drugim gradovima, ne samo u Gradu Zagrebu, u Osijeku, u Splitu, znači, u svim velikim gradovima gdje za to postoji potreba, kako bi prepolovili troškove grijanja za naše građane, a posebno za umirovljenike koji nas danas gledaju i koji, vjerujte mi, strepe iz dana u dan kako će sa niskim mirovinama dočekati kraj mjeseca. Hvala vam lijepo.
Hvala. Imamo jednu repliku, poštovanog zastupnika Davora Vlaovića.
Hvala potpredsjedniče. Kolega Maras, slažem s vama da se ovakove odluke ne smiju donositi u hitnim procedurama, uredbama Vlade, nego bi o njima trebalo raspraviti u HS na temelju argumenata, mislim da bi glavni argument trebao biti kako žive naši stanovnici, kolika imaju primanja i kad čujete podatak da više od 80% umirovljenika ne može živjeti od mirovine i da mora imati pomoć nekoga od članova ukućana ili obitelji, a sad najavljena poskupljenja plina 7% je za njih veliki udar, pogotovo što se najavljuje i rast cijena vode. Vidimo da je cijena ogrjevnog drveta otišla, da je narasla i da nije dostupan ogrjevno drvo ljudima koji žive na rubu šume zbog politika koje vode Hrvatske šume. Ako još poskupi električna energija, što je realno ako cijena plina ide gore, onda kako će naši živjeti na selu i kako će uopće proživjeti ove hladne dane, mislim da o tom bi trebalo javno raspraviti, a ne ovako [[Upadica: Hvala]] potajice reći nije to veliko povećanje, je, to je veliki [[Upadica: Hvala]] udar na kućni budžet naših umirovljenika.
Odgovor poštovanog zastupnika Marasa.
Hvala lijepa. Ja čak možda i vjerujem da nije bilo neke posebne namjere u tome da se ta rasprava skriva od hrvatske javnosti, jednostavno je to tako došlo. Apeliram na kolege iz ministarstva da se to slijedeći puta jednostavno izbjegne, znači, da imamo mogućnost da se to u nekoj normalnoj proceduri raspravi, jer kažem, uvijek kada je to sa uredbom Vlade, kada se rješava, uvije se postavlja pitanje da li je tu neki interes sa strane i zato evo, apeliram da to slijedeći put ne bude tako. Hvala lijepo.
A sada će u ime predlagatelja govoriti poštovani državni tajnik Ivo Miletić, izvolite.
…/Govornik isključen/…uvažene saborske zastupnice i zastupnici, osnovna intencija ove uredbe je bio interes hrvatskih građana jer jednostavno nismo mogli dozvoliti da se dogodi to da jedan veliki dio, kao što je uvaženi zastupnik Maras rekao, otprilike oko 600 000 naših građana, budu u drugom položaju prema onom ostatku. Ono što moram naglasiti u ime ministarstva i Vlade, a to je da ćemo mi sigurno do kraja ove godine ovu uredbu pretočiti u zakon obzirom da je Zakon o izmjeni i dopuni Zakona o tržištu toplinske energije već krenuo u proceduru. Ono što je isto važno napomenuti, a o čemu je ovdje bilo i rasprave, ustvari bilo je rasprave o energetskoj učinkovitosti, važno je znati da sve dosadašnje mjere koje su kroz alternativne mjere u energetskoj učinkovitosti poduzimane od strane lokalne samouprave, regionalne samouprave, države odnosno fonda i Ministarstva graditeljstva su poduzimane u dosta velikom obujmu, a usvajanjem u ovom Domu novog zakona o energetskoj učinkovitosti gdje smo uveli i sustav obveznih shema i novih obveznika o energetskoj učinkovitosti, u ovoj godini se može očekivati još dodatni angažman, ne samo javnog sektora, nego i privatnog sektora energetsku učinkovitost, a to se konkretno odnosi i na fasade i na sve ostale aktivnosti u vezi energetske učinkovitosti. Znači, ova Vlada poduzima s raznim podzakonskim aktima maksimalne napore da se poveća, praktično skoro udvostruči, financijski i svaki drugi napor u smislu energetske učinkovitosti, što onda ide u prilog teze da je onda i trošak toplinarstva i svega ostaloga manji. Za napomenuti je ovo što je bilo govora o zgradama po Gradu Zagrebu i uopće o zgradama u RH, da je u ovoj godini se očekuje natječaj iz Ministarstva graditeljstva i prostornog uređenja u smislu obnove, energetske obnove privatnih zgrada, što je jedna novina i što će sigurno ići. Kada ste spomenuli i siromašne odnosno građane sa slabijim imovinskim statusom, poznato vam je da se vaučeri za struju osiguravaju iz proračuna, da se ogrjev na drva financiraju od strane svih proračuna, a također u novom zakonu energetske učinkovitosti predviđeno je da kada se financira u smislu energetske učinkovitosti onaj dio koji je socijalan odnosno ljude koji su socijalno ugroženi, da će taj dio sektora dobivat određene povlastice, što je indirektno i direktno zakonom u stvari predviđeno da se stimulira to povećanje. Ono što je opredjeljenje EU, a i nas kao države članice je da se energetsko siromaštvo ne može rješavati na teret opskrbljivača i na teret privrede koja se bavi opskrbljivanjem energentima nego da se ono treba rješavati kroz proračun i taj dio uredno se u proračunu i osigurava. Tako da u tom djelu poduzimaju se tekuće stvari. Sve u svemu, ja se zahvaljujem na raspravi i evo mogu samo reći kao što smo lani na ovom cijenjenom domu imali uredbu o obnovljivim izvorima energije koju smo implementirali u zakon i ovu godinu nismo došli s tom uredbom tu već je ona implementirana u zakon tako ćemo i ovu uredbu u tijeku ove godine implementirati u zakon kao što i je intencija uredbi Vlade sa zakonskom snagom da se u što kraćem roku implementira u zakon. Hvala lijepa.
Hvala lijepa. Imamo jednu repliku poštovanog zastupnika Damira Felaka.
Poštovani državni tajniče, moja replika ide u smjeru ovoga što ste vi sada zadnje rekli znači da Vlada vrlo rijetko koristi ovaj svoj institut da donosi uredbe za zakonskom snagom. No ovaj put je to bilo potrebno i mislim da je potrebno još jednom naglasiti jer kroz rasprave kolege Marasa i replike se stekao dojam da je ovom uredbom Vlada podigla cijenu plina što je apsolutno netočno. Naprotiv omogućilo se za preko 150 tisuća kućanstava ili preko 600 tisuća građana da zadrže istu cijenu plina i oni koji dobivaju grijanje direktno iz plinskog sustava i oni koji to dobivaju preko tzv. toplana, odnosno proizvođača topline. Znači Vlada je ovom uredbom omogućila da cijena plina ostane onakva kakva je bila a ne da se poveća cijena plina.
Hvala lijepa. Time zaključujem raspravu o ovoj točci a o njoj ćemo glasovati kada se steknu uvjeti.
Izvješće o Uredbi koju je Vlada RH donijela na temelju zakonske ovlasti. Podnositelj akta je Vlada RH, rasprava je zaključena. Sukladno prijedlogu saborskog radnog tijela, dajem na glasovanje slijedeći zaključak. Prihvaća se Izvješće o Uredbi koju je Vlada RH donijela na temelju zakonske ovlasti. Molim glasujmo. Utvrđujem da je većinom glasova 107 za i 1 glas protiv donijet zaključak kako ga je predložilo saborsko radno tijelo.
Prije nego što pređemo na sljedeću točku budući da se prilično malen broj zastupnika javio za ovu sljedeću raspravu. Ako stignemo do 15 sati mi ćemo raspraviti i Izvješće mandatno imunitetnog povjerenstva tako da o tome vodimo računa da bismo onda i to raspravili prije nego što pređemo na interpelaciju. A sada ćemo prijeći na sljedeću točku a to je: - Prijedlog godišnjeg provedbenog plana statističkih aktivnosti Republike Hrvatske 2019. godine; Podnositelj izvješća je Vlada RH temeljem članka 33. Zakona o službenoj statistici. Raspravu je proveo Odbor za financije i državni proračun. Želi li predstavnik podnositelja dodatno obrazložiti izvješće? Da. Poštovani državni tajnik u Ministarstvu financija Zdravko Zrinušić.
Hvala lijepo poštovani gospodine predsjedavajući Hrvatskoga sabora, poštovane zastupnice i zastupnici. Na temelju Zakona o službenoj statistici Državni zavod za statistiku u suradnji sa drugim nositeljima službene statistike iz ovoga zakona izradio je Nacrt prijedloga Godišnjega provedbenog plana statističkih aktivnosti RH 2019. godine. Isti je prihvaćen na 11.-toj sjednici Statističkog savjeta RH održanog 12. studenog prošle godine. Inače Godišnji provedbeni plan statističkih aktivnosti donosi se za svaku kalendarsku godinu a ovaj Godišnji provedbeni plan donosi se za drugu godinu ... [[Govornik se ne razumije.]] novog programskog dokumenta pod nazivom Program statističkih aktivnosti RH 2018., 2020. koje se temelji na potrebama korisnika službene statistike i zahtjevima EU. Godišnji provedbeni plan obuhvaća pregled svih statističkih istraživanja odnosno razvojnih aktivnosti koje nositelji službene statistike namjeravaju provesti u ovoj godini a u skladu sa Zakonom o službenoj statistici ovim Godišnjim provedbenim planom propisuje se provođenje triju vrsta istraživanja. Prvo je statistička istraživanja na temelju neposrednog prikupljanja podataka. Drugo to su statistička istraživanja čiji se podaci dobivaju iz administrativnih izvora ili metodom promatranja i praćenja. I treći je razvojne aktivnosti ... [[Govornik se ne razumije.]] i druga opsežna statistička istraživanja. Godišnjim provedbenim planom za ovu godinu planira se provesti ukupno 284 statističke aktivnosti, od toga 164 na temelju neposrednog prikupljanja podataka a 82 istraživanja na temelju administrativnih izvora ili metodom promatranja i praćenja te 38 razvojnih aktivnosti. Od ovih ukupno 284 statističke aktivnosti Državni zavod za statistiku provesti će 236 aktivnosti dok će ostalih 48 provesti drugi nositelji službene statistike iz Zakona o službenoj statistici i iz programa statistici i iz programa statističkih aktivnosti RH 2018./2020. godina. To su dakle HNB, HZJZ, Ministarstvo financija, Ministarstvo poljoprivrede, Hrvatska agencija za okoliš i prirodu i upravno tijelo grada Zagreba nadležno za poslove službene statistike za područje grada Zagreba. Ovdje bih želio samo napomenuti da je u skladu sa zaključkom Vlade RH Hrvatska agencija za okoliš i prirodu od 1. siječnja pripojena Ministarstvu zaštite i okoliša i energetike slijedom čega će to nadležno ministarstvo preuzeti poslove iz djelokruga spomenute agencije. Gledano prema područjima, statistička istraživanja i projekti u 2019. odnose se na 6 područja, odnosno prvo u području demografske i društvene statistike planira se provesti 74 statistička istraživanja projekta. U području makroekonomske statistike 46, u poslovnoj statistici čak stotinu. U statistici poljoprivrede, šumarstva i ribarstva 39. U statistici za viša područja 24. te u podršci i statističkom izlazu jedno statističko istraživanje putem razvojnih aktivnosti. U skladu sa državnim proračunom RH za 2018. i projekcijama za 2019. i 2020. godinu ukupno planirana sredstva za provedbu godišnjeg provedbenog plana statističkih aktivnosti iznose 139,3 milijuna kuna od čega sredstva Državnog zavoda za statistiku iznose 116,2 milijuna kuna. U okviru financijskog plana ... [[Govornik se ne razumije.]] Državnog zavoda za statistiku za 2019. planirani su rashodi financirani iz općih prihoda i primitaka u iznosu od nešto više od 107 milijuna kuna. I iz vlastitih prihoda u iznosu od 234 tisuće i 800 kuna, ostalih pomoći u iznosu 190 tisuća kuna, pomoći EU u iznosu nešto više od milijun kuna, ostale refundacije sredstava EU iznose 6,7 milijuna kuna, te europski socijalni fond isto tako nešto više od milijun kuna. U skladu sa jednim od općih statističkih ciljeva Državni zavod za statistiku kontinuirano nastoji povećati razinu uključenosti korisnika u proces definiranja statističkih aktivnosti. Aktivno sudjelovanje, angažman dionika, važan je preduvjet za daljnji razvoj i unapređenje službene statistike RH, a posebice u pogledu zadovoljavanja korisničkih potreba. Stoga se posljednjih godina u provedbi… [[Govornik se ne razumije]] godišnjeg provedbenog plana statističkih aktivnost nastoji uključiti širi skup institucija, kao i ostalih korisnika u procesu njegove izrade. Nakon objedinjavanja, spomenuti nacrt prijedloga godišnjeg provedbenog plana dostavlja se na mišljenje svim ministarstvima i drugim tijelima državne uprave, a raspravlja se i prihvaća na statističkom savjetu RH koji predstavlja savjetodavno i stručno tijelo za strategijska pitanja službene statistike. Zaključno, temeljem Zakona o službenoj statistici, a poradi donošenja, ovaj prijedlog godišnjeg provedbenog plana statističke aktivnosti RH 2019. podnosi se HS. Hvala lijepa na pažnji.
Hvala vam lijepa. Želi li izvjestitelji Odbora uzeti riječ? Ne. Otvaram raspravu i prva će u ime Kluba zastupnika HDZ-a govoriti poštovana zastupnica Marijana Balić, izvolite.
Hvala lijepa poštovani potpredsjedniče HS, poštovani državni tajniče Zrinušić, poštovani ravnatelju Krištof, kolegice i kolege, kao što je rečeno u uvodnom izlaganju od strane državnog tajnika, pred nama je prijedlog godišnjeg provedbenog plana statističkih aktivnosti koje izrađuje Državni zavod za statistiku u suradnji s drugim nositeljima službene statistike, a na temelju Zakona o službenoj statistici. Godišnji provedbeni plan donosi se za svaku godinu na koji se odnosi program statističkih aktivnosti, tako da se ovaj plan koji je pred nama, odnosi na drugu godinu novog višegodišnjeg programskog dokumenta. Njime je obuhvaćen pregled svih statističkih istraživanja odnosno razvojnih aktivnosti koje se planiraju provesti u 2019.g., a čiju važnost provedbe svakako treba naglasiti. Ovim godišnjim provedbenim planom planirana je provedba ukupno 284 statističke aktivnosti, što je u odnosu na prethodnu 2018.g. povećanje za 4 aktivnosti. Prema propisanoj podjeli, od ukupno 284 statističkih aktivnosti, kako smo ih čuli, 164 su na temelju neposrednog prikupljanja podataka, 82 na temelju administrativnih izvora ili metodom promatranja i praćenja, te 38 razvojne aktivnosti. Sam nositelj odnosno Državni zavod za statistiku će od ukupno 284 statističke aktivnosti, provesti 236, što je također u odnosu na prethodnu godinu, povećanje od 4 aktivnosti, dok će sve ostale aktivnosti provesti drugi nositelji službene statistike navedeni u Zakonu o službenoj statistici i programu statističkih aktivnosti 2018. do 2020. Planirana sredstva smo, kako smo i čuli, u iznosu od 139 milijuna 395 tisuća i 202 kune, što također predstavlja povećanje od 6 milijuna kuna u odnosu na prethodnu godinu, a koje se mogu i pripisati u, odnosno naznačiti za aktivnosti koje će biti kao priprema za popis stanovništva, kućanstva i stanova 2021.g. Iz predmetnog plana razvidno je i držimo da je dobro kako je područje posebne pozornosti usmjereno na poslovnu statistiku, demografsku i društvenu statistiku, te makroekonomsku, a koja je prije svega važna radi usklađenosti sa ESA metodologijom odnosno europskim sustavom nacionalnih i regionalnih računa. I zaključno, naravno, Klub zastupnika HDZ-a podržat će prijedlog godišnjeg provedbenog plana statističkih aktivnosti RH za 2019.g. Hvala.
Hvala lijepa. Slijedeći klub zastupnika je onaj nezavisnih zastupnika u ime kojeg bi trebao govoriti poštovani zastupnik Tomislav Žagar. Nema ga, gubi pravo na govor, pa će govoriti u ime Kluba zastupnika HNS-a poštovana zastupnica Božica Makar, izvolite.
Hvala lijepa. Poštovani potpredsjedniče HS, uvaženi državni tajniče sa suradnikom, kolegice i kolege, odmah na početku da kažem da će, naravno, Klub HNS-a podržati ovaj provedbeni plan za 2019.g., kao što smo podržali i zapravo program statističkih aktivnosti RH u 2018. do 2020., koji smo donijeli ovdje u HS, a on je zapravo slijed toga odnosno druga godina tih aktivnosti koja se provodi. Sam program se temelji na potrebama korisnika podataka službene statistike, ali i zahtjevima EU. Odmah da velim da smo često kao obveznici nekog statističkog izvještavanja često iziritirani razno raznim podacima koje moramo popunjavati, vremenom koje za to trošimo, ali moram pohvaliti Državni zavod za statistiku da je u zadnjih 5 godina se stvarno mnogo toga promijenilo na bolje od svih onih aplikacija da nemamo više plahte koje smo ispunjavali, da nemamo više toliko nepotrebnih podataka koji se mogu dobiti iz drugih izvora, tako da je to dobro i zavređuje i pohvalu. Vjerujem, ovim godišnjim planom provedbenih aktivnosti za 2019. od ukupno 284 statističke aktivnosti, 164 još uvijek su temeljene na neposrednom prikupljanju podataka, a 82 na temelju administrativnih izvora ili metoda promatranja i praćenja i 38 još razvojnih aktivnosti. Da će ovaj omjer u planu za iduću godinu biti još više u korist statističkih istraživanja na temelju administrativnih izvora i metoda promatranja, dakle, da će se smanjiti onaj dio neposrednog prikupljanja koji direktno tereti i naše gospodarstvenike, da ne govorim o poljoprivrednicima, naročito onim malim, jer evo, u poglavlju 4 imamo istraživanje statistike poljoprivrede, šumarstva i ribarstva gdje je neposrednim prikupljanjem planirano 13, kroz administrativne izvore 20. Vjerujem da će i taj omjer se poboljšati jer kod njih to naročito predstavlja veliki problem kad oni moraju sjesti da li za računalo, da li još uvijek u papirnatom obliku i popunjavati određene tablice i određene podatke unositi. Ja znam da su nam ti podaci potrebni da bi mogli napraviti kvalitetnu analizu i na temelju toga kvalitatan plan za dalje ali vjerujem da velim će se u tom dijelu i nadalje usavršavati ići na rasterećenje i olakšanje u ovom dijelu statističkih istraživanja i kao što sam rekla naravno podržavamo ovaj Plan statističkih aktivnosti. Hvala.
Hvala vam lijepa. Slijedeći Klub zastupnika je onaj Živog zida i Snage u ime kojeg se javio poštovani zastupnik Ivan Pernar, nema ga, gubi pravo na govor. Prelazimo na pojedinačnu raspravu, prvi se javio poštovani zastupnik Ivan Lovrinović, nema ga, gubi pravo na govor. Zatim se javio poštovani zastupnik Gordan Maras, nema ga, gubi pravo na govor. Time zaključujem raspravu o ovoj točci, a o njoj ćemo glasovati kada se steknu uvjeti.
Prijedlog Godišnjeg provedbenog plana statističkih aktivnosti RH 2019. godine. Predlagatelj je Vlada RH, a rasprava je zaključena. Sukladno prijedlogu saborskog matičnog radnog tijela, dajem na glasovanje Prijedlog Godišnjega provedbenog plana statističkih aktivnosti RH 2019. godine. Molim glasujmo. Utvrđujem da je većinom glasova 108 za i 2 glasa protiv donesen Godišnji provedbeni plan statističkih aktivnosti RH 2019. godine.
Kao što sam najavio sad ćemo raspraviti Izvješće Mandatno-imunitetnog povjerenstva. Molim predsjednika Mandatno-imunitetnog povjerenstva gospodina Žarka Tušeka da podnese izvješće, izvolite.
Zahvaljujem, uvaženi podpredsjedniče Hrvatskog sabora, kolegice i kolege, Mandatno-imunitetno povjerenstvo Hrvatskog sabora razmotrilo je na 46. sjednici održanoj 14. veljače 2019. godine pisanu izjavu zastupnika Dražena Milinkovića o ponovnom obnašanju zastupniče dužnosti koja je upućena predsjedniku Hrvatskog sabora. Povjerenstvo je utvrdilo da je temeljem, da je temeljem članka 14. Zakona o izborima zastupnika u Hrvatski sabor mirovanje zastupničkog mandata Draženu Milinoviću započelo 20. listopada 2016. godine te da je zastupničku dužnost zamjenika zastupnika započeo obnašati Davor Miličević. Člankom 14. stavkom 2. i 3. Zakona o izborima zastupnika u Hrvatski sabor propisano je da mirovanje zastupničkog mandata ne može trajati manje od 6 mjeseci, a nakon proteka tog roka zastupnik može ponovno početi obnašati zastupničku dužnost podnošenjem pisane izjave predsjedniku Hrvatskog sabora. Mirovanje zastupničkog mandata u skladu sa citiranim člankom prestaje 8 dana od podnošenja pisane izjave. Povjerenstvo je u skladu sa time utvrdilo da su ispunjeni uvjeti za prestanak mirovanja zastupničkog mandata Dražena Milinkovića sa danom 21. veljače 2019. bez rasprave, jednoglasno povjerenstvo predlaže Hrvatskom saboru donošenje odluke o prestanku mirovanja zastupničkog mandata zastupnika i prestanku obnašanja zastupničke dužnosti zamjenika zastupnika. Dana 21. veljače 2019. godine prestaje mirovanje zastupničkog mandata zastupniku Draženu Milinkoviću. Dužnost zastupnika za zamjenu zastupničku dužnost zamjenika zastupnika prestaje obnašati Davor Miličević dana 21. veljače 2019. godine. I drugo, Mandatno-imunitetno povjerenstvo Hrvatskog sabora razmotrilo je također na današnjoj 46. sjednici održanoj 14. veljače 2019. godine zahtjev Državnog odvjetništva u Vukovaru od 24. siječnja 2019. godine upućen putem Državnog odvjetništva RH aktom od 11. veljače 2019. godine predsjedniku Hrvatskog sabora za davanje odobrenja za pokretanje kaznenog postupka protiv Marijana Kustića, zastupnika zbog osnovane sumnje da je počinio kazneno djelo izazivanja prometne nesreće u cestovnom prometu iz članka 227. stavka 1., 2. i 5. Kaznenog zakona. Marijan Kustić započeo je 9. lipnja 2017. godine obnašati zastupničku dužnost u 9. sazivu Hrvatskog sabora te na temelju članka 76. Ustava RH i članka 23. Poslovnika Hrvatskog sabora ima imunitet do prestanka zastupničkog mandata te se bez odluke Hrvatskog sabora protiv istoga ne može pokrenuti niti voditi kazneni postupak. Također, bez rasprave jednoglasno sa 5 glasova za povjerenstvo je danas donijelo odluku daje se odobrenje za pokretanje kaznenog postupka protiv Marijana Kustića zastupnika u Hrvatskom saboru po zahtjevu Državnog odjetništva u Vukovaru od 24. siječnja 2019. godine upućen putem Državnog odvjetništva RH aktom od 11. veljače 2019. godine zbog osnovane sumnje da je počinio kazneno djelo izazivanja prometne nesreće u cestovnom prometu iz članka 227. stavka 1., 2. i 5. Kaznenog zakona. U ovom slučaju da skratim obrazloženje povjerenstvo je zauzelo stav da se u slučajevima kada kazneni progon zastupnika traži državno tijelo, znači sud ili Državno odvjetništvo RH, zastupnicima odobrava ukidanje njihovog imuniteta. Hvala lijepa.
Hvala lijepa. Otvaram raspravu o ovom izvješću. Nitko se ne javlja, prema tome zaključujem raspravu, a o izvješću ćemo glasovati kad se steknu uvjeti. Budući da smo bili silno brzi i efikasni onda ćemo napraviti sada jednu stanku do 13 sati kada će biti iznošenje stajališta u ime klubova, a u 15 sati ćemo imati raspravu o Interpelaciji o radu Vlade Republike vezano uz nabavku eskadrile višenamjenskih borbenih aviona. Evo, hvala vam. STANKA U 12,04 SATI.
Izvješće mandatno-imunitetnog povjerenstva o prestanku mirovanja zastupničkog mandata zastupnika Dražena Milinkovića i prestanku obnašanja zastupničke dužnosti zamjenika Davora Miličevića, rasprava je zaključena, dajem na glasovanje Prijedlog odluke o prestanku mirovanja zastupničkog mandata zastupnika Dražena Milinkovića i prestanku obnašanja zastupničke dužnosti zamjenika zastupnika Davora Miličevića. Molim glasujmo. Utvrđujem da je jednoglasno, 107 glasova ZA, donesena odluka kako je predložilo mandatno-imunitetno Povjerenstvo. Podsjećam da je Dražen Milinković dao prisegu na konstituirajućoj sjednici Hrvatskog sabora, održanoj 14. listopada 2016. godine. Zastupniku Draženu Milinkoviću želim uspjeh u obavljanju časne i odgovorne zastupničke dužnosti, a zahvaljujem se i kolegi Miličeviću što je bio s nama sve ovo, sve ove godine. Idemo na zadnju točku o kojoj ćemo glasovati, to je Izvješće mandatno-imunitetnog povjerenstva o zahtjevu za davanje odobrenja za pokretanje kaznenog postupka protiv Marijana Kustića, zastupnika u Hrvatskom saboru, rasprava je zaključena, dajem na glasovanje Prijedlog odluke koja glasi, daje se odobrenje za pokretanje kaznenog postupka protiv Marijana Kustića, zastupnika u Hrvatskom saboru po zahtjevu državnog odvjetništva u Vukovaru, broj KDO 357/201 od 24. siječnja 2019.-te, upućen putem Državnog odvjetništva Republike Hrvatske, aktom broj A 81/2019 od 11. veljače 2019. godine zbog osnovane sumnje da je počinio kazneno djelo izazivanja prometne nesreće u cestovnom prometu, iz članka 227., stavka 1.-og, 2.-ugog i 5.-og Kaznenog zakona. Molim glasujmo. Utvrđujem da je jednoglasno, 102 glasa ZA, donesena Odluka kako je predložilo mandatno-imunitetno povjerenstvo. Došli smo do kraja, dakle, sada ćemo imati vrijeme za slobodni govor, nakon toga nastavljamo s točkama koje smo predvidjeli za danas, samo vas molim jedna obavijest, još malo sačekajte, dakle nastavljamo s radom u utorak, 19. veljače, kada ćemo se izjašnjavati o amandmanima, imamo 313 amandmana, tako da krećemo, molim za sve da znadete u utorak, započet ćemo slobodnim govorom kao i svaki puta na početku tjedna, nakon toga ide izjašnjavanje o amandmanima dok ne završimo tijekom dana. Nastavljamo onda radom normalno u srijedu, 20. veljače, dobit će te prijedlog dnevnog reda odnosno prijedlog redoslijeda rasprava, kao i do sada na vrijeme. Zahvaljujem svima onima koji više neće danas sudjelovati u radu. [[NASTAVAK NAKON STANKE U 12,05 SATI]] Poštovane kolegice i kolege, Ja vas molim da zauzmete svoja mjesta kako bismo mogli pristupiti glasovanju, molim vas i za malo tišine kako bismo mogli nesmetano raditi. Prije nego što krenemo sa glasovanjem pozdravimo svi zajedno polaznice i polaznike Političke akademije Zaklade hrvatskog državnog zavjeta iz Zagreba. Dobrodošli. … [[Pljesak.]] Idemo sa prvom Odlukom danas, to je Izvješće Mandatno-imunitetnog povjerenstva o početku mirovanja zastupničkog mandata zastupnika Andrije Mikulića i početku obnašanja zastupničke dužnosti zamjenika zastupnika Ante Plazonića, kao i o prestanku zastupničke dužnosti zastupnika Marijana Kustića i početku obnašanja zastupničke dužnosti zamjenika zastupnika Martina Baričevića. Izvolite kolega Tušek.
Zahvaljujem poštovani predsjedniče Hrvatskog sabora, kolegice i kolege. Mandatno-imunitetno povjerenstvo Hrvatskog sabora razmotrilo je na 47. sjednici održanoj 03. travnja 2019. godine pisanu obavijest zastupnika doktora znanosti Andrije Mikulića od 01. travnja 2019. godine, kojim je izvijestio predsjednika Hrvatskog sabora da stavlja svoj zastupnički mandat u mirovanje zbog obnašanja dužnosti glavnog državnog inspektora koja je nespojiva sa obnašanjem zastupničke dužnosti u smislu odredbe članka 9. Zakona o izborima zastupnika u Hrvatski sabor. Hrvatska demokratska zajednica sukladno članku 42. stavku 3., Zakona o izborima zastupnika u Hrvatski sabor odredila je Antu Plazonića kao zamjenika zastupnika doktora znanosti Andrije Mikulića. Povjerenstvo je utvrdilo da su ispunjeni zakonom utvrđeni uvjeti za početak mirovanja zastupničkog mandata Andrije Mikulića, kao i uvjeti za početak obnašanja zastupničke dužnosti njegovog zamjenika Ante Plazonića. S navedenog Mandatno-imunitetno povjerenstvo temeljem članka 9., 11. i 42. stavka 3. Zakona o izborima zastupnika u Hrvatski sabor jednoglasno sa pet glasova ZA, predlaže Hrvatskom saboru donošenje Odluka o mirovanju zastupničkog mandata zastupnike početku obnašanja zastupničke dužnosti zamjenika zastupnika. Dana 01. travnja započinje mirovanje zastupničkog mandata zastupnika doktora znanosti Andrije Mikulića, zastupničku dužnost sukladno članku 9., stavku 2. Poslovnika Hrvatskog sabora počinje obnašati zamjenik zastupnika Ante Plazonić na dan kada Sabor Odlukom utvrdi zakonske pretpostavke za primjenu instituta zamjenjivanja. Mandatno-imunitetno povjerenstvo Hrvatskog sabora razmotrilo je također na 47. sjednici održanoj 03. travnja 2019. godine pisanu izjavu o ostavci na zastupničku dužnost zastupnika Marijana Kustića upućenu predsjedniku Hrvatskog sabora aktom od 01. travnja 2019. godine. Člankom 10. stavkom 1. Zakona o izborima zastupnika u Hrvatski sabor propisano je da zastupniku prestaje mandat prije isteka vremena na koji je izabran ako podnese ostavku. Povjerenstvo je utvrdilo da je Marijan Kustić započeo obnašati zastupničku dužnost zamjenika zastupnika dana 09. lipnja 2017. godine umjesto izabranog zastupnika Darka Milinovića. Hrvatska demokratska zajednica sukladno članku 42. stavku 2., Zakona o izborima zastupnika u Hrvatski sabor odredila je Martina Baričevića kao zamjenika izabranog zastupniku Darku Milinoviću. Povjerenstvo je utvrdilo da su ostavkom na zastupničku dužnost ispunjeni zakonom utvrđeni uvjeti za prestanak zastupničke dužnosti zamjenika zastupnika Marijana Kustića kao i uvjeti za početak obnašanja zastupničke dužnosti zamjenika zastupnika Martina Baričevića. S navedenog Mandatno-imunitetno povjerenstvo temeljem članka 10., 11. i 42. stavka 2. Zakona o izborima zastupnika u Hrvatski sabor jednoglasno sa pet glasova ZA, predlaže Hrvatskom saboru donošenje Odluka o prestanku zastupničkog mandata zastupnika i početku obnašanja zastupničke dužnosti zamjenika zastupnika. Sukladno članku 10., stavku 4. Poslovnika Hrvatskog sabora Marijanu Kustiću prestaje zastupnički mandat na dan kada Odluku o prestanku donese Hrvatski sabor. Martin Baričević zastupničku dužnost zamjenika zastupnika sukladno članku 9., stavku 2. Poslovnika Hrvatskog sabora započinje obnašati kada Sabor Odlukom utvrdi zakonske pretpostavke za primjenu instituta zamjenjivanja.
Zahvaljujem kolegi Tušeku, i otvaram raspravu o Izvješćima Mandatno-imunitetnog povjerenstva, javilo se, javili su se kolega Pernar puta tri i kolega Maras, pa krećemo onda Klub zastupnika Živog zida i SNAGA-e kolega Ivan Pernar. Izvolite.
Hvala uvaženi predsjedavajući. Htio bi reći da mi je iznimna čast govoriti pred punom Sabornicom, dugo nisam imao priliku vidjeti vas sve na okupu. Međutim razlog zašto vam se obraćam jest vezano uz ove zamijene u Saboru koje same po sebi nisu sporne, znači nije problem da jednog zastupnika na dužnosti zamijeni drugi zastupnik, međutim ono što je zapravo problem u cijeloj priči je to što smo došli u situaciju da se zastupnicima koji jesu u Saboru onemogućava njihov rad i zapravo ih se ušutkava kada oni govore. Znači mi možemo kroz zamijene, rotacije zastupnika mijenjati krvnu sliku Sabora odnosno zastupnike, međutim što to vrijedi ukoliko ti zastupnici koji u Saboru jesu, bivaju ušutkani, zabranjuje im se govoriti, a potom ih se fizički izbacuje, znači na silu iz ovog Sabora. O tome govorim zato jer dužnost zastupnika ne proizlazi iz njega samoga, znači dame i gospodo iz HDZ-a, ja ovdje nisam izabrao samog sebe, ja nisam ovdje samo zato jer sam ja to tako htio, nego zato jer su me građani izabrali da bi ih ovdje predstavljao. Korištenjem fizičkog nasilja, protiv izabranog saborskog zastupnika, prisila se ne vrši samo prema njemu, nego se vrši i prema onima koji isti predstavlja. Smatram da svatko od vas i vladajući i opozicija ima pravo govoriti sukladno Poslovniku, Poslovnik je jasan i jednostavan, govori se 15 minuta u ime kluba, 10 minuta pojedinačno i 5 minuta završno u ime kluba. S tim da replika može biti najviše 3, u trajanju po minutu. Ukoliko ja procijenim ili bilo koji drugi zastupnik, koji će biti zamijenjen, izabran ili što god već, da je bitno ono o čemu govori i da je to u skladu sa temom, ne može netko, proizvoljno, svojom voljom tvrditi da isti ne priča o temi i onda koristiti fizičko nasilje, da bi da bi ga uklonio iz sabornice. To po meni, nije moralno, nije ispravno i nepošteno je. Zamislite situaciju, da jednog dana, da jednog dana, vi pričate, recimo o mojem kriminalu. Kažete Pernar je u kriminalu, Pernar je pokrao milijune, Pernar je prodavao zgrade, nekakve iznad ili ispod cijene ili prodao je INA-u ili što već i zamislite da vama netko iz Živog zida kaže, čuj, ti Brkiću pričaš van teme, hajte van, šuti, straža izbacite ga van. Pa vama bi bilo jasno …/Upadica Predsjednik: Kolega Pernar, ja vas sada upozoravam prvi puta, da vi govorite o temi koja nije predmet rasprave, predmet rasprave su zamjene zastupnika Andrije Mikulića i Ante Plazonića i u drugom slučaju Marijana Kustića i Marina Baričevića. Ja vas pozivam da se držite teme./… apropo zamjena ovih zastupnika, vama je jasno, da je potpuno svejedno, tko će u Saboru mijenjati koga, ukoliko isti, koji će u Saboru sjedati, neće biti slobodni reći ono što misle. I to je ozbiljan problem. Mene čudi, da nitko od vas u tome ne vidi problem, već naprotiv, čak i odobravate takvo ponašanje. Ova rasprava, o zamjeni mandata, odvija se u ovom trenutku u povijesti i u ovom vremenu, isključivo zato, jer je predsjedavajući odlučio da tako bude. Znači predsjedavajući je odlučio ovu raspravu staviti sada, u podne i zbog toga se ja danas ovdje govorim, da je rasprava bila jučer navečer, ja bi pričao jučer navečer o ovome. Znači nemojte se ljutiti zbog toga, što vi mene morate slušati gospodo iz HDZ-a, nemojte biti bjesni i u sebi, ono šta sada ovaj Pernar priča, ja tu moram sjedati, zato jer je glasovanje, ja sam sada morao doći zbog glasovanja, a tu meni Pernar priča. Pomaknite ili glasovanje ili raspravu stavljate o mandatu gospodina Kustića i ovog drugoga u neko drugo doba. Znači ja nemam apsolutno ništa protiv toga. Znači za vašu nervozu, odnosno, kako bi to rekao, možda ne nervozu, nego bolje rečeno nestrpljivost, zašto vi sada morate ovdje sjedati, a ja znam da svi, mnogi od vas, kada ja govorim, vas ovdje nema gospodo iz HDZ-a. I pitanje je zašto vas inače nema, a zašto ste danas ovdje? Da li ste vi danas ovdje, sjedite, zato da bi slušali raspravu o zamjeni mandata ili danas sjedite ovdje samo da bi glasovali? To je pitanje koje se postavlja. Moja pretpostavka, da ste vi došli ovdje samo glasati, a da vam se zapravo i ne raspravlja o zamjeni mandata vaših kolega i pretpostavljam, da je zbog toga, određena vrsta napetosti u zraku. Ali opet ponavljam, tko je za to kriv? Jesam li ja odlučio da se sada vodi ova rasprava? Po mojem sudu ne, kažem opet, zašto jer o dnevnom redu odlučuje predsjedavajući, ne odlučujem ja. Ista stvar je bila i sa amandmanima, kada su gospoda iz Mosta branili amandmane. Pa nisu oni odlučili da rasprava traje ponoći. To je predsjedavajući odlučio. Ista stvar je dana, je predsjedavajući odlučio, da se u podne raspravlja o zamjeni mandata. Međutim, budući da gospodinu Kustiću ističe mandat u Saboru, odnosno, da dolazi do njegove zamjene, postavlja se pitanje, što će biti sa optužnicom, koju je DORH pokrenuo protiv njega, zbog izazivanje prometne nesreće. Da li će sada taj čovjek možda završiti isto kao i ovaj nesretnik Sanader, kojeg ste, slikovito rečeno, gurnuli niz stepenice. I ima među vama jedan čovjek koji se isto i preziva, mislim Sanader i sad i on će vjerojatno reći, ja nemam ništa s tim čovjekom i vjerojatno ćete vi svi govoriti, ali mislim to je po meni, nisko. Zamislite reći, mi smo svi pošteni, a ti Ivo, ti si lopov. To je priča, koja se pokušava našoj javnosti predstaviti. I sustavni problem, sustavni problem zapravo ovog Visokog doma je licemjerje i to što se ljudima, što se ovakve rasprave, o imunitetu ne vode češće. Jer ove rasprave o skidanju imuniteta ili o zamjeni zastupnike, rezultiraju stjecanjem ili gubitkom imunitetnog prava, toga ste vi svjesni gospodine. Jer nije isto jest li zastupnik ili niste zastupnik. Ako niste zastupnik, onda iz tog proizlazi da nemate imunitet, a ako jeste zastupnik, onda ga imate. Znači nije svejedno je li netko zastupnik ili nije. Međutim, sve u svemu, ono što je bitno jest da se zastupnicima mora omogućiti obavljanje njihove dužnosti. Jer u suprotnom, koji je smisao nas kao zastupnika? Kakve koristi ja osobno, jer gledajte budimo iskreni, zastupnici se u Saboru dijele na zastupnike parlamentarne većine i manjine. Mi koji smo parlamentarne manjine jedino ćemo, mi utječemo u Saboru i duljina trajanja rasprave i vi ste toga svjesni. Znači, jedino o duljini trajanja rasprave ja ovdje mogu utjecati. I sada zamislite, jer gledajte, vama je potpuno svejedno što će se pričati jer vi znadete da ćete vi donositi odluke i sada vi znate da je moje jedino oružje, jedini instrument političkog djelovanja govor, a vaš znači zastupnika vladajuće većine je donošenje odluka i onda se recimo zastupnicima oporbenima brani da govore, to je opasan presedan. I nadam se da će u ovome Saboru jednoga dana doći do političke mudrosti da će se prepoznati odnosno da će zakonodavac odnosno bolje rečeno oni koji vode u tom trenutku Sabor shvatiti da svaki zastupnik bez obzira bio izabran kao posljednji na listi preferencijalno ili ušao u Sabor kao zamjena kao u slučaju koji će se sada dogoditi ima pravo reći ono što misli. A zašto to govorim? Zašto je to pravo bitno? Zato jer ste vi mijenjali gospodo Poslovnik, zato upravo da se suzbije rasprava. Pa vi ste toga svjesni. Vrijeme replika ste prepolovili trajanje replike sa dvije minute na minutu s jedne strane, a s druge strane ste omogućili da samo budu tri replike. Prije je moglo biti replika koliko ste htjeli. Što znači da novi zastupnici koji će zamijeniti stare koji će znači sada postati i prisegnuti na zastupničku dužnost ne znaju kako je Sabor ranije funkcionirao, jer ranije nisu bili zastupnici. I drugi problem koji ste vi stvorili ubijanjem rasprave je sljedeći. Vi trenutno ako ispucate replike kao što će recimo novi zastupnici HDZ-a za koje ja sigurno vjerujem da će biti jako aktivni u raspravama i redovito biti na sjednicama kao i vi koji ste uvijek redoviti i uvijek savjesno obavljate svoju dužnost. Ja vjerujem da će se oni nekada naći u situaciji da recimo ispucaju replike i ne mogu replicirati. Onda se dižu povrede Poslovnika. I zapravo glavni razlog zašto mi danas imamo epidemiju opomena u Saboru je zlouporaba Poslovnika. A Poslovnik se zloupotrebljava zato jer nema mogućnosti ispravka netočnog navoda, broj replika je ograničen i zapravo onda da tako kažem zastupnici improviziraju. Ali uzrok te improvizacije pokušava se stvoriti slika da recimo kada će novi ti zastupnici HDZ-a ući u Sabor da zamijene stare, pokušava se stvoriti slika da će oni možda jednoga dana dizati povrede Poslovnika kao namjerno da krše Poslovnik, pa će ih predsjedavajući kao ukoriti itd. Međutim, stvarni razlog je u tome što je njima oduzet drugi način odnosno druga mogućnost da iskažu svoje nezadovoljstvo, neslaganje ili što god već rečenim. Uvažene dame i gospodo zastupnici i zastupnice, vama je dana mogućnost kao i onima koji će to zahvaljujući ovim izmjenama tek postati da govore sa ove pozornice, sa ove govornice. Međutim, ukoliko ju ne iskoristite, ukoliko nećete govoriti ono što mislite, ukoliko će te nove zamjene biti tek dio jednog mehanizma znači neke mehaničke ruke koja se diže ili spušta ovisno kakva je direktiva sa vrha, postavlja se smisao odnosno pitanje koji je smisao njihovog postojanja. Jer ukoliko će oni mehanički dizati ruke, ukoliko ćete vi svi glasati isto pa ne trebaju nam onda ljudi i zastupnici. Možemo onda radnije robote stavit ili botove, ili ne znam kako bi to nazvao, automate koji će za puno manji novac raditi isto što i vi. Znači, moguće je uštedu u ovom Saboru postići na način da se ukoliko je evidentno, a po mojem sudu je evidentno da se odluke vladajuće većine donose automatizmom i bez neke suvišne rasprave. Postavlja se pitanje koji je onda smisao, zašto mi plaćamo te ljude ako je unaprijed jasno kako će se glasati s jedne strane, a s druge strane u raspravi ionako ne sudjeluju? Htio bih ukazati na još jedan problem koji će se među ostalim odnositi i na buduće saborske zastupnike koji će to tek postati. U određenim zakonodavnim tijelima da bi se moglo raspravljati potrebna je prisutnost natpolovične većine zastupnika što bi slikovito značilo da mi u ovom Saboru npr. ne bismo mogli raspravljati ako nema kvoruma. Takva je situacija recimo u Republici Srpskoj, tamo u njihovoj skupštini u Banja Luci ako nema natpolovične većine prisutne rasprava nije moguća. Dok mi ovdje u Saboru možemo raspravljati makar bio, recimo kolega Bulj je nedavno sam ostao u Saboru i mogao je de facto raspravljati sam sa sobom i rasprava je bila moguća. Znači, u nekim drugim sustavima nije moguće da dvoje ljudi u tijelu zakonodavnom od 150 njih raspravlja. Znači, ako građani žele da zastupnici koji trenutno to jesu, koji će to tek postati odnosno ući kao zamjena da budu prisutni na raspravama da Sabor nije prazan. Mora se mijenjati Poslovnik i to na način da je potrebna natpolovična većina odnosno kvorum za raspravu. Hvala predsjedavajući.
Sada idemo na pojedinačne rasprave i prvi je na redu kolega Ivan Pernar. Izvolite.
Uvaženi predsjedavajući, uvažene dame i gospodo, Sve donedavno obraćao sam se praznim stolicama ali danas se obraćam vama, živim ljudima i to mi je iskrena čast koju ne mogu s ničim opisati jer mi puno znači da čujete moje riječi budući da zbog svojeg odsustva rijetko imate priliku za isto. Međutim odsustvo zastupnika sa rasprave nije jedini razlog zašto vi recimo nećete čuti ono što zastupnik ima za reći npr. o zamjeni mandata uvaženih članova vaše uvažene poštovane poštene istinoljubive i pravedne stranke zvane HDZ, već je jedan od razloga zašto ne možete čuti tu raspravu o tome što su oni koji bi govorili, fizički izbačeni ili slikovito rečeno, moji žargonom deložirani iz ovog Visokog doma. Također, činjenica je nesporna da su građani ogorčeni načinom na koji se u Saboru raspravlja i da im nije jasno kako je moguće da tijekom goleme većine rasprava je sabornica prazna, da zastupnika u njoj nema a da svi redovno primaju plaću i zato smo se mi danas, u petak ovdje u 12 našli u ovako velikom broju, po mojem sudu ne radi rasprave o zamjeni mandata već mi danas po mojem sudu ovdje raspravljamo isključivo zato jer ste vi gospodo iz vladajuće većine, došli ovdje glasovati. Kada već pričamo o Mandatnom-imunitetnom povjerenstvu, htio bi se osvrnuti na još jednu osobu koja danas ovdje sjedi a koju smo svojedobno skidali imunitet, radi se o Tomislavu Sauchi. Naime, ja sam osobno bio protiv toga tada a gospoda iz HDZ-a su tad glasali za dizanje njegovog imuniteta a spominjem to tijekom ove rasprave o gospodi koja će mijenjati zastupnike HDZ-a upravo zato da bi upozorio i njih na mogućnost da ukoliko se jednog dana odmetnu od svoje stranke kao što je to napravio svojedobno Ivo Sanader, da bi ih mogla snaći crna sudbina koju danas Ivo provod u zatvoru. I hoću reći da u onom trenutku kada određeni zastupnici vladajućoj većini više neće bit potrebni a g. Saucha pitanje koliko će još bit potreban HDZ-u, pitanje je koliko dugo će on u tom trenutku ostati na slobodi i pitanje je koliko je zapravo HDZ prijatelj njegov i koliko zapravo g. Saucha misli za isto ali pustimo mi g. Sauchu, rasprava je kao što smo rekli o zamjeni mandata g. Kustića i još jednog kojeg nažalost ne znam po imenu. A razlog zašto tog drugog zastupnika HDZ-a ne znam po imenu nije mojom krivnjom i mojom voljom već isključivo zato jer se taj čovjek svojim radom barem kroz moje oči nije isticao odnosno ja ga osobno slikovito rečeno, nisam zapazio a bojim se da ga ni građani koji slučaju ovu raspravu nisu zapazili međutim u ovom Saboru je najmanje bitno da li je ijedan od zastupnika prisutan tijekom rasprave ili ne, ovdje je jedino bitno da li ovdje kad se glasa ili ne. I ovaj moj govor je čin protesta prema načinu rada Hrvatskog sabora u kojem je sabornica ne poluprazna nego skoro potpuno prazna tijekom goleme većine rasprava i samo petkom kad se čuje ono zvonce kao u školi, dolazi do plime odnosno navale zastupnika koji iz svih uglova Sabora odjedanput ulaze u sabornicu. Ja sam uspio ovim govorom ukazati na to da su građani zapravo ogorčeni zbog takovog načina rada jer činjenica jest da imate natprosječne plaće, vi gospodo zastupnici, pa i ova gospoda koja će to uskoro postati ukoliko zamjena bude izglasana, a da je vaš rad dosta mršav. Dok recimo saborska straža koja mene iznosi i koji imaju stvarnog posla i moraju biti poslu i tijekom svog radnog vremena moraju bit na svojem mjestu, imaju istu da tako kažem odnosno puno veći posao, teži posao i u fizičkom smislu iznašanja a plaća im je manja za razliku od vas su cijelo vrijeme ovdje prisutni. I stoga ovom prilikom koristim ovaj trenutak da izrazim puno podršku sindikatu koji traži više novca za one ljude koji me iznose iz Sabora i htio bi ovom prilikom reći to tijekom ove rasprave o novim zastupnicima koji će to postat, da se to tiče ovo, ta tema i njih jer možda će danas-sutra i njih iznositi iz ovog Sabora i stvarno je red da sukladno tome dobiju veću plaću. Kaže ovako, Sindikat u priopćenju ističe, državnih i lokalnih službenika i namještenika koji je zatražio danas predsjedavajućeg g. Jandrokovića da se dodijeli dodatak za iznošenje Pernara iz Sabora …
Kolega Pernar, molim vas da se držite teme, opet ste malo odlutali, dobri ste bili ali sad malo lutate.
G. Jandroković, ok, pođimo od pretpostavke da izaberu … [[Govornici govore istovremeno, ne razumije.]] o zamjenama koje će doći, znači da njih moraju iznositi i u slučaju da njih moraju iznositi, stvorit će se problem a htio bi samo reći zašto. Sukladno Pravilniku o zaštiti na radu, pri ručnom prenošenju tereta, primjereni uvjeti pri prenošenju tereta, ako je držanje tijela pri prenošenju ergonomski primjereno, prostor za kretanje i hodanje je dovoljno velik, tlo ravno i da teren ima primjereno hvatište. Napominju da pri iznošenju, znači ne sam mene nego i ovih novih zastupnika koji bi to tek mogli postati, to nije moguće osigurati budući da se prvo zastupnike, znači moguće i ove nove zastupnike HDZ-a mora prvo dohvatiti iz saborske klupe u skučenom i stepenastom prostoru pri čemu saborski stražari tijelo drže u položaju dubokog pretklona u kojem postoji opasnost od oštećenja leđa. Budući da poslodavac zbog konfiguracije sabornice ne može ručno prenošenje tereta, znači moguće novoizabranih zastupnika HDZ-a zamijeniti primjerenom radnom napravom, pomagalima i primijenjenim mehaničkim pomagalima. Jedino rješenje za saborske stražare koji bi ih hipotetski mogli iznositi iz sabora je priznavanje dodatka na posebne uvjete rada u vidu dodatka na iznošenje, pazite oni kažu Pernara iz sabora, ali kao što sam rekao moglo bi se to primijeniti i na zastupnike koji će nakon odluke odnosno glasanja po zaključku MIP-a postati zastupnici, uz napomenu da bi dodatak trebalo postotno povećavati u slučaju učestalog iznošenja nekog korpulentnog saborskog zastupnika, stoji u priopćenju sindikata. Sad pod, oni su pod korpulentnim naveli recimo primjer Mire Bulja, ali ja smatram da uistinu nije svejedno da li će iznosit nekog recimo mršavog zastupnika ili recimo nekoga tko možda i nije tako, da tako kažem mršav, ko poput recimo gospodina Ivana Šukera, jer lako je mene iznijeti iz sabora, ali ima ovdje ljudi koje bi bilo puno teže i stoga u potpunosti podržavam ovaj prijedlog sindikata namještenika i predlažem da se napravi koeficijent po kilogramima, jednostavno da se uz slikanje zastupnika da se obavi i vaganje, i to ne samo na početku i kraju mandata da se vidi zapravo kako je ovaj rad utjecao na njih. Smatram da bi te kriterije i tu praksu trebalo primijeniti i na zastupnike koji će biti ukoliko odluka MIP-a bude takva, biti zamijenjeni i da na taj način se zapravo ovom visokome domu doda još jedna nota. Nota koja će pokazati djelovanje zastupnika odnosno utjecaj saborskog rada na njihov rad. I još jednu stvar bi htio reći, velika mi je čast da će ova rasprava, da je pobudila toliki interes da se sve više ljudi javlja i da zapravo hrvatska javnost konačno progovori o pitanju statusa saborskih zastupnika, njihovim plaćama i njihovoj prisutnosti na radome mjestu. Hvala predsjedavajući.
Bili ste vrlo zabavni kolega Pernar, jedino ste zaboravili reći da je vaš kolega prijetio stražarima smrću. To je isto tako bitno, pa kad jako se zabavljamo svi skupa i smijemo meni to uopće nije smiješno, taj završetak. Da je sve ostalo na šali, bilo bi dobro, ali ono što smo mi jučer vidjeli nije bila šala, nego vrlo ozbiljne prijetnje koje nisu primjerene za sabornicu. Pa vas molim da se malo smijemo. Imate tri replike. Poštovani kolega Stazić, izvolite.
Govorili ste o imunitetu koji će dobiti novi zastupnici ovdje, ali gledajte taj imunitet njima neće omogućiti da govore istinu. Zašto? Zato što se protiv zastupnika može pokrenuti privatna parnica zbog duševnih boli. Tako je Davor Bernardić dobio nepravomoćnu presudu na 75.000 kuna zbog riječi izgovorenih u ovom saboru. Ja sam zbog riječi izgovorenih za ovom govornicom u ime kluba govoreći dobio nepravomoćnu presudu od 40.000 kuna. Pazite nisu njihove duševne boli tako velike, nego su njihove duše male pa boli izgledaju velike u tako malim dušama. I vi ste, i vi ste bili predmet progona zbog toga što ste napisali grafit, a oni koji su Sanaderu nosili torbe pune novca eno ih još tamo sjede u ovim klupama.
Odgovor na repliku, izvolite.
Istina je uvaženi zastupniče Staziću, za razliku od mene kojeg DORH progoni odnosno odlučili su podići optužnicu protiv mene zbog pisanja grafita, neki koji su nosili torbe pune novca koji nije nigdje bio prijavljen za HDZ ne samo da nisu progonjeni od strane DORH-a nego sjede u ovome saboru. I to je zapravo najveća sramota odnosno to govori sve o jadu i bijedu i stanju našeg pravosuđa i ovog pod navodnicima visokog doma koji svakog dana sve niže i niže pada. A što se tiče reakcije mojeg kolege Bunjca htio bi reći da je ona bila u afektu i posljedica onoga što je vidio da mi stražari rade, znači kad je vidio taj užas i stravu u Hrvatskom saboru on je u afektu tako reagirao i moram reći da u tom trenutku nasilje stražara prema meni popustilo [[Upadica: Vrijeme je isteklo, hvala vam lijepo.]] hvala.
Kolega Glasnović, izvolite.
Poštovani kolega Pernar ja se slažem s nekim dijelima izlaganja vašeg, recimo iznošenje viteza švedskih stolova koji su teži naravno to može doći do bruha, al ništa vi ste zamijenili što smo ovdje duže svaki dan govorimo tko će to zapamtiti. Ima neke glave ovde ja ih zovem kamena guzica, tako je bio jedan u Centralnom komitetu tu su svaki dan, a nitko ništa neće zapamtit što smo rekli, svaki dan, to je bio jedna tamo kod stadiona, nikad nije propustio ni jednu ovu sjednicu, nikad ništa nije reko. Ja sam u totalna medijskoj blokadi. Zašto sam ja u totalnoj medijskoj blokadi, to ja ne mogu doći ja sam ovim medijama kao svinjski odrezak na židovskim svatovima, vi ste tamo svaki dan, ja nisam, evo. Pravosuđe, kakvo pravosuđe ja sam bio u svakoj policijskog upravi od Črnomerca do Bregane prevodili su naša milicija, zašto, evo ima odgovor na to, meni se telefoni prisluškuju i danas sam bio u Canberri u stvari, vidio bio tamo uživo skype udbaši kad se njih riješimo imat ćemo državu.
Isteklo je vrijeme. Odgovor na repliku, izvolite.
Gospodine Glasnović ja razumijem vaše ogorčenje i moram reći da se s vama i slažem. Međutim, pozivam vas da se suprotstavite pogotovo desnom krilu Udbe koje ste nažalost dugo vremena možda i nesvjesno podržavali. Pozivam vas da budete borbena oporba i da se ne borite samo protiv onih slikovito rečeno kamenih guzica … već i protiv onih kamenih guzica koje sjede i na drugoj strani ovog visokog doma. Hvala [[Upadica Glasnović: Ja bih samo rekao, ja nisam pravio razliku nikakvu.]]
Kolega Glasnović molim vas prvo da sjednete. Ja vam nisam dao riječ [[Upadica Glasnović: Ali ja sam žrtva crne propagande.]] Samo malo, što je bilo? [[Upadica Glasnović: Dobro.]] Želite povredu Poslovnika? [[Upadica Glasnović: Da.]] Izvolite.
Prvenstveno to nije istina. Ja, to je istina kada govorite, kada govorite istinu o Hrvatskoj to je … [[ne razumije se]] [[Upadica predsjednik: Koji članak je povrijeđen?]] I to je problem [[Upadica predsjednik: O čemu govorite?]] To je povreda tamo. To je meni uvreda kao čovjeka jer ja sam žrtva UDBA-e i moja obitelj, tu sjede glave i lijevo i desno krilo … [[ne razumije se]]
Kolega Glasnović, ja vas molim da sjednete. Nije bilo povrede Poslovnika. Rasprave koje vodite su ispod razine za koju smatram da su primjerene Saboru, pa pozivam vas da malo razmislite o tome što i kako govorite. Sada je na redu kolega Ostojić. Izvolite.
Kolega Pernar koliko god bilo duhovito ovo nastupanje, ja ću govoriti o nečem što je vrlo ozbiljno, a to znači saborska straža je postupala suprotno zakonu. Naime, radi se o tome da u niti jednom zakonu nije riješeno primjena sredstava prisile. To znači da oni mogu to raditi. Prema tome, moja sugestija vam je kao saborskom zastupniku i svima nama da se to napokon regulira. Naime, predsjedavajući tko vodi sjednicu dovodi u situaciju saborsku stražu koja nije kriva što je samo internim aktom to riješeno da primjene sredstva prisile prema bilo kojem saborskom zastupniku. Protuzakonito prijavite DORH-u.
Odgovor na repliku izvolite.
Uvaženi zastupniče, ako sam shvatio znači fizičko djelovanje saborske straže prema meni nije regulirano nikakvim zakonom niti pravilnikom, što znači da je njihovo postupanje bilo van zakona i van okvira i to je nešto o čemu također treba raspravljati s naglaskom na osobe koje se odlučuju primjenjivati takav institut. To je bitna informacija i gospodo iz HDZ-a nemojte misliti da ćete nas moći ugnjetavati do sudnjeg dana. Vaše vrijeme prolazi, nove generacije dolaze i svijest hrvatskog naroda se mijenja. Hvala.
Samo da pojasnimo i kolegi Ostojiću i kolegi Pernaru. Dakle, mi imamo saborski Poslovnik koji ima snagu zakona. U članku 241. stoji: „Ako se zastupnik ni nakon izricanja mjere iz stavka 3. ovoga članka ne udalji sa sjednice predsjedatelj će prekinuti sjednicu i naložiti da se zastupnik udalji iz dvorane za sjednice. U tom slučaju predsjedatelj može zatražiti od straže Sabora da zastupnika udalji iz dvorane.“ Dakle, postupanje je učinjeno sukladno Poslovniku Hrvatskoga sabora. Sada je na redu pojedinačna rasprava kolege Marasa. Izvolite. Prije toga povreda Poslovnika kolega Ostojić. Izvolite.
Poštovani predsjedniče Hrvatskoga sabora, niste u pravu koliko god je Poslovnik povrijeđen članak 248. znači što se toga tiče. Ali najbitnija stvar je da Poslovnik ne može regulirati primjenu sredstava prisile. Može udaljenje sa sjednice i sve ostalo. Dovodite u situaciju ljude koji to rade da krše zakon. To je problem. Treba to riješiti i donijeti zakon o tome. Ne može se na ovaj način raditi, niti zaštitarsku službu niti bilo kako drugačije nije regulirano njihovo postupanje i dovodite njih u problem da mogu kazneno odgovarati za ovo.
Hvala vam lijepo. To nije točno, ali nema veze to je vaše mišljenje. Kolega Maras izvolite.
Hvala vam lijepa gospodine predsjedniče. Kolegice i kolege zastupnici, danas u naše klupe dolaze dva nova zastupnika iz HDZ-a, ali ja ću malo posvetiti pažnju i onome tko odlazi iz naših klupa i sa te strane kada govorimo o Izvješću Mandatno-imunitetnog povjerenstva nemoguće je ne primijetiti da je ono što smo govorili mjesecima, pa i više od pola godine se na kraju i dogodilo. HDZ-e u svojoj političkoj trgovini sitnom potkosurivanju je u dvije ključne institucije konačno priznao da politički vlada. Jedna od tih institucija je državni inspektorat. Da bi gospodin premijer Plenković namirio svog kolegu Mikulića iz Grada Zagreba morali smo donositi Zakon u Hrvatskom saboru i napraviti mastodont sa nekoliko tisuća inspektora kako bi se gospodin Mikulić uselio u novoiznajmljenu zgradu u središtu Grada Zagreba tisuće i tisuće kvadrata koje će plaćati porezni obveznici kako bi imao velebne dvore i tisuće zaposlenih i kako bi sutra mogao raditi represiju prema kome god se politici HDZ-a zamjeri. Znači sa te strane vidimo da je ono što smo govorili cijelo vrijeme i istina. HDZ-e stvara političke institucije, institucije represije kojim želi cijelu Republiku Hrvatsku staviti pod svoju čizmu i to je primjer gospodina Mikulića koji je u toj trgovini između Bandića, Plenkovića i sebe isposlovao sebi funkciju. Maknut će se iz gradske skupštine gospodinu Prgometu da bude predsjednik Skupštine, a gospodin Bandić će biti oslobođen svih mogućih nadzora, kontrola i koječega ostaloga u zamjenu da vrši stabilnost političke većine u Hrvatskom saboru. Sramotna odluka, sramotna odluka Vlade HDZ-a da stavi jednog političara koji se ničime nije dokazao da je uopće sposoban to voditi, bilo bi primjerenije da je dobio mjesto pomoćnika ili državnog tajnika u Ministarstvu gospodarstva za trgovinu. U tome je bio vrlo uspješan kada je trgovao u gradskoj skupštini sa Bandićem. U tome je HDZ-e vrlo uspješan kada trguje sa Bandićem na razini Republike Hrvatske. Druga institucija o kojoj ovdje također moramo govoriti, radi se o zastupniku Kustiću koji je postao Plenkovićev namjesnik u Hrvatskom nogometnom savezu. Znači on je de facto predsjednik Hrvatskog nogometnog saveza, a nije to naš proslavljeni reprezentativac Davor Šuker. Znači, danas smo svjesni da je novi predsjednik Hrvatskog nogometnog saveza HDZ-ov Kustić koji zajedno sa velikom većinom HDZ-ovaca u upravnom odboru tog saveza i dalje privatizira sport, tu kuću, ali ne samo to, nego i stotine milijuna proračunskih kuna koje će vjerojatno biti utrošene za nacionalni savez. Pa ne ide Kustić iz HS u HNS zbog toga šta je jako zaljubljen u nogomet. On ide tamo zbog toga što će se graditi novi nacionalni stadion i da kontrolira kako će se potrošiti 400, 500 milijuna kuna i tko će taj posao raditi. Opet se tu javlja gradonačelnik Bandić koji želi potrošiti novac naših sugrađana u Gradu Zagrebu na taj novi stadion i ja ovdje poručujem da ne troši niti kune, neka uredi stadion u Maksimiru, neka konačno napravi da se ispravi to ruglo u Maksimirskoj cesti koje je povijesno mjesto za sve Zagrepčane i Zagrepčanke i tek onda neka razmišlja o određenim drugim stvarima. Sa te strane u dvije ključne institucije, jedna represivna, znači, inspektorat glavni se imenuje HDZ-ov političar, kako bi sutra zatvarao obrtnike, kako bi sutra radio po političkom nalogu koga će kontrolirati, koga neće kontrolirati, a kada pogledate koliko je taj čovjek žudio za tim mjestom, onda si možete misliti u biti što će tamo i raditi. HDZ ne preza pred ničim. HDZ vraća RH, ne 5, ne 10, ne 15, nego 20 i više godina unazad, stvorio je državu i stvara državu gdje će jedino biti bitno da si član partije, da si član HDZ-a i onda ti je dopušteno sve. Ukoliko nisi, ukoliko ne radiš ono što su oni zamislili, onda si izložen svakom mogućem progonu i tome se treba suprotstaviti. Gospodo iz HDZ-a rekli ste da ste protiv politike u sportu, kako to da g. Kustić koji je btw. jučer vodio listu HDZ-a u ličko-senjskoj županiji, čovjek se kandidirao dole da bude predsjednik županijske skupštine, rekao je da će razvijati Liku, da će napraviti od Like hrvatski Las Vegas ili nešto tako, na kraju odlazi iz politike nekoliko tjedana nakon izbora. Pa zar to nije izborna prijevara? Zar to nije laganje birača? Gospodo iz HDZ-a, recite mi, zbog čega ste lagali Ličanke i Ličane kada ste nudili Kustića za prvoga na listi u toj županiji, kada se čovjek uopće više od danas formalno i ne bavi politikom? Zbog čega ste lagali birače? Zbog čega ste dovodili dole ministre? Bio je i naš predsjednik Jandroković, svi su bili dole, obećavali brda i doline, napraviti naravno neće ništa jer se sve vrti oko jednostavnog i jedinog interesa, a ovdje se radi o tome da se preuzme kontrola nad stotinama milijuna kuna u Hrvatskom nogometnom savezu. Dosta je bilo da podređujete državu sebi, ne smijete to raditi, nije RH vlasništvo HDZ-a, nemojte taj Sanaderovski mentalitet koji vam je očito toliko teško ostaviti iza sebe, nemojte ga primjenjivati i dalje. Mislite da su ljudi glupi, da ne razumiju da HDZ bez obzira šta je Sanader završio u zatvoru, predsjednik HDZ-a i premijer, da ne vide da HDZ i dalje radi na isti način, da HDZ i dalje forsira svoje kadrove, da je HDZ stranka opasnih namjera za RH zbog toga šta ne želi mijenjati svoj mentalitet i sve ono šta bi trebala napraviti da RH bude moderna europska zemlja, da nemamo političare i inspektoratu, da nemamo političare u sportu, da se ne krade putem zakona legalno davavši tko zna kolike milijune kuna za tko zna kakve poslove, da nemamo Agrokor koji je danas u istoj situaciji kao što je bio prije dvije godine, samo što je zaduženje skuplje, samo što ste vi odabrali tko će biti vlasnik, samo šta ste platili konzultante preko milijardu i po kuna, da nemamo ministre koji sjede piškalonca na poduzetnicima, na utakmicama Hrvatske nogometne reprezentacije, da nemamo ministricu koja ne može izdržati da njena obitelj kupi Mercedesa od preko 100.000,00 EUR-a, da nemamo toliko afera koji su iza nas, i avioni i Krstičević, i ministar zdravstva Kujundžić, Vlada puna afera i zato moramo jednostavno na ovaj način reagirati i reći da to jednostavno više ne smije ići tako, da ljudi moraju pokazati HDZ-u da RH nije njihovo vlasništvo i da im moraju pokazati palac dole na budućim bilo kojim izborima i europskim koji nam slijede 26.5. i predsjednički koji nam slijede iza toga i posebno važno, parlamentarni koji će biti slijedeće godine. RH nije vlasništvo HDZ-a. RH je u vlasništvu hrvatskih građana i građanki koji žive u njoj, koji vole RH, koji plaćaju ovdje poreze, koji rade da RH bude bolje društvo. Vi nas vraćate unazad potezima poput Mikulićevog, potezima poput Kustićevog, ne želimo više da politika određuje tko će biti predsjednik Hrvatskog nogometnog saveza, da se svojata svetinja Hrvatska nogometna reprezentacija za koju svi navijamo i koju svi volimo. Ostavite RH gospodo iz HDZ-a na miru. Hvala lijepa.
Imamo 5 replika, prvi je kolega Ćelić, izvolite.
Hvala g. predsjedniče. Uvaženi kolega Maras, kolega Mikulić je daleko kompetentniji za mjesto glavnog državnog inspektora za razliku od vas koji ste bili ministar poduzetništva i obrta samo zato što ste imali crvenu iskaznicu SDP-a koju vam je dao s povjerenjem Zoran Milanović. Ja ovdje upućujem kritiku predsjedniku SDP-a Davoru Bernardiću jer ga je stavio na vrlo nisko mjesto, pa se sad mora predstavljat kao Agent 007, Fred je dodao ime, predlažem da se doda Gordan Maras 007, možda će bit bolji izbor, ali zapravo veća kritika kolegi Bernardiću je da on zapravo jedinog ozbiljnog kandidata za gradonačelnika Zagreba šalje u Brisel. Mi nećemo imat ozbiljnijeg kandidata za gradonačelnik od kolege Marasa, evo ja vas molim još jednom razmislite, niste predali listu.
Odgovor, izvolite.
Hvala lijepa. Kuvertirajte svoj glas, g. Ćeliću, hvala vam na podršci mada mi vaša podrška neće trebati jer HDZ u gradu Zagrebu ne predstavlja ništa. Na ovim izborima europskim, vidjet ćete da će vaša lista dobit manje glasova od SDP-a u gradu Zagrebu. znači mene utrka za drugo mjesto u gradu Zagrebu ne zanima, ja želim pobjedu za SDP i SDP će imati svog gradonačelnik jer vaš pajdaš Bandić je svoje odradio i sa te strane koliko vas on još bude šlepao, toliko ćete biti na vlasti jer HDZ u gradu Zagrebu niti će imati niti je imao od '97. g. kad ste nametnuli, sramotno izigrali volju Zagrepčana, svoju gradonačelnicu. 22 g. brojat ćete g. Ćeliću, mislim da nećete, možda ćete i mirovinu dočekat kad će HDZ u gradu Zagrebu konkurirati a vi se očito morate po nalogu svaki puta kad čujete Mikulić, morate se javiti, ne morate vi jedini Mikulića ... [[Govornik se ne razumije.]] [[Upadica predsjednik: Hvala vam lijepa.]] pa ima tu još kolega iz grada Zagreba koji bi se mogli javiti i braniti svoga predsjednika.
Kolega Maras, sjednite. Kolega Grbin, izvolite.
Zahvaljujem poštivani g. predsjedniče. Poštovani kolega Maras, govorili ste o dva saborska zastupnika koji odlaze iz Sabora na vrlo važne funkcije. Jedan od njih je g. Mikulić i njegov odlazak u Državni inspektorat pokazuje sav karakter Plenkovićeve Vlade koja je u mnogome identična onoj Sanaderovoj a to je kontinuirano okupiranje institucija. Međutim, možda više od odlaska g. Mikulića na čelu inspektorata, odlazak g. Kustića na novu vrlo važnu poziciju pokazuje da se g. Plenković ni u čemu ne razlikuje od g. Sanadera. Vi ste spomenuli stadion ali ono što ste propustili spomenuti je Povjerenstvo za izgradnju tog stadiona. Da li znate, da li zastupnici u ovom Saboru znaju koga je Milan Bandić stavio u to povjerenstvo? Naravno, najpametnijeg od svih, sebe, nakon toga g. Kustića koji je u tom trenutku bio zastupnik u Hrvatskom saboru i sada vrhunac svega, g. Vrbanovića, nepravomoćno osuđenog u korupcijskog aferi g. Mamića, to je HDZ, to je g. Bandić i protiv toga se treba boriti, hvala.
Hvala, kolega Grbin. Ja vas sve molim držite se minute i glavne poruke recite u okviru 2 minute odnosno jedne minute. Izvolite.
Hvala lijepo. G. Grbin, rekli ste suštinu svega. Hrvatskom sada pokušavaju vladati interesni lobiji, HDZ i oni koji netransparentno troše javni novac u lokalnim sredinama i ovo je prava slika Hrvatske. Napravili ste jednu malu grešku, nije g. Bandić, g. Kustić i treći u kolu, g. Vrbanović. Treći u kolu je onaj pravi koji vlada hrvatskim nogometom i koji je pobjegao u BiH, koji je očito pomagao HDZ-u nemilo do prije nekoliko godina u kampanjama druživši se sa Predsjednicom RH, to je g. Mamić. To je to društvo. HDZ, Mamić i Bandić. Pa ukoliko građani Hrvatske misle da ne mogu bolje, neka glasaju i dalje za Mamića, Bandića i HDZ. Ukoliko misle da mogu bolje, neka to mijenjaju. Hvala lijepa.
Kolega Pernar, izvolite.
Uvaženi zastupniče Maras, u svojem govoru dotaknuli ste se Ive Sanadera i ovom prilikom htio bi pustiti jedne njegove riječi koje su ja mislim i danas aktualne, poslušajte ih. …/Govornik pustio snimku sa mobitela./… Što će reći da danas i gospoda iz HDZ-a vjerojatno govore da u HDZ-u nema lopova, siguran sam, tj. slušam to na svoje uši, tako je nekad govorio i Ivo Sanader međutim on je zaradio aplauz tada na ovu izjavu, a sad oni ne aplaudiraju, sad oni ne aplaudiraju a da im je Ivo Sanader to prije koju godinu govorio, tu bi bili u ekstazi svi i eto hvala.
Odgovor, izvolite.
Hvala lijepa. G. Pernar, u pravu ste i pustili ste taj tonski zapis, prepoznao sam glas g. Sanadera ali sam prepoznao i pljesak g. Đakića, g. Reinera, g. Bačića i g. Jandrokovića. Znači ja imam dosta istančan sluh i prepoznao sam kako te ručice plješću, znači sa te strane u ovom pljesku na kraju, pustite još jednom, da čujemo još jednom kako plješću kolege iz HDZ-a, kako plješću svojem kolegi [[Upadica predsjednik: Kolega Pernar, ja vas molim da se držimo pravila.]] i predsjedniku Ivi Sanaderu. Znači nije … …/Govornik pustio snimku sa mobitela./ [[Upadica predsjednik: Kolega Pernar…]] Ne, ne moramo mi zapjevat [[Upadica predsjednik: Samo malo vas molim.]] Ovo je činjenica, vratite mi vrijeme.
Dakle ja vam dopuštam, samo malo, vratit ćemo se, ja vam dopuštam da govorite što god želite ali nemojte izvoditi cirkus. Jučer je taj cirkus završio prijetnjama smrću vašeg kolege prema saborskoj straži, prijetili ste smrću. To se do sada nije dogodilo ovdje, nikad. I ne radite od toga sada cirkus, ne manipulirajte, ne pokušavajte to zasjeniti sada svojim egzibicijama. Upozoravam vas, to nije uredu i nije pošteno [[Upadica Maras: Molim vas da vratite vrijeme, ostalo je 4 sekunde samo.]] Ne, ne, ne vrijeme je zaustavljeno 4 sekunde prije kraja [[Upadica Maras: I u tom vremenu je Pernar došao do dolje i…]] [[Upadica predsjednik: Dat ću vam 5 sekundi.]]
Dobro, ja se ispričavam, htio sam samo reći ono šta je vrlo važno da je HDZ činio zlo u svojoj povijesti hrvatskom narodu, nažalost ... [[Govornik se ne razumije.]] [[Upadica predsjednik: Vrijeme je isteklo.]] da se to nije promijenilo i da se kroz ove recentne situacije nažalost i dalje ne mijenja.
Kolega Stazić, vi ste na redu, izvolite.
Kolega Maras, mala djeca, ptice na grani, ribe u vodi znaju zašto je Mikulić postavljen za glavnog inspektora. Njegova prva i osnovna zadaća će biti da inspekcija nikada ali nikada ne dođe ni kod jednog HDZ-ovca kako bi mogli krasti kao što su se navikli sve ove godine i da dođe kod svakoga onoga tko je član, nekog obrtnika, poduzetnika, tko je član neke druge stranke ili dovoljno da nije član HDZ-a kako bi ih zastrašili i kako bi ih progonili. Rezultat takve HDZ-ove politike je to da mladi i pametni ljudi odlaze iz Hrvatske, ostaju krkani, oni koji glasaju za HDZ. Zbog toga njima podrška i raste, zauzeli su sve, pravosuđe, nogomet, javna poduzeća, sve što su mogli [[Upadica: Vrijeme je isteklo kolega Stazić.]] i uvode totalitarizam u ovu zemlju.
Imamo povredu Poslovnika, kolega Ćelić izvolite.
Pa povrijeđen je Članak 238., dakle kolega Stazić opetovano ovdje drži nekakve političke manifeste, političke prodike, čovjek priča o nekakvom moralu, ne znam zašto se niste bunili dok je SDP bio na vlasti, ali dajte već jednom objasnite koliko je koštalo ljetovanje na Brijunima.
Kolega Ćelić to nije bilo povreda Poslovnika, to je bila replika pa vam moram dati opomenu. Izvolite kolega Maras.
Hvala lijepa, kolega Staziću ja mislim da ste vi već skicirali kako će politički djelovati ta institucija Državni inspektorat, vidite da je čovjek, gospodin Mikulić se sav uživo u to jedva čeka da starta u niskom startu, već je najavio određene akcije i rekli ste dobro. Mala djeca već to znaju, ptice na grani, jedino da ne bude na kraju da i kune u džepu znaju. I da ljudi budu morali plaćati kazne, oni koji nisu po volji HDZ-u i da se ne moraju i da se ne zatvaraju mali obrti zbog toga što su imali kunu, dvije više prometa, a da oni koji na veliko muljaju prolaze bez ikakvih kazni samo zato što bliski sa vladajućom strankom. Nikada u povijesti RH inspektorat ovako politički bio obojen, nikada, zbog čega to radite gospodo iz HDZ-a, jedino zbog toga da kontrolirate situaciju i pogodujete [[Upadica: Hvala.]] onima koji su vam bliski.
Sada je na redu zadnja replika, poštovani kolega Bačić, izvolite.
Zahvaljujem gospodine predsjedniče, kolega Maras poslove koje će obavljati gospodin Mikulić su do jučer obavljali dok su bili na vlasti ministri SDP-a. Niti jedan novi posao gospodinu Mikuliću nije, nije nametnut. Na taj način imputirate i pokušavate prokazati gospodina Mikulića navodno pretpostavljam iz iskustva koje ste vi kao ministri u čijoj su nadležnosti bile inspekcije obavljali. Dakle, ono što ste pretpostavljam vi obavljali sad bi te imputirali budućem glavnom državnom inspektoru. I ja vam se na ovom istupu ovih 10 minuta u ime HDZ-a zahvaljujem, jer doista će građani u ovom istupu koji je bio ispod svake razine prepoznati razliku između HDZ-a i SDP-a. A to i prepoznaju dva puta mjesečno nas ispitivanja javnog mijenja ukazuju gdje je HDZ, gdje SDP. A potvrdu toga gospodine Maras ćete za mjesec i po, dva dana vidjeti na izborima za Europski parlament [[Upadica: Hvala vam.]] tko je HDZ, a tko je SDP.
Odgovor izvolite.
Hvala lijepo, gospodine Bačić nemojte se vi brinuti za SDP, niti nemojte misliti da hrvatski građani zbog toga što imate 10% više potpore misle da HDZ dobro vodi državu i da vodi vladu i da je situacija u Hrvatskoj krasna. 75% hrvatskih građana misle da radite katastrofalan posao i da taj posao ne zaslužuje prolaznu ocjenu. Što se tiče inspektorata, jedno je gospodine Bačić kaka imate na 20 mjesta inspekcije, a jedno je kada se moć skoncentrira u rukama jednog politički postavljenog čovjeka koji samo zbog toga ide tamo. Pa zbog čega bi čovjek napuštao funkciju predsjednika skupštine, pa ne zato šta je mjesto državnog inspektora glavnog časnije od te funkcije. To je drugi parlament u Hrvatskoj. On tamo ne ide zbog časti, zna se zbog čega on tamo ide. Nažalost on tamo ide da provodi političku [[Upadica: Hvala vam.]] HDZ-a. Hvala lijepo.
Hvala vam kolega Maras. Idemo sa idućom raspravom to je poštovani kolega Ivan Lovrinović, izvolite.
Hvala gospodine predsjedniče, poštovane kolegice i kolege evo žao mi je što vas nema toliko kao što je bilo prije jedno pola sata, taman sam se bio poradovao da ću moći malo iznijeti neka razmišljanja jer danas je oko podne, petkom bude ovo daleko punija sabornica nego što jest. Osjetio sam potrebu da govorim o ovom, ovoj točci i problemu jer ovo što se sad događa odlazak iz sabora, zamjena mandata govori o trulosti političkog sustava u Hrvatskoj i govori o tome da je davno stvoren klijentelistički politički sustav. Postavlja se ključno pitanje koji je smisao rada saborskog zastupnika ovdje? Znači, netko se natjecao na izborima, bio u kampanji, građanima objašnjavao ono što će raditi, činiti i sada nakon nekog vremena jednostavno, na pola mandata odlazi na neku izvršnu funkciju i odlazi tamo gdje mu najviše odgovara. Pa ajmo biti konkretni jer je ovdje traženo da se držimo dnevnog reda. Pa evo recimo gospodin Kustić naš još uvijek kolega nije službeno ovdje danas razriješen, zašto on odlazi recimo u Hrvatski nogometni savez, zašto baš u Hrvatski nogometni savez, zašto nije otišao u kako bi rekao u neki kuglački savez, stolnoteniski savez, nego baš u Hrvatski nogometni savez gdje je puno novaca, tamo je puno novaca. Ima i problema ali tamo se trži najboljim našim igračima, znači to su mladi ljudi na koje smo mi ponosni, mi smo ponosni, ali dobro je biti pored njih kad obave se ti transferi tu je velika količina novca. Znači tu su milijuni, tu su pare. Dakle, vidite on je otišao, odlazi odavde sa ovog časnog mjesta za koje se borio, zbog kojeg ga je narod izabrao posebno u području Like i sad najedanput njega nije više briga za nacionalne probleme zbog kojih je izabran i sad on ide na jednu izvršnu funkciju iz samo njemu znanih razloga. Zašto recimo nije otišao u neki upravni odbor NK Rudeša ili recimo Intera iz Zaprešića? Nekih nogometnih klubova koji imaju problema da čovjek pomogne jer sigurno je, sigurno se, znači ima širok krug poznanika, može animirati, al' vidite nije, on hoće u Hrvatski nogometni savez. Naš kolega Mikulić, on ide u Državni inspektorat, on je i u Skupštini, predsjednik Skupštine Grada i tako dalje, puno funkcija ima, e ali sada u Državni inspektorat koji je sada, svi su ovi inspektorati pod jednom kapom, u novi prostor, država mora plaćati taj novi prostor i to ne država, nego mi ćemo platit. Vidite, ovo je naprosto nespojivo. Kada stranka Promijenimo Hrvatsku u idućoj Vladi nakon sljedećih izbora preuzme dio odgovornosti za vođenje institucija ove države, mi ćemo odmah promijeniti statut tog Državnog inspektorata i zabraniti političarima, ne da budu predsjednici, nego da uopće dođu tamo na bilo koju funkciju. Pa gledajte molim vas, što povezuje ova dva naša, dvojicu kolega saborskih zastupnika? Pa oni su izabrani bez, nema tu javnog natječaja pazite, pa da je barem recimo kolega Mikulić, da je raspisan natječaj za Državni inspektorat za predsjednika, ključnog čovjeka, pa u medijima, pa da se natjecalo pedeset, sto ljudi, pa barem deset ljudi, al' nema nikog, znači on se postavlja, e vidite zašto sam se javio da diskutiram, dragi građani je li želite i dalje ovakvu Hrvatsku? Pa vaša jedina dilema je želite li ovakvu Hrvatsku koja nas vodi propadanju, klijentelizmu, korupciji ili želite s time raščistiti. Ja vas pozivam na sljedećim svim izborima, masovno izađite da već jednom prekinete tu dilemu, da jednostavno pometemo sa političke scene ovakav jedan politički klijentelizam. Zašto recimo kolega Mikulić nije otišao u Brodogradilište Uljanik na primjer? To je sada, jako su veliki problemi [[Upadica: A sposoban je.]] , tamo su veliki problemi nabave bili, pa ako ima gdje šta inspekcija radit, to je dolje, pa dolje recimo da odradi godinu dana, pa možda onda čak, možda bi čak onda čovjek i rek'o pa možda bi i mogao ovdje, znači neće nitko tamo gdje su problemi, ni u 3. Maj, ni u Uljanik, nigdje, ali ponavljam najveći je problem gospodine podpredsjedniče Sabora, i kolegice i kolege ovdje koji sjedite, što nema javnih natječaja na tako važne službe, nego se, pazite odavde Odlukom Vlade, nekoga iz Vlade, sigurno premijera, prebacuju saborski zastupnici da idu na izvršne funkcije. E zato sam se ja javio za diskusiju da kažem da je ovaj politički sustav gnjil, truo, jer je Vlada nadređena Saboru vidite, ona mora bit sluškinja nas ovdje, mi smo izabrani od građana, ali ne, sad je obratno. Premijer je praktično faraon postao. To je izuzetno štetno po Hrvatsku i zbog toga to najviše boli mlade ljudi, kad oni vide to im se gadi, oni mi govore doslovno ovim riječima to nam se gadi kad vidimo da se ljudi, kako dolaze na najviša mjesta na funkcije da se bez, bez veze sa vladajućom strankom ne može zaposliti ni kao spremačica, niti čistiti prostore bilo gdi. Znači, u ime stranke Promijenimo Hrvatsku molim vas da zaustavite ovaj proces, da ovi saborski zastupnici obavite razgovor s njima, da im ukažete još jednom, znači možda nisu svjesni što znači bit saborski zastupnik, da ih osvijestite, vi iz vladajuće koalicije, iz HDZ-a, jer su oba HDZ-ovci, da ljudi ostanu ovdje u Saboru, da se bore za ljude odakle su došli, koji su ih izabrali. Ne može to, to će biti gubitak ovdje je li, i naprosto oni idu na izvršne funkcije, a ako već idu, ako neće ostat ovdje, ponudite im da idu spašavat Uljanik, 3. Maj, a ako hoće baš u sport u nogomet, neka spašavaju Rudeš, Inker iz Zaprešića, i tako dalje, i tako dalje. Znači, koliko je već članova Sabora iz redova HDZ-a otišlo? Jel' netko radio statistiku među nama? Pa to je nedopustivo ljudi moji, znači ovo je jedna prolazna institucija gdje se ljudi plasiraju kad dođe vrijeme na neku političku funkciju, i zaista malo, slažem se s ovim, recimo mjesto glavnog inspektora u ovom Državnom inspektoratu, pa to je izuzetno moćan čovjek, i sad možete zamisliti hipotetski što se sve može dogoditi i kakve naredbe mogu hipotetski dolaziti iz Vlade, iz vladajuće strukture stranke, hoće li to biti selektivno slanje inspekcija ili neće, e pa zato mi u stranci promijenimo Hrvatsku smatramo da je ovo nezdravo, da je ovo gnjilo, da je opasno, ne želimo više takvu Hrvatsku. U inspekciju u ovakve stvari ne smije nitko doći iz politike, moraju doći na javnom natječaju i samo je to jedina, jedina stvar. I da zaključim, poštovani građani vi koji nas pratite i gledate, vi imate samo jednu dilemu, samo jedno pitanje hoćete li i dalje podržavati kad izađete na izbore, hoćete li i dalje podržavati ovu propast za Hrvatsku, ili će te podržati nove ljude, nove stranke, stručnjake, poštenije ljude da konačno našoj djeci osiguramo, otvorimo vrata za budućnost, a oni koji su otišli, da se dobar dio vrati. Ne možemo više ovako, ovo je sveopće propadanje, narod i država su zapušteni, i pozivam sve one snage, sve pojedince i stranke koje se nisu uprljali u vođenju Hrvatske da se ujedinimo, udružimo i da konačno pometemo ovo što je davno trebalo biti pometeno. Hvala.
Na vaše izlaganje imamo šest replika, prva je poštovanog zastupnika Hajdukovića. Izvolite.
Hvala lijepo gospodine potpredsjedniče. Kolega Lovrinović pa i ovaj potez sa Državnim inspektoratom je dio velikih nastojanja vladajućih opće depolitizacije društva izvan sfere politike. Pa su tako depolitizirali Državni inspektorat, pa se tako depolitizira Hrvatski nogometni savez. Pa tako izjavi jedan član HDZ-a kaže: „Mi smo depolitizirali Hrvatsku vatrogasnu zajednicu.“ a to izjavi jedan član HDZ-a koji je na čelu te zajednice. Naš kolega Sanader. Dakle, mislim da niste shvatili dobro poantu ovoga svega, a to je opća depolitizacija što vladajući rade, ja to apsolutno pozdravljam. Na čelu jedne važne institucije kao što je inspektorat naći će se čovjek koji sa politikom nema veze, koji ćete se složiti može biti apsolutno uvijek objektivan i nepristran i koji će svoj posao raditi sukladno tome. Hvala.
Odgovor poštovanog zastupnika Lovrinovića.
Hvala lijepo uvaženi kolega Hajduković. Vi ste malo ironično komentirali, ali slažem se. Znači opća depolitizacija i ovaj doprinos HDZ-a općoj depolitizaciji. Ali znate što? Ja mislim da Plenković ima sljedeću politiku pošto ima ovo krilo koje se već ugnijezdilo i prije i ono ne može drugačije funkcionirati. On je pristao na takav način funkcioniranja i on njih uhljebljuje jer oni su i došli očito u politiku samo zbog toga da negdje budu. Kakav Sabor, kakvi bakrači, kakav opći interes jer opći interes je nešto što zbog čega mi moramo ovdje biti. Jel' tako trebali bi biti? A ovdje ja općeg interesa teško, slabo vidim odnosno bolje rečeno ne vidim. I ono što Plenković kao čovjek koji je došao, čitav život je bio diplomat od kako je počeo raditi, treba je donijeti ovdje nešto iz Europe. Jel' tako? A vidite on razvija na sve strane politički klijentelizam. Evo, to je to.
Sljedeća je replika poštovanog zastupnika Nenada Stazića.
Kao i kod Državnog inspektorata tako je jasno zašto i ovaj drugi zastupnik Kustić odlazi baš u Hrvatski nogometni savez. Pa zato što je tamo ogroman novac, a uz put to je i leglo kriminala. Vidite Mamić je ovdje bio nacionalni heroj, redovit gost kod Predsjednice Republike, plaćao je njezine dočeke rođendana, a onda kada je pravomoćno presuđen zbog kriminala onda je utekao u Bosnu jer toliko voli svoj ljubljeni hrvatski narod i svoju ljubljenu Hrvatsku domovinu da je pobjegao od njezine pravde. Ali nije on jedini. To je tipično za mnoge ovdje čije je rodoljubno srce tako veliko da im nije dovoljna jedna država. Moraju imati čak dvije da ju smjeste u tako veliko rodoljubno srce.
Sljedeća replika je poštovanog zastupnika Preleca.
Hvala poštovani predsjedavajući. Kolega Lovrinoviću, a sada ću vam navesti jednu stvarno ironiju koju smo imali ovaj tjedan. Naime, ovaj tjedan je Zakon o vodama ako znate tri zakona su vode. U jednom od Zakona o vodama piše: „Treba se formirati Vijeće za vodne usluge“ i sada oni koji mogu zadovoljiti natječaj i doći u natječaj piše: „uvjet je ne mogu biti članovi ni jedne političke stranke.“. I gledajte sada tu ironiju. Mi imamo Vijeće za vodne usluge koji ničemu iskreno rečeno ne služi. Tamo ne mogu biti niti jedan član političke stranke, a onda imamo glavnog državnog inspektora koji evo nije toliko važno, može biti član neke političke stranke. Velim ja, vi ste u pravu u cijelom ovom dijelu koji ste govoriti želimo depolitizirati Hrvatsku i onda možemo reći – evo, depolitizirali smo Vijeće za vodne usluge.
Poštovani zastupnik Lovrinović.
Hvala. Poštovani kolega Prelec, što je ovdje zanimljivo? Pa mi kada smo razmišljali kako ćemo nazvati stranku malo duže zvuči, ali smo je nazvali Promijenimo Hrvatsku. To je aktivistički, pa zašto? Jer na svakom koraku vidite da nešto morate promijeniti. E ovo što vi kažete u ovo Vijeće za upravljanje vodama tu ne može biti nitko iz politike, ali glavni državni inspektor koji stotine tisuća ljudi pod sobom ima e on mora biti. Pa znaju oni gdje treba, razumijete. Ovdje nije toliko presudno, nije važno. Prema tome, što želim zaključiti na temelju ovoga? Zato vas pozivam da razmontiramo ovakav politički sustav da Sabor bude središnje mjesto, da Vlada bude sluškinja Sabora i da vodi politike za koje se narod znači zalaže, a koje mi zagovaramo ovdje. Sada je potpuno obrnuto i to je nedopustivo.
Hvala. Sljedeća replika je poštovanog zastupnika Ćelića.
Uvaženi kolega Lovrinović, vi propitujete, imate pravo na to kompetenciju i prozivate uhljebom čovjeka koji je bio pomoćnik glavnog državnog inspektora 8 godina, čovjeka koji je doktor tehničkih znanosti i ne vidite tu nikakvog razloga, nikakvu kompetenciju da bi on mogao obnašati funkciju glavnog državnog inspektora. Popularno govorite o uhljebima, sve to ja razumijem. Ja vas ovdje pitam, pa vi recite javno da li je moguće u nekoj konstelaciji da vi sutra postanete guverner Hrvatske narodne banke ili je isključni kriterij što ste bili saborski zastupnik i kao takav ne možete konkurirati ni na jednu funkciju? Iste analogno tome ne bi mogli biti niti ministar financija, niti ministar policije, niti ministar obrane ako govorimo o depolitizaciji zanemarujući osnovne postulate demokracije? Onaj tko je dobio vlast on imenuje određene ljude, a glavni državni inspektor ne ide u inspekciju. On je samo koordinator.
Odgovor poštovanog zastupnika Lovrinovića.
Poštovani kolega Ćelić, da je to napravljeno u prava dva, tri tjedna formiranja Vlade to bih razumio jer se tada formira sustav, izvršna vlast i sve ostalo. Međutim, nakon dvije godine pa to je nevjerojatno. Ali kolega Ćeliću, osim dr. Mikulića i dr. Bandića, dr. Mikulića pardon, ima i drugih doktora tehničkih znanosti koji se mogu natjecati za tu funkciju. Ali vidite vi, ne spominjete javne natječaje. Toga nema. Znači samo odluka, imenovanje ti ćeš biti tamo. Zašto? Jer vi želite pokriti sve od toga da odlučujete koja će čistačica se može negdje zaposliti, pa sve do glavnog državnog inspektora za ovo, za ono. Zato je vaša politika propast za Hrvatsku i zato se toga moramo osloboditi i građane pozivam da masovno izlaze na izbore jer je to jedini način kako vas možemo poraziti.
Slijedeća replika poštovanog zastupnika Vlaovića, izvolite.
Hvala potpredsjedniče. Kolega Lovrinović, puno se očekuje od Državnog inspektorata i želim puno uspjeha u radu g. Mikuliću kao glavnom koordinatoru kako smo čuli. Međutim, ne možemo pobjeć od toga da je to ipak političko imenovanje i da ono što se najavljivalo da će se rasteretit obrtnike i poduzetnike, da će kroz rad Državnog inspektorata ići se sa edukacijom i prevencijom, a tek onda kažnjavanjem. Ostaje tu sumnja zbog ovog političkog imenovanja, ostaje sumnja da će se i dalje tretirati strogoća na malima, a da na primjeru Uljanika i Agrokora tamo nisu ni smjeli otići ili nisu išli, pa nisu pisali izvještaje, ako su išli. I logično je da postoji sumnja i ja se nadam, jer sportski se je nadati, da će politika i način na koji će raditi Državni inspektorat biti u korist da mali žive, rade i da ostanu živjeti u RH, ali nada evo posljednja umire, a 300 000 ljudi je iselilo [[Upadica: Hvala]] nadam se da neće bit tako.
Odgovor poštovanog zastupnika Lovrinovića.
Hvala uvaženi kolega, ovakav i ovaj politički sustav ide svom kraju, negativna selekcija došla je do krajnjih granica, mi to vidimo svugdje, toliko je poslušnika, toliko je ljudi klimavi, klimavaca, toliko je rukopodizača, da naprosto čovjek ne može više to gledati jer jednostavno mu dođe zlo. Ponavljam, mladim ljudima se gadi, ja pozivam mlade ljude prije svega, ovo je naša, vaša zemlja, ne dopustite, izađite na izbore taj dan, izađite na izbore, odradite svoj posao za svoju budućnost, borite se zajedno s nama, ne može nas par ovdje prevrnuti ovu situaciju, ali ako vi mladi izađete, mi ćemo brzo obaviti posao.
Zadnje replike poštovanog zastupnika Pernara.
Uvaženi zastupniče Lovrinović, uistinu je opasno svu vlast nad svim inspekcijama staviti u ruke jednog čovjeka koji je opet s druge strane dio jedne stranke jer se time, defakto toj stranci analogno koncentrira sva moć putem jedne figure. I zapravo, ja iskreno sumnjam u nepristranost takvog tijela spram članova HDZ-a i recimo kada nekoga zateknu bez neke, npr. vozačke dozvole, onda kaže premijer, pa ne znači da ne zna vozit ako nema važeću vozačku, tako bi analogno mogao sutra i g. Mikulić reći za nekoga, pa ne znači da stvari nisu u redu ako neki propis nije nužno zadovoljen, eto. Hvala.
Sad ćemo završno u ime, a oprostite, oprostite molim vas, odgovor [[Upadica Lovrinović: Dobro, hvala gospodine potpredsjedniče…]] nije bilo pitanje, pa nisam [[Upadica:…ma sve je u redu, sve je u redu]] shvatio, je samo izvolite.
Ovako, dosadašnji i ovaj politički sustav znate kako funkcionira? Na potezanju rukava. Političari dosadašnji i sadašnji koji drže vlast, oni će sutra biti nitko i ništa ako ih netko ne zove telefonom i ne povlači za rukav da im nešto sredi i pogoduje. Pa zamislite koliko će g. Mikulića od sutra, već od ponedjeljka ljudi zvat, on će bit najmoćniji čovjek u državi, razumijete to g. potpredsjedniče? Pa to je nevjerojatna vlast i moć koncentrirana u rukama jednog čovjeka, pa zato vas pozivam da depolitiziramo takve funkcije koje su osjetljive klijentelistički, korupcijski, g. Mikulić će biti sigurno izložen tom, imat će napadaje toga, teško, ja mu želim svu sreću da se odupre od toga. Prema tome, promijenimo taj sistem povlačenja rukava [[Upadica: Hvala]] i zvanja telefonima.
Sad ćemo završno u ime Kluba zastupnika Živog Zida i SNAGA-e govoriti poštovani zastupnik Pernar.
Uvaženi kolegice zastupnice i zastupnici, vidim da se ova dvorana već, nažalost, dobrim dijelom ispraznila i da oni koji su do maloprije ovdje sjedili, su nestali čim su vidjeli da glasanje neće biti tako brzo kao što su oni to očekivali i iz tog razloga me žalosti što nažalost opet moram pričat pred praznim HS. Međutim, ono što smatram najbitnijom stvari na koju bi dao naglasak jest da zastupnicima treba dati slobodu da govore zato jer su za to ovdje izabrani. Ako se zastupniku oduzme pravo da slobodno govori, tada on gubi svoju funkciju i zapravo su mu začepljena usta, a posredno su začepljena usta onda i onima koji su ga birali. Ponavljam, uloga zastupnika je da predstavlja svoje birače, on ne predstavlja sam sebe, osim u rijetkim slučajevima, kada zastupnici se odmetnu od politike koju su zastupali svoji birača i počnu zastupati potpuno suprotnu politiku, što smo nažalost imali prilike vidjeti u ovome sazivu HS. Želim posebno naglasiti radi mladih ljudi da znaju da je sudbina naše države u njihovim rukama i da rezultat izbora uvelike ovisi o njihovom izlasku na izbore, o njihovoj moći utjecanja odnosno persoazije njihovih roditelja i drugih predaka. A zašto? Zato jer većina ljudi starijih nisu na društvenim mrežama, oni ne prate što se u HS događa, sve što oni saznaju, saznaju samo isključivo od strane mainstream medija, a mainstream mediji tko njih financira? Da li ih financiram ja? Odgovor je ne. Dal ih financirate vi koji me danas gledate? Odgovor je opet ne. I onda se postavlja pitanje tko su oni koji financiraju medije i tada ćete vidjet da nekolicina oglašivača zapravo kroz oglase kupuje medije i na taj način vlada nad njima, odlučuje o njihovoj uredničkoj politici i na kraju krajeva stavovima koje će njihovi, oni koji se informiraju putem njih imati. Jasna je stvar da kolika je moć informacije, onaj tko posjeduje informaciju odnosno bolje rečeno, onaj tko plasira informaciju ljudima, on utječe na mišljenje ljudi zato jer ljudi će zauzimati stavove sukladno informacijama koje dobivaju. I iz tog razloga od presudne važnosti što više se informirati iz drugih izvora, što više pratiti alternativne medije i što više djelovati na stare ljude koji nisu na društvenim mrežama da se probude iz hipnoze jer nažalost pola svih onih koji su stariji od 65.g. neće glasovati npr. za Živi Zid, nego će glasovati za HDZ, a razlog tome je isključivo alat odnosno sredstvo ili bolje rečeno posrednik putem kojeg se oni informiraju odnosno preko kojeg dolaze informacije, a taj posrednik im odnosno televizija ili ko već, novine, im stalno govori da je HDZ poštena stranka, da zastupnici koji recimo će mijenjati ove zastupnike o kojima se trenutno raspravlja su isto tako dobri i pošteni, da je jedina zapravo loša i zločasta osoba u HDZ-u Ivo Sanader i da sad kao tobože njega su se riješili i sad su oni opet čisti kao suza, kao beba, itd. Međutim, nažalost, mnogi stariji ljudi vjeruju u to, nesvjesni toga da se radi o gruboj manipulaciji od strane onih koji kontroliraju medije. Znači, borba za slobodu medija i borba za demokraciju odnosno za zaštitu saborskih zastupnika da govore ono što misle bez straha da će za to biti izbačeni je imperativ bez kojega demokracija, a samim time niti, da tako kažem, široke slobode, niti nema, a budući da se saborske zastupnike grubo izbacuje iz ove sabornice, uključujući mene, ja mogu samo zaključiti slijedeće, a to je da u EU nema demokracije, da sve njihove demagoške fraze koje su nam govorili kod ulaska su bile jedna najobičnija i najprozirnija laž. Hvala.
Slijedeći će u ime Kluba MOST-a nezavisnih lista govoriti poštovani zastupnik Bulj.
Hvala lijepo predsjedavajući. Kolegice i kolege, raspravljamo o odluci DIP-a o kojoj ćemo mi morat glasat, gdje ćemo morati svi zajedno donijeti odluku koja je u biti unaprijed već određena, ja bi ovdje unaprijed i čestitao novo, još ne, ali novoimenovani nakon ove rasprave, saborskim zastupnicima i kazao bi svima nama da smo mi danima mijenjali zakon lex Mikulić da bi bio donesen i to je poznata stvar i o tome ne bi puno govorio. O g. Kustiću također ne bi puno govorio, to je uzurpacija hrvatskoga sporta preko političkih elita, to je isto poznato u RH. Ne bi govorio ni o Ivi Sanaderu, o tome sam govorio, evo kolega Šipić, kolega Bačić, oni koji znaju iz toga vremena što sam ja tada govorio o Ivi Sanaderu i kakve su tada bile posljedice na mene. O tome ne bi govorio jel onaj koji je na podu najlakše ga cipelariti, a oni koji su bili s njim pravit se da ništa ne znaju. Ja bi ovdje govorio o slobodi govora, poglavito vama novoizabranim saborski zastupnici tj. novoimenovani, govorio bi zbog toga što je nama svima ovdje saborskim zastupnicima smanjena prava sloboda govora promjenom Poslovnika, a na to smo ukazali na sjednici kad se je raspravljalo u noćnim satima i prvi put je tada cijelu noć bio HS, to je bila do tada najduža sjednica. Nama je oduzeto pravo da imamo stanke kao što su bile u prethodnom Poslovniku zajedno i sa HDZ-om i SDP-om koji su to izglasali. Ja sam tada mogao govoriti o onome za šta me je moj narod izabrao, mogao sam govoriti kako nemam zdravstvene usluge, pedijatre, liječnike, ostale radiologe na mome području Dalmatinske Zagore, Like, zaleđa Zadarskog, Šibenskog, Kninskog područja, moje Zagore, kako nemamo osnovne uvjete življenja na tome području, kako su zaboravljeni ti krajevi prometnom infrastrukturom, kako su pune kolodvori roditelja gdje plaču za svojom zemljom koji odlaze u treće zemlje, mogao sam govorit i otvarati te probleme, nama su to ukinuli. Ja sam tada došao ovdje prije te rasprave sa flasterom na ustima i rekao sam ovo je početak ukidanja sloboda govora koje naravno uvaženi potpredsjednik i predsjednik HS su forsirali da mi novoizabrani saborski zastupnici ne moremo otvarati te bitne, životne teme. Teme radnika koji su ostali obespravljeni, radnika Dalmatinke, radnika Dalmacijavina, svih radnika, brodogradilišta Uljanik i brojnih drugih tema značajnih za živote tih područja, o štetnim projektima kao što je termoelektrana Peruča, da ne možemo otvarati stanke i da mi saborski zastupnici i ovaj HS ne bude centar moći odlučivanja, nego da dozvolimo da premijer napada ovdje saborske fizički zastupnike, da Martina Dalić, bivša potpredsjednica Vlade zbog mog nastupa fizički pokušaje nasrnuti na me, da smo doveli u situaciju da stražari, ovdje ljudi koji rade svoj posao časno, neki su i branitelji, moraju dolazit u sukob sa saborskim zastupnicima, da ja kao saborski zastupnik mi je zabranjeno dva dana govoriti, gdje su mi također potpredsjednik HS htio izbaciti, pozvao je stražu, tada kolege zastupnici su stali jedinstveno zbog toga što ministri su omaložavali ovaj HS, nisu bili nazočni kod bitnih zakona. Znači, oni su od vas napravili uvaženi novoizabrani zastupnici, oni su od vas napravili glasačku mašineriju koja će morat poslušno dizat ruku, a nećete moći otvarati teme koje ste obećali svojim građanima. Ne samo to, otišli su i korak dalje, oni su članak Ustava br. 1. pravo na izravno odlučivanje referendum, a HS ih je podržao, većina u HS. Oni su ukinuli pravo referenduma, oni su ukinuli 400 tisuća potpisa naših građana da se izjasne o najvećem problemu, a to je problem biranja zastupnika i da budu ovdje narodni zastupnici i da bude Sabor centar moći odlučivanja. Išli su korak i dalje. Na HTV-u su dizali tužbe protiv svoje novinarke politički, protiv svojih novinara. Išli su korak i dalje, policiji su slali na zahtjev župana da provjere da li su novinari. Moramo se boriti za slobodu govora, a ne smijemo biti i za svoja područja i za ono što smo obećali.
Hvala lijepa. Sljedeći Klub zastupnika je HDZ-a i završno govorit će poštovana zastupnica Sunčana Glavak.
Hvala lijepa gospodine potpredsjedniče, kolegice i kolege. Slušajući rasprave vrlo neuobičajeno oko zamjene saborskih mandata izabranih zastupnika na nečijim listama, zastupnika kojima su ljudi dali povjerenje čini mi se da ovdje mnogi od kolega i mojih prethodnika koji su govorili se ponašaju kao podvojene ličnosti. Možda bi kolega Ćelić mogao puno stručnije nešto o tome reći. Neki se ponašao kao pravednici među narodima, a većina onih koji su prije mene govorili nabacuju se blatom i lopatom na Hrvatsku demokratsku zajednicu. Pa kolegice i kolege, Hrvatska demokratska zajednica ima preko 200 tisuća članova, vrijednih radnika, učitelja, čistačica, ljudi koji rade pošteno svoje poslove. Kako vas nije sram? Kako vas nije sram njima se na ovakav način obraćati? Zato kažem da ste podvojene ličnosti svi vi koji se nabacujete blatom na HDZ-e. Ne možete jednom osobom okarakterizirati 200 tisuća njih i to svjesno činite. Međutim, bez obzira na to Hrvatska demokratska zajednica pokazuje svoju snagu i svoje zajedništvo onda kada je najpotrebnije htjeli vi to priznati ili ne. Tako je bilo od 90-tih. A kolega Lovrinović vi kao sveučilišni profesor pokazujete svoju dozu niskosti i nepristojnosti nebrojeno puta u Hrvatskom saboru i sada dobacujući meni kada govorim u ime Kluba zastupnika. Ali progovorimo o onome za što sam mislila da će biti tražene stanke o čemu će kolege govoriti, a to je činjenica da je Hrvatski sabor jučer dozvolio da se nekome prijeti smrću. Kolege koji je to učinio danas nema u Hrvatskom saboru. Niste stali u zaštitu ljudi koji su ovdje s vama 24 sata ili koliko je potrebno u svojim smjenama, niste se pitali što misle o tome njihove obitelji, kako se oni osjećaju. Kada treba skupljati političke poene, tada stajete u zaštitu radnika. A što mislite što su ovi ljudi? O tome nitko ne govori. Ne i nećemo izvrtati teze jer nismo svi isti to je točno. Ali izvrćući teze na ovakav način zaboravljamo na tu strašnu činjenicu i uvijek se opravdavamo pa ima i gorih parlamenata od nas. To nam sigurno ne smije biti nit vodilja. Dakle, niste i nitko od nas nije „pravednik među narodima“. Svi se pozivamo na pravo govora. Pa što se drugo radi, nego se govori u Hrvatskom saboru? Noćas ili jutros do 1:30, sada čitavo prijepodne prestanite govoriti i proizvoditi laži pred cijelom hrvatskom javnošću koja vas gleda. Pa ne šutite, nego govorite. Svi govorimo. Imate se pravo javiti. Govorite i onda kada se nemate pravo javiti. Donijeli smo Poslovnik Hrvatskoga sabora kojeg se gotovo nitko ne drži. Izazivate zastupnike, provocirate. Nitko nikome ne docira. Ja samo pitam, zašto možete biti jednog obraza ovako, a drugog obraza onako? Ono što se dogodilo bile su opasne namjere, bilo je ugroza nečijeg života, prijetnja smrću nasilnika i manipulatora iz Živog zida i ja vas molim, nemojte biti takvi. Ja vjerujem da niste takvi. Okrenite se svi oko sebe. Zaštitimo ljude koji rade ovdje s nama svoj pošten posao. Nemojmo dozvoliti da ih netko ponižava, a ako ne govorimo o tome upravo to ćemo učiniti. I još jednom kažem, Hrvatska demokratska zajednica je snažna stranka. Ima nas užasno puno i jako smo različiti, ali kada je najteže HDZ-e je zajedno i zato ne nabacujte se blatom na Hrvatsku demokratsku zajednicu. Hvala lijepo.
Hvala. Imamo dvije najave povrede Poslovnika. Prva je poštovanog zastupnika Marasa. U čemu je povrijeđen Poslovnik?
Hvala lijepo. Očigledno je da je povrijeđen Poslovnik u članku 238. Gospođa Glavak je uvrijedila čitav niz zastupnika nazvavši ih podvojenim ličnostima. Vi niste na to reagirali, mada kao humanist, liječnik bi trebali odreagirati i upozoriti je da je napravila povredu Poslovnika. I ono što sam htio još dodati, da gospođo Glavak ljudi dobro vide. Znači, tu nisu u pitanju članovi, nego oni koji su pljeskali prije 10 godina Sanaderu, a danas plješću Plenkoviću [[Upadica Reiner: Hvala lijepa.]] To se ne radi o 200 hiljada članova, nego se radi …
Kolega Maras, premašili ste vrijeme [[Upadica Maras: o 100, 150 ljudi što su pljeskali, koji su pljeskali.]] Premašili ste vrijeme kolega Maras [[Upadica Maras: Koji su pljeskali Sanaderu.]] Dajem vam opomenu.
… /Upadica Maras: Pa su pljeskali Karamaru./…
Dajem vam drugu opomenu kolega Maras.
… /Upadica Maras: Pa su pljeskali sada plješću Plenkoviću./…
Oduzimam vam riječ do kraja dana [[Upadica Maras: Hvala vam lijepa gospodine potpredsjedniče.]] Molim. Sljedeća povreda Poslovnika bila je poštovani zastupnik Lovrinović.
Poštovani gospodine potpredsjedniče, zastupnica Glavak je uvrijedila teško sve ne članove HDZ-a ovdje u Saboru jer ih je nazvala podvojenim ličnostima. Ja znam, mi znamo da HDZ-e politički više nije u 2019., nego u 2011. od jučer i vi ćete nositi tu stigmu. Zbite snage da se pročistite. Imate veliku priliku sada da to napravite. Ali molim vas, zaštitite nas od toga da nas naziva psihički neuračunljivima, a ja se osobno zalažem da što prije ode u Europski parlament, tamo će imati veći uzorak za promatranje.
Vrijeme vam je isteklo kolega Lovrinović. Naravno to nije povreda Poslovnika. Nitko vas nije i nikog ja ovdje nisam čuo da se nazvao psihičkim bolesnikom. Podvojena ličnost nije psihički bolesnik, a vi ste zlorabili Poslovnik pa dobijate opomenu. Ovaj sada će završno u ime kluba govoriti poštovani zastupnik Arsen Bauk.
Poštovani gospodine potpredsjedniče, kolegice i kolege zastupnici, nešto smo naučili iz današnje rasprave, a to se može sažet u jednu rečenicu, bolje Pernara slušat 2 minute po noći, nego 2 sata po danu. Jer da jučer su ga pustili potpredsjedniče da završi 2 minute do kraja, ne bi imali ova 2 sata danas. Dakle, danas je potpuno bio izvan teme pa ga nitko nije prekinuo, nije dobio opomenu, nije oduzeta riječ. Ja bi rekao da je jučer to bila jedna folklorna manifestacija gdje je Pernar htio da ga iznesu, a di mu je potpredsjednik Brkić to omogućio. Al to je možda moje mišljenje, ne tvrdim da sam u pravu, neću reći da je bio dogovor, više je bilo spontano, vaša međusobna simpatija je već očita da jednostavno je to tako dakle, e. Što se tiče, što se tiče postupanja saborske straže i ponašanja kolege Bunjca, dakle najmanji zajednički nazivnik što možemo reći da je ponašanje neprimjereno, al postoji li elemenata za neko drugo sankcioniranje onoga što je izrekao saborskoj straži, to je na drugim tijelima da odluči. Ono što je nedvojbeno je da je bolje aktom višeg reda propisati ovlasti saborske straže, dakle dopuna ovoga članka Poslovnika, nego samo Pravilnikom predsjedništava sabora, jer da je došlo do nečije ozljede ili nekih težih posljedica, očito da ćemo se morat počet i na to pripremat, bolje da se pravila znaju unaprijed. Treće, obzirom da smo cijelu raspravu vodili protuposlovnički, dakle mimo teme u potpunosti, onda je vrlo jasno da ovo ne bi trebala biti praksa, dakle izvješće Mandatno-imunitetnog povjerenstva koje se tiču zamjena zastupnika je tehničko pitanje gdje se konstatira da je zakon, da se poštuje ili ne poštuje zakon. I rasprava od 2 sata o tome je potpuno nepotrebna to svi znamo. Ali kao što sam već rekao umjesto da poslušamo 2 minute u ponoć, slušali smo 2 sata oko podneva, to ide i na duši između ostalog i predsjedniku jer je tako posložio dnevni red. Dakle, da smo o ovome raspravljali jučer ne bi bilo ovako. I ja pozivam da se izvješće Mandatno-imunitetnog povjerenstva o zamjeni zastupnika ne koriste i dalje na ovaj način. Očito je da će nam trebati se prilagoditi novim okolnostima u saboru i malo definirati bolje i sankcije. Dakle, kolege iz Živog zida svoju politiku temelje na tome da ih se iznosi iz sabora. I radite od njih žrtve, ono što je jučer gospodin Pernar govorio, zbog čega mu je oduzeta riječ, mene ja moram priznat meni se osobno svidjelo više-manje, ne način, ne dilema, ali ono sveukupno što je zapakirao, ne može se tu puno prigovorit stilu u ostalom i danas kad je govorio većina nas se smijala i bilo nam je zabavno, to je i predsjednik sabora rekao, ali da ne duljimo. Nadam se da ćemo u jednome trenutku se vratiti na razinu rasprava koje su primjereni za Hrvatski sabor, ja smatram da su izmjene Poslovnika bile dobre, bez obzira što kolega Bulj ima drugačije mišljenje, da u Hrvatskom saboru imamo dovoljno instrumenata i mogućnosti, pa i jučerašnja rasprava je bila posljedica promjena Poslovnika koje smo mi tražili inače o tome ne bi ni raspravljali, da iznesemo svoje mišljenje, ali predlažem dvije konkretne stvari. Prvo je da se ukine Poslovnička odredba da se ne mora, da se treba držat teme da bi izbjegli ovakve stvari, pa nek pričaju o svemu ko će, to smo danas radili, dakle svak je priča o čemu god hoće, a vi ga predsjedniče i predsjedavatelju niste htjeli prekinuti da ne bi ponovili incident od jučer. Dakle, pobijedio je evo da tako kažem, danas je 2 sata govorio zato što jučer nije mogo govorit 2 minute, pa onda ukinimo tu odredbu neka govori o čemu hoće, kad hoće samo mu ograničimo koliko hoće, to je prvo. A kako su u ovoj raspravi, kako su u ovoj raspravi kolateralne žrtve postala dva zastupnika kojima prestaje mandat i kako je bilo popularno danas se pozivat na bivšeg predsjednika vlade kolegama koji odlaze iz sabora i njih ću pozdravit sa novim hrvatskim pozdravom, drage kolege doviđenja i hvala na suradnji.
Kolega Bauk teško se ne složiti s velikim dijelom onog što ste izrekli, međutim istovremeno kada se dogode situacije da se oduzima riječ zastupnicima koji govore izvan teme, onda vrlo često se najveći dio oporbe solidarizira s njima i govori nama koji predsjedamo da gušimo slobodu govora i da nismo korektni. Dakle, smatram da ovo što ste rekli jest točno, dakle nekad pustimo da se i kaže nešto i kad upozorimo onda se zastupnik u nekoliko sekundi vrati na temu, pa se opet onda vrati na ono što nije tema, ali bilo bi dobro ako zaista smatrate i vi iz Kluba zastupnika SDP-a da ovakav Poslovnik nije adekvatan s obzirom na nove načine ponašanja dijela zastupnika, namjerne provokacije, opstrukcije, pa čak i fizičko nasilje da onda sjednemo ponovo, pa da vidimo koje su to odredbe koje bi trebalo promijeniti kako bi sabor mogao funkcionirati. Mi smo na to spremni i želimo da u sabornici bude red, nikome ne osporavamo pravo da govori, ja mislim da je to danas bilo potpuno jasno, a i jučer i iznose se vrlo teške optužbe ponekad koje prelaze granicu, ali ne prekidamo zbog izgovorene riječi, međutim ima stvarno zastupnika koji zloupotrebljavaju Poslovnik i to koriste u sasvim druge svrhe. Ali dobro, evo shvatili smo i idemo sada na glasovanje. Dakle, prvo dajem na glasovanje Prijedlog Odluke o početku mirovanja zastupničkog mandata zastupnika Andrije Mikulića i početku obnašanja zastupničke dužnosti zamjenika zastupnika Ante Plazonića. Molim glasujmo. Utvrđujem da je većinom glasova 91 za i 1 suzdržani i 1 protiv donesena odluka kako je predložilo Mandatno imunitetno povjerenstvo. Sada dajem na glasovanje Prijedlog odluku o prestanku zastupničke dužnosti zastupnika Marijana Kustića i početku obnašanja zastupničke dužnosti zamjenika zastupnika Martina Baričevića, molim glasujmo. Utvrđujem da je većinom glasova, 94 za i 1 glas protiv, donesena odluka kako ju je predložilo Mandatno imunitetno povjerenstvo. Nakon što smo donijeli ove odluke, prelazimo na davanje prisege zastupnika, zastupnik Martin Baričević dao je prisegu na konstituirajućoj sjednici 9. saziva Hrvatskog sabora, pa će sada prisegnuti zastupnik Ante Plazonić. U članku 7. Poslovnika utvrđeno je da predsjednik Sabora pročita tekst prisege, a nakon toga poimenično poziva zastupnike. Prozvani zastupnik ustaje i izgovara riječ pristižem. Sada ću pročitati tekst prisege. „Prisežem svojom čašću da ću dužnost zastupnika u Hrvatskom saboru obnašati savjesno i odgovorno i da ću se u svom radu držati Ustava i zakona i poštovati pravni poredak te da ću se zauzimati za svekoliki napredak Republike Hrvatske.“
Prisežem.
Čestitam zastupniku Anti Plazoniću … [[Pljesak.]] i želim uspjeh u obavljaju ove časne i odgovorne zastupničke dužnosti. [[NASTAVAK NAKON STANKE U 15,03 SATI]] Poštovane dame i gospodo zastupnice i zastupnici, nastavljamo sa radom, na redu je: - Interpelacija o radu Vlade Republike Hrvatske radi postupanja Vlade Republike Hrvatske vezane uz nabavku Eskadrile višenamjenskih borbenih aviona Podnositelj: 16 zastupnika u Hrvatskome saboru Podnositelji su 16 zastupnika u Hrvatskom saboru na temelju članka 86 Ustava Republike Hrvatske i u svezi sa člankom 145. Poslovnika Hrvatskoga sabora. Prigodom rasprave o Interpelaciji primjenjuju se odredbe članka 145. do 151. Poslovnika. Vlada je dostavila izvješće. Prije nego što dam riječ predstavniku podnositelja da dodatno obrazloži prijedlog, vidim da se javlja kolega Bunjac, izvolite.
Hvala lijepa predsjedniče Sabora. Uvažene kolegice i kolege, poštovani premijeru i ministre sa suradnicima. U ime Kluba Živog zida i SNAGA-e tražimo stanku u trajanju od 10 minuta kako bi se još jednom konzultirali u vezi ove točke dnevnog reda i to prvenstveno zbog općeg stanja neodgovornosti u državi koji je fijasko oko nabave aviona samo vrh sante leda. Naime, kod nas se svi javni poslovi vode krajnje netransparentno počevši od kriminalnog restrukturiranja Agrokora putem tajne skupine Borg, preko tajnih dogovora i muljanja u svezi s privatizacijom INA-e i naftnim i plinskim poslovima, preko planskog uništenja brodogradilišta sve do formiranja parlamentarne većine a sve sa ciljem kako bi predsjednik Vlade Andrej Plenković i njegova svita ulizica poltrona i nesposobnjakovića kupila vrijeme, zadovoljila interesne skupine i spremila provizije u džep. Doista mi se moramo danas zapitati što u Hrvatskoj uopće predstavljaju riječi odgovornost, transparentnost, poštenje, karakter i čast. U cijelom svijetu je uobičajeno da se nečiji rad vrednuje putem rezultata a jedino je kod nas moguće trajno činiti štetu i pri tome ne snositi nikakve posljedice. Postoji li u Hrvatskoj uopće mogućnost da netko podnese ostavku ili da bude smijenjen? Vidimo da nema nikakve reakcije čak ni onda kada cijela javnost vidi da nešto ne valja i da je netko ne samo neuspješan nego doslovno ruši ugled kako nacije tako i države. Ogromna većina hrvatskih građana osjeća ne samo sram dok gleda rastakanje svih moralnih vrijednosti u politici i društvu već i otvoreni prezir prema svima onima koji izdaju sve vrijednosti kojima smo gradili našu Domovinu.
Hvala vam lijepa. Isteklo vam je vrijeme, isteklo je vrijeme [[Upadica Bunjac: Hvala lijepa.]] Javlja li se još tko za stanku? Ako ne, dvije stvari. Prvo ćemo pozdraviti učenice i učenike srednje škole za Cestovni promet iz Zagreba koji su s nama, dobro nam došli. A druga stvar je molio bih kolegice i kolege da se klone uvreda, klevetanja i optužbi na račun drugih jer to nije način na koji ćemo voditi današnju saborsku raspravu. Pa vas kolega Bunjac molim da ne koristite takve riječi jer se oni mogu okrenuti protiv vas a to onda ne bi bilo lijepo niti korisno. Sada ću dati stanku u trajanju od 10 minuta pa nastavljamo u 15 sati i 18 minuta. STANKA U 15,08 SATI [[NASTAVAK NAKON STANKE U 15,15 SATI]] Poštovane zastupnice, poštovani zastupnici, molim vas da zauzmete svoja mjesta kako bismo mogli započeti s radom. Kao što sam rekao vlada je dostavila izvješće, pa bi sada molili predstavnika predlagatelja da dodatno obrazloženje prijedloga. U ime predlagatelja govoriti će poštovani kolega Peđa Grbin, izvolite.
Zahvaljujem poštovani g. predsjedniče. Poštovani g. predsjedniče Vlade, poštovani g. potpredsjedniče Vlade, poštovane kolegice i kolege. Nabava eskadrile višenamjenskih borbenih aviona za Hrvatsko ratno zrakoplovstvo, trebala je biti najveća pojedinačna nabava vojne opreme od osnutka Hrvatske vojske. A Hrvatskom je ratnom zrakoplovstvu, trebalo osigurati operativne kapacitete, u narednih nekoliko desetljeća, umjesto toga, zbog tvrdoglavosti i nekompetentnosti onih ili bolje da kažem onoga koji je vodio postupak pretvorene u fijasko. RH je u propalom procesu nabave borbenih aviona izgubila 2 g. Na nabavu su osim vremena potrošena i znatna novčana sredstava. Doduše u kojem obimu ne znamo, jer Vlada te podatke krije kao zmija noge. Osim vremena i novca neuspješna nabava dovela je u pitanje i hrvatska savezništva, dovela je u pitanje dosegnutu razinu suradnje sa Sjedinjenim državama, kao najvažnijim partnerom RH u obrambenim pitanjima. No, a to smatramo posebno važnim i opasnim, možda i najvažnijim u čitavoj ovoj priči, jest činjenica da je ova nabava pokazala da je Ministarstvo obrane, dok mu je na čelu političar, g. Krstičević, nije sposobno i nema znanja potrebnih za provođenje ovako opsežnih nabava. Ministarstvo obrane na čelu s političarem g. Krstičevićem, nije adekvatno, na adekvatan i transparentan način, provesti nabavu koja se od njega očekuje, a kao da neznanje i nesposobnost nisu dovoljni, moram li vas uopće podsjećati koliko je nelogičnih, kontradiktornih, pa čak i lažnih informacija u proteklih 2 g. a posebno u posljednja 2 mj. došlo od stran političara g. Krstičevića. Vrh Ministarstva obrane na čelu s političarem g. Krstičevićem, čitavo je vrijeme iznosio neistine o ovom postupku, prvo tvrdeći da je sve dogovoreno ne samo s Izraelom, već i SAD-om. A potom, nakon što su u javnost dospjeli dokumenti koje tvrde suprotno, negirajuće te dokumente. Kao da sve ovo nije bilo dovoljno, čini mi se da je g. Krstičević, sam odlučio u medije pustiti povjerljive dokumente očito se nadajući da ne razumijemo engleski jezik, niti ono što u tim dokumentima piše. Ne samo da je time, vrlo vjerojatno, prekršen, zakon, jer se radi o povjerljivim dokumentima, vojnim tajnama, već je njihovim puštanjem, političar, g. Krstičević, doživio spektakularan neuspjeh. Ti su dokumenti, samo još jednom potvrdili ono što znamo od početka, a to je da nabava, na način, kako ju je g. Krstičević vodio, od prvog dana bila osuđena na propast. Zbog svega toga, mi zastupnici, podnositelji interpelacije, smatramo potrebnim otvoriti raspravu u Hrvatskom saboru, te smatramo potrebnim po zaključenoj raspravi usvojiti niz zaključaka, kako bi utvrdili što je sve u ovom postupku pošlo krivom. Ali više od toga, kako bi osigurali da se u svim budućim nabavama, pogotovo kada se radi o vrijednosti nabave koja teži nekoliko milijardi kuna, stvore kontrolni mehanizmi, koji će spriječiti fijasko, kakav smo doživjeli sa izraelskim F 16. No krenimo redom, dugoročnim planom razvoja oružanih snaga iz 2014. g. utvrđeno je daje životni vijek, remontirani MIG-ova, otprilike negdje do 2024. g. i da je do kraja 2016. g. potrebo donijeti odluku i utvrditi koje su mogućnosti i modaliteti najbolji za razvoj hrvatskog ratnog zrakoplovstva i zaštite zračnog prostora RH. Postavlja se pitanje i vrlo ozbiljno koji su sve modaliteti analizirani i što su te analize pokazale? Da li su te analize, recimo cost-benefit analiza pokazali da je upravo nabava eskadrile višenamjenskih borbenih aviona za Hrvatsku najbolja. Mislim da je to pitanje na koje nismo dobili odgovor, a vjerujem da mi kao zastupnici u hrvatskom saboru, čitava hrvatska javnost na to pitanje treba dobiti odgovor. No, sa ili bez analiza, 2017. g. Ministarstvo obrane je od više zemalja zatražilo ponudu za avione, a na tu ponudu su nam odgovorili, Grčka i Izrael, sa rabljenim F 16, SAD, sa novim F16 i Švedska s gripenima. Miješajući kruške i jabuke, novo i staro, Hrvatska je kao što znamo, od ponuđenih aviona, izabrala upravo izraelske, te je vlada 29. ožujka 2018. g. donijela odluku o nabavci 12 izraelskih F 16 tipa baraka. Prihvaćanju te ponude po riječima premjera i g. Krstičevića, presudile su upravo izraelske nadogradnje koje avione razlikuje od standardnih F 16. Da bi stvari oko nabave aviona, bile potpuno jasno hrvatskoj javnosti, potrebno je objasniti jedan važan detalj, bez obzira što Hrvatska predmetne avione kupuje od Izraela, oni nisu izraelski po svojoj proizvodnji, oni su američki, proizvedeni su u SAD-u, SAD nositelj su tehnologije, nositelj su intelektualnog prava na toj tehnologiji i niti jedan transfer tih aviona u treće zemlje, a Hrvatska je u ovom slučaju bila treća zemlja, ne može se provesti bez suglasnosti SAD-a. Opet kao što znamo SAD nisu pristale na prijenos aviona s izraelskim nadogradnjama i uskladile su suglasnost, a Hrvatska te avione bez nadogradnji nije htjela kupiti. Na prvi pogled ovo je jednostavna priča. Na prvi pogled, ovdje se ne radi ni o kakvom hrvatskom problemu na prvi pogled ovdje se radi o sukobu nekakvom koji nas se ne bi trebao ticati između SAD-a s jedne i Izraela s druge strane problemu u kojem se Hrvatska slučajno našla i gdje je Hrvatska ispala žrtva. Ali poštovane kolegice i kolege, poštovani g. predsjedniče, poštovani g. potpredsjedniče Vlade, samo na prvi pogled jer danas znamo da je priča bila bitno drugačija i da pokazuje ozbiljne znake nesposobnosti, neznanja i ne transparentnosti u postupanju kakve se na poslu teškom više milijardi kuna nipošto ne bi smjele događati jer a i to danas znamo, nakon što su dokumenti o postupku nabave aviona počeli obilato i redovno curiti medije, Sjedinjene Države su već u rujnu 2017. g. obavijestili Ministarstvo obrane RH i Vladu da primjerice neće biti potpore Sjedinjenih Država niti održavanja za izraelsko avioničko računalo ili prijamnik radarskog upozorenja i da nema konačne suglasnosti za prodaju izraelskih F 16 Hrvatskoj. U onoj razini i u onoj opremljenosti u kojoj ih je Izrael nudio a političar, g. Krstičević htio kupiti. Unatoč tome, političar g. Krstičević nastavio je postupak nabave upravo tih i upravo takvih izraelskih aviona koje kao što danas znamo, nismo mogli kupiti. Kad smo već kod ovog dokumenta, red je spomenuti da je isti iako po svojoj prirodi i sadržaju svakako klasificirani dokument, završio u dnevnim novinama netom nakon znakovite izjave političara g. Krstičevića koju ću sada citirati a g. Krstičević je rekao: Ima i Hrvatska dosta dokumenata, vidjet ćemo tko je što govorio. I dokumenti su odjednom završili u medijima. Naravno, priča nije stala na samo jednom dokumentu i na samo jednom upozorenju od strane Sjedinjenih Država Vladi RH. Hrvatska je i nakon rujna 2017. g. višekratno upozoravana da SAD neće dopustiti transfer aviona sa izraelskim nadogradnjama. Saznali smo da je o problemima upozoren pomoćnik ministra obrane ali čini se da u Ministarstvu obrane postoji određeni problem sa čitanjem mailova tako da vjerovatno to nije primijećeno. Međutim SAD su znale da jedan dokument možda nije dovoljan pa su nastavili sa upozoravanjima. Saznali smo tako za non paper koji je dostavljen Vladi, MORH-u, Uredu Predsjednice Republike ali niti na to nitko nije reagirao. Uostalom i američki veleposlanik g. Kohorst je prije 2 tj. netom nakon sastanka predsjednikom Vlade Republike izjavio: Postoji pravilo prodaje trećoj strani koja mora uključivati američko odobrenje, bili su svjesni kako proces funkcionira, ne znam jesu li znali sve detalje ali generalnu informaciju su imali. Veleposlanik je još podsjetio da je premijeru dao informaciju o proceduri za dobivanje dozvole za prodaju zrakoplova. Dakle poštovane kolegice i kolege, Vlada RH, Ministarstvo obrane RH, Ured Predsjednice RH, svi su sve znali. I unatoč takvim jasnim upozorenjima, unatoč stavu Sjedinjenih Država da posao u obliku kako ga je zamislio političar g. Krstičević neće moći biti realiziran, unatoč jasnim porukama da gubimo vrijeme, da gubimo novac, ugled, Hrvatska je nastavila s pokušajima nabave aviona a Vlada, premijer i g. Krstičević su nas čitavo vrijeme povlačili za nos i pravili se da je sve u redu. Povlačili su za nos i javnost i onda kad je bilo potpuno jasno jer se izraelski premijer izlanuo da je dogovor o kupnji izraelski aviona postignut davno prije ožujka 2018. g. i da je natječaj ustvari samo farsa. Povlačili su za nos medije jer su ignorirali sva pitanja koja su im postavljena i svaki put su na njih davali lažne ili netočne informacije. Povlačili su za nos i zastupnike u Hrvatskom saboru jer kada su došli na Odbor za obranu s Hrvatskog sabora, niti jednom jedinom riječju nisu spomenuli da sa nabavkom aviona i sa transferom izraelske tehnologije u RH postoje određeni problemi. Kolegicama i kolegama saborskim zastupnicima koji su trebali provesti parlamentarni nadzor nad ovom nabavkom, nijednom jedinom riječju nisu rekli gledajte, ovdje bi moglo biti problema a problema je čitavo to vrijeme bilo. Što je najgore, povlače nas za nos i danas kada je sve gotovo, kada je sve propalo, kada je sve iscurilo u javnost i kada je svakome jasno s kolikom je dozom bahatosti i arogancije Vlada RH pristupila ovom poslu. U modernoj, uređenoj i demokratskoj državi koja je prihvatila koncept civilne kontrole OS-a, u kojem je ministar svjestan da više nije generalni ratnik, da, g. Krstičeviću, vi ste danas političar, u kojoj ministar mora raditi svoj posao za koji je plaćen, za koji je uostalom i izabran od strane nas zastupnika u Hrvatskom saboru, postupak nabave vojne opreme mora biti transparentan. Ovaj to nije bio. O netransparentnosti ovog posla možda najbolje govori jedan sitan detalj, sitan za cijelu sliku, sitan za nabavku tešku nekoliko milijardi kuna. Ali pazite kolegice i kolege, čak i danas kada je nabava okončana, čak i danas kada imamo uporno, gotovo svakodnevno inzistiranje medija na odgovorima na postavljena pitanja, Vlada RH odbija otkriti tko je sve radio na postupku nabave zrakoplova kao i ukupan iznos troškova postupka. Iako su u početku tvrdili da ovaj postupak nije stvorio nikakve troškove, u međuvremenu su se malo korigirali pa su s vremenom počeli objavljivati nekakve troškove vezane uz putovanja u Izrael. Ali nije se putovalo samo na relaciji Zagreb-Tel Aviv, putovalo se u Sjedinjene Države, putovalo se u Mađarsku, Poljsku, Švedsku, Koreju. Sva su ta putovanja stvorila određene troškove, a u radnim satima ljudi koji su bili u timu za odabir najpovoljnije ponude, o tome nema niti govora a netko je valjda cijelo to vrijeme radio i obavljao posao. Rezultat poslao kao što sam već rekao, fijasko. I dandanas Vlada RH tvrdi da je sve bilo u redu. Vlada RH, predsjednik Vlade RH tvrde da nikakvih grešaka nije bilo. Ali sada a to pitam direktno vas, gospodine predsjedniče Vlade ipak imamo određenu promjenu. Danas više neće samo političar gospodin Krstičević biti zadužen za nabavku zrakoplova. Danas kao što znamo kao što nam je predsjednik Vlade Rekao za nabavku zrakoplova biti će zaduženo međuresorno povjerenstvo, sudjelovat će nekoliko ministarstava, postupak će biti širi i transparentniji. Da li je to poruka gospodine predsjedniče Vlade da u ovom dosadašnjem postupku nije bilo baš sve u redu? Da li je to vaš izraz nepovjerenja prema političaru vašem prvom suradniku gospodinu Krstičeviću? Poštovane kolegice i kolege, od samog početka ovoga postupka u javnosti su se iznosile netočne informacije suglasnosti treće strane, Sjedinjenih Američkih Država. Do kraja postupka nije bilo potpuno jasno pitanje cijene. Podsjetit ću vas samo na izvješće Kongresa Sjedinjenih Američkih Država u kojem je prikazana cijena 4 puta manja od one o kojoj nas je obavijestila Vlada Republike Hrvatske. Informacije o postupku u javnost nisu dolazile zato što je Ministarstvo obrane Republike Hrvatske postupalo na transparentan način, na zakonom uređen način onako kako bi trebalo ne zato što je Ministarstvo obrane o postupku obavještavalo javnost, zastupnike i medije, već zato što su dokumenti kontinuirano curili na sve strane. I to ne bilo kakvi dokumenti, već dokumenti koji se tiču nabavke oružja, zrakoplova namijenjenih obrani Republike Hrvatske onoga što se kolokvijalno zove vojnom tajnom, dokumenti koji ne bi trebali završiti u javnosti, ali informacije o tim dokumenti bi. Još jedan krimen političara gospodina Krstičevića. Sve ove činjenice ozbiljno ukazuju da sadašnji oblik nadzora nad ovako velikim nabavkama vojne opreme u stvari ne funkcionira. Poštovane kolegice i kolege, posebno moram apostrofirati činjenicu da je gospodin Krstičević ministar obrane i potpredsjednik Vlade praktički u intervjuu kojeg sam vam citirao, najavio da će objaviti dokumente o postupku nabave i da su ti dokumenti promptno završili u medijima. Poštovane kolegice i kolege, da li je to normalno? Da li je to prihvatljivo ponašanje? Da li je to način na koji vidimo jednu uređenu i modernu državu? Osobno mislim da nije i nadam se da držite, da se slažete sa tim mojim mišljenjem. Pitam vas da li je normalno i to da Vlada i Ministarstvo obrane još od rujna 2017. znaju da Sjedinjene Države neće dati suglasnost na prodaju izraelskih F16-tica? Ali bez obzira na to što to znaju i nadalje tvrdoglavo inzistiraju na kupnji upravo tih aviona i izgube dvije godine i dovedu u pitanje da li ćemo do 2024. godine biti u stanju, biti u stanju opremiti hrvatsko ratno zrakoplovstvo novim avionima i osigurati da ono nastavi ispunjavati svoju zadaću i štititi zračni prostor Republike Hrvatske. Poštovane kolegice i kolege, je li normalno da se na ovakav način kockamo sa teško stečenim ugledom Republike Hrvatske? A zbog čega? Zbog nečije fiks ideje osobnog interesa ili ne daj Bože i nadam se da tome nije tako financijskog interesa koji bi za ovakvu transakciju mogli imati pojedinci. Ukratko ova je nabava bila fijasko. Nema drugog imena, nema drugog naziva za ovo što se dogodilo. Izgubili smo dvije godine. Nismo nabavili avione. Potrošili smo vrijeme. Zbog toga smo i tražili ovu raspravu da utvrdimo što je pošlo krivo i da osiguramo da se ovakve greške ne ponove. Zbog toga inzistiramo kao minimum da se u svim budućim nabavkama poštuje Zakon o obrani i da se sukladno članku 6. stavku 2. toga Zakona traži prethodna suglasnost Odbora za obranu Hrvatskoga sabora. Ali isto tako tražimo da se razmotri potreba uvođenja jačeg parlamentarnog nadzora po uzoru na druge zemlje nad skupim postupcima nabave vojne opreme, jer je očito da sadašnji sustav ne predstavlja dovoljne kočnice amaterizmu i diletantizmu kojem smo svjedočili. Civilni nadzor nad vojskom nije samo floskula. On ima jasnu svrhu, ali je očito da kod nas danas ne funkcionira kako bi trebao, jer što mi imamo umjesto civilnog nadzora nad vojnim nabavama nad oružanim snagama. Imamo ministra koji dan danas sebe naziva generalom i ratnikom. Imamo ministra koji jedan profesionalni pristup poslu zamjenjuje infantilnim ponašanjem u sabornici i bacanjem dječjih igračaka po podu. Poštovane kolegice i kolege, Republika Hrvatska to nije zaslužila. Republika Hrvatska je zaslužila odgovorno i profesionalno ponašanje. Republika Hrvatska je zaslužila da se oni koji se nalaze na najvažnijim državnim funkcijama odgovorno brinu o milijardama koje su im dane na brigu i skrb. Hrvatska to na žalost nije dobila i zbog toga tražimo, inzistiramo na usvajanju zaključaka koje smo u ovoj interpelaciji predložili kako onih koji se tiču na ovu nabavu, tako i onih koji se tiču svih budućih nabava vojne opreme koji će Republika Hrvatska provoditi. Ja ću ovdje završili, a nastavak obrazlaganja u ime predlagatelja dati će moj kolega Davor Bernardić.
Poštovani predsjedniče Hrvatskoga sabora, uvaženi predsjedniče Vlade, ministre Krstičević sa suradnicima, uvažene kolegice i kolege. Evo kao što je Peđa Grbin u svom uvodu istaknuo mi smo u SDP-u još davnih dana upozoravali na probleme s kupnjom aviona. To je svima jasno. Od samog starta se radilo o jednom netransparentnom procesu, a što je danas i više nego svima jasno. Podsjetit ću vas samo kako je ministar Krstičević govorio da će tim činom Hrvatska poboljšati odnose sa Amerikom te da će imati snažniju ulogu u NATO savezu. Citirat ću zato ministra Krstičevića: „Ovo je povijesni dan za Hrvatsko ratno zrakoplovstvo. Ovo je odluka o investiranju u sigurnost Republike Hrvatske. Ona je priuštiva i najbolja za nas.“ No krajem prosinca 2018. godine počinju problemi. Hrvatski mediji prenijeli su tekst američkog portala Axios koji je prvi objavio pozivajući se na izraelske dužnosnike da američka administracija blokira prodaju izraelskih aviona Hrvatskoj. Naknadno se u Službenom glasniku Američkog kongresa pojavila informacija da je cijena zrakoplova koje Izrael prodaje Hrvatskoj 135 milijuna dolara, a ne 500 milijuna dolara kako je to hrvatska Vlada. Dakle, tri puta manja cijena od onoga što tvrdi Vlada. Kako to? Nakon ovih informacija prava istina tek dolazi na vidjelo te se počinje obmanjivati javnost kako bi se prikrila odgovornost i nastala šteta. No, cijela priča dobija svoj epilog izjavom američkog veleposlanika u Hrvatskoj Roberta Kohorsta koji je rekao citiram: „Mislim da je predsjednica govorila o dokumentu koji sam dao premijeru i koji definira proceduru za dobivanje dozvole za prodaju F16.“ Isti dan odmah nakon izjave američkog veleposlanika predsjednik Vlade Plenković, na pitanje je li vidio navedeni dokument odgovara citiram: „Ja sam već i ranije na to pitanje rekao da taj dokument ja nisam vidio.“ Ovom izjavom Plenković je zapravo optužio američkog veleposlanika da laže. A prava je istina da premijer Plenković je taj koji laže i nastavlja lagati i po ovom pitanju. Jasno je da je papir upozorenja postojao, jasno je da je predsjednik Vlade i predsjednica države i ministar obrane su bili upoznati sa uvjetima prodaje, a lagali su da nisu bili. Imam pitanje i za predsjednicu države gospođu Kolindu Grabar Kitarović. Gospođo predsjednice je li vaš predstavnik, predstavnik vašeg ureda bio na otvaranju ponuda za avione, ako vi tvrdite da ništa ne znate pitam se što je on radio tamo i zašto ste ga slali? Više je nego jasno da su to radili očito svjesno i s namjerom, znali su da pod uvjetima koje su Amerikanci zadali teško ili nikako može doći do realizacije kupoprodajnog ugovora s Izraelcima. S obzirom da nije došlo do te realizacije pitam vas predsjedniče Vlade, pred svima. Prvo, kako će se to odraziti na naš rejting i status u NATO savezu? Drugo, hoće li to imati posljedice na dobre odnose između Hrvatske i Amerike? Treće, pitam vas na dalje, ako ste sve znali, a znali ste zašto ste lagali, zašto ste lagali? Zašto ste usprkos upozorenju inzistirali na kupnji baš tih aviona, ne slušate me nije vam, nije vam važno? Jeste li svjesni da ste s tim činom ugrozili međunarodni ugled i obrambenu sposobnost zemlje? Mi možemo samo špekulirati zašto ste se odlučili na kupnju baš tih aviona bez obzira na sve činjenice i koji su pravi razlozi za to. Možda je jedan od razloga i taj što je posao održavanja i servisiranja tih istih aviona trebala dobiti bivša firma ministra Krstičevića. Pitam stoga i ministra Krstičevića, je li vaša bivša firma u registar poduzeća naknadno upisala i djelatnost održavanja i servisiranja aviona i sa kojom namjerom je to napravila, gospodine ministre? Alarmantno je i zabrinjavajuće da američki veleposlanik na ovakav način upozorava na činjenice, to se rijetko događa, a najčešće u zemljama koje su po demokratskim standardima daleko ispod Hrvatske, jer Hrvatska je ipak punopravna članica EU i NATO pakta. Hrvatska je zbog ove afere izgubila vrijeme, novac, teško stečeni međunarodni ugled i ugrozila obrambenu sposobnost. Ova Vlada i resorni ministar su obmanuli javnost, al obmanuli su i Odbor za obranu, dakle nikakav papir upozorenja nije ni stigao na Odbor za obranu. I oni koji su protratili vrijeme i sabora i Odbora za obranu i hrvatskih građana te izložili Hrvatsku međunarodnoj blamaži ne mogu više raditi ovaj posao. Svojim ostankom na toj poziciji svakim danom sve više ugrožavaju sigurnost naših građana. Sad je svima jasno da ova Vlada nije sposobna, niti će moći provesti nabavku borbenih zrakoplova. Što se to treba dogoditi u Hrvatskoj, pitam se, da netko odgovara, što? Jedna afera, druga afera, treći dan svaki dan neka afera, iz afere u aferu. Koliko još treba strpljenja hrvatskih građana prije nego se oni protiv toga pobune? Jeste li vi uopće svjesni što radite? Gospodine Plenkoviću, prije neki dan ste izjavili da šaljete vašem ministru Krstičeviću cijelu Vladu u pomoć po pitanju nabavke aviona. Toliko o tome koliko vjerujete svojem ministru i u njegove sposobnosti da realizira taj posao. Imam za vas jedan savjet, možda bi bilo dobro da me poslušate. Nije li lakše i jednostavnije da smijenite ministra obrane Krstičevića nego da ga ovako ponižavate? Nemojte mu to raditi, ako zbog ničeg drugog onda zbog njegovog dostojanstva ali i iz poštovanja prema hrvatskom ratniku, nemojte ga ponižavat. I zašto maltretirate ostale članove Vlade, tj. ministra da se bave poslom koji nije njihov posao. Toliko o vama i vašoj sposobnosti za vođenje države. No, jedno od najvažnijih pitanja danas, je da danas treba pokrenuti pitanje, nije smiješno gospodo iz HDZ-a tko je i zašto puštao u medije tajne i klasificirane dokumente vezane uz obranu i nacionalnu sigurnost, to se nije događalo 27 godina, od Domovinskog rata. Iako je Vojna obavještajna agencija izvijestila odbor još nisu dali odgovore na pitanje tko je dilao dokumente, zašto nisu dali odgovor, prikrivaju li nešto, štite li nekog? Imam pitanje i za vas ministre Krstičeviću. Znate li možda vi, imate li informaciju možda vi, je li netko iz vašeg ministarstva dilao tajne dokumente, što je kazneno djelo i na taj način direktno ugrozio nacionalnu sigurnost? Na kraju, dopustite mi da citiram brigadira Ivana Selaka, umirovljenog vojnog pilota, jednog od najboljih i najpoznatijih hrvatskih letača, heroja Domovinskog rata: „Kada se ide u ozbiljnu nabavu, a nadam se da je ovo trebala biti ozbiljna nabava, mada stručnom timu više ništa ne vjerujem, onda se ne radi tako. Ovaj stručni tim igrao je utakmicu, izgubio je, a onaj koji izgubi utakmicu, odlazi sa Svjetskog prvenstva. Dakle, promijenite tim, pa neka zaigraju drugi.“ Kraj citata. I na kraju, po prvi puta nakon Domovinskog rata obrambena sposobnost naše zemlje dovedena je u pitanje, nesposobnošću ove Vlade. S obzirom na cijelu istinu, na sve iznesene činjenice, s obzirom na količinu laži, afera, nesposobnosti, bezidejnosti i s obzirom da ovaj HS više uopće ne odražava volju građana zbog nezabilježene političke korupcije u RH u zadnjih 27.g., kao i zbog toga što građani više ne vjeruju u institucije naše zemlje, jedino što bi bilo fer i pravedno su prijevremeni izbori. Čim prije to shvatite, tim bolje za građane, ako vam je uopće do tih građana i stalo.
Došli smo, dakle, do kraja uvodnog izlaganja predlagatelja. Imamo 12 replika za kolegu Grbina i 11 replika za kolegu Bernardića, pa idemo redom, prvi je kolega Culej.
Poštovani predsjedniče, jedna stara latinska, ne znam baš na latinski, ali kaže „prazna posuda najjače zvoni.“ Ovih dana na HRT je bio intervju američkog veleposlanika koji je rekao da RH nije krivac u ovoj fazi kupnje aviona, to je bio prvi dio. Druga poslovica ide iz vremena kada su migovi naši još letjeli, a ona kaže „tko o čemu, vojnik o skraćenju, a oni o poštenju.“ Kad se sjetimo jednoga ministra uvaženoga iz vaših redova koji je eskadrilu migova odveo na remont, a vratio ih na šlep službi koju su vukli traktori, a koje je kao svoje opravdanje rekao da će si pucati u glavu ukoliko se dokaže da je on u nečemu kriv, a mogao je još k tome priložit „časna pionirska“, pa da u budućim vremenima [[Upadica: Hvala]] ne daj Bože ako pobijedite [[Upadica: Hvala vam]] tara, rara.
Odgovor izvolite.
Poštovani g. predsjedniče, poštovane kolegice i kolege, čitao sam Izvješća za obranu za proteklih nekoliko godina i u njima, pa i u onima koja su sastavljana za vrijeme mandata g. Krstičevića, jasno stoji da je migovima koji su danas u sastavu Hrvatskog ratnog zrakoplovstva, ostvaren zadovoljavajući broj naleta i da oni lete. S obzirom na to, vaša teza, a jedina koja u stvari se odnosila na bilo kakve činjenice, a ne na lupetanje je oborena, a ostalo vaše je pravo misliti i govoriti što god hoćete. Hvala.
Druga na redu je poštovana zastupnica Sanja Putica, izvolite.
Hvala predsjedniče HS. Pa zastupniče Grbin, vi koji dolazite jedino i samo iz politike, ovdje pred cijelom hrvatskom javnošću difamirate zvanje političara. No, uz to što je ministar političar, on je političar sa 33 000 prefencijalnih glasova, a uz to ratnik, general Hrvatske vojske koja je upravo zahvaljujući njegovim vojnim kompetencijama vratila svoje dostojanstvo i cijela Hrvatska vojska danas zapravo i liči na vojsku. A koliki je životni vijek migova o kojima ste govorili, vi ste to odlično procijenili kad ste za njihovo ozdravljenje platili 140 milijuna EUR-a.
Odgovor, izvolite.
Uvažena kolegice, koliko je meni, a nadam se i vama poznato, valuta u RH su kune i onda ova nabava o kojoj ste govorili je izražena u kunama, pa ste fulali samo 7 i po puta kada ste izašli sa brojkom. Što se tiče toga jesam li se bavio samo politikom ili ne, to je potpuno irelevantno. Ja sam danas političar i moj prethodni posao kao odvjetnika je u ovom trenutku irelevantan, kao što bi trebao biti i irelevantan i prethodni posao generala, doduše, nečasno otpuštenog iz Hrvatske vojske zbog toga što je kršio zakon u svojim istupima jer 1990., one godine koja stoji tu gore iznad predsjednika HS, odlučili smo promijeniti pristup oružanim snagama, odlučili smo istupiti iz sustava gdje je na čelu Ministarstva obrane general i prešli smo [[Upadica: Hvala]] u civilni nadzor [[Upadica: Hvala vam]] To je nešto čemu bi svi [[Upadica: Kolega Grbin, hvala vam]] trebali biti ponosni. Hvala.
Treća je na redu poštovana zastupnica Petrijevčanin Vuksanović, izvolite.
Hvala lijepo poštovani predsjedniče. Cijelu interpelaciju temeljite na tezama da je s jedne strane ugrožena nacionalna sigurnost, a s druge strane međunarodni ugled RH. Niti jedno, niti drugo ne stoji, to čak zna i dio vaših kolega s ove strane, doduše, neće to javno priznat. Ova interpelacija je toliko loše napisana, ona je neutemeljena i totalno promašena, tako da osim medijske pažnje koju ćete zasigurno dobiti nakon ove višesatne rasprave, drugog efekta neće imat. A što se tiče međunarodnog položaja RH, pa ako hoćete i u odnosu prema državi Izrael i prema SAD-u, to smo imali prilike vidjeti u promptnoj ispriki države Izrael s jedne strane i u promptnoj podršci SAD-a s druge strane, nakon što je došlo do razmimoilaženja u tom procesu. Očito je da nije ugrožena ni nacionalna sigurnost, a ni međunarodni ugled. Jedino što mi se čini da ova neutemeljena interpelacija može narušiti ugled onih koji su ju pisali.
Hvala. Odgovor, izvolite.
Poštovani gospodine predsjedniče, uvažena kolegice. Dugoročnim planom razvoja Oružanih snaga RH predviđeno je da će migovi moći letjeti do 2024. godine. Ako ste pratili postupak nabave ove F16.-tice trebale su biti uvedene u operativnu uporabu 2022. odnosno 2023. godine pod uvjetom da je sve prošlo u redu. Kao što znamo sve nije prošlo u redu, ništa nije prošlo u redu, sve je pošlo krivo, poštovana kolegice. I da danas počnemo postupak nabave, ovako komplicirani poslovi, neki bi rekli najteži na svijetu, da nema težih od njih ne mogu se realizirati u roku kraćem od godine i pol do dvije. To znači da ako bi ugovor sklopili 2020. godine ti bi zrakoplovi u operativnu uporabu mogli doći 4 ili 5 godina kasnije kada će postojeći resursi već isteći [[Upadica predsjednik: Hvala, hvala vam.]] Ako to nije ugrožavanje nacionalne sigurnost onda ne znam što je. Hvala.
Sada je na redu zastupnik Pernar. Izvolite.
Uvaženi zastupniče Grbin. Posao remonta migova koštao je132,9 milijuna kuna, on se prikazivao u medijima kao najveći vojni posao Vlade SDP-ove tadašnje. Pa sam vas htio pitati smatrate li taj postupak transparentnijim nego što je ovaj tim više nego što je ovaj, tim više što postoje i optužnice vezane uz to i što zapravo traju suđenje. I ono što posebno smatram lošim je da suđenje po pitanju remonta migova je zatvoreno za javnost. Smatram da bi javnost trebala biti upućena u detalje tog posla kako bismo znali naučiti na greškama odnosno da nam se isti problem ne ponovi i sada. Meni se čini da se vrlo sličan problem ponovio i sada. Hvala.
Odgovor, izvolite.
Zahvaljujem poštovani gospodine predsjedniče. Uvaženi kolega Pernar, prije svega hvala vam što ste bili u stanju pročitati točnu brojku koliko je koštao remont. Nadalje, htio bih vam samo ukazati na činjenicu, da li znate tko je prijavio moguću korupciju vezano, odnosno kriminalne radnje vezane uz nabavku i remont migova? Znate li? Ministar Kotromanović. Stoga na vaše pitanje da li je taj postupak bio transparentniji od ovog sada mogu odgovoriti samo na sljedeći način. Da.
Kolega Hajduković, izvolite.
Hvala lijepo gospodine predsjedniče. Kolega Grbin, ova Interpelacija je loše napisana i neutemeljena. Jer avioni su kupljeni kolega Grbin jer naš zračni prostor je siguran kolega Grbin jer povjerljivi ne cure na sve strane kolega Grbin jer note stranih veleposlanstava i institucija nisu u hrvatskim medijima kolega Grbin. Pa kako vi to ne vidite? Pa ovo je sjajno. Pa mi smo zaštitili hrvatsko dostojanstvo, hrvatski međunarodni ugled i hrvatsku nacionalnu sigurnost u sljedećih 50 godina kolega Grbin a vi to ne vidite. Pa dajte progledajte molim vas da ne moramo bacati avione ovdje.
Odgovor. Nema odgovora. Onda idemo na kolegu Škorića. Izvolite.
Hvala lijepa. Evo poštovani kolega Grbin, sami ste kazali da je godine 2013. ugovoren remont migova sa rokom trajanja do 2024. godine pa se čudim uopće o čemu danas rasprava i zašto mi uopće danas nabavljamo nove avione. 2013. ste to ugovorili a dugoročnim planom razvoja Oružanih snaga definirano je da trebamo raspraviti uopće o mogućnosti zadržavanja sposobnosti borbenog zrakoplovstva. Dakle to je vaša vlast nakon što je obnovila migove, godinu dana kasnije raspravljala uopće da li da zadrži ili da iznajmi. Mi upravo želimo zadržati tu sposobnost i ovaj proces je maksimalno transparentan. I prije neki dan smo imali plan nabave gdje je 100% dakle transparentna nabava u MORH-u dok u vrijeme vaše vlasti dakle ništa nije bilo transparentno. Prema tome, ovdje podmećete. Činjenica je da ovdje nije riječ samo o političaru nego vjerojatno zapovjedniku i generalu. Imali smo zapovjednika i generale a vidimo šta je ... [[Govornik se ne razumije.]] postigao za razvoj oružanih snaga.
Hvala vam. Odgovor, izvolite.
Poštovani gospodine predsjedniče. Da nije izvršena ta nabava o kojoj govorimo, odnosno remont migova prije 7, 6, 7 godina Hrvatska danas ne bi imala nadzvučnu komponentu borbenog zrakoplovstva. A kao što znamo kada jednom izgubite kapacitet nadzvučne komponente borbenog zrakoplovstva gotovo ju je nemoguće ponovno uspostaviti. Dakle da nije bilo tog remonta danas zasigurno ne bi bilo ove Interpelacije je ne bi bilo niti ove nabave, jer bi ona bila bespredmetna i vi to dovodite u pitanje. A što se tiče netransparentnosti i neuspješnih nabava. Podsjetiti ću vas samo na nekoliko od njih. 150 ... [[Govornik se ne razumije.]] bez naknade od SAD-a. 12 Kiowa Warriora bez naknade od SAD-a, potpuno transparentno [[Upadica predsjednik: Hvala vam.]] Hvala vam.
Sada je na radu potpredsjednik Hrvatskoga sabora kolega Reiner. Izvolite.
Poštovani gospodine predsjedniče. Kolega Grbin, vi ste se pogotovo u početku svog obraćanja obrušili na trajanje postupka nabavke borbenih aviona. Znate li koliko je dugo jedna mala zemlja, puno manja od Hrvatske, zove se Indija nabavljala svoje borbene zrakoplove. Znate li koliko je dugo jedna druga mala i siromašna zemlja, zove se Kanada nabavljala svoje helikoptere puno manja i puno siromašnija od Hrvatske? Znate li koliko je dugo jedna, isto tako jako siromašna zemlja, Norveška, puno siromašnija od Hrvatske nabavljala svoje helikoptere, itd., itd..? A to su sve zemlje koje su u svojoj povijesti nabavljale više puta borbene zrakoplove dok Hrvatska prvi puta u povijesti do sada nabavljala nove zrakoplove.
Kolega Reiner, hvala vam, izvolite odgovor.
Zahvaljujem poštovani gospodine predsjedniče. Uvaženi kolega potpredsjedniče, ali te države nisu imale gospodina Krstičevića za ministra obrane, znate. Mi imamo ministra Krstičevića i on je najavljivao da će ovaj postupak biti riješen u tek nekoliko mjeseci. Pa gospodin Krstičević je još u ožujku 2017. godine vračajući se iz Tel Aviva praktički najavio da je sve riješeno, iako još nismo poslali niti zahtjeve za te avione, on bi to riješio puno brže. Ali šalu na stranu uvaženi kolega Reiner, nije ovdje problem što je postupak trajao dvije godine. Meni to nije nikakav problem. Za nabave ovakvog tipa dvije godine su jedno pristojno vrijeme. Znate li što je problem? Problem je što smo mi od prvog dana praktički, od prvog dana tog postupku znali da ga nećemo moći realizirati, a uporno smo kao „sivonje“ lupali glavom kroz zid, a rijetko kada popusti zid. U pravilu popusti glava i to se nama dogodilo. Hvala.
Hvala. Sada je na redu kolegica Glavak izvolite.
Hvala lijepo gospodine predsjedniče. Kolega Grbin, vi ste pravnik po struci, pa vas molim nemojte selektivno iščitavati nečije poruke. Ono što ste izostavili iz priopćenja veleposlanika Kohorsta sada ću ja pročitati. Nevezano uz to Sjedinjene Američke Države bile su u bilateralnoj diskusiji s Izraelom oko moguće kupovine aviona. Na nesreću kako se ponekad dogodi tijekom pregovora i bez ikakve krivnje hrvatske Vlade, Sjedinjene Države i Izrael nisu se uspjeli dogovoriti oko uvjeta kupovine. To je značilo korak unazad, ali ne i neuspjeh. Stoga vas molim da se vratimo malo i u prošlost. Kada selektivno progovarate o onome što je učinila vaša Vlada odnosno SDP-ova Vlada u tom trenutku Republika Hrvatska pretrpjela je financijsku štetu zahvaljujući Vladi Socijaldemokratske partije jer smo dobili MIG-ove sa prekucanim šasijama i pretrpjeli smo financijsku štetu.
Odgovor, izvolite.
Na vaše teze o tome je li Hrvatsko ratno zrakoplovstvo u ovom trenutku operativno ili ne, odgovorili su piloti Hrvatskog ratnog zrakoplovstva. Kada su se prvi put ovakve teze sa kakvim ste vi sada izašli pred zastupnike u Hrvatskom saboru pojavile u javnosti, piloti Hrvatskog ratnog zrakoplovstva odgovorili su onako kako najbolje znaju. Sjeli su u avione, poletjeli i pokazali da bez obzira na to koja im je tehnika na raspolaganju učinit će sve što je u njihovoj moći da zaštite hrvatsko nebo. Možete vi ovdje govoriti što god hoćete, ali građani Republike Hrvatske imali su prilike vidjeti te avione koji po vama navodno ne postoje, navodno ne lete itd. Pogledajte godišnje Izvješće o obrani za 2016. godinu koje je predložio uvaženi političar gospodin Krstičević i vidjet ćete koliko je sati naleta ostvareno s tim avionima. Hvala.
Hvala. Poštovani kolega Tuđman izvolite.
Hvala gospodine predsjedniče. Kolega Grbin, vi kažete – hrvatska javnost nije zaslužila da se obmanjuje. Međutim, vi manipulirate sa podacima od početka do kraja. Kažete ugrožen je međunarodni ugled Hrvatske ali to ne zna ni SAD, ne zna ni NATO, nego će vjerojatno to doznati iz ovih vaših izlaganja. S druge strane kažete da je 3 puta više koštaju ovi avioni, jer da im je prava cijena prema izvješću 135 milijuna dolara, ali ne kažete da je to cijena iz 88. godine bez opreme, bez simulatora, bez naoružanja, bez instruktaže itd. Čemu to? Kažete da saborski odbor nije upoznat sa ovim procedurama i da je potrebno dobiti ovu dozvolu za nabavu te tehnologije saborski odbor i vaš predsjednik to vrlo dobro zna od prvoga dana kada se to kupovalo.
Hvala. Odgovor izvolite.
Poštovani kolega, cijena koju je istaknuo Kongres Sjedinjenih Američkih Država je prava cijena. To je cijena bez nadogradnje jer Sjedinjene Američke Države koje su nositelj prava na tim avionima i bez čije se dozvole te avione ne može transferirati u treće zemlje, pa tako ni u Hrvatsku nisu dopustile prijenos ničega osim onoga što je navedeno u izvješću, a to je osnovnih aviona. Pročitao sam vam izvadak iz dokumenta objavljenog u Večernjem listu koji vrlo jasno još u rujnu 2017. godine govori da se neće dopustiti prijenos i da Sjedinjene Američke Države neće odgovarati za računalo odnosno za avioniku tog zrakoplova. A on je bez avionike što? Kanta. Ništa.
Hvala. Izvolite kolega Bunjac sada ste vi.
Hvala lijepa. Zastupniče Grbin u ovoj vašoj kronologiji htio bih nadopuniti jedan podatak. Naime 18. listopada 2018. prije točno 4 mjeseca Živi zid je u Saboru upozorio da od kupovine aviona neće biti ništa. Ja sam osobno o tome govorio. I sada mene zanima, kako to da smo mi koji nemamo nikakav pristup informacijama putem državnog aparata točno znali što će se dogoditi, a premijer Andrej Plenković nije znao iako je na raspolaganju imao i Ministarstvo vanjskih poslova, i djelatnike Ministarstva obrane, i SOA-u, i VSOA-u i ne znam kakve sve ne mehanizme, kontakte sa veleposlanicima itd. putem kojih je mogao jasno znati ne samo da ti F16 neće braniti Hrvatsku sljedećih 25 godina, nego da nikada neće doći u Republiku Hrvatsku? Hvala lijepa.
Odgovor izvolite.
Poštovani gospodine Bunjac, odgovorit ću vam protupitanjem. Pa zašto mislite da nije znao? Ja mislim da je znao, da je sve znao, ali ili nije razumio ili ga je bila briga. Hvala.
Kolega Mišić izvolite.
Hvala predsjedniče Sabora. Kolega Grbin, poznavajući ovu situaciju ugovori nisu sklopljeni niti su plaćeni. Ja osobno mislim da vi ovdje pokušavate napraviti kazalište od Sabora. Zašto? Prvo pokušavate istinu napraviti neistinom, pokušavate omalovažiti generala Krstičevića, vertikalu moralnu hrvatskog generale i to pokušavate, a nije vam problem avioni koji ste vodili na remont, vozili koji su koštali 139 miliona, koji nisu napravljeni, gdje su čak i brojevi prekucavani ili mijenjani i to vama nije problem, a ovaj ugovor koji nije nikada napravljen i na sramotu ja mogu reći Izraela ili ne znanje Izraela koji je prodavao nešto što nije mogao prodati, smatram da je Hrvatska država niti malo nije kriva za taj posao. Hvala.
Odgovor, izvolite.
Vidite uvaženi kolega, ja ni u jednoj riječi nisam umanjio odgovornost Izraela. Da Izrael je prodavao nešto što ne smije prodati i to je njihova odgovornost i to je njihova odgovornost, ali ja nisam zastupnik u Knesetu, mene boli briga za odgovornost gospodina Netanjahua prema njegovim zastupnicima i prema građanima Izraela. Mene zanima odgovornost gospodina Plenkovića i gospodina Krstičevića ovom domu i građanima ove zemlje, jer kao što, jer kao što Izrael je morao znati šta ne smije prodavati, tako je Hrvatska i te kako morala znati što smije, a što ne smije kupovati. A SAD su to jasno, glasno i odavno rekle. Hvala.
Zadnja replika za poštovanog kolegu Grbina, poštovani kolega Bačić, izvolite.
Zahvaljujem gospodine predsjedniče, kolega Grbin političar Damir Krstičević je sjajan političar, sjajan je vojnik i sjajan čovjek. Znate po čemu se mjeri kvaliteta političara, ne po tome što njemu misle ispodprosječni oporbeni političari, nego što o njemu misle ljudi u resoru koji, koji imaju povjerenja. Uđite u Hrvatske vojarne, pitate svakog časnika, dočasnika i vojnika što misli o političaru Damiru Krstičeviću, reć će vam da je vratio dignitet pobjedničkoj Hrvatskoj vojsci i hrvatskom vojniku. Ja postavljam pitanje je li ta jaka hrvatska vojska kojom je vraćen dignitet, dignitet krimen zbog čega vi prozivate i tražite ostavku generala i političara Damira Krstičevića? Cijeli uspjeh vaše vlade svodi se na to da su migovi odletili u Ukrajinu, a vratili se što bi mi na Korčuli rekli u karioli i danas su oni jedino što mogu se točkom voziti po vojarnama, a letjeti ne mogu. Hvala.
Odgovor izvolite.
O letnim sposobnostima hrvatskih zrakoplova rekli su vam hrvatski piloti i tu se neću ponavljati, međutim ovo što ste govorili o gospodinu Krstičeviću, ja ljudske osobine gospodina Krstičevića ne znam, mi nismo prijatelji, mi smo kolege možda po profesiji, ali nismo ni poznanici, ne družimo se. Osobno ljudske karakteristike me u ovom trenutku ne zanimaju, mene zanimaju njegove sposobnosti za obnašanje funkcije na kojoj se nalazi, a te sposobnosti uz svo dužno poštovanje baš i nisu visoke. Gospodin Krstičević je više puta pokazao da nije u stanju podnijeti pritisak dužnosti na kojoj se nalazi. Sjetimo se njegovog povlačenja, podnošenja i više se ne sjećam kojim je redoslijedom išlo ostavke, sjetimo se bacanja ovdje igrački po Hrvatskom saboru. Gospodin Krstičević je možda divan čovjek, ja u to ne ulazim, niti me to zanima, niti me to treba zanimati [[Upadica: Hvala.]] mene zanima kako obnaša svoj posao [[Upadica: Hvala vam, kolega Grbin.]] a ovdje se pokazalo da to nije u stanju. Hvala.
Idemo sada na 11 replika za kolegu Bernardića, prvi je na redu kolega Sokol, izvolite.
Hvala gospodine predsjedniče, pa kolega Bernardić vi i vaš kolega ste više puta spominjali međunarodni ugled RH, međutim dok ste to spominjali ste kao i uvijek manipulirali, lagali hrvatsku javnost. Između ostalog spominjali ste veleposlanika Kohorsta, ja ću ovdje citirati njegovu zadnju izjavu: „Suprotno nekim novinskim izvješćima SAD nikad nisu savjetovale hrvatsku Vladu da ne kupi izraelske F16.“ Evo, citirat ću vam još jednom ako niste dobro čuli, jer to očito imate problema s tim: „Suprotno nekim novinskim izvješćima SAD nikad nisu savjetovale hrvatsku Vladu da ne kupi izraelske F16.“ Ne samo to, nego je direktor Izraelskog Ministarstva obrane došo u Hrvatsku i izričito rekao da je Izrael bio taj koji je trebao doći do potrebnih odobrenja, do toga spletom okolnosti nije došlo i da RH ni na koji način nije odgovorna što ugovor nije sklopljen. Dakle, mislim da su oni sami rekli potpuno sve što je trebalo reći, da su stvari potpuno jasne, zato molim vas [[Upadica: Hvala.]] nemojte lagati hrvatsku javnost.
Odgovor izvolite.
Pa evo hvala vam Sokole što ste zapravo vratili cijelu priču u fokus, a to je ono što je razlog ove priče. Robert Kohorst je rekao, mislim da je predsjednica govorila o dokumentu koji sam dao premijeru i koji definira proceduru za dobivanje dozvole za prodaju F16. Odmah nakon te izjave predsjednik Vlade je rekao, ja sam već i ranije na to pitanje rekao da taj dokument ja nisam vidio. I o tome se zapravo ovdje radi. Prava je istina da je predsjednik Vlade sve znao, bio je upoznat od samog početka i lagao je, bezočno je lagao, kao što je lagao da nije dio skupine Borg, kao što je lagao da će otkupiti INU i vratiti u hrvatske ruke, kao što je lagao da neće dozvoliti zatvaranje Sisačke rafinerije, tako je lagao i da nije dobio nikakav papir, ali američki veleposlanik ga je demantirao. Hvala vam što ste vratili …/nerazumljivo/ [[Upadica: Hvala vam.]] u fokus.
Kolega Ante Babić, izvolite.
Hvala lijepa poštovani predsjedniče Hrvatskog sabora, pa poštovani kolega Bernardiću vi zapravo nemate rješenja za niti jedan društveni problem, niti za gospodarstvo, niti za školstvo, niti za zdravstvo, niti za demografiju, zapravo za ništa. I sami ne možete disciplinirati vlastite zastupnike, a kamoli konsolidirati vlastitu stranku. I jedino što vam preostaje, a to vas savjetuje gospodin Bauk on vam dođe kao onaj Nikolaj Buharin da idete u te interpelacije, ovo vam je već 4 po redu. Tri su bile bezuspješne, a ova pogotovo. Dakle, kad vi već nas nešto savjetujete u vašem ekspozeu ja vama sugeriram da se ne zovete Klub SDP-a već da se zovete interpelacijski klub. Jer ako bi trebalo, stvarno ako bi trebalo, kad bi to bilo moguće recimo zbog vaše jalovosti, inertnosti i očaja trebalo bi zapravo provesti [[Upadica: Hvala.]] interpelaciju nad vašim klubom i nad vama samima. Hvala.
Hvala vam. Izvolite, odgovor.
Hvala vam kolega Babić, volim kad vratite stvar u fokus a jedna od osnovnih stvari za što smo se zalagali cijelo vrijeme u SDP-u je za rast plaća u Hrvatskoj i predlagali smo da plaće trenutno u Hrvatskoj mogu narasti između 300 i 500 kn dizanjem osobnog odbitka i da minimalna plaća u Hrvatskoj ne smije bit i manje od 4000 kn. Za isto to vrijeme, vi ste ljude uvjeravali da mogu živjeti od mrvica, od plaće 3000 kn neto, vi ste u isto to vrijeme umjesto najmanje plaće dizali plaće za 18 000 najbogatijih u zemlji, za one koji imaju plaće veće od 18 000 kuna, vi ste u isto to vrijeme opraštali dugove bogatima, to je politika vaše Vlade i da, vi ste u isto to vrijeme pljeskali tu svome predsjedniku kada je pozivao investitore u Hrvatsku jer je ovdje jeftina radna snaga. Sram vas može biti.
Hvala. Kolega Borić, izvolite.
Hvala lijepo. Pa evo da i ja isto nabacim ako mogu. Kolega Bernardić, temeljem vaše interpelacije jest riječ transparentnost pa evo, da krenemo. U procesu nabave aviona, koordinacija SDP-a za unutarnje poslove i obranu koju vodi g. Vidović podržala proces jednoglasno. Vaš potpredsjednik Odbora za obranu g. Dragovan glasao je za taj postupak. Što ste vi podržali? Vi ste podržali kao saborski zastupnik u svojoj Vladi koju je vodio g. Milanović, onaj čuveni remont MIG-ova 21 koji je završio sa optužnicom zbog mita i netransparentnosti. I sad ja vas pitam, zašto vam je proces SDP-ovog ministra i Vlade koja je završio optužnicom transparentan a ovaj proces koji su podržali vaši najodaniji suradnici i tijela SDP-a vam nije transparentan? Jeste li vi znali da vaši članovi podržavaju ovak proces i ta tijela ili vam oni rade iza leđa? To je ono pitanje jer ne znam ako niste znali, čemu sve ovo?
Kolega Borić, hvala vam. Odgovor, izvolite.
Pa od početka je stav SDP-a da Hrvatska treba zadržati sposobnost u zraku i tom politikom smo se rukovodili i zato je Odbor za obranu misleći da Vlada radi otvoreni i transparentan posao, dao podršku nabavi ali vi ste potratili to povjerenje. A što se tiče air policinga i nabave i remonta MIG-ova, citirat ću vam heroja hrvatskog neba viteza Ivana Selaka koji je rekao: Air policing ipak košta. Recimo u našem slučaju taj trošak bi bio 20, 30 ili 40 milijuna dolara godišnje. Kroz ove 4 g. iznosi preko 100 milijuna a koliko smo ono platili remont? Platili smo 13 i nešto milijuna kuna, dakle 6 puta nam isplatio taj toliko očajan i katastrofalan remont ali zadržali smo borbenu sposobnost, pa valjda vjerujete hrvatskom heroju, sudioniku Domovinskog rata više nego vašem predsjedniku Vlade koji je u to isto vrijeme bio po europskim metropolama pravdajući se anemijom.
Hvala vam, vrijeme isteklo. Izvolite, kolegice Vranješ.
Zahvaljujem predsjedniče. Nekompetentnost koju spominjete sigurno ne vidimo kada pogledamo našeg ministra Krstičevića, ali kada pogledamo vas, vidimo nekompetentnog vođu oporbe. To ste pokazali time što uopće sada nakon nekoliko interpretacija kao predlagatelj niste i prezentirali, došli ste zadnjih 10 minuta, već je kolega Grbin ovaj prijedlog obrazlagao. A vi ste spomenuli preko 40 puta pitanja, pitanja, postavljam pitanja, vi ste ovdje predlagatelj, vi donosite ovaj prijedlog o interpelaciji. Znači na vama je da vi date jasne argumente zašto bi trebalo prihvatiti ovu interpelaciju. O tome što ste spomenuli da smo potrošili 2 g., vi s te potrošili 2 g. kao loša oporba i vi ste ti koji nemate znanja voditi oporbu a ne ministar Krstičević, sigurno nije taj koji nema znanja voditi ministarstvo. Ovaj postupak sigurno nije onaj koji je od 90-ih ugrozio obrambenu sposobnost, ugrozila ga je vaša stranka sa remontom MIG-ova.
Hvala. Izvolite odgovor.
Pa ja sam rekao, valjda više vjerujete heroju hrvatskog neba, sudioniku Domovinskog rata nego onima koji su tu u to isto vrijeme bili po briselskim hodnicima pravdajući se anemijom. Valjda više vjerujete tome. I za početak morat ću vas ispraviti, nije interpretacija nego interpelacija. I mi u SDP-u sasvim sigurno imamo nekakvih problema ali bolje da ljudi odlaze iz SDP-a po neki nego da odlaze u zatvor kao iz vaše stranke.
Kolega Đakić, izvolite.
G. predsjedniče Hrvatskog sabora, g. potpredsjedniče Vlade i ministre obrane. Kolega Bernardiću, zovete ovaj službeni postupak nabave eskadrile aviona netransparentnim a ljude koji su sudjelovali kao predsjednika Vlade i potpredsjednika Vlade lažljivima. Ja ću vas samo podsjetiti, ako je nešto lažljivo i sramotno, ako je nešto ugrozilo nacionalnu sigurnost i borbenu moć naše avijacije, onda je to sigurno vaša SDP-ova Vlada kada je utvrđeno 2016. g. krivotvorenje tehničke dokumentacije serijskih brojeva u kojima je istima sudjelovao i vaše vitez Selak. Ti avioni su 2017. g. prizemljeni zbog toga što nisu bili više sigurni za letenje, 5 aviona jemenskog porijekla na kojim su prekucani brojevi koje je ustanovila komisija u MORH-u, tada je pokrenuta istraga a određeni gospodin je priznao da je primio mito, to su vaša djela o nacionalnoj sigurnosti i ... [[Govornik se ne razumije.]] našega neba.
Hvala vam. Odgovor, izvolite.
Ali krivoj osobi se obraćate, to morate generalu ovdje prisutnom ministru Krstičeviću jer na službenim stranicama stoji u sklopu planiranih zadaća Hrvatskog ratnog zrakoplovstva, eskadrila borbenih aviona iz sastava 91. zrakoplovne baze, tijekom današnjeg dana, 14. veljače 2019. provodi redovite letačke aktivnosti tijekom kojih je moguće probijanje zvučnog zida. Prema tome, MIG-ovi lete. Ali imate još jedan detalj, a ja znam da vas to boli. Detalj je taj što je remont migova koštao 6 puta manje od toga da nam netko drugi štiti nebo, a vi ste samo u ovim avionima htjeli kroz nabavu imati 3 puta veću cijenu, ja znam da ste vi navikli plaćati više, ali budite pošteni, pa priznajte da postoje i mogućnosti ministarstva, pa i ministri koji znaju uštediti novce, a ne potrošiti tri puta veće novce.
Kolega Lucić, izvolite.
Hvala lijepo. g. Bernardiću, nije mi jasna ova hajka od strane SDP-a prema Vladi RH ako istovremeno znamo i kao što je već ovdje rečeno, da je prethodna Vlada, istina, ne pod vašim vodstvom, pod vodstvom Milanovića, ali vaša stranka potrošila preko 130 milijuna, da tada od HDZ-a i ovih ljudi koji sjede ovdje ama baš nitko nije bio ovako zlonamjeran kao što ste vi u ovoj nabavci samo aviona gdje nisu potrošeni ni približni novci koje ste vi potrošili, a rekao sam preko 130 milijuna. Kako obrazlažete upravo ta sredstva poreznih obveznika koje ste dali za te avione koji su danas završili u muzeju, avioni koji ne štite nebo hrvatsko, avioni koji su doveženi u kamionima, pa kako to vi komentirate u vašoj stranci, volio bi to čut.
Odgovor, izvolite. Nema odgovora, pa idemo na iduću repliku, poštovana kolegice Juričev Martinčev.
Hvala lijepo poštovani predsjedniče.
Samo malo vas molim, kolega Tomić
Kolega Bernardić.
Samo malo kolegice, samo malo, ja vas molim za parlamentarizam, kontinuirano vičete na glas i ometate zastupnice i zastupnice iz druge. S druge strane nije bilo kada ste vi govorili takvih reakcija, pa nemojte sada vi potencirati nervozu, nego se smirite i dozvolite ljudima da govore. Izvolite.
Hvala lijepo poštovani predsjedniče. Kolega Bernardić, ili ne znate, ili ne želite znati, al u svakom slučaju obmanjujete naše građane informacijom kad kažete da su avioni vrijedni 135 milijuna američkih dolara, trebali biti prodani i kupljeni od strane RH za 475 milijuna američkih dolara. Vidi se i točno stoji da je u biti 135 milijuna dolara knjigovodstvena vrijednost koju je SAD isporučio državi Izrael i to još od 86.g. Točno se zna što je sve tražila RH i da je u biti država Izrael unaprijedila borbenu sposobnost, dodala je potpunu NATO kompatibilnu opremu, izvršila radove i u svrhu produljenja vijeka uporabe aviona, uključila simulator letenja, obuku pilota, tehničkog osoblja u Izraelu, inicijalni paket pričuvnih dijelova smo trebali dobiti, čitavu osobnu opremu pilota, tri godine [[Upadica: Hvala]] cjelokupne itd [[Upadica: Hvala vam]] 475 milijuna američkih dolara [[Upadica: Hvala vam]] je potpuna [[Upadica: Hvala vam]] ponuda i najprihvatljivija.
Izvolite, odgovor.
Pa ako je potpuna ponuda i najprihvatljivija, zašto do nje nije došlo? Pa ne pričam vam ja na pamet. Imate Službeni glasnik američkog kongresa koji je rekao da je cijena tih zrakoplova bila 135 milijuna dolara, a vi ste htjeli te iste novce hrvatskih građana platiti 500. Ja ne ulazim dal je netko tu htio nešto, ali pitam zašto, zašto, kako to, zbog čega, zašto tolika razlika u cijeni? Na te stvari nismo dobili odgovore.
Kolega Karlić, izvolite.
Hvala. g. Bernardić, evo vi ste u više navrata rekli da ovaj postupak nabave nije bio transparentan, ja bih vas samo htio podsjetit da prije 4 godine za vrijeme vladavine SDP-a 51% sredstava Ministarstva obrane se trošio bez javnog natječaja, jel 840 milijuna kuna je potrošeno da nije proveden javni natječaj. A od kada je ministar Krstičević na čelu Ministarstva obrane, svih 100% sredstava koji idu u nabavu troši se transparentno, javnim natječajima i to objavom uz prisutnost medija, svih institucija, kao i zainteresiranih članova Ministarstva obrane odnosno Odbora za obranu i svih onih koji to žele čuti. Druga stvar koja je vrlo bitna za reći, svi članovi Odbora za obranu, među kojima su i dva vaša bivša ministra obrane su digli ruku jednoglasno za nabavu ovih, za ovaj postupak nabave i za nabavu ovih aviona. I ono što je bitno, da je to bio međudržavni dogovor koji je upravo trebao ojačati vanjskopolitički položaj RH i to će se [[Upadica: Hvala]] ja sam uvjeren [[Upadica: Hvala]] sad dogoditi kasnije.
Odgovor, izvolite.
…/Govornik isključen/…poanta. Dakle, Odbor za obranu je dao suglasnost zato jer je htio da RH zadrži tu vojnu sposobnost, htio je da zadrži avione, a mi smo sada zbog vašeg postupka, postupka ministra Krstičevića, cijele Vlade, potencijalno ugrožavamo mogućnost borbe iz zraka, zadržavanja te sposobnosti, to se može dogoditi, oni su vam vjerovali, prevarili ste ih, lagali ste, dobili ste upozorenje, lagali ste, inzicirali ste na laži, nakon toga su se neki pokušali pravdati tako što su puštali po medijima tajne dokumente. I još nešto ću vam reći, voditelj stručne službe za remont zrakoplova tzv. migova, Željko Šimić bio je uključen i u povjerenstvo za nabavku novih aviona tj. starih. Kako to objašnjavate?
Kolegice Jelkovac, izvolite.
Hvala lijepa predsjedniče. Kolega Bernardić, rekli ste da nije bilo tako ugrožena sigurnost RH od Domovinskog rata kao što je ovim postupkom. Vi ne znate očito što govorite, ja vas savjetujem da se klonite ovakvih floskula ako želite biti ozbiljan političar. Pri tome ste zaboravili na skandal sa migovima koji se dogodio u vrijeme vaše SDP-ove Vlade kada je i Transparency International poručio da se radi o vrlo ozbiljnom skandalu koji duboko kompromitira RH. Nakon toga je poslao imao i USKOK. Očito je da ne možete oprostiti generalu i ministru Krstičeviću, što je u 2 g. mandata, vratio dostojanstvo hrvatskoj vojsci, što je napravio, ono što vi niste uspjeli u 4 g. pa sada pokušavate na ovaj način, svoje neuspjehe izjednačiti sa volim postupkom, u kojem nije bilo krivnje RH.
Hvala vam. Nema odgovora, kolega Lenart izvolite.
Zahvaljujem poštivani predsjedniče. Kolega Bernardić, vi ste u svojoj raspravi govorili o tih 135 milijuna koja je američka administracija rekla, da je vrijednost tih aviona, razlika do 500 milijuna koje ste spomenuli, da smo mi danas trebali platiti avione. Zanima me, da li je stvarno moguće da je netko imao namjeru zamračiti toliki novac ili ja možda griješim? Ja sam evo stvarno šokiran što to čujem i jednostavno ne mogu vjerovati da 2/3 netko je možda imao namjeru. Da li ćete vi opet morati upotrijebiti onu svoju di su pare? Izgleda da hoćete i da li smatrate da će netko morati ići na liječenje duševne boli što ovaj posao nije prošao? Hvala.
Odgovor izvolite.
Sasvim sigurno indikativno je, da je službena cijena, koja je došla pred američki kongres tri puta manja, od one koju su hrvatski građani trebali platiti. To je u najmanju ruku indikativno. Indikativno je i to što se špekulira s time da se bivša tvrtka ministra obrane preregistrirala, za djelatnost servisiranja i održavanje zrakoplova. I stoga sam ja i danas pitao ministra Krstičevića i to mi je dužnost, je li vaša bivša firma i pitam vas opet upisana u registar poduzeća naknado djelatnost održavanja i servisiranja aviona i s kojom namjerom je to napravila? Dakle, tražimo samo odgovor. Da li je to napravila, ako je napravila s kojom namjerom? Odgovorite nam, to je u prilog transparentnosti.
I zadnja replika, poštovani kolega Zekanović, izvolite.
Poštovani kolega Bernardić, ja ću se čak s vama složiti u jednom dijelu da imamo nesposobnu vladu, ne toliko ministra Krstičevića, nego prije svega premjera Plenkovića, ali i predsjednicu Kolindu Grabar Kitarović, koju su morali na političkoj razini lobirati da dobijemo avione, a oni to nisu bili kadri, jer ih Trump ne šljivi. No, međutim, ovdje je fantastično s vaše strane, jer vi niste htjeli te avione, a sad prigovarate što ih nismo kupili. I zapravo ovo je jedan veliki igrokaz. Jučer ste bili zajedno sa HDZ-om oko Istanbulske i protiv referenduma složni. Jučer su na televiziji bili zajedno, tko? Picula i Šujica, govorili su o stabilnosti kako moraju i socijalisti i IPP biti zajedno i govorili ste protiv populizma, desnog i lijevog, bilo kojega. Dakle, dogovorite se jeste li vi s HDZ-om ili ste protiv njega. Meni izgleda da ste vi prema potrebi, a malo više sam, trenutno.
Odgovor, izvolite.
Pa nikada ne možemo biti s onima koji su podržali jednog fašista Tajanija, koji želi Hrvatsku, Istru i Dalmaciju. Ne možemo biti s njima. I ja očekujem od ove skupine i HDZ-a i HSS-a koji je u Europskoj pučkoj stranici, očekujem od HNS-a koji je tu, ali i od DDS-a da pokrene unutar svojih klubova, postupak opoziva tog Tajanija, koji je zapravo htio prosvojatati teritorij, hrvatski teritorij i koji ne poštuje teritorijalni integritet RH, a oni su ga podržali svi. To je minimum onoga što očekujem. Ne želim ulaziti u raspravu o referendumu, duboko se s vama ne slažem, jer ljudska prava u Hrvatskoj, civilne slobode se ne smiju i osobne slobode preispitivati, ne smiju se dovoditi u pitanje, da li je tko koga pokrao u tom procesu koji vi navodite, da li je HDZ zamračio potpise, to vi rješavajte s njima. Ali, na ovaj način se ne smijemo dovoditi u situaciju, da ugrožavamo, temeljne ljudske slobode. Civilizacijski doseg koja je dosegla Hrvatska nakon 27 g.
Hvala vam. Došli smo do kraja s replikama, pa sada idemo na predstavnika Vlade, koji će dati obrazloženje izvješća koje je Vlada podnijela, s nama je predsjednik vlade, Andrej Plenković, a u drugom dijelu, ministar obrane Krstičević, izvolite.
Poštovane zastupnice i zastupnici. Vlada RH odbacuje sve navode iz interpelacije kao neosnovane, neutemeljena i netočne te predlaže Hrvatskom saboru da odbije prijedloge zaključaka iz interpelacije. Pitanje nabave i opremanje višenamjenskog borbenog aviona, odgađano je posljednjih 15-tak godina, dijelom zbog ekonomskih razloga, ali i zato jer nije postojala politička volja. Vodeći računa o opstanku hrvatskog ratnog zrakoplovstva i zadržavanje sposobnosti zaštite zračnog prostora, ova je vlada donijela odluku o pokretanju postupku nabave borbenih aviona. To je zasigurno jedna od najsloženijih strateških odluka u obrambenom resoru, nakon završetka Domovinskog rata i na tragu je naše politike jačanje sustava domovinske sigurnosti i strategije nacionalne sigurnosti i većeg ulaganja i u Hrvatsku vojsku, Hrvatsku policiju i naravno sredstava za hrvatske branitelje. Jedan od razloga za pokretanje postupka, bio je neuspjeli remont aviona MIG 21 2013. g. O čemu se koliko se sjećam nije bio pokrenut postupak interpelacije, iako je ovaj posao predmet kaznenih postupaka i u Hrvatskoj i u Ukrajini. U interpelaciji tvrdite, da Vlada, ministarstvo a čuli smo iz vaših izjava, posebno idete na ministra Krstičevića, nisu postupali s minimalno dužne pažnje, čime je ugrožena sigurnost i vanjskopolitički položaj Hrvatske. Međutim, za ove kao i niz drugih tvrdnji ne iznosite valjane argumente, već svoje navode temeljite na površnim ocjenama proizašlim iz nepoznavanje materije i prije svega političkog oportunizma. Tako su baš oni, koji su do jučer bili najveći kritičari, odabira izraelskih aviona, govorili ste ovdje o starim kantama, odjednom najviše razočarani i plaću za tim isti avionima. I to zbog nesklapanja ugovora zabrinuti kao za budućnost hrvatskog ratnog zrakoplovstva odgovorno tvrdim da su sve radnje u postupku nabave aviona provedene transparentno u skladu sa zakonom uz najbolju moguću vjeru i uz potrebnu dužnu pažnju. Navest ću nekoliko elemenata vezanih za ovaj postupak za koji držim da su relevantni prije svega za hrvatsku javnost. Obzirom na prijašnja iskustva u remontu aviona MIG 21 i složenost ove nabave ova je Vlada, a i Vijeće za obranu odlučilo da koncept pristupa nabave aviona bude na razinu vlada prema vladi tzv. Government to Government pristup. Na taj način željeli smo osigurati da države s kojima ćemo pregovarati jamče provedbu svih segmenata ugovora i transakcije. Vezano za odobrenje za prijenos trećoj strani od američkih vlasti često spominjani Frat party transfer želim naglasiti da je za pokretanje postupka i dobivanje TPT-a odgovorna država koja je trenutačni vlasnik odnosno prodavatelj naoružanja i vojne opreme. Dakle u ovom konkretnom slučaju Izrael. Nužnost pribavljanja TPT-a je naravno bila poznata Hrvatskoj od početka procesa nabave, no potpuno 100%-tno eliminiranje svih rizika ni u jednom procesu pa tako ni u ovom nije moguće. Zamjenik pomoćnika ministra vanjskih poslova Sjedinjenih Američkih Država je u rujnu 2017. potpisao odobrenje SAD-a za privremeni prijenos tehničkih podataka radi buduće moguće prodaje izraelskih aviona F16 CD Hrvatskoj. Niti u jednoj službenoj komunikaciji s Izraelom kao ni sa SAD-om do 15. studenoga nije bilo navedeno da SAD neće odobriti TPT za ponuđenu konfiguraciju izraelskih aviona. Ipak u namjeri da se steknu sve potrebne informacije te još jednom preispita procedura i uvjeti dobivanja TPT-a 11. siječnja 2018. godine nakon što je stručni tim prezentirao užem krugu članova Vlade studiju izvodivosti, zatražio sam od Ministarstva obrane posjete Izraelu i Sjedinjenim Američkim Državama radi dobivanja dodatnih jamstava i dodatnih konzultacija. To je dužna pažnja. Načelniku glavnog stožera Oružanih snaga generalu Zbora Mirku Šundovu i 18. siječnja predstavnik izraelskog Ministarstva obrane još jednom pismeno potvrdio obvezu i odgovornost Izraela za ishođenje TPT-a. Pomoćniku ministra obrane Mihatovu 29. siječnja u Washingtonu pomoćnik ministra obrane SAD-a je kazao kako će SAD podržati bilo koji odabir naročito ako je riječ o avionima F16. Također je naveo da dobivanje odobrenja za TPT-i ukoliko je riječ o izraelskoj ponudi nije političko pitanje odnosno nije upitno. U Državnom tajništvu SAD-a zamjenik pomoćnika ministra vanjskih poslova naglasio je da ako se Hrvatska odluči za kupnju izraelskih F16 ne očekuje nikakve prepreke unutar institucija SAD-a u dobivanju odobrenja za njihovu isporuku. Potpredsjednik Vlade Krstičević na Međunarodnoj sigurnosnoj konferenciji u Munchenu u veljači prošle godine sastao se sa izvršnom direktoricom Lockheed Martin. Tom prigodom, a nakon toga i pismom iskazana je podrška kompanije za projekt nabavke izraelskih F16. Tek nakon ovih sastanaka i dodatnih jamstava Vlada i Vijeće za obranu su donijeli odluku o nabavi izraelskih zrakoplova s time da je Hrvatska inzistirala da se ugovor potpisuje tek nakon konačnog pribavljanja TPT-a. Svi ovi sastanci zatraženi su prije, prije a održani nakon zaprimanja dokumenta na koji se vi referirate koji je na tehničkoj razini dostavljen od strane veleposlanstva SAD-a predstavnicima hrvatskih vlasti koji sadrži dodatne informacije o postupku ishođenja TPT-a. Međutim, taj papir ne govori o tome da Hrvatska neće dobiti TPT-e ili da će u tom pogledu biti određenih problema da to demistificiramo. Dokument predviđa da Hrvatska donese odluku o odabiru platforme F16 čime bi se iz postupka u tom trenutku isključila Kraljevina Švedska i prekršila odredba postupka nabave jasno definiranje zahtjevom za ponudu. O svakom koraku o procesu nabavke zrakoplova javnost je bila pravodobno izvještavana, pa tako i o poteškoćama vezanim za ishođenje TPT-a o kojima je Izrael izvijestio Ministarstvo obrane 15. studenoga 2018. godine. Vezano za navode iz interpelacije koji se odnose na cijenu, ponavljam da je vrijednost izraelske ponude iznosila 475 milijuna američkih dolara. Za razliku od grčke, švedske i američke, izraelska je ponuda jedina ispunjavala sve zahtjeve iz natječaja. Bila je potpuna, najkvalitetnija te financijski najisplativija. Deset jednosjeda košta svaki 20 milijuna 825 tisuća dolara. Dva dvosjeda koštaju 24 milijuna 925 tisuća dolara. Ukupno 258 milijuna 100 tisuća dolara. Simulator košta 25 milijuna 400 tisuća dolara. Logistička potpora za letenje u Hrvatskoj, pričuvni dijelovi uključujući tri pričuvna motora, potrošni materijal, dokumentacija, zemaljska oprema za letenje, paket za pregled svakog motora košta 64 milijuna dolara. Usluge održavanja, popravaka i potpore letenja za tri godine uključujući izraelsko osoblje u Hrvatskoj košta 43 milijuna 100 tisuća dolara. Naoružanje i prateća oprema, rakete, bombe, topničke granate, nosači, mamci koštaju, vanjski spremnici za gorivo, naočale za noćno letenja košta 11 milijuna 200 tisuća dolara. Obuka osoblja u Izraelu 17 milijuna 800 tisuća dolara. Pilotska oprema 18 kompleta i oprema za planiranje i analizu letenja 3 milijuna 100 tisuća dolara. Izgradnja infrastrukture i prilagodba objekata 14 milijuna 300 tisuća dolara. Trošak odgođenog plaćanja sjećate se da je bilo to 10-godišnje razdoblje 38 milijuna dolara. Sve zajedno 475 milijuna dolara. Ogromna razlika od knjigovodstvene cijene aviona iz 1988. godine tako da imate sliku na ono što ste pitali. Za razliku od grčke, švedske i američke, izraelska je ponuda jedina ispunjavala sve zahtjeve iz natječaja. Bila je potpuna, najkvalitetnija te financijski najisplativija. Avione F16 CD Barak od originalne nabave Izrael je modernizirao u više navrata. Stoga oni i vrijede više, čime im je unaprjeđena borbena sposobnost uvećana i financijska vrijednost. Pored toga Hrvatska je od početka inzistirala na sveukupnom paketu total package, vrlo bitan element za one koji ne znaju detalje, koji ugovor uključuje i obuku i logistiku, održavanje, infrastrukturu, a ne kupnju golog aviona. Potpuno je netočan navod iz interpretacije kojim se tvrdi da je zbog provedbe ovog procesa narušen međunarodni ugled Hrvatske. I SAD i Izrael naglasili su svoju spremnost da nadalje razvijaju savezničke i partnerske odnose te nastave produbljivati obrambenu suradnju s Hrvatskom, među ostalim to je ponovljeno i tijekom posjeta američkog ministra obrane Mattisa u srpnju 2018. kad je Mattis pohvalio odluke o nabavi nove vojne opreme i obećao pomoć kod modernizacije hrvatske vojske. U srpnju 2018. Hrvatsku je prvi put posjetio i predsjednik Izraela Rivlin koji je održao sastanak i s predstavnicima Ministarstva obrane. Tijekom proslave Dana pobjede i Domovinske zahvalnosti, Dana Hrvatskih branitelja 5. kolovoza Izrael je poslao 3 zrakoplova F16 CD Barak koji su u zajedničkoj formaciji sa zrakoplovima Hrvatskog ratnog zrakoplovstva preletjeli iznad Knina u reprutacijskom smislu to znači da imaju namjeru prodati te avione Hrvatskoj. Podsjećam, Izrael je javno istaknuo da je Hrvatska pokazala profesionalizam i ispravnu prosudbu na svakom koraku procesa, da nije mogla utjecati na ishod procesa i ne može biti odgovorna. To je potvrdila i američka strana, no eto vi tvrdite da smo mi odgovorni. Za što točno? Jer smo za razliku od drugih krenuli u nabavku višenamjenskih borbenih aviona, što ste mogli i vi, ali niste, jer smo prihvatili izraelsku ponudu koja je neusporedivo bila kvalitetnija u odnosu na ostale u smislu kompletnosti ponude i to ne samo cjenovno, već u cijelom paketu uključujući i poslovno gospodarsku suradnju, jer smo u kontekstu nabave aviona ovaj ponuđeni zrakoplov ocijenili kao najbolju vrijednost za novac i stoga najodgovorniji izbor prema poreznim obveznicima. Jer smo nastojali za Hrvatsku nastojali napraviti dobar posao, ali spletom okolnosti van naše utjecaja, nažalost ovaj put u tome nismo do kraja uspjeli. Mi nažalost nemamo presudan utjecaj na konačne odluke Američkih vlasti o odobrenju TPIT-a i to smo u cijelom procesu jasno i argumentirano čak i pismeno verificirali. A znamo kakve odnose u domeni strateškog partnerstva, obramben suradnje imaju Izrael i SAD. Odgovornost i obveza za ishođenje TIPIT-a bila je na državi Izrael koja je u više navrata Hrvatskim predstavnicima jamčila da će u tome i uspjeti. Bitno je naglasiti da zbog našeg pristupa nije potpisan ugovor o nabavi, niti su preuzete bilo kakve financijske obveze osim onih troškova koje je Ministarstvo obrane već navelo, a to je ukupno 600.000 kuna što za studiju koju je jedna konzultantska kuća napravila, što za troškove aktivnosti putovanja i kontakata koji su bili. Time nije nastala šteta za proračun, nije narušen međunarodni ugled i nisu narušeni odnosi sa našim partnerima, niti sa Izraelom niti unutar NATO-a. Postupak odabira višenamjenskog borbenog aviona proveden je transparentno s jasnim kriterijima i jednakim uvjetima za sve zainteresirane stranke. Iz ovog postupka ćemo svi, a nismo jedina zemlja kojoj se dogodilo da u više puta mora ići u nabave ovako sofisticirane i zahtjevne vojne opreme, izvući ćemo određene pouke no odlučni smo kao Vlada da moderniziramo Hrvatsko ratno zrakoplovstvo, a na temelju odgovarajućih analiza i priprema krenut ćemo u nove aktivnosti. Vlada stoji iza ministra i podpredsjenika Vlade Damira Krstičevića.
Dakle, ministre imate minutu i pol ili možete ostaviti za iduća javljanja od 5 minuta, dakle neće sada onda ministar nego će kasnije tijekom rasprave dati svoje stajalište. Imamo replike, ukupno 15 replika, zadnji je bio kolega Bunjac, samo da zapišem, pa krećemo, prvi je kolega Grmoja, izvolite.
Poštovani predsjedniče Vlade, sveli ste jednu od najvažnijih strateških odluka na jeftini piar i kriznu komunikaciju. Svojom netransparentnošću dali ste nove argumente protivnicima nabave borbenih zrakoplova i tako sami ugrozili budućnost Hrvatskog ratnog zrakoplovstva i nacionalu sigurnost. Kako vjerovati vašoj viziji, kad se, kad jedan dan zagovarate više starijih zrakoplova, a onda drugi dan manje novih. Čini se da niste ništa bolje od onih koji smatraju da hrvatsko nebo trebamo prepustiti Talijanima i Mađarima, a vidjeli smo po izjavi vašeg prijatelja Tajania što bi značilo prepustiti hrvatsko nebo Talijanima. I pitam vas ovdje [[Upadica: Hvala.]] hoće li HDZ-ovi euro zastupnici tražiti ostavku [[Upadica: Kolega Grmoja, hvala vam.]] gospodina Tajania.
Kolega Grmoja molim vas svi su se držali vremena, držite se i vi. Izvolite, odgovor ako želite predsjedniče Vlade.
Hvala lijepa, predsjedniče Hrvatskog sabora, zastupniče Grmoja što se tiče vaših implikacija da ova Vlada ne želi nabaviti moderne zrakoplove za naše ratno zrakoplovsto one su jednostavno faktično netočne, da smo to htjeli mi u ovaj postupak ne bi ni išli. I to su te činjenice. Pokažite mi tko je to išao do sada u zadnjih 20-tak godina kupovati novu u smislu prelaska sa istočne na zapadnu tehnologiju, ovakve avione za jačanje Hrvatskog ratnog zrakoplovstva. Da li smo to napravili na vrijeme u političkom smislu na početku našeg mandata, jesmo, jesmo li nastojali da taj proces bude uspješan, jesmo, je li u tome nismo uspjeli zbog činjenica koje su bile i odluka van našeg dometa, nažalost da. Pouke smo izvukli, a naša privrženost da nabavimo avione [[Upadica: Hvala.]] jednako je takva kao i na početku mandata.
Kolega Zekanović, izvolite.
Poštovani predsjedniče Vlade, ja smatram da je general Krstičević dobro obavio svoj posao, vjerujem da je on tu sa svojim timom dao sve od sebe da to bude kako treba. Međutim, smatram da ste vi zakazali i predsjednica Kolinda Grabar Kitarović. Ovo ne tvrdim samo ja, ovo tvrde vojni analitičari koji kažu da u NATO strategiji uopće Hrvatska nije predviđena da ima vojno zrakoplovstvo i da vi na onoj najvišoj razini a to je sa predsjednikom Trumpom niste odradili lobiranje. Znači niste. I da svi ovakvi poslovi da se dogovaraju sa predsjednicima vlada, sa predsjednicima država a to što mi ovaj posao nismo realizirali je isključivo vaša krivica. Drugim riječima, kako kažu vojni analitičari citiram Trump je otpilio premijera Plenkovića, odnosno on ... [[Govornik se ne razumije.]] kadar lobirati na najvišoj razini bez obzira što je general Krstičević sa svojim timom odradio kako je trebalo.
Želite odgovor? Izvolite.
Hvala lijepa. Zastupniče Zekanović ja jedino mogu onda razumjeti da ste vi protiv ove interpelacije, hvalite cijeli posao. Je li tako? Ja ne mogu to drukčije razumjeti nego ovo što ste vi sada rekli. Dakle ja sam siguran da ni vi a ni ovi prethodnici vaši iz MOST-a nikada neće doći u poziciju da odlučuju bilo što kada je riječ o Vladi RH, smjeru razvoja hrvatskog zrakoplovstva, smjeru jačanja Hrvatske vojske, vođenju vanjske politike, to su pusti snovi, ljudi koji nastoje pa čak i ove teme koristiti ne bi li ih se malo čulo i vidjelo, bez argumenata, floskulama, neistinama, citiranjem neimenovanih izvora, tračevima koje pabirčite po hodnicima ali nećete dobiti potporu, nećete, ljudi su vas razumjeli, vidjeli, vide da ste šuplja priča, to ste bili od starta, to ćete i ostati.
Kolega Bernardić, izvolite. ... [[Upadica se ne čuje.]] Kakva povreda Poslovnika?
Poštovani predsjedniče Sabora, 238. ja sam stvarno lijepo pristojno postavio premijeru pitanje konkretno je li zakazao u lobiranju. On je meni održao ... [[Govornik se ne razumije.]] prodiku, znači u svom onom stajlingu uličarskom, nastavio kako je i počeo. Znači ja sam lijepo pitao, znači jeste li zakazali lobirajući. ... [[Govornik se ne razumije.]] , samo pitanje jeste li zakazali u lobiranju. Eto, to želim.
Kolega Zekanović, dobivate opomenu. To nije bila povreda Poslovnika, to je pokušaj replike. Izvolite kolega Bernardić. Kolega Bernardić, izvolite. ... [[Upadica se ne čuje.]] Vjerojatno ste se onda javili u ime predlagatelja u nekom trenutku. Opće se niste javili? Kolega je zapisao vjerojatno greškom. Onda kolega Klisović. Izvolite.
Predsjedniče Sabora, poštovani gospodine predsjedniče Vlade. U hrvatskom političkom prostoru a posebice tijekom predizbornih kampanja najčešća riječ koju čujemo je odgovornost, spremni smo preuzeti odgovornost, odgovornost, odgovornost, odgovornost. No kada dođe trenutak da se stvarno treba utvrditi odgovornost, kada ju stvarno treba preuzeti onda nigdje nikoga, svi pobjegoše. Pa vas ja pitam tko je odgovoran što ovaj posao sa nabavom zrakoplova nije realiziran? Tko je odgovoran za curenje informacija iz tijela Vlade? Tko je odgovoran za negiranje nonpapera i upozorenja američke strane da se posao mora izvršiti na određeni tehnički način a svega smo toga bili svjedoci kroz ovih zadnjih nekoliko mjeseci. Hvala.
Odgovor, izvolite.
Poštovani zastupniče Klisović, dakle za razliku i od vremena kada ste vi bili i šef kabineta tadašnje ministrice vanjskih poslova, današnje predsjednice Kolinde Grabar Kitarović, dobro je da se toga sjete vaše kolege iz SDP-a i za razliku od vremena kada ste bili zamjenik ministra vanjskih poslova a evo zahvaljujući MOST-u koji tad nije postojao valjda bi vas prijavili Povjerenstvu za sukob interesa kao vjenčani kum tadašnjega premijera ali bez pokretanja postupka pred tim povjerenstvom. Ni tada a ni kasnije a ni sada kao opozicijski zastupnik niste pokretali te inicijative i preuzeli odgovornost kako vi u maniri SDP-ovih retoričkih figura obično volite reći. Mi smo to napravili, mi smo to napravili nažalost iz [[Upadica predsjednik: Hvala.]] drugih razloga se to nije dogodilo a ne zbog nas [[Upadica predsjednik Hvala vam.]]
Bila je povreda Poslovnika kolega Klisović. Izvolite.
Pa gospodine predsjedniče Sabora 238. članak gospodin predsjednik Vlade je govorio potpuno mimo teme i mimo mog pitanja. O mojoj profesionalnoj karijeri ja mislim da se danas ovdje ne razgovara nego se razgovara o odgovornosti Vlade i ministra za neobavljeni posao. Hvala.
Dakle nije bilo povrede Poslovnika, nije bilo ništa ni uvredljivo, nemojte se ljutiti samo su iznesene činjenice tako da ja ne mogu ništa tu davati opomene niti upozoravati i molim i vas da ne dižete mi povredu Poslovnika iz tih razloga. ... [[Upadica se ne čuje.]] Ovo nije razina za opomenu, ovo je bila, ovo, … ... [[Upadica se ne čuje.]] Ne, pa nije svaka povreda Poslovnika, nekad čovjek pokuša dokazati da je povreda Poslovnika i bude blizu ali baš ne uspije a neki baš namjerno krenuo zloupotrijebiti repliku, kao što ste recimo vi kolega Zekanović, ali smirite se, smirite se, nemojte se srditi. Kolega Hajduković, izvolite.
Hvala lijepo gospodine predsjedniče. Predsjedniče Vlade vi ste danas ovdje preuzeli odgovornost, rekli ste jamčim da je proces bio transparentan, da je bio pošten, da je bio zakonit. A evo ja ću vam citirati što ste vi govorili prošlih mjeseci, dakle početak citata: „Nisam imao saznanja o mailovima“ kraj citata. Drugi citat „Ni jedan email nije bio meni poslan.“ kraj citata. Što je istina, ali vi ste preuzeli odgovornost. Treći citat „Nisam to znao. To sam pročitao kao i vi u novinama.“ kraj citata. Četvrti citat „To nije bilo prineseno mojoj pozornosti ali da jest ja bih reagirao.“. E pa sad u novinama čitamo sve te mailove a vi niste znali. Evo ja ću citirati i američkog veleposlanika iako ne volim govoriti stranim jezicima u Hrvatskom saboru, citirati ću ga na engleskom da se ne izgubimo u prijevodu. Citat na engleskom jeziku/ [[Upadica: Time, time]] rekao je [[Upadica: Vrijeme]] znali ste, znali ste premijeru, [[Upadica: Hajde kolega Hajduković, vrijeme je isteklo]] znali ste jer ako niste znali, onda ste nesposobni, al onda to recite.
Kolega Hajduković, molim vas i sve ostale da se držite minute za svoj govor. Izvolite, neće biti odgovora, pa idemo dalje. Kolega Lenart, izvolite.
Zahvaljujem poštovani predsjedniče, pa evo, premijer je govorio ovdje o odličnoj spremnosti Hrvatske vojske, ja smatram da bi Hrvatska vojska bila odlične spremnosti bez obzira tko je ministar, dal je to g. Krstičević ili bi bio netko drugi, a ne zahvaljujući ministrima, već zahvaljujući sjajnim vojnicima koje RH ima. No, ja nisam zabrinut toliko za ugrozu koja nam prijeti od strane onih koji možda prijete nekakvom oružanom silom, ja sam više zabrinut za ugrozu koju RH ima od onih koji uz vašu pomoć preuzimaju hrvatske tvrtke, INA, Agrokor, Hrvatsko poljoprivredno zemljište 33 000 hektara, izvore hrvatske pitke vode, to mene brine više. Hvala.
Nema odgovora, pa idemo na kolegu Matića, izvolite.
Hvala lijepo g. predsjedniče. g. Predsjedniče Vlade, tehnika je neumoljiva i ostat će tonski zapisano sve što ste danas ovdje izrekli. Ali mene zanima i uzet ću zato naočale da vam vidim izraz lica i da mi kažete jel stvarno vjerujete u ovom što ste danas ovdje pročitali i kad je sve tako savršeno, stvarno ono uputite nas, u čemu je problem? Hvala vam.
Ništa, idemo dalje. Želite odgovor, onda izvolite.
Poštovani zastupniče Matić, problem je u tome što prodavatelj aviona nije uspio ishoditi dozvolu SAD-a čija je kompanija Lokin Martin proizvela te aviona sukladno pravilima koje SAD ima za ovakvu vrstu transakcije. To se nije dogodilo zato što ovakva vrsta transakcije bez obzira na ogromnu, pa ako hoćete i u financijskom smislu, vrlo tešku vojnu suradnju koja postoji na godišnjoj razini između SAD-a i Izraela, ovakav slučaj s ovim avionima, do sada nije imala i oni su ovaj proces prolazili prvi puta i nažalost, nisu imali dovoljno iskustva, pa čak eto, ne samo mi, nego i oni i zato se to nije dogodilo, a ne zbog nas.
Hvala. Kolega Vidović, izvolite.
Poštovani premijeru, pokušavate praktički skinuti odgovornost sa Vlade tvrdnjama da je za ishođenje dozvole za transfer tehnologija trećima u principu bila odgovorna strana ponuditelja odnosno u ovom slučaju Izrael. Međutim, ono što mene zanima, to je tko je bio odgovoran za donošenje odluke o kupnji od Izraela, dakle, praktički na temelju nepotpune ponude, tko je bio odgovoran za donošenje te odluke, zar nismo mogli malo sačekat da Izrael eventualno dobije dozvolu il neka druga zemlja, pa na temelju toga donositi odluke, kao što je to na kraju krajeva napravila ovih dana Vlada Slovačka.
Odgovor izvolite.
Hvala lijepa g. Vidović na ovom pitanju i evo, vi sami ste naveli primjer Slovačke. Pa dosta je jednostavno osigurati ti pi ti ako od Lokin Martina kupujete nove avione, a američke vlasti vam trebaju dati dozvolu. Ja mislim da to nije neki veliki problem, za to vam ne treba neka velika filozofija jer se, pretpostavljam, presumira da ovo što Lokin Martin proizvodi, vlasti SAD-a će odobriti da se nekom trećem proda. Ova operacija, a to sam rekao u govoru, vi ste sigurno to dobro slušali, pa ste vidjeli zašto nešto što je knjigovodstveno 135 postaje nakon što se više puta modernizira 256, pa svi ostali troškovi koji na to idu, je bila dobra ponuda, to je bila dobra ponuda za nas u ovim okolnostima, priuštiva financijski, održiva niz godina sa kvalitetnim ratnim zrakoplovstvom, odgovornost [[Upadica: Hvala]] vijeća za obranu i Vlade.
Hvala vam. Kolegice Mrak Taritaš, izvolite.
Hvala lijepo poštovani predsjedniče HS. Uvaženi premijeru, mi smo imali prilike čuti u vašem uvodnom izlaganju da zapravo niste krivi, da je krivnja na Izraelu i na Americi. Budući da je u proteklih dvije godine bilo 8 seminara koji su organizirani za Vlade i za pojedince koji želi kupiti oružje koje je do građana modificirano, američko oružje, ali iz drugih ruku. Na tom seminaru nije nitko sudjelovao, a spremate se ponovo ponoviti istu priču i sad su dva seminara, jedno je odnosno edukacija da tako kažem, jedno je u Orlandu u veljači, a drugo je u travnju u Londonu. Kotizacija za Orlando je 2150 dolara, a za London je 1850 funti, da li ste se odlučili nekog poslat na to izlaganje odnosno seminar da se nauči kako se kupuje američko [[Upadica: Hvala vam]] naoružanje od drugog [[Upadica: Hvala]] prodavača.
Odgovor izvolite.
Hvala lijepa zastupnice Mrak Taritaš, drago mi je da pratite kalendar seminara koji se tiču trgovine oružjem i nabavom oružja od strane SAD-a. Ja ću razgovarat s potpredsjednikom Vlade, vidim da imate aspiracije možda za resor u nekoj budućnosti… [[Govornik se ne razumije]] i ako bude sredstava, mi ćemo poslati vas, mi ćemo poslat vas, pa ćemo vas uzeti kao konzultanta da nam pomogne u budućim procesima da nas malo vodi kroz labirint zakonodavstva američkog, da nas malo vodi kroz iskustva drugih zemalja koji su tome uspjeli. Očito vidim da vi želite docirajući seminarima otvoriti priču onima koji kao nisu eksperti u ovome, u ovom poslu a propo stručnog tima radili su isključivo ljudi u Ministarstvu obrane. Nismo uzeli neke ljude koji se ne bave zrakoplovstvom. Ako hoćete na seminar, mi ćemo naći sredstva.
Hvala. Kolega Pernar izvolite.
Uvaženi premijeru, bavio sam se jednostavnom matematikom. Jordan je od Nizozemske 2013. kupio 15 moderniziranih F16 za 76 milijuna eura. To je otprilike 5 milijuna po komadu. Mi kupujemo od njih 12 za 442 milijuna dolara. Razlika u cijeni je otprilike po komadu 6 puta. Vi nas uvjeravate da mi plaćamo 6 puta skuplje te avione zato jer trošak obuke pilota, naoružanja, prilagodbe infrastrukture i neki drugi troškovi čine tu razliku u cijeni 6 puta. Međutim, javnost vam ne vjeruje. Mogu razumjeti da je trošak dodatnih stvari čak i duplo, ali čak i onda to je daleko od 442 milijuna dolara. Hvala.
Želite odgovor? Ne. Pa idemo na kolegu Đujića. Izvolite.
Hvala lijepo gospodine predsjedniče. Gospodine predsjedniče Vlade vi ste rekli u svom izlaganju da nije nastala nikakva šteta za državni proračun što jednostavno nije točno. Dakle, šteta postoji jer su postojali određeni troškovi i povjerenstva koje je pripremalo i analiziralo sve ove ponude, ljudi koji su boravili u Izraelu cijelo ovo vrijeme i pregovarali sa Izraelcima tako da nekakva financijska šteta postoji. Ali zašto sam se ja javio za repliku? Zato što vi ste 28. 01. u medijima izjavili citirat ću vas: „Mislim da otprilike imam ideju zašto je propao posao oko nabave aviona. Radimo analize i u sljedećim tjednima to ćemo prezentirati javnosti.“ Evo, prošao je već treći tjedan od tada, 28. 01. ste to rekli. Niste nas upoznali sa svojom idejom. Niste to iznesli ni ovdje. Ja bih volio znati evo odgovor na jednostavno pitanje. Koja je vaša ideja zbog čega je propao posao oko nabave aviona? Hvala lijepa.
Odgovor izvolite.
Uvaženi zastupniče, drugi put bolje slušajte.
Kolega Grbin izvolite.
Zahvaljujem poštovani gospodine predsjedniče. Uvaženi gospodine predsjedniče Vlade, slušao sam vašu raspravu i ono što ste rekli o izraelskoj ponudi aviona je u osnovi točno. To je bila dobra ponuda. To je bila korektna ponuda, ali je ta ponuda imala jednu usudio bih se reći ključnu manu, a to je da ona nije bila moguća. A nije bila moguća zbog toga što onaj koji je u ovakvim slučajevima nositelj posla, a to je Vlada Sjedinjenih Američkih Država na to nije dala suglasnost. Poštovani gospodine predsjedniče Vlade, da ste postupali sa dužnom pažnjom, da ste postupali u maniri dobrog gospodara, dobrog gospodarstvenika, pa kako ste mi kolega po struci znate što to znači, onda ste mogli morali znati da kada vam netko kao što je SAD u početku posla iznese onakve nedoumice kao što su vam iznijeli onda taj posao nećete realizirati do kraja. Hvala.
Odgovor izvolite.
Poštovani zastupniče Grbin dakle i vi ste se u pisanom dijelu interpelacije u vašem usmenom izlaganju referirali na taj tehnički dokument, a ja sam u svom govoru, a siguran sam da ste vi pažljivo slušali jer imate osjećaj za dužnu pažnju rekao da kada je tim Ministarstva obrane najužem krugu članova Vlade prezentirao svoju stručnu studiju to je bilo 11. siječnja prije referentnoga tehničkoga papira zvao se on noen withe blue ili green paper kao dobar gospodar kao netko tko donosi ovakve strateške odluke s dužnom pažnjom sam rekao da ćemo ići u ovaj proces dalje samo i ako dobijemo dodatne jamstva da će Izrael preuzeti odgovornost za TPT i jamstvo da će ga SAD dati. Zato su ovi ljudi išli i u Izrael i u SAD.
Hvala. Kolega Prelec izvolite.
Hvala poštovani predsjedniče Hrvatskoga sabora. Poštovani premijeru, pa moram prvo reagirati na ovaj vaš odgovor kolegi Đujiću. On je zastupnik u Hrvatskom saboru i ne može dobiti odgovor bolje slušajte. Ovo je Hrvatski sabor. Molim vas da nas poštujete. Naša pitanja nisu zlonamjerna ili barem uglavnom nisu zlonamjerna, barem ne od moje strane. I vi ste ovdje gost, pa vas molim onda za korektan odgovor. Naime, u vašoj obrani vi ste rekli na naše sumnje površne su ocjene i oportunizam. Ja bih samo rekao, mi danas nemamo avione. Da li su to površne ocjene? Dalje, govorite o transparentnosti i da ste napravili sve uz pažnju. Pa ja se bojim, kaj bi bilo da niste pazili? Kaj bi se stvarno dogodilo da niste pazili? Ovo stvarno nije nikakva provokacija. Kolega Đujić je rekao, a vi ste tvrdili da nema nikakve financijske štete. Možemo znati koliko je stvarno koštalo sve ovo, ovaj postupak nabave, put u Izrael i sva ova priča oko nabavke MIG-ova odnosno F16?
Želite odgovor? Da. Izvolite.
Poštovani zastupniče mogu odgovoriti bolje slušajte. Nemam nikakav problem u tome. To nije ništa nepristojno. Dapače. I ne bih rekao da sam gost. Izabran sam u ovaj Hrvatski sabor isto kao i vi. Dapače, kao čelnik stranke koja je pobijedila na izborima i dobila povjerenje od zastupnika u ovom istom Saboru. Mogu reći da sam na privremenom radu u Vladi ako hoćete. Jel' to u redu? Je. Dakle, nema nepoštovanja. Ima političke utakmice i konverzacije koja je nekada živahnija, nekada manje živahna. Što se tiče troškova, 600 tisuća kuna podaci Ministarstva obrane. Proračun zahvaljujući ovoj Vladi Ministarstva obrane je narastao. On je više od 5 milijardi kuna. Radni sati ljudi Troškovi Deloittea za studiju 192 000 kn, nema nekih drugih, nema nekih skrivenih troškova, ja mislim da to nisu troškovi od kojih će naš proračun propasti, država pretrpjeti ne znam kakvu štetu, to je bila investicija u posao s kojoj smo išli u dobroj vjeri i željom da riješimo pitanje aviona.
Hvala vam. I zadnja replika, kolega Bunjac, izvolite.
Predsjedniče Vlade, zanima me nije li vam čudno da u trenutku kad su dogovoreni poslovi sa Izraelom, bivša tvrtka ministra Krstičevića, King ICT, osniva tvrtku kćer Planet 9 koja se bavi remontom aviona i proizvodnjom toplih napitaka? Kakve veze imaju te dvije djelatnosti, ja ne znam, ali je sasvim sigurno da nakon toga King ICT i Israel Aerospace Industries koji nam prodaje avione, zajedno nastupaju na natječajima u RH, znači oni su ortaci. Pa nema li tu nekakve zdravom logikom sumnje da se pogodovalo bivšim prijateljima i poslovnim partnerima g. Krstičevića? Hvala lijepa.
Želite li odgovor? Izvolite.
Poštovani zastupniče, vi ste u kuloarima Hrvatskog sabora poznatiji kao kradljivac ostavke, želim vam prije svega reći da je nemoguće, dakle nemoguće je da servisiranja aviona bilokojih jesu li oni F 16, jesu li oni Grippen, je li oni imaju na sebi ne znam što, radi tvrtka koja ni za to ovlaštena. Servisiranje F 16 sigurno provodi netko tko ima odgovarajuća ovlaštenja ... [[Govornik se ne razumije.]] Servisiranje Grippena sigurno radi netko tko ima ovlaštenja Saba. Servisiranje rafala radi netko tko je imao ovlaštenje ... [[Govornik se ne razumije.]] Servisiranje Eurofightera radi netko tko je imao ovlaštenje Airbusa. Ne rade to firme koje za to nemaju reference niti ovlaštenje. Prema tome te priče o nekom pogodovanju, o nekim aluzijama na korupciju su vam prazne kao i cijela vaša retorika.
Zahvaljujem. Dakle došli smo do kraja replika, sada otvaram raspravu, imamo 9 prijavljenih klubova i pozivam Klub zastupnika Živog zida i SNAGA-e i zastupnika Pernara da uzme riječ, izvolite.
Uvažena javnosti, prije svega htio bi reći da je Hrvatska na prevaru uvedena u NATO savez, nama se govorilo kod ulaska u NATO da će NATO tobože smanjiti naše izdatke za vojsku i da ćemo zapravo zbog NATO-a uštedjeti, da zahvaljujući njima nećemo morati izdvajat velik novac međutim, činjenice su obratne. Samo za vojne avione koje NATO sugerira da bi trebalo uzeti odnosno eskadrilu koju bi tobože trebali imati da bi smo bili po NATO standardima, odlučili je Vlada izdvojiti 2,9 milijardi kuna. To je onako trošak inicijalni, naknadno naravno bit će i dodatnih troškova. Samo prošle godine trošak vojnih misija u koje smo slali naše vojnike iznosio je čak 180 milijuna kuna. Kada se tome pribroje radarski sustavi, haubice i kojekakva druga vojna oprema koja nam ne treba, jasno je da Hrvatska ulaskom u NATO nije uštedjela nikakav novac. Također, naši partneri ništa nam nisu dali za besplatno, čak štoviše traži od nas da na svoj trošak sudjelujemo u ratu u Afganistanu koji već traje 17 g. bez šanse da će u skoroj budućnosti biti završen. Također šaljemo vojnike na rusku granicu, vidim ni tu neku ekonomsku korist za našu zemlju. Što se tiče ostalih stvari odnosno što se tiče same nabave aviona, objasnio sam gdje leži korijen problema. naime, mi govorimo da novi avion F 16 košta 18 milijuna dolara međutim onda oni kažu je, ali na njemu nema nekakve opreme itd., međutim ok, evo vam rabljeni avioni nizozemski F 16, moderniziran, košta 5 milijuna po komadu. Ponavljam, Jordan ih je kupio, njih 15 čak za 76 milijuna eura dok mi kupujemo 12 teško iskorištenih aviona, isto F 16 moderniziranih za čak 442 milijuna dolara. To znači da je razlika u cijeni po avionu između onog rabljenog iz Nizozemske i onog rabljenog iz Izraela, veća od 6 puta pa ja vas pitam, kako Vlada ikoga može uvjeriti da razlika u cijeni od 6 puta predstavlja trošak obuke pilota, naoružanja i prilagodbe infrastrukture? Mogu razumjeti da Vlada kaže da recimo ok, cijena je recimo 5 milijuna eura po aviona pa sve ostalo još 5. Ali mi ovdje imamo situaciju da avion košta recimo 5 milijuna eura a da obuka i sve ostalo košta recimo 30 milijuna eura. Da li mi zapravo kupujemo avione ili plaćamo obuku pilota? Također, pitanje je zašto je cijena recimo obuke pilota visoka ukoliko je NATO naš partner a Amerika naš saveznik? Pa valjda bi prema partnerskoj zemlji trebali bit neki mekši kriteriji. Ali kao što i sami znate, takvih kriterija nema. Htio bi navesti još jednu po mojem sudu laž premijera Plenkovića, on je svojedobno rekao ovo. Radi se o zrakoplovima koji će u Hrvatsku doći u potpunosti prilagođeni NATO-vim standardima. U cijenu troškova u cijelosti će biti uračunato sve što je potrebno da ti zrakoplovi budu na raspolaganju hrvatskim Oružanim snagama i Ratnom zrakoplovstvu najmanje idućih 25 godina. Znači, on zapravo ovdje kaže da će avioni i oprema koje ćemo uz njih dobiti nama biti dostatni za 25 godina. Naravno isto je po mojem sudu neozbiljno. Međutim, ono što je on vjerojatno htio reći da će ti avioni biti u stanju letjeti idućih 25 godina. Međutim, mene osobno moram napomenuti u to nije uvjerio, a budući da ja nisam vojni pilot citirat ću riječi onoga koji to jest bio, Ivan Selak poznati pilot rekao je sljedeće: „Ljudi koji govore da zrakoplov koji je iskorišten i iznatezan, opterećivan da budem vulgaran više od amsterdamske prostitutke da će njegovo održavanje biti jeftinije od novog sve govori o ljudima koji su radili u toj komisiji. Znači, neki su uvjeravali“ kaže pilot Selak „da će trošak održavanja 30 godina starog aviona biti jeftiniji nego novog“. Idemo dalje. Kaže: „Najgora stvar u tome što je avion stariji to više vremena provodi u halama za održavanje. Kod inženjera sve manje leti. Nakon 30 godina praktično se vrlo malo i razmatra mogućnost ozbiljne uporabe aviona F16.“ A o čemu se radi? Pa da su ti avioni dobri za borbena djelovanja, pođimo od pretpostavke da jesu što nas uvjerava gospodin Krstičević i družina, pa zašto bi ih se Izrael rješavao? Zašto bi Izrael prodavao avione koji su ja bih se usudio reći prema njihovim tezama bolji od novih? Modernizirani. Imaju super tehnologiju. Pa zašto ih onda su ih oni obogatili pa ih se sada rješavaju koja je logika u tome? Naravno kaže sljedeću stvar: „Nakon 22. do 23. godine cijena održavanja drastično skače.“ Znači trošak je enorman. I ono što je zapravo bit. Vlada nas uvjerava da bi životni vijek tih aviona trebao biti ako su stari 30 i još 25 otprilike, otprilike vjerovali ili ne 55 godina. Pa jel' itko od vas vjeruje ovdje koji ovdje sjedite da nešto što se koristi u bliskom sukobu znači u borbi što treba biti izrazito točno, pouzdano itd. može čak 55 godina nakon datuma proizvodnje biti u funkciji? Ja osobno ne, ali očito moje mišljenje nije bitno, a gospodina Krstičevića i njegove družine je bitno. Ono što hoću reći hrvatskom narodu jest da Hrvatskoj ne treba vojna eskadrila. Hrvatskoj ne trebaju ni novi, ni rabljeni avioni F16. Hrvatska ima potpuno druge probleme s kojima se nije u stanju nositi, a predstavljaju prijetnju za teritorijalni integritet naše zemlje i sigurnost naših građana. Navest ću samo dvije prijetnje s kojima se Hrvatska suočava, ali se neadekvatno rješava taj problem. Prvi problem je taj što naši vojnici čuvaju rusku granicu odnosno nalaze se na ruskoj granici umjesto da štite našu vlastitu granicu koja je porozna i suverenitet naše zemlje se svakodnevno krši od strane ljudi koji ilegalno u nju ulaze bez ikakvih ili sa nevaljanim dokumentima. Kako će nama avioni F16 pomoći u suočavanju sa tim, ne znam. Ali postoji jedno drugi pitanje. Ono što je ljudima najsvetije i najmilije to je zapravo čovjekov dom. To je lekcija koju je objašnjavao i Branko Ćopić u svojoj knjizi „Ježeva kućica“ koja je trenutno izbačena iz lektire. Dom hrvatskog građanina hrvatska Vlada nije u stanju zaštititi. Danas je donesena presuda Europskog suda kojom su, kojom je naš Zakon o ništetnosti kredita koji su sklapani sa stranim kreditorima koji nisu imali odobrenje za rad HNB-a stavljen van snage. To znači da će sve tužbe za ništetnost ugovora koje su naši građani podnijeli protiv RBA zadruga koje su poslovale bez odobrenja HNB-a zapravo pasti jer je Zakon koji ih je omogućio odnosno koji je bio na strani naših građana od strane Europske unije poništen odnosno stavljen van snage. Umjesto da se država suoči sa tim problemom koji je evidentno problem građana ili recimo problemom gladne djece po školama, država za 2,9 milijardi kuna nabavlja vojne avione. Također kažu ljudi iz Vlade mislio sam ih nazvati kolegama ali zapravo nismo na neki način kolege, ja ih pitam kako ih nije sram govoriti da strani partneri nas poštuju. Vidjeli ste svi više stvari. Ja ću navesti neke. Predsjednik Europske komisije Junker jeste vidjeli kako se odnosi prema premijeru Plenkoviću što radi? Jeste vidjeli što radi premijeru Plenkoviću? I onda on ovako se okreće. Dat ću vam drugi primjer. Predsjednik Europskog Parlamenta kojeg ova Vlada podržava kaže da su Dalmacija i Istra talijanske i odbija se ispričati i odbija reći ne, to je ipak dio Hrvatske i Vlada prihvaća tu farsu, znači sad smo došli, spomenuli predsjednika Europske komisije i Europskog parlamenta, a sada dolazimo do čuvenog i famoznog Donalda Tumpa do kojeg je Kolinda uspjela doći do ograde Bijele kuće. To ste svi mogli vidjeti. Ako je vama odnos koji Tajani, Juncker i Trump imaju prema nama odnosu kojem nas stranci jako puno cijene odnosno naši tobožnji partneri postavlja se pitanje, a kako bi se tek odnosili prema nama da nas ne cijene. Način same nabave aviona ukazuje po mojem sudu na puno nelogičnosti. Usudio bi se čak reći na jedan element forsiranja nekog posla za koji ne vidim drugog razloga osim korupcije, a navest ću koji. Pođimo od pretpostavke da je za prodaju Izraelskih aviona Hrvatskoj potrebna suglasnost Američke vlade, da li su to svi znali, da ili ne, u suštini su svi znali da bi Američka vlada bila ta koja je to trebala potvrditi. Ako se Hrvatska odlučila kupiti te avione trebala je reći Izraelu, OK mi smo zainteresirani, mi bi htjeli kupit, ali vas molimo samo jednu stvar, dajte zatražite dozvolu od Američke vlade, ako Američka vlada dozvoli i da suglasnost za tu prodaju, mi ulazimo u taj posao i mi njih kupujemo. To bi bio logičan niz, to bi bio logičan slijed događaja. Međutim, što Hrvatska vlada radi, Hrvatska vlada prvo kaže kupujemo te avione, ulazi u ugovor sa Izraelcima, a tek onda traži se suglasnost Američke vlade. I zato je i nastao cijeli ovaj cirkus, da je Hrvatska prvo zatražila suglasnost Amerikanaca onda bi bilo jasno na čemu smo i ne bi bilo fame oko posla koji zapravo nikada nije ni mogao biti napravljen. Također, hrvatska javnost od samog početka izražavala skepsu prema ovom poslu, vi to svi znate i kompletna oporba, međutim, čak i stručnjaci poput vojnog pilota gospodina Selaka, evo vam drugog eksperta za oružje gospodin Zubak, on je gostovao na HRT-u i on je tamo rekao da po njegovom sudu ovo nisu čista posla, da ti avioni izraubani toliko ne vrijede i izrazio je, on je nazvao Izraelce pazite kojim imenom, kaže vješti trgovci. Jesu li oni vješti trgovci koji su nas uvjerili odnosno prodali nam muda pod bubrege, kako se kaže u narodu ili smo zapravo mi korumpirani. To je pitanje koje se postavlja? I ima jedna prigodna izreka za ovaj trenutak, narodna, kaže „Ko visoko leti, nisko pada“, mislim da je ova Vlada ovom propalom kupnjom aviona išla ka nebesima, a zapravo je pala nigdje odnosno srušila se dolje, ali ono što je ključno nama ti avioni ne trebaju. Taj novac ima milijun drugih mjesta na koje se on u Hrvatskoj mogao pametnije iskoristiti. Hvala.
Hvala. Slijedeći Klub zastupnika je onaj HDZ-a u ime kojeg će govoriti poštovani zastupnik Branko Bačić.
Zahvaljujem gospodine podpredsjedniče, poštovani podpredsjedniče Vlade, poštovani državni tajniče sa suradnicima, poštovane kolegice i kolege svakako da je Klub zastupnika HDZ-a obija sve navode iz predložene Interpelacije. Imao sam namjeru u ime Kluba zastupnika HDZ-a govoriti o postupku nabave višenamjenskog borbenog aviona za potrebe održavanja Hrvatskog ratnog zrakoplovstva. I to je bila tema i moj pripremljeni govor. No s obzirom da je predsjednik Vlade uvodno iznio sve one argumente u kojima je naznačio transparentnost i zakonitost postupanja Vlade RH čime je odbacio ikakvu odgovornost Vlade i Ministarstva obrane, čime je jasno ukazao da nije pričinjena nikakva šteta međunarodnom ugledu Hrvatske, čime je jasno naznačio da nije bilo nikakvog troška niti proračunu, niti poreznim obveznicima RH ja ću svoje obraćanje u ime Kluba zastupnika HDZ-a usmjeriti u jednom drugom pravcu. Naime, pokušat ću sa ove Interpelacije ukloniti one populističke, oporbenjačke navode i neistinite navode 16 vijećnika socijaldemokratske partije i reći ću vrlo jasno. Da se u ovoj Interpelaciji radi o pokušaju 16 zastupnika jedne stranke, neću reći da je u rasulu, ali čiji je rejting u polovici mandata na povijesnom niskom rejtingu od kada SDP bilježi svoju političku težinu u hrvatskom političkom javnom prostoru i takvih 16 vijećnika pokušava tražiti odgovornost Vlade koja u 3 godini svojeg mandata i stranka koja nju vodi kao glavni oslonac bilježi gotovo 30% rejting hrvatskih građana što je do sad također nezabilježeno u novijoj Hrvatskoj državi da vladajuća stranka u polovici svog mandata bilježi svojih 30% podrške građana RH. A zašto je tome tako? Tome je tako zbog toga što ova Hrvatska vlada uspijeva Hrvatsku učiniti boljom danas u svojoj 3 godini mandata, nego što je Hrvatska bila kada je ta Vlada preuzela odgovornost za vođenje Hrvatske pa ću u nekoliko pokazatelja pokazati zašto je Hrvatska danas bolja, zašto zbog toga što je bolja, zašto zbog toga što je bolja, HDZ kao stranka koja je temelj te iste Vlade bilježi dvostruko jači rejting od stranke čiji 16-oro zastupnika neuspješno pokušava tražiti odgovornost tamo gdje ta odgovornost ne postoji i odmah ću u uvodu reći da će i ova interpelacija proći na isti način kao što su prošle i protekle dvije interpelacije koje je otprilike ista družina tražila prema Vladi RH i kao što je neuspješno prošlo 6 zahtjeva za opozivom ministara u Vladi RH. Dakle, u protekle 2,5 g. otkada je ova Vlada preuzela odgovornost za vođenje Hrvatske, Hrvatska bilježi sjajne makroekonomske pokazatelje od gotovo 3% rasta BDP-a na godišnjoj razini. U isto vrijeme brojnim reformama među kojima ću prvo izdvojiti poreznu reformu na godišnjoj razini, hrvatski građani i hrvatski poduzetnici su rasterećeni za 7 milijardi kuna i u isto vrijeme zbog te činjenice da smo rasteretili hrvatske građane i poduzetnika za 7 milijardi kuna, bilježimo rast odnosno suficit državnog proračuna do te mjere da jedna situacija za koju ova Vlada nije odgovorna a da podsjetim, radi se o Uljaniku, ove godine će zbog protestiranih jamstava koje je dala Uljaniku Vlada čijih 16-oro zastupnika i pripadnika te stranke danas traži odgovornost Vlade, bez ikakvog problema, bez dodatnih zaduživanja riješila iz državnog proračuna gotovo 3 milijarde kuna obveza koje su nastale nepažnjom, neodgovornošću Vlade čiji kažem, uglavnom zastupnici traže sada ovom interpelacijom odgovornost ove Vlade o jednom transparentnom i zakonitom postupku. Da ne kažem da je u tih 3 g. prosječna plaća rasla 710 kn, da je rast mirovina preko 6,5%, da je povećana za 20% minimalna plaća, da je smanjen PDV na energente, da su se dogodile 3 rekordne turističke sezone u tom vremenu, da je smanjen povijesno broj nezaposlenih, evidentiranih nezaposlenih osoba u Hrvatskoj, da raste broj zaposlenih, da je rast BDP-a u Hrvatskoj među državama najviši rast među državama članicama EU-a. Zašto ovo govorim? Ovo govorim samo iz razloga da pokažem da je ta činjenica da je Ova Vlada uspješna upravo pokazatelj i takvom rejtingu HDZ-a. Kad govorimo o drugim okolnostima, time ću se djelom vratiti i na meritum ove interpelacije. Radi se o tome da danas SDP ili zastupnici SDP-a liju krokodilske suze zbog toga što nije realiziran posao oko nabave višenamjenskih borbenih aviona pri činjenici da su oni u startu bili protiv nabave takvih višenamjenskih borbenih aviona a da je tome tako i da to ja ne izmišljam, ja ću vas podsjetiti da smo 3. prosinca prošle godine, 2018. g., donosili državni proračun i da su zastupnici SDP-a i drugi oporbeni zastupnici koliko su vjerovali i koliko su htjeli da se nabave višenamjenski borbeni avioni, ni više ni manje nego svojim amandmanima na proračun RH tražili da se Ministarstvo obrane ukloni, skine s pozicija Ministarstva obrane 2 milijarde i 316 milijuna kn. A samo, pazite, sami na poziciji nabave višenamjenskih borbenih aviona gdje je u proračunu za ovu godinu osigurano i planirano bilo 360 milijuna kuna, amandmanima SDP-a i drugih oporbenih stranaka, traženo je milijardu i 316 milijuna kuna. E sad možete misliti koliko su gospoda koja traže odgovornost zbog toga što nisu nabavljeni avioni doista imali želju, stav da hrvatska država zadrži ratno zrakoplovstvo. To najbolje govori ta činjenica da za svaki amandman koji su uložili, tražili su da se novci skidaju upravo sa stavke nabavka višenamjenskih borbenih aviona. Prema tome, danas kada slušam plač, žal za time što nisu naručeni, nabavljeni i što taj postupak nije dovršen, rekao sam, mene to podsjeća na krokodilske suze naših kolega iz SDP-a zbog činjenice da ovaj posao nije dovršen kako je bio planiran. Ponovit ću ono što je rekao i predsjednik Vlade, dakle ne radi se ovdje o odgovornosti niti Ministarstva obrane niti Vlade RH. O tome manje je bitno što ja govorim, puno je važnije što su rekle dvije države koje su u tom postupku bile suradnik Hrvatske u nabavci višenamjenskih borbenih aviona, o tome što je rekao predstavnik države Izrael kad je došao u Zagreb, kad se gotovo ispričao zbog toga što država Izrael nije bila u stanju dobiti konačno odobrenje SAD-a da RH može od draže Izrael otkupiti i dovršiti borbenih aviona s jedne strane i s druge strane je veleposlanik SAD-a u RH g. Robert Kohorst, jasno rekao da Hrvatska i dalje ostaje strateški partner SAD-a, da time nije niti na najmanji način ugrožena suradnja između tih sviju država i SAD i dalje ostaju zainteresirane za nabavku višenamjenskih borbenih aviona od strane RH. Ono što je nama u HDZ-u važno i što podržavamo i što ćemo u predloženom zaključku po, prilikom glasovanja o interpelaciji naznačiti, a to je da odbijamo sve navode iz interpelacije s jedne strane, a s druge strane dajemo punu podršku Vladi RH da zadrži borbeno ratno zrakoplovstvo u RH. Kad se pokušava blatom nabacivati, kako kaže kolega Grbin, političara Damira Krstičevića, onda neću govoriti o njegovom ratom putu. O njegovom ratnom putu bi trebali govoriti i govore oni koja ga jako dobro znaju, ja samo mogu govoriti o političaru ako se traži da se govori o političaru Damiru Krstičeviću. Poštovana gospodo, pogledajte što je napravljeno u resoru Ministarstva obrane otkada je političar Damir Krstičević preuzeo odgovornost koju mu je povjerio predsjednik Vlade Andrej Plenković. U njegovom mandatu proračun Ministarstva obrane povećan za preko milijardu kuna, donesena je strategija nacionalne sigurnosti i uspostavljen sustav domovinske sigurnosti koji nije donesen već 20-tak godina, napravljen je, na što smo posebno ponosni, novi operativni razmještaj Hrvatske vojske u Sinj, u Vukovar, Varaždin i Ploče, očekujemo još Pulu, da se to dogodi i u Puli. Vraćena su materijalna prava pripadnicima Hrvatske vojske, pa ću pročitati: „Sukladno novim izmjenama i dopunama Zakona o službi u oružanim snagama, potpredsjednik Vlade i ministar obrane donio je nove pravilnike koji su stupili na snagu 1. svibnja 2018.g. Novi pravilnici doneseni su u svrhu poboljšanja materijalnih prava, standarda, uvjeta života i rada pripadnika Hrvatske vojske. Pripadnici Hrvatske vojske ostvaruju prava na naknadu za rad na terenu, 100 kn radnim danom i 120 kn vikendom i blagdanom, naknadu za dežurstvo 85 kn radnim danom i 100 kn vikendom i blagdanom, naknadu za stražarsku službu 100 kn radnim danom i 120 kn vikendom i blagdanom, što do sada nije bio slučaj. Povećana je naknada za dragovoljne ročnike na 3000 kn, osnovana je Zaklada vojne solidarnosti, uspješno provedena najsloženija vojna vježba od završetka Domovinskog rata, Velebit 18 združena snaga. Hrvatska vojska u pomoći je civilnim institucijama u elementarnim nepogodama, ustrojena je pričuva Hrvatske vojske, razvoj sposobnosti i modernizacija Hrvatske vojske nad kud i kamo višoj razini, očuvane su vrijednosti Domovinskog rata, vraćena je svečana promocija vojnih škola u Vukovar, Ministarstvo obrane, pazite, dobilo je bezuvjetno mišljenje Državne revizije, prvi puta nakon 27.g.“ Ovo je g. Grbin i g. Bernardiću, političar Damir Krstičević, a više od toga što ja govorim o Damiru Krstičeviću, lijepo sam vas prije upozorio, ne znam kad ste posljednji puta bili u nekoj Hrvatskoj vojarni i kada ste posljednji puta razgovarali sa nekim hrvatskim časnikom, dočasnikom i vojnikom i pitajte njih, ne mene, ne nas političare u HS, kakav je političar Damir Krstičević, pa će vam oni reći kakav je Damir Krstičević političar, a mene puno manje interesira što o Damiru Krstičeviću kao političaru razmišlja 16-ero, kažem, zastupnika stranke čiji se klub iz dana u dan rasiplje i svađa ovdje naočigled nas vaših kolega u HS i s time ću završiti. Dakle, ovaj postupak je bio apsolutno transparentan, zakonit, s njime su bile upoznate svi koje u RH trebaju biti upoznate, od predsjednice RH, Vlade RH, nadležnog matičnog saborskog radnog tijela na čijem čelu je vaš zastupnik uvaženi kolega Igor Dragovan. O svemu tome ste bili preko Odbora za obranu od prvog trenutka upoznati. Što je još važnije, sve je to bilo transparentno, o tome je bila upoznata hrvatska javnost. To što država koja je dala za najbolji novac, najbolju ponudu, nije uspjela od treće strane dobiti konačno odobrenje, nije na tome, nije odgovornost zbog toga na ovoj Vladi, niti na potpredsjedniku Vlade. Puno puta kada ste sudjelovali u sklapanju nekog ugovora, onaj koji je prodavatelj, koji je bio dužan osigurati određeni dokument, a nije ga osigurao, nije odgovornost na kupcu. Kupac je imao najbolju namjeru to uzesti, a to što prodavatelj svoju vezu nije osigurao, odgovornost leži na tom prodavatelju i u tom smislu je država Izrael jasno o tome rekla. Prema tome, mi ćemo u klubu zastupnika odbiti ovakvu interpelaciju, sve navode iz interpelacije i podržat ćemo Vladu [[Upadica: Hvala]] u nastojanjima da zadrži Hrvatsko ratno zrakoplovstvo. Hvala lijepa.
Idemo sada, prvo je povreda Poslovnika, kolega Bauk.
g. Predsjedniče, ja sam se za povredu Poslovnika javio 6 minuta prije kraja izlaganja g. Bačića jer je u tom trenutku bilo evidentno da je govorio izvan teme čl. 238. st. 1. Naime, govorio je o temi koja je na dnevnom redu, al ne danas, govorili ste o interpelaciji, o radu Vlade RH radi neuspjeha u položenost strukturnih reformi, to mi jesmo predložili, čekamo tu raspravu, ali kako se u zadnje 4 minute vratio na temu, onda ocjenjujem da sam bio prestrog. Hvala.
Ovo je klasična zlouporaba sada bila povrede Poslovnika jer danas tijekom rasprave o ovoj temi, posebno od predsjednika vaše stranke, je bilo govora i o drugim stvarima, ja ga nisam upozoravao, tako da vas molim da ne činite ovo, a znadete što vam slijedi. Nije ovo li la, ovo je čisto ko suza, pa jedna opomena za kolegu Bauka. Idemo sada na izlaganje predlagatelja, 5 minuta, poštovani kolega Matić, izvolite.
Hvala lijepa g. predsjedniče, g. predsjedniče Vlade, ministre sa suradnicima, dakle, meni je jako teško danas govoriti, ja sam spremio u svom stilu jedan žestoki govor, al kad pogledam kolege ovdje na klupi, s njima sam radio, s nekima sam prijatelj, neki su mi bili šefovi, neki su mi bili zapovjednici i to je jako teško govoriti, međutim, pokušat ću biti najobjektivniji što mogu jer, recimo što je kolega Bačić sad govorio to je bio EPP HDZ-ov, ali ništa o temi nije rečeno. Dakle, bit ću potpuno iskren, a pokušat ću biti što korektniji. Dakle, trenutak i vrijeme časnog odlaska nepovratno su za nama, ostaje agonija bez kraja, političko cipelarenje i zbijanje šala i pošalica oko provedbe mogućeg novog natječaja i neke nove uloge, vaše uloge stare uloge iz nove u tome. Radi se o političkoj odgovornosti, ne o kaznenoj, ne o osobnoj jer gospodin Krstičević stalno se poziva na ratnu vojsku, ali o tome nikada nije ni bilo riječi. Mogu možda dati nekakav savjet zašto potpredsjednik i ministar nije ponudio ostavku jer to je dio političke odgovornosti koju je imao nakon ovoga fijaska koji se dogodio s nabavkom aviona, a onda premijer po običaju je trebao reći da ne prihvaća tu ostavku i možda bi na taj način stvari puno drugačije bile. Kaže se tko je kriv? Nabraja se okolnosti, ne znanje, ne razumijevanje, slučajnost, viša sila bilo što, možda Srbi, možda oni što nisu nikad željeli Hrvatsku, sve to nije važno. Važno je da je u najvećoj poslovnoj akciji natječaj u hrvatskoj povijesti doživljen fijasko milenijskih razmjera i netko za to mora odgovarati. Tko? Glavna osoba. I tu nema ništa drugo, opravdanja tipa ništa nije ostavljeno, ništa nije izgubljeno ostavite za neku vašu izbornu kampanju jer to je stvarno samo nešto što puše vjerni glasači, svi ostali znaju za pojmove ugled, vrijeme, troškovi, putovanje, sastanci, dnevnice, savjetnici, jelo, piće. Onu sliku prepotentnu napadnu sliku sa Oluje da i ne govorim. Ponavljam, generale vaše ratne zasluge nikad ne dovodimo u pitanje, nikad ni nismo, iako ih kažem sami uporno ističete to je bilo prije 30 godina gotovo i danas ste političar i o tome je isključivo riječ. I sada, onaj dio koji ću sad preskočiti, a govori o nečemu što je osobno, imao bi razloga, htio sam reći vas ste dvojica dolazili u šator, ljubili ste prsten Đure Glogoškoga, sad kad vas vidim vas 6, svih 6 ste dolazi u šator i ljubili prsten Đuri Glogoškom, ali ja se na vas ne ljutim. Valjda je to tako moralo biti. Ali ono što želim reći i na neke druge stari ukazati u ovoj posljednjoj minuti što mogu, dakle ne bojte se imam za vas dobre vijesti, možete biti mirni i spokojni jer sutra ne možete stradati na glasovanju. A zbog čega? Nekad se to zvalo zbog okupatora i domaćih izdajnika, a danas se to zove samo zbog izdajnika ili žetončića kako se to moderno zove. Mene su recimo šatorđije zvale izdajnikom, jugoslavenčinom, dezerterom, četnikom ali ja sam stoički izdržo sve takve objede, izljeve mržnje. Dobro da se nisu sjetili i nazvali me žetončićem, jer da su me nazvali žetončićem ja bi se odmah ubio istog trenutka. Naravno da to ne savjetujem ovim ovdje žetončićima, a i kad bi im savjetovao mislim da nema bojazni, nemaju oni karaktera za to, jer da imaju ne bi bili žetončići već ponosna ljudska bića s kralježnicom. A HDZ-u poruka samo naprijed s ovom i ovakvom politikom dok i posljednji Hrvat s gađenjem ne napusti ovu zemlju. I za kraj ne mogu odoljet, možete predsjedniče Vlade, možete kako samo kažete, možete kako hoćete, samo kod nas u Slavoniji ima nastavak te poslovice koji kaže ne možete dokle hoćete. Hvala vam.
Imamo nekoliko replika, prvi je poštovani kolega Grbin, izvolite.
Zahvaljujem poštovani gospodine predsjedniče, poštovani kolega Matiću Frede i ti si bio, nemoj se naljutiti što ti se ovako obraćam, i ti si bio ministar, ali da li se za vrijeme svog posla u Vladi RH pozivao na svoj prethodni ratni put ili je tvoj posao ministra bio odvojen od onoga što si nekad radio. Da li odgovarao svojoj prošlosti i onome što si činio ili onima koji su te izabrali i koji su ti dali odgovornu zadaću u Vladi RH. Hvala.
Odgovor izvolite.
Hvala lijepa, kolega Grbin, dakle savjetovali su me prijatelji i nedavno su me savjetovali, zašto ti Fred nikad ne spominjem i svoje ratne zasluge i ja sam branitelj Vukovara s Trpinjske ceste, robio sam 9 mjeseci u 3 konclogora za ovu državu, međutim kad sam se prihvatio bavit politikom to je dio moje povijesti koji mi je doprinio da mogu doć na neke položaje na kojima sam došao za vrijeme svoje političke karijere, ali to je bilo prije gotovo 30 godina i to je jedna povijest, za mene ponosna povijest, ali koja je iza mene. Hvala lijepo.
Kolega Reiner, izvolite.
Hvala lijepa gospodine predsjedniče Hrvatskog sabora, kolega Matić prvo sam mislio da i ja dignem povredu Poslovnika jer vi ste govorili većinom o drugim stvarima, a ne o ovoj temi. No međutim, vi ste upotrijebili velike riječi, milenijski, slušali smo ranije o tome kako je sigurnost zemlje ugrožena time itd. Možete li mi odgovoriti samo na jedno pitanje. Ako je to stvarno tako, ako je ta tema toliko silno važna vama 16-torici koji ste potpisali zahtjev za Interpelaciju, ako je to toliko ozbiljno i toliko strašno i toliko veliko, kako to da vas ovdje sad u sabornici nema niti polovica od 16, a uglavnom vas je bilo ispod trećine tih 16 koji su potpisali, pa valjda vam do toga nije uopće stalo [[Upadica: Hvala.]] nego isključivo zbog ovog igrokaza.
Odgovor izvolite.
Hvala lijepa, da kolega Reiner, da stvarno to se može zvati i čudo, ali ako se netko poziva na čudo, HDZ se najčešće poziva u ovom društvu na čuda i slažem se ali ne treba nas biti 16 evo ja sam ovdje 1 koji sam sad govorio, odgovara ću na vaše replike, a poslije će i slijedeće kolege odgovarat. Dakle radi se o nabavci od 500 milijuna dolara, ovo je mala zemlja za koju i sam je ministar rekao treba voditi računa što će o tome reći naša djeca, naši nastavnici, ima li za lijekove, ima li za nastavnike, ima li za policajce, ima li za vatrogasce, a mi se razbacujemo s 500 milijuna dolara. Ponavljam, radi o političkoj odgovornosti i ako želimo biti zemlja zapadnog svijeta, mi smo punopravna članica i EU i NATO saveza pa ne možemo se zezat s takvim stvarima. Mi smo u ministarstvima odgovornosti su snosili ljudi koji su nabavljali spajalice pa su zabrljali, snosili su nekakvu odgovornost.
Idemo dalje, kolegice Jelkovac, izvolite.
Hvala predsjedniče, poštovani kolega Matić tražite političku odgovornost ministra iako ste i sami svjesni da nema krivnje na strani Hrvatske vlade za ovaj postupak koji je ovako završio. Ne sjećam se da ste isto tako tražili odgovornost vašeg ministra obrane nakon fijaska sa remontom migova 21 gdje je utvrđeno da je bilo i kazneno odgovornih. Da li ste dvolični?
Odgovor izvolite.
Dakle, stvarno je fenomenalno u ovoj sabornici što ja godinama slušam, dakle, sve što se dogodi, vi opravdate s onim što je prije bilo. Dakle, što se mene tiče, ako je Kotromanović kriv, objesite ga, ubijte ga, radite šta god hoćete s njim, dapače, prvi sam, iako mi je prijatelj, prvi sam nekad snosio odgovornost, samo koliko sam ja čuo i koliko sam upoznat, on je upravo pokrenuo postupak da se ispita ta navodna nepravilnost oko svega toga i što se mene tiče, nemojte pravdat, dakle, lopov koga uhvati da je opljačkao banku, on može reć, pa oni što su pljačkali onu, čuvena pljačka vlaka, njima se ništa nije dogodilo, pa što ste mene našli. Nemojte to, dajte da to promijenimo više u HS. Vi ste ovdje sve pravdali s onim što je učinila bivša Vlada iako smo vam rekli da je evo, upravo nad istočnom Slavonijom se probija zvučni zid, valjda nije, kako je rekao kolega Bačić… [[Govornik se ne razumije]] iz kariole, nego su valjda to bili nekakvi avioni. Ali još jedanput, baš me briga, stvarno me baš briga, ali ovdje pričamo o nečem konkretnom, a ne ovo sad isto [[Upadica: Hvala]] ponavljam, kolega Bačić je [[Upadica: Hvala vam]] radio EPP, šta je napravio HDZ, šta planira.
Kolegica Vranješ, izvolite.
Zahvaljujem predsjedniče. Poštovani kolega, vi se stalno ljutite što se priča o ratnom putu ministra Krstičevića, a ja vaš ratni put, žao mi je, nisam ga znala prije, upravo sam ga čula za vrijeme kad ste vi bili ministar vašim predstavljanjem istoga za vrijeme vašeg mandata, pa mi nije to jasno kako vi o tome niste pričali jel ja iskreno sam jedino o njemu saznala tada kad ste bili ministar. Mene samo zanima je li vas sram sada kada ste prošli taj posao, ovako napadati sadašnjeg ministra kada poznajete taj posao i ostavljate stalno dojam kao da ministar sad očito nema nikakvih neprijatelja i stalno nekakvu ljutnju zbog šatora, zbog štrajkova, zbog svega ostaloga, a mislim da bi trebalo napraviti rezime što ste napravili vi i što je napravio ministar Krstičević i nikakve te osobne osjećaje koje ste iznijeli vamo ne unositi u ovu raspravu. Hvala.
Odgovor, izvolite.
Poštovana kolegice, kad god budete raspoloženi i budete imali vremena, moći ću vam ispričati svoj ratni put i vrlo rado ću vam ga ispričati iako sam maloprije rekao da 30 godina nakon rata to više nije bitno, samo sam rekao da ministar Krstičević često koristi da je on ratnik, da je bio u ratu, to svi znamo, njegove zasluge znamo, mi smo zajedno i radili, sigurno ga znam bolje nego vi i nisam niti jednog trenutka to doveo u pitanje. Govorim isključivo o nabavci vojnih aviona, dakle, o vremenu unazad dvije godine do sada, a ništa o 91.-oj, 92.-oj, 95.-oj i njegovim zaslugama do 2000.-te dok je bio u Hrvatskoj vojsci. Ne razumijem uopće pitanje.
Kolega Glavašević, izvolite.
Hvala g. predsjedniče. Kolegu Matića samo moram ispraviti kratko, g. Barać sigurno nije bio u šatoru, on je bio kod ministra Kotromanovića, u MORH-u u to vrijeme, tako da u šatoru nije bio, za ostale, neke znam sigurno da jesu bili, za ovog gospodina u sredini ne znam, evo, ali g. Barać 100% nije bio u šatoru. Hvala.
Izvolite, odgovor.
Hvala lijepa kolega Glavaševiću, evo koristim priliku da se ispričam kolegi Baraću, ali sam isto tako rekao i drugima koji su pohodili i ljubili prsten Đure Glogoškog da im ja to ne zamjeram, dakle, to je bilo politički da se sruši nenarodna, komunistička, pročetnička vlast i to je sasvim okej, legitimno, HDZ je imao takvu želju jer tko šiša izbora, izbori tek dolaze za par godina, ako se može nešto rušiti, to je uglavnom specijalnost HDZ-a, ako se može nešto rušiti ilegalnim putem, zašto čekati izbore, a svi su, pa i ovdje s ove strane sabornice, nema koji nije bio i poljubio prsten.
Idemo sada, kolega Ljubić, izvolite.
Zahvaljujem. Kolega političaru g. Matiću, vaša stranka, pa ni vi osobno nemate kredibilitet problematizirati, dakle, kupovinu avionu, savezništvo sa Izraelom, SAD-om jer je upravo SAD vašu Vladu u kojoj ste vi bili ministar 2013. upozoravao da ne remont, ne šaljete avione na remont u članicu koja nije članica NATO-a u zemlju jer ne mogu ugraditi, dakle, NATO kompatibilne trans pondere koji su u stanju identificirati avione. A mi smo dobili, dakle, avione sa potpisanim trupovima iz Bugarske, sa krilima iz Alžira, sa rezervoarima iz Sovjetskoga Saveza i od koji dan danas lete navodno samo 3.
Odgovor, izvolite.
Kolega Ljubić, maloprije sam odgovorio kolegici, eto, koja upravo sad sjedi do vas. Dakle, još jedanput, kakve veze ima, a ponavljam, ako ima neke kaznene, bilo kakve odgovornosti, pobijte sve, pa i sa ove strane, uključujući i mene ako sam sudjelovao u tome, odma, rado, ali danas pričamo o propaloj nabavci aviona, o fijasku koji se dogodio i koji je napravila ova Vlada, ovaj ministar, ovaj predsjednik Vlade i ništa drugo. Dakle, ako ima odgovornosti, evo moje, ja sam spreman odma, evo ko Miro Bulj, možete me i vezat i izvest van, al nemojte poviješću pravdat, ja nemam vremeplov da se vratim unazad šta je napravio Krstičević i bilo koji drugi kolega ministar, ali mogu snosit odgovornost. Ja sam bio u logoru, ja se zatvora ne bojim, za razliku od mnogih, mogu ići sutra, zatvor je premija, mila majka u odnosu na logor, dakle, samo mi dajte priliku da odem.
Kolega Culej, izvolite.
Kolega Frede, ovo zadnje sa zatvorom, ja sam mislio nešto drugo reći, ali što se tiče zatvora u kojem si ti bio, danas je Valentinovo, mnogi se nisu vratili iz kazamata srbijanskih živi, došli su polomljeni, prebiti, a neki su se uspjeli i zaljubiti u zatvoru. Ali, šalu na stranu. Vi kao veliki ratni stručnjak koji se poziva na svoj ratni i stručni put, evo ja sam sebi dao truda, uzeo sam knjigu „Ništa lažno“ i u njoj piše kako ti si bio veliki ratnik, a jedan članak koji kaže: „Dok smo se smijali osjetio sam kako me je nešto ovalš dotaknulo po glavi i u prvi tren sam pomislio da je to vjerojatno neki golub u letu obavio nuždu, baš nada mnom, ali sam odmah odbacio tu mogućnost budući da nijedna ptica nije bila u Vukovaru. Gornji je dio bio je skoro poderan od crte koju je napravio metak snajpera.“ Pa govoriš o avionima, a ne razlikuješ dal je snajper il [[Upadica: Hvala vam]] je ptičja kakica.
Hvala. Kolega Culej, molim da ne ophodimo se na ti i inače bilo je već slučajeva ovdje, ipak poštujemo jedni druge, pa molim da se govori vi. Izvolite.
Da, hvala vam predsjedniče što ste me zaštitili, ja sam već jedanput kolegi Culeju govorio da nas dvojica, ja parafraziram, nas dvojica nismo zajedno popravljali tenkove u JNA, ja sam ih uništavao, on ih je popravljao, moj zapovjednik je bio Blago Zadro, njegov je bio Života Panić, zvani Žika životinja. Ali g. Culej, razgovarao sam sa svećenicima i rekli su oko problema koji vi imate očito sa mnom i stalno govorite, on je rekao, pomozi uskraćenom i zato, ja ću vam reći u duhu Evanđelja, dragi Stevo, ovaj put jedini put ti ću ti reć, dragi Stevo, Bog ti dao zdravlja i od moga pola.
Imamo povredu Poslovnika, al stvarno apeliram na vas, imamo solidnu raspravu cijelo vrijeme da sad ne spuštamo tu razinu i da se međusobno ovako ne optužujete, to nije razina.
Poštovani predsjedniče, ma sve je super i sve je u redu, čl. 238., nije mi bio zapovjednik Života Panić i ostali zlikovci jer naime, ja sam 15.12.90. pristupio u hrvatsku policiju, pa u specijalnu policiju, pa od Plitvica, pa završno sa Dubrovnikom, kolega nisu me čupali iz podruma, tapir i druga ekipa kao tebe i ona peticija vukovarskih branitelja koja je bila protiv tebe od svih onih [[Upadica: Hvala]] kojima nisi uspio ništa dobro… [[Govornik se ne razumije]]
Hvala. Kolega Culej, ovo nije bila povreda Poslovnika, ovo je bila replika, dajem vam opomenu, ja vas molim sad, hoćete odustati, da, u redu. Nećete odustati? Onda izvolite i vi.
Dakle, još jedanput 238. čovjek je nepismen i to je sve opravdavajuće jer u HS može ući svatko tko na izborima dođe. Međutim, nije lijepo da iznosi laži, nije lijepo da, dakle, ja mu nikada nisam prigovorio što je bio sluga JNA, ja sam radio sa ljudima koji su bili u JNA i poštivao sam ih jer i takvi ljudi su nam trebali i trebao nam je takav koji popravlja tenkove i ja sam mu zahvalan na svemu tome što je učinio za JNA [[Upadica: Kolega Matić]] što ih je ojačao [[Upadica: Ajde molim vas]] [[Govornik se ne razumije]]
Ovo nije isto tako povreda Poslovnika, dobivate opomenu i pozivam vas sve da ponovo se vratimo u raspravu o onome što je današnja tema, dakle, nemojmo biti nekorektni na osobnoj razini, i vama i kolegi Culeju isto tako kažem. Idemo sada dalje, na redu je poštovani kolega Glavašević, izvolite, u ime Kluba nezavisnih zastupnika.
Hvala g. predsjedniče HS. U svakoj debati potrebno je pronaći zajednički temelj, nekakvu početnu točku oko koje se svi slažu, ta točka u ovoj debati mogla bi glasiti da je prvi pokušaj nabave višenamjenskih borbenih aviona, da predstavlja veliki neuspjeh. Ono oko čega se vjerujem nećemo složiti baš svi je slijedeće, taj neuspjeh je prije svega odgovornost ministra Krstičevića, a onda uz jednu vojnu metaforu po zapovjednoj odgovornosti također i predsjednika Vlade. Smatram da ministar Krstičević ako doista ima časti o kojoj često zna govoriti, samo zbog činjenice da je ova nabavka koja mu je bila kapitalni projekt i zapravo ne samo njegov, nego i nekoliko prethodnih Vlada, zbog toga što je propala, treba podnijeti ostavku. Međutim, ovdje nije samo riječ o neuspjehu koji je ministar priskrbio RH, u procesu nabave ministar je kontinuirano iznosio netočne informacije i činio je to svjesno. Nadalje, kada je bio suočen s činjenicama i demantiran, ministar Krstičević je prema zastupnicima u HS, prema novinarima i prema građanima pokazao agresiju, hostilnost i nesposobnost kontroliranja nagona za koju nikad nije ponudio niti hinjenu, a kamoli iskrenu ispriku, opet vojničkom retorikom ponio se nečasno i zbog toga također ministar treba podnijeti ostavku. Postoji još jedan razlog zbog kojega ministar Krstičević treba napustiti Vladu, jasno je da su iz MORH-a iscurili klasificirani dokumenti, postoji sumnja da ih je u javnost pustio sam ministar, ali o sumnjama i indikacijama ovdje nećemo, to je ipak posao za neke druge istitucije. Međutim, ako i nije osobno pustio dokument, ministar je odgovoran jer mu se to dogodilo pod nosom, u njegovoj kući. Ovim propustom ugrožena je nacionalna sigurnost RH i zato, opet ako ima časti, ministar bi barem zbog ovoga trebao podnijeti ostavku, kažem ako ima časti. Što se tiče predsjednika Vlade, dilema je slijedeća, on ili nije bio u posjedu svih relevantnih informacija o sigurnom i izvjesnom neuspjehu procesa nabave ili je bio, ali je svjesno sudjelovao u dezinformiranju javnosti. Ukoliko je ovo prvo slučaj, onda je to sasvim sigurno krivanja ministra Krstičevića, zbog čega, ponovo bi trebao tražiti njegovu ostavku. Ukoliko je slučaj ovo potanje, onda bojim se da RH ima mnogo veći problem i da odgovornost svojih čelnih ljudi koji je vode će morati potražiti na neki drugi način, u onom boljem slučaju, na izborima, a u onom lošijem, na prosvjedima. Naravno, postoji još jedan mogućnost, a to je da predsjednik Vlade jednostavno nije bio dovoljno obrazovan da interpretira poruke iz Izraela i SAD-a, kao karijerni diplomat, nije jednostavno imao vještinu da ih protumači. Naime, premijer je u HS izjavio, citiram: „po meni američki signali nisu bili dovoljno jasni“. Ova izjava otkriva da SAD jesu slale nekakve signale, ali da ih on, premijer, nije umio interpretirati. Dakle, pitanje je što bi trebale učiniti SAD da ti signali budu dovoljno jasni i da ih predsjednik Vlade može interpretirati? I još važnije pitanje zapravo glasi, što za RH znači činjenica da ima premijera, kažem karijernog diplomata koji ima problema sa tumačenjem diplomatskih signala? Tko zna kakve još signale RH prima, a predsjednik Vlade ih ne detektira. Na samome kraju pitanje, prije svega za premijera, ali i za sve one koji ovdje sjede i one koji gledaju i one koji slušaju, ako je cijeli proces nabave vođen tako besprijekorno kao što smo slušali ovdje obranu ministra Krstičevića, zbog čega se na novom natječaju ne pristupa na isti način? Zašto se širi ekipa za nabavu? Ako je ministar Krstičević odradio, kažem, časno i bez greške, zašto mu premijer više ne dozvoljava da kupovinu iduću, dakle, iduću nabavu aviona vodi sam dalje? Nakon svega kad se podvuče crta, ostaju dosadašnji troškovi teški nekoliko stotina tisuća kuna, ostaje šteta ugledu RH, ostaje sumnja u poštenje, čast i sposobnost ministra i premijera Plenkovića i da, ostaje još jedna maketa aviona u bijesu bačena na pod sabornice. Hvala.
Zahvaljujem poštovanom kolegi Glavaševiću. U ime Kluba zastupnika MOST-a nezavisnih lista, poštovani kolega Božo Petrov, nema ga. U ime Kluba zastupnika HSS-a, poštovani kolega Lenart, izvolite.
Zahvaljujem poštovani potpredsjedniče. Moram priznati da je već pomalo i mučno raspravljati za ovom govornicom nakon svih ovih stvari koje se zadnjih godina dešavaju u RH. Ma cijela ova priča je obmanjivanje hrvatskih građana kao da su oni retardirani, pa i sami ne vide što se dešava. Premijer je rekao nema financijske štete, 400 000 kuna potrošenih za gledanje aviona, ljudi koji su radili dvije godine i nije tako prevelik novac. No, međutim, dvije godine je izgubljeno vrijeme koje se ne može vratiti i to je najveća šteta koja je učinjena u ovom. Kao svaki posao, moguće je da je i ovaj posao krenuo krivim putem zbog ovih ili onih stvari, ali u ovom slučaju previše je toga prošlo krivo, previše toga se zanemarilo, previše toga se krivalo, negiralo i cijela priča je nažalost neslavno završila i kao što sve se koristi u ovoj RH da se muti voda, tako nažalost i ova priča, a s druge strane se dešavaju neke druge stvari. Razlozi zašto je izabran baš izraelski F-16, 30 godina star avion, 30 godina je jako puno, RH ne postoji još 30 godina, kupovali smo avion stariji nego što je naša država. Da li smo taj izraelski avion uzimali zbog njihove specijalne elektronike? Pa pitam vas ja što će RH na ovih par aviona služiti specijalna elektronika u slučaju jednog globalnog sukoba za ovako malu zemlju ili od moguće ugrozbe nekih drugih susjeda. Ja ne vjerujem više u ugrozbu oružane sile nekih drugih susjeda jer oni znaju da smo im se oduprli sa lovačkim puškama, a u današnjem stanju Hrvatske vojske mislim da im ne pada na pamet da posegnu za hrvatskim teritorijem. Što je s ponudom Južne Koreje gdje se za 750 milijuna dolara nudilo 16 novih aviona FA-50, obuka, to su avioni koje je, 300 komada je naručila, naručile su SAD, imaju američki motor u sebi, imaju Samsungovu elektroniku u sebi, sigurno zadovoljavajući za RH. Ali kako ja nisam stručnjak u tom području, a čitao sam da su o tome govorili i neki naši piloti, smatram da prema iskustvu stručnjaka bi vjerojatno i ovo bio dobar izbor. Ali ono što su Južno Korejanci nudili puno više znači za RH, da smo mi za Europu, preko nas ulaze ti avioni u Europu, da se riječka luka koristi za plasiranje robe u EU ukoliko mi kupimo avione od njih, kredit na 10 godina sa 3 godine počeka i 30% manji operativni troškovi za ove avione, nego što je za F-16. Ja smatram da RH sigurno ne treba ništa bolje, a ono što je još Južna Koreja nudila, što se nije pisalo javno, je vjerojatno mnogo što bi koristilo hrvatskom gospodarstvu, gospodarstvu i državi iz koje je otišlo 350 000 ljudi, radnika, radno sposobnih ljudi, mladih, koji su odveli i svoju djecu u inozemstvo i koji se vjerojatno više nikada neće vratiti dok je ovakva RH i dok je situacija u ovoj državi ovako. Zar to ništa ne vrijedi za ovu Vladu kada prema istraživanjima EU smo na zadnjim mjestima svih tablica industrijske proizvodnje, spadamo među najkorumpiranije, jedino iza nas je možda Bugarska, prestigla nas je i Rumunjska. Dokle ćemo propadat? Dokle ćemo tonut? Bili smo jedna od najperspektivnijih budućih članica EU, što smo mi danas? Ova prelijepa zemlja sa ovolikim resursima, sa prekrasnim morem, sa vrijednim i pametnim ljudima, pa i sa vrhunskim vojnicima kakve imamo, mi smo danas zemlja u kojoj vlada siromaštvo, u kojoj narod kopa po kontejnerima, doduše, puno je novih kontejnera jer trude se da barem obezbjede puno kontejnera da ljudi mogu kopat po njima. Ali kao što sam već rekao, naši moćnici se voze u blindiranim autima sa zaštitom, ja to gledam svako jutro u Mandaličinoj kada dva auta voze određenu osobu sa 4 zaštitara, pa koga se vi ljudi bojite? Daj prošetajte malo Zagrebom i pogledajte kako ljudi žive, a da ne govorim o Slavoniji, o Lici i o drugim krajevima koji su puno dalje od Zagreba. Zabrinut sam i za one hrvatske tvrtke koje su se registrirale za servisiranje aviona i svemirskih brodova. Imamo mi takvih u Hrvatskoj, gdje će sada njihovi djelatnici vježbati, gdje će se specijalizirati, da li će zbog toga biti otpuštanja ili ćemo mi opet kupiti takve neke stare avione za jedno 2, 3 g. pa će oni ipak moći zaraditi za svoju djecu. No, zbog svih tih silnih afera koje se dešavaju zadnjih godina u ovoj državi, a potvrda toga je da se svašta dešava, je upravo ova izjava koju ste neki dan, nažalost, vašu provukli kroz medije, gdje se vi članovi HDZ-a morate potpisati, da ni na sudu ni na policiji nećete odavati tajne ukoliko vam HDZ to ne dozvoli. Ja to nisam čuo da se potpisuju u bilo kojoj državi, nisam siguran ni da će u Švedskoj imao takve izjave koje su se morale potpisivati. I ovaj narod i dalje majavate i farbate sa ustašama, partizanima, četnicima, bijelim i crnim vragovima i ne znam više čime. Narod koji pomalo postaje gladan, vi im prodajete propale ideologije i lažne priče o ugrozama, pokazujete mladim ljudima kako trebaju biti nasilnici, što smo svjedoci svakog dana sve više i više na ulicama velikih gradova. Pitam vas ja, da li netko tko ima 23 g. je četnik ili ustaša. Odakle, čovjek i ne zna o tome. Pa naša djeca nemaju pojama što je Tito, što su ustaše, njih to u opće ne zanima. Oni su cijelo vrijeme, na mrežama na mobitelima, bave se nekim drugim stvarima. I da im vi to ne spominjete u roku 2,3 g. uopće se ne bi čulo za takve gluposti. Da ja sam zabrinut u ovoj državi, za ugrozu koja prijeti na potih način, gdje ne pomažu niti avioni, niti hrvatske puške, niti hrvatski pištolji, a to je potiho preuzimanje hrvatskih tvrtki, najboljih hrvatskih tvrtki, uz pomoć vlasti i vlade, ili bar nekih iz te vlade. INA, Agrokor, nestale su željezare, 33 tisuće hektara, najkvalitetnijeg poljoprivrednog zemljišta u Slavoniji i Baranji, mi dajemo firmi ajsle, koja ima samo jednog jedinog dioničara ali ne znamo tko je. Barem mi ne možemo znati. Možda vi znate. Zabrinut sam za izvore pitke vode, koje ćemo isto tako pokloniti, tj. neki koji imaju moć onima koji nam neće sutra dati da pijemo vodu. Što ćemo mi imati od Hrvatske, zastavu, himnu, zar je to dovoljno. Pa mi smo bili država, suvremena, sa mnogo dobrih tvrtki, sa puno kvalitetnih ljudi, sveli smo na što? Na sirotinju i one koji glume domoljube. Svaka budala danas može staviti ruku na srce prilikom intoniranje himne, ali malo je tih, koji za vrijeme intoniranja himena drže ruku na srcu, a stvarni su domoljubi i stvarno se bore i vole Hrvatsku. Nažalost, velika većina su samo žetončići, koji podržavaju sve ovo što se u ovih 28 g. dešava u ovoj državi, od velike privatizacije, koja je učinjena bez obzira tko ju je učinio, od odbijanja školstva, znanosti, svi ljudi koji su Hrvati uspjeli, uspije li su tek onda kada su otišli iz Hrvatske, jer ih nije gušila ova vlast, Hrvatska, nije ih gušilo onaj tko ne želi da hrvatski narod, bude pismen, da bude obrazovan. I naši sportaši, neki dan sam govorio o tome, postali su najbolji sportaši, tek onda kada su izašli i otišli. Čast izuzecima, koji su se uspjeli i u ovakvim uvjetima, othrvati svemu tome, toj silnoj politici i postati vrhunski sportaši proslaviti RH. I za kraj u jednoj zemlji, koja se zove Apsurdistanu, desila se je slična situacija kao u Hrvatskoj, nabavljali su se avioni, propala nabava aviona, kaže, premjer ministru, dobro ministre što si radio, sada on ističe što. Pa kaže, dobro što nisi čovječe kupio nevidljive avione i ne bismo imali ovakav problem kao što ga imamo danas. Hvala lijepo.
Zahvaljujem kolegi Lenartu, ja bi vas lijepo molio kolega Lenart, da vaš rječnik prilagodite ovom Visokom domu i u tim metaforama koje koristite da na bilo koji način, mene omalovažavate nikoga i ne vrijeđate. Imamo povredu poslovnika, poštovana kolegica Irena Petrijevčanin Vukasnović, izvolite.
Hvala lijepo. Povrijeđen je čl. 232. govornik može govoriti samo o tome, o kojoj se raspravlja i prema utvrđenom dnevnom redu, svim smo svjedočili da je kolega Lenart veći dio svoje rasprave govorio o nečem što nije tema današnje rasprave. Hvala lijepo.
Zahvaljujem kolegici Ireni, mislim da nije povrijeđen poslovnik, iako je jedan dio rasprave, kolega govorio van teme, kao i svi drugi zastupnici, tako da smatram da nije povrijeđen poslovnik, prelazimo na sljedeću raspravu, u ime Kluba zastupnika SDP-a poštovani kolega Franko Vidović, izvolite.
Zahvaljujem potpredsjedniče. Poštovani potpredsjedniče Vlade sa suradnicima, poštovane kolegice i kolege. Mi u Klubu SDP-a smo principijelno podržali zadržavanje znanja o borbenom zrakoplovstvu u okviru hrvatskog ratnog zrakoplovstva. Načelno smo držali nabavu višenamjenskih borbenih zrakoplova. Konkretno provođenje, natječajnog postupka, kao i konkretan izbor ponude je bila i jest odgovornost vlade RH a u prvom redu Ministarstva obrane i čelnog čovjeka Ministarstva obrane, potpredsjednika Vlade, gospodina Damira Krstičevića te tima koji je sam odabrao a koji je vodio cijeli postupak i izvršio evaluaciju ponovno. Oko tog tima također postoje određene kontraverze jer je po tvrdnjama premijera i potpredsjednika g. Krstičevića sastavljen od ljudi iz MORH-a ali i svatko malo se pojavi neki stručnjak sa strane npr. g. Kolak koji je bio i pred Odborom za obranu kao dio tima MORH-a kad se predstavljao projekt a nije zaposlenik MORH-a. Dakle vrlo jasno, nit je SDP imao ikakvog utjecaja na izbor konkretne ponude a nit je utjecaj imao Odbor za obranu Hrvatskog sabora jer je i odbor samo načelno dao privolu odnosno prethodno mišljenje da se nabave višenamjenski borbeni zrakoplovi. Izbor konkretne ponude je na prijedlog MORH-a u ingerenciji Vijeća za obranu koje daje preporuku Vladi RH koja pak donosi konačnu odluku. Ovo iznosim zbog cijele javnosti da bi svima bilo jasno kako ustvari taj sustav funkcionira. Očito je u sustavu došlo do kratkog spoja pa sad imamo rezultat kakav imamo. A do kakvog kratkog spoja je moglo doć? Prvo, nismo jasno postavili ciljeve natječaja. Da, željeli smo nabaviti višenamjenske borbene zrakoplove ali smo željeli nabaviti gospodarsku suradnju, nove strateške partnere, osnažiti poljoprivredu, dakle nabrajam ono što su dužnosnici Vlade i potpredsjednik Vlade g. Krstičević tih dana govorili. U općem suzvučju na kraju je postalo cijeloj javnosti nejasno što mi ustvari kupujemo, da li kupujemo strateške partnere, da li kupujemo gospodarsku suradnju ili ipak kupujemo višenamjenske borbene zrakoplove. Drugo, ima li smo jasna upozorenja samih proizvođača tog aviona da se kupoprodaja može obaviti da oni namjeru da se osnaži Hrvatsko ratno zrakoplovstvo snažno podržavaju ali po jasnim i nedvosmislenim uvjetima. A jasni i nedvosmisleni uvjeti su skraćeno sva oprema koja nema američku adresu proizvodnje ide dolje sa aviona i samo takav izvorni avion se može predati i biti predmet kupnje. Na te zahtjeve čelni čovjek MORH-a i Vlada su se oglušili i pravili se da ako nešto ne vidiš, onda se to nije ni dogodilo. A dogodilo se. Dogodila se cijela prepiska, djelom formalna, djelom neformalna između MORH-a i državnih institucija i tvrtki iz SAD-a. Tu prepisku do dandanas nitko nije demantirao ma što mi mislili o objavljivanju te dokumentacije u javnim glasilima, što je priča za sebe. Već je pokušava pakirati pod neformalnu stvar stvarajući u javnosti pitanje da li se radi o non paperu ili white paperu kao da je to presudno a presudno je ono što je u tim dokumentima pisalo i ono što piše. Presudno je što je bilo vrlo jasno napisano da se transfer zrakoplova može dogoditi ali ukratko uz uvjete koje sam prije spomenuo. Još krajem 2017. i tijekom prošle godine, više takvih dokumenata je isporučeno institucijama ove države koje su se bavile problematikom kupnje borbenih zrakoplova, da ne nabrajam, nabrajale su i kolege. Rezultat je bio da je Vlada postupila upravo suprotno tim savjetima i tim dokumentima. Treće, potpredsjednik Vlade RH i ministar obrane g. Krstičević je u rujnu 2017. tvrdio da imamo dokument Vlade SAD-a da Izrael može nuditi zrakoplov koji je nama potreban i da može taj zrakoplov prodati RH pozivajući se pritom na prethodno odobrenje koje je američka strana izdala Izraelu. Činjenično stanje je slijedeće. Mogli smo te avione izabrat, mogli smo ih i platiti ali ih nismo mogli samo tako preuzeti a nismo ih mogli preuzeti jer nije ishođena dozvola za transfer trećoj strani koji je bitan dio cijelog posla i koji izdaje kao što znate, Kongres SAD-a a na prijedlog State Departmenta. Samim time vro je razvidno da nije istina da sa američke strane nikad ništa nije bilo sporno, sam veleposlanik SAD-a je opovrgnuo tu tezu tvrdeći da već 2 g. upozorava na probleme oko nabavke izraelskih zrakoplova. Četvrto je tvrdnja Vlade u odgovoru na interpelaciju da nema štete po međunarodni ugled Hrvatske jer se o tome ne piše ni u SAD-u ni u Izraelu. Vlada je posve ignorirala činjenicu da svi koji se bave pitanjima obrane u svijetu itekako prate što se događa oko jednog takvog krupnog posla kao što je kupnja aviona. Izlazak originalnih dokumenata i prijepiske koja se odvijala u vezi za ovom nabavom jeste sramota bez presedana. Nabava treba biti transparentna i za to se zauzimamo, ova to nije bila. Ali dopis i mailovi koje su pojedini službenici primali od raznih institucija i drugih država, sigurno ne bi trebali bit u javnosti. Peto je teza da se o poslu Vlada s Vladom gdje je već sama ta činjenica garancija. Da smo umjesto isključivog stava prihvatili mogućnost i potrebe a mi u SDP-u bi rekli i obvezu kod tako krupnog posla, traženja ozbiljne bankovne garancije za dobro izvršenje ponude, možda bi ishod ovog posla nabave višenamjenskih borbenih zrakoplov bio sasvim drugačiji. Možda bi neke ponude koje očito nisu bile potpune i neke ponude koje su nam odnijele dragocjeno vrijeme u tom postupku otpale. Možda bi se to dogodilo već na prvom koraku pa bi imali sasvim drugačiji izbor ispred sebe. Danas ne bi govorili o propasti posla i kao oksimoron o izraelskoj ponudi kao najboljoj već bi govorili o novim višenamjenskim borbenim zrakoplovima koje je Hrvatska nabavila i o tome kako će se oni odraziti na čuvanje hrvatskog neba, jačanje Hrvatskog ratnog zrakoplovstva, jačanje Hrvatske vojske u cjelini, kao i na naš strateški položaj u NATO savezu u okviru EU i sl. Nismo tražili to bankovno jamstvo za dobro izvršenje ponude, mada ga od hrvatskih proizvođača s kojima ste prije neki dan potpisali nove ugovore, redovito tražimo i u ne tako malome iznosu. Šesto, nije istina da nije bilo troškova po pitanju nabave višenamjenskih borbenih zrakoplova, bilo je priznatih troškova do sad 600 000 kn, a gdje su resursi koje smo dvije godine kroz rad trošili, gdje je izgubljeno vrijeme, gdje je vrijeme koje, ne bi volio bit zloguki prorok, može bit nenadoknadivo za Hrvatsko ratno zrakoplovstvo, a vjerojatno ima i nekih skrivenih troškova. U konačnici, ne možemo i ne želimo prihvatiti tezu da za poteze i odluke koje donosi Vlada RH, može bit odgovoran netko drugi. Nije država Izrael donijela odluku da RH kupi višenamjenske borbene zrakoplove od Izraela, nit je država Izrael izabrala koja je ponuda RH optimalna. Vlada RH je to napravila. Vlada RH je odlučila da je najpovoljnija i najbolja ponuda od države Izrael za kupnju višenamjenskih borbenih zrakoplova. Upravo ta odluka je očito bila nepripremljena bez ozbiljne i potrebne dokumentacije, očito i bez upliva diplomacije i preduvjet za propast nabave višenamjenskih borbenih zrakoplova. Država Izrael sa svoje strane može biti odgovorna što nije ishodila dozvolu za transfer trećoj strani, famozni TPT, ali odluka Vlade RH o odabiru izraelske ponude i prije dobivanja tog dokumenta koji je ključan, je ishitrena i uzrok je propasti cijelog posla. Vlada RH je odgovorna za odluke koje ona donosi i to tako jest i tako treba bit. A šta se događalo nakon donošenja odluke? Tu se možemo složiti, na to doista niste mogli utjecati, ali sama odluka je bila pogrešna, upozoravali smo na to i tad, a sad nam ne preostaje drugo, nego od vas gospodo zahtijevat političku odgovornost. Zbog svega nabrojenog, Klub SDP-a će podržat sve zaključke predložene u interpelaciji. Hvala.
Zahvaljujem poštovanom kolegi Franku Vidoviću. Predstavnik Vlade, poštovani potpredsjednik Vlade, ministar obrane, g. Damir Krstičević, izvolite.
Poštovani potpredsjedniče HS, poštovane saborske zastupnice i zastupnici, vezano na iznijeti stav Kluba SDP-a i zastupnika g. Franka Vidovića, želim reći, Vlada RH je ovaj vrlo složen proces vodila sustavno odgovorno, vodeći se isključivo hrvatskim nacionalnim interesima u skladu sa Zakonom o obrani i Zakonom o javnoj nabavi. Postupak za odabir višenamjenskog borbenog aviona proveden je iznimno transparentno s jasnim kriterijima i jednakim uvjetima za sve zainteresirane strane. Važno je naglasiti kako se niti jedna država koje je dostavila ponudu, nije žalila na provedeni postupak nabavke višenamjenskog borbenog aviona. Od samog početka procesa nabave višenamjenski borbeni avion bio je uključen Matični odbor za obranu i to već na početku procesa, prije nego što smo počeli sa procesom, 5.7.2017.g., evo, tu je predsjednik Saborskog odbora za obranu, g. Dragovan, znate da smo vas pozvali, da smo vas upoznali sa cijelom metodologijom i dinamikom procesa i kao što znamo, cijeli odbor je dao suglasnost za kompletan proces. Znači, ponavljam, prije nego što smo i službeno krenili sa procesom. I ono što je isto ključ, kroz cijeli proces, nakon završetka kad je stručna skupina evaluirala i dala, opet smo dali našem Matičnom odboru, Saborskom odboru za obranu, kompletnu dokumentaciju 4 dana prije nego što smo krenili sa procesom donošenja odluke na državnoj razini i znamo 4 dana, cijela dokumentacija, svi papiri, svi dokumenti su bili u ovom HS, u Saborskom odboru za obranu i 14.-tog je bio taj sastanak, prvi korak kad je isto dobiven kompletno suglasnost za taj izbor. Želim istaknuti kako je ponuda države Izrael iznosila 475 milijuna američkih dolara, Grčka ponuda je iznosila 171 milijun EUR-a, nisu definirani troškovi, zrakoplovi nisu bili modernizirani, ponuda Kraljevine Švedske iznosila je 933 milijuna EUR-a odnosno uz procjenu ostalih troškova jedan milijardu EUR-a i osnovna… [[Govornik se ne razumije]] SAD iznosila je milijardu i 553 milijuna dolara, bez troškova naoružanja i obuke, te nije bilo moguće procijeniti ukupne troškove. I kao što smo vidjeli, država Izrael imala je isključivu odgovornost osigurati konačno odobrenje, oni su došli u Zagreb i rekli su da oni to ne mogu osigurati i što se tiče RH, još jednom ponavljam, napravili smo sve ispravno, postavili smo sva potrebna pitanja, dobili smo sva potrebna jamstva, ali vidjeli ste, to je izjavio i američki veleposlanik nekad u pregovorima i ne uspije se ti pregovori zatvoriti do kraja I to je jedina istina oko ovog cijelog slučaja. Ponavljam, nisu stvorene nikakve financijske obaveze na proračun i smatram da nije napravljena nikakva šteta. A što se tiče jamstva, pa nema većeg jamstva od vlada sa vladom. I upravo zbog toga ova Vlada je inzistirala na vlada sa vladom i kao što vidimo država Izrael je kao država dala ta jamstva, preuzela obavezu međutim vidimo da to kasnije nisu uspjeli. Što se tiče izgubljenog vremena, ja smatram da je najviše vremena izgubljeno 15 godina kada se po tom pitanju nije ništa događalo, nije ništa rješavalo. A što se tiče ovog izgubljenog vremena, smatram da smo u procesu, ovo je po prvi put, nikad Hrvatska država nije kupovala avion, da smo sigurno puno toga i naučili. Hvala.
Zahvaljujem poštovanom potpredsjedniku Vlade i ministru obrane gospodinu Krstičeviću. Imamo nekoliko replika. Poštovani kolega Franko Vidović, izvolite.
Zahvaljujem poštovani potpredsjedniče. Dakle, potpredsjedniče Vlade, vi mene niste ni u jednom segmentu demantirali na sve ovo što je izneseno. Tvrdite da je matični odbor za obranu uključen od početka. Dakle temeljem Zakona o obrani članak 6. stavak 2., Odbor za obranu daje prethodnu suglasnost, ništa više od toga, ništa manje od toga. Dakle vi dođete sa zahtjevom da je MORH procijenio da vam treba 10 podmornica i Odbor za obranu će se o tome očitovati. Ništa više i ništa manje od toga. Dakle to je uloga odbora u cijeloj toj situaciji. Što se tiče ostalih stvari i rada države sa državom. A sad mi je jasnije da je zbog tako isključivog stava i došlo do problema. Vi imate pravo na svoj stav, ja to ne dvojim. Ali mislim da vam je taj stav duboko pogrešan, trebali smo tražiti bankovne garancije i pokazalo bi se da one države koje ne mogu ispuniti svoju ponudu da bu odustale.
Zahvaljujem poštovanom kolegi Franku Vidoviću. Odgovor poštovani ministar Krstičević izvolite.
Uvaženi saborski zastupniče. Pa mi smo upravo i tražili i dobili smo znači u prvom koraku na tom sastanku gdje ste vi bili i gdje je bio cijeli odbor taj dio odobrenja koji je potreban. I vi znate intenzivno saborski odbor, matični Odbor za obranu. Tu je predsjednik saborskog odbora je uključen u cijelu dinamiku procesa. Prije nego što je natječaj krenuo i kroz cijelo vrijeme saborski matični Odbor za obranu je bio upoznat i davao je apsolutnu potporu projektu. Još jednom ponavljam, jamstvo su države države su preuzele za vas. Ja bih mogao sada vama postaviti isto pitanje baš u tom remontu migova 21, vidite kada se ne radi sa državama, kada se radi sa firmama, vidite koliko imamo problema sa tim remontom migova.
Zahvaljujem poštovanom ministru. Prelazimo na sljedeću repliku poštovani kolega Peđa Grbin. Izvolite.
Zahvaljujem poštovani gospodine potpredsjedniče Sabora. Gospodine potpredsjedniče Vlade, ako je postupak bio transparentan zašto ni danas ne znamo tko je tim koji ga je vodio. Poštovani potpredsjedniče ako je postupak bio transparentan zašto tvrdite da su u timu sudjelovali samo ljudi iz MORH-a a sada smo čuli i od kolege Vidovića da je na odboru s vama sjedila osoba koja nije zaposlenik MORH-a. Poštovani gospodine potpredsjedniče Vlade, ako je postupak bio transparentan, zašto ste prvo tvrdili da nije nastao trošak, nakon toga da je nastao trošak od 400 tisuća kuna, pa 600 tisuća kuna. Kako ste krenuli za koji dan taj će trošak biti nekoliko milijuna kuna. I za kraj poštovani gospodine potpredsjedniče Vlade, ako je postupak bio transparentan, zašto ste još u ožujku 2017. kada ste se vratili sa puta u Izraelu praktički najavili da ćemo kupiti upravo izraelske avione? Hvala vam.
Zahvaljujem poštovanom kolegi Peđi Grbinu. Odgovor poštovani ministar Krstičević. Izvolite.
Ovaj postupak je bio iznimno transparentan, imali smo međunarodni natječaj 5 država je imalo mogućnost da se javi i države su se javile i stručna skupina je izabrala onu ponudu koja je bila najbolja, najkompletnija i koja je bila pravno valjana. A što se tiče tima ljudi koji je sudjelovao u natječaju to su bili vrhunski stručnjaci, piloti, ljudi koje Hrvatska ima i mislim da su dečki kroz cijeli proces vrlo temeljito, sustavno i odgovorno vodili ovaj proces.
Zahvaljujem poštovanom ministru na odgovoru. Sljedeća replika poštovana kolegica Anka Mrak Taritaš.
Hvala lijepo poštovani potpredsjedniče Hrvatskog sabora, poštovani potpredsjedniče Vlade i ministre Krstičeviću. Znali ste u cijelom procesu da američki avioni, odnosno niti jedna zemlja koja je članica NATO-a nije imala američke avione sa izraelskom nadogradnjom. Znači ste za to treba dobiti suglasnost. Zašto se niste odlučili u najnormalnijoj formi tražiti suglasnost od državnog tajništva SAD-a vi tražiti suglasnost, dobiti suglasnost i onda bi stvar bila vrlo jednostavna, vrlo čista i ne bi raspravljali tko je tu gdje pogriješio ili nije pogriješio? Znali ste da ćete to morati imati, znali ste da ćete morati imati na kraju. Zašto ste to niste odlučili u jednom času postupka doći do te suglasnosti i završiti priču? Hvala lijepo.
Zahvaljujem. Odgovor poštovani ministar.
Uvažena saborska zastupnice, znali smo sve ali morate i vi poznavati cijelu proceduru koja je vezana za prodaju američke opreme. Prvi korak je upravo SAD dalo državi Izrael predodobrenje za transfer tehničkih podataka u datoj konfiguraciji RH. Bez tog papira država Izrael ne bi mogla uopće sudjelovati. Oni se ne bi mogli javiti i to je ta procedura. Kasnije kad smo se mi odlučili da je najbolja ponuda države Izrael, onda ide drugi korak da je onaj koji je dobio posao, da na osnovu naše odluke treba zatražiti i treba dobiti konačno odobrenje. I oni su to napravili, međutim vidjeli ste u zadnjem koraku da to nisu osigurali, da su došli u Hrvatsku, da su se ispričali i da su rekli da to nije odgovornost Hrvatske. I Hrvatska nije mogla na taj postupak utjecati.
Zahvaljujem ministre, slijedeća replika poštovani kolega Joško Klisović, izvolite.
Hvala lijepo podpredsjedniče sabora, poštovani gospodine ministre, da stavimo stvari na svoje mjesto. Dakle, saborski Odbor za obranu nije sudjelovao u odabiru ponuda koje su pristigle po natječaju koji je objavljen. Saborski Odbor za obranu je samo dao mišljenje da Hrvatska vojska treba zadržat sposobnost ratnog zrakoplovstva. I u tom smislu ste dobili prethodnu suglasnost da krenete u postupak nabave višenamjenskog borbenog zrakoplova, dakle ne može se prebacivati odgovornost na saborski Odbor za obranu, pošto on postupak nabave ni u kojem smislu nije vodio, to je vodila Vlada na čelu sa Ministarstvom obrane. E ja vas sada pitam, da li vi smatrate da je posao nabave aviona višenamjenskog borbenog aviona uspješan, uspješno okončan ili nije? Hvala.
Zahvaljujem, odgovor ministre Krstičević, izvolite.
Poštovani saborski zastupniče, prije svega na ovo pitanje, vi ste član saborskog Odbora za obranu i jasno da saborski odbor nije taj koji je donosio odluku. Odluku vezano koja je najbolja ponuda je donosilo stručno povjerenstvo i ono je donijelo tu odluku. Al kad je ono donijelo tu odluku onda smo mi otišli na proces donošenja odluke na državnoj razini i prvi korak u tom procesu je odlazak u naš matični odbor, odlazak u saborski Odbor za obranu. I vas sve saborske zastupnike i pozicije i opozicije, stručna skupina je upoznala i iza toga je dato jednoglasno mišljenje na taj izbor i na tu odluku. To su činjenice. Hvala.
Zahvaljujem ministru, slijedeća replika poštovana kolegica Dragica Vranješ, izvolite.
Zahvaljujem, ministre tri stvari bi ovdje željela naglasiti, gospodin Vidović je jasno ovdje rekao da je ovaj postupak prema Odboru za obranu saborskog bio transparentniji nego što zakon nalaže. Znači da ste vi uputili odbor i u više od onoga što od vas zakon traži i činjenica je to da odbor i članovi SDP-a odnosno jedan dio njih su taj cijeli proces hvalili, da su smatrali ga transparentnim i nisu imali nikakve primjere, drugi dio članova SDP-a je smatrao da nam uopće ne trebaju, da nam nabavka zrakoplova uopće ne treba. A druga stvar što se tu nameće je da ste vi rekli da nije bilo troška, vi ste rekli da nije bilo štete, a trošak transparentnog postupka nije šteta, pa vas molim da objasnite šta znači kada se štedi na transparentnosti i kakav je bio postupak sa migovima 21.
Zahvaljujem, ministar odgovor.
Hvala na pitanju, upravo na ovom procesu, ja smatram da je Hrvatska ojačala odnose sa državom Izrael, vi ste vidjeli onaj dio troška od 395.000 kuna, on se odnosi na dio putovanja stručne skupine oko pripreme ugovora, međutim on se odnosi i na razvoj i unapređenje suradnje sa državom Izrael. Iz tog procesa na osnovu iskustava sada ove godine po prvi put Hrvatska vojska dobiva zapovjedništvo za kibernetički prostor. Iz tog procesa Hrvatska vojska po prvi put dobiva središte za besposadne sustave, znači to su konkretni rezultati tog puta i tih posjeta osim pripreme ugovora. Takva je situacija i što se tiče naših odnosa sa SAD-om, kao ministar obrane a u dva puta sam bio u Pentagonu pa iza toga i dolazak ministra Matisa, pa zamislite da bi [[Upadica: Zahvaljujem.]] ti odnosi bili takvi da nema takvih posjeta.
Zahvaljujem poštovanom ministru na odgovoru, slijedeća replika poštovani kolega Ivan Pernar, izvolite.
Uvaženi ministre Krstičević, radnici Uljanika potražuju čak 5 plaća, za rujan, listopad i studeni razliku plaće, a za prosinac i siječanj cijelu plaću. Ti radnici doslovce gladuju, a ista sudbina bi se mogla dogoditi i u drugim brodogradilištima, u isto to vrijeme vi odlučujete dati čak 2,9 milijarde kuna za nabavu vojnih aviona koji nam ne trebaju. Imam pitanje za vas. Je li vas sram da u doba ovakve krize u Hrvatskoj, sloma industrijske proizvodnje, sloma poljoprivredne proizvodnje i bijega ljudi iz zemlje, vi tolka sredstva trošite na te avione? Hvala.
Zahvaljujem kolega Pernar, odgovor ministre Krstičević, izvolite.
Pa meni se baš, evo postavili ste dosta dobro pitanje, ja se baš čudim evo gospodin Peđa Grbin, saborski zastupnik iz Pule iz te izborne jedinice, da cijelo svoje vrijeme troši i na avione, a da svoje vrijeme ne troši upravo na te ljude i na te plaće u Uljaniku.
Zahvaljujem ministru na odgovoru, slijedeća replika poštovani kolega Ivica Mišić, izvolite.
Hvala podpredsjedniče sabora, poštovani ministre Krstičeviću Interpelacija ova koju su oni nju donijeli je krajnje neozbiljna i smatram da je to toliko neozbiljno da mi gubimo vrijeme zbog toga, pitam kolege sa lijeve strane, ako je država Izrael poslala svoje predstavnike da se ispriča državi Hrvatskoj zbog neuspjelog ugovora, smatram da i oni su potvrdili poštenje hrvatske države prema poslu kojim su oni radili. Pitam vas sada kada ste spomenuli Uljanik, koji je koštao državu 4,5 milijarde, da nismo, tko je to potpisao te garancije, da nismo to potpisali, danas, avans smo mogli platiti te avione. Po tome oni nisu postavili pitanje i izašli stavu da se ispita tko je to radio. Koliko košta građane.
Zahvaljujem poštovanom kolegi Mišiću, odgovor, kolega Krstičević, izvolite.
… [[Govornik se ne razumije.]] zastupniče Mišić postavili dobro pitanje. Vidite koliko jamstava država treba dati za Uljanik, gdje je tu nečija odgovornost za te procese? Tko je odgovoran? A s druge strane vidimo, ta jedna eskadrila koja je bitna za hrvatsku sigurnost, za buduće generacije koliko košta. I sada koliko mi vremena trošimo na nešto, gdje nema nikakvih financijskih obaveza, gdje nema troška, gdje čak mi danas ne govorimo o situaciji u hrvatskom ratnom zrakoplovstvu. I kako odgovorno svi skupa da vidimo, da taj proces i da tu modernizaciju dovedemo do kraja.
Zahvaljujem poštovanom ministru. Imamo povredu poslovnika, poštovani kolega Gordan Maras.
Hvala lijepo g. potpredsjedniče. Kolega Mišić je rekao, citiram, znači povrijeđen je čl. 238. rekao je citiram, pitam kolege sa lijeve strane, a dignuo je repliku ministru Krstičeviću. Znači ukoliko on pita kolege s lijeve strane onda nije mogao dignuti repliku ministru, trebali ste ga upozoriti, razumijete?
Zahvaljujem kolega Maras, jednim dijelom ste u pravu, što se tiče toga, ali kolega Mišić je kao i svi vi u sabornici, koristi razno razne dosjetke, bravure, metafore, pa valjda se je ugledao na vas osobno, pa mislim da nije bilo povrede poslovnika. Nastavljamo dalje s radom, sljedeća replika, poštovani kolega Predrag Matić.
Hvala lijepo potpredsjedniče, ministre sa suradnicima. Dakle, ako uzmemo danas to slušamo cijeli dan, da je to sve točno, ostaje činjenica da je posao propao i po vama nitko nije odgovoran. To bi narodski se rekla i kada bi se napravila analiza najkraća moguća pojeo vuk magare. A s obzira na broj prijavljenih diskutanata, ova će rasprava potrajati do duboko, do ranog jutra će potrajati i moj bi bio prijedlog zajednički, budući da svi zadržavamo iste pozicije, vlada i ministar nisu krivi, mi mislimo jesu, da mi to sve ostavimo za sutra, za glasovanje i da žetončići o tome odluče, a da se sada lijepo pokupimo i idemo svojim kućama. Hvala.
Zahvaljujem odgovor ministar ništa. Hvala. Sljedeća replika poštovani kolega Josip Đakić, izvolite.
Hvala lijepo g. potpredsjedniče. Gospodine ministre i potpredsjedniče Vlade, kao što ste rekli 24. svibnja ste oformili i donijeli odluku o stručnom timu koji će pripremiti radnje za nabavu višenamjenskih borbenih aviona. 5. srpnja je stručni tim Ministarstva obrane prezentirao sve što je napravio u Hrvatskom saboru Odboru za obranu. 14. prosinca je također u Odboru za obranu prezentirano sve do čega se je došlo sa stručnim studijom, sa svim parametrima koji su dobiveni, sa svim ponuđačima koji su došli i ne znam u čemu je problem kada se govori o transparentnosti, kada smo sve znali, kada 2000 stranica je dostavljeno Odboru za obranu, ako bi transparentno vidjeli o čemu se radi, kakve su ponude pristigle i što je na sceni. Smatram da ovaj napad koji je izvršen na vladu, kao i na vas ministre obrane, apsolutno je transparentno provedeno, sve bi to trebalo biti.
Kolega Đakiću, zahvaljujem isteklo vam je vrijeme. Sljedeća replika, poštovana kolegica Irena Petrijevčanin Vuksanović.
Hvala lijepo. Poštovani ministre, ja sam vam digla ovu repliku da vam kažem da su vam uzalud svi argumenti i sve činjenice i sva transparetna javna nabava o kojoj mi sada ovdje govorimo. Iz jednog jedinog razloga, zato što u Hrvatskom saboru nema odgovornosti za izgovorenu riječ. Jer da ima onda bi ova rasprava izgledala drugačije, a to je najvjerodostojnije pokazao kolega iz SDP-a koji je čelnik Odbora za obranu i koji je danas pokazao svoju riječ. Znamo da u Odboru za obranu nitko nije bio suzdržan, a kamoli protiv, a danas je rasprava potpuno suprotna. Jer da je ozbiljnosti i odgovornosti, onda bi ova rasprava bila drugačija i vjerujem da to i sami vidite iz ove rasprave.
Zahvaljujem poštovanoj kolegici. Sljedeća replika poštovani kolega Davor Bernardić, izvolite.
Poštovani ministre Krstičević, dobro je da ste se konačno oglasili, jer ste prvo šutali 3,5 sata i moje je pitanje, ako ste u pravu čega se bojite? Čega se bojite? Zašto niste do sada odgovorili niti na jedno pitanje, nego je vaš odvjetnik trebao biti Andrej Plenković, koji također nije odgovorio ni na jedno pitanje. Se možda bojite da izađu neki novi mail-ovi, kao što su izašli u aferi borg, ili u aferi avioni, jel se možda bojite da izađu neki mailovi u vezi INA-e, pitam vas, odgovorite nam na pitanje, zašto ste lagali? Sve ste znali, obmanuli ste i Odbor za obranu, dao vam je suglasnost, zašto ste lagali? Zašto se vaša bivša firma preregistrirala za servisiranje aviona? Zašto je cijena koja je 3 puta veća, tj. 3 puta manja, došla pred američki kongres nego cijena po kojoj smo mi u Istri kupiti avione. I tko je dilao tajne i klasificirane dokumente iz Ministarstva obrane? Odgovorite na ta pitanja?
Zahvaljujem odgovor poštovani ministar Krstičević, izvolite.
Poštovani saborski zastupniče, pa zar vi zaista mislite da se ja vas bojim? Baš ste me uplašili. Neću moći spavati. Toliko ste veliki stručnjak sada za zrakoplovstvo, možda bolji nego za reklamiranje kupusa, to je to.
Zahvaljujem poštovanom ministru na odgovoru. Slijedeća replika poštovani kolega Ranko Ostojić, izvolite.
Poštovani potpredsjedniče Vlade, g. Krstičević, ja sam iz vaših odgovora zapravo shvatio da je država Izrael ipak ovaj posao na neki način i RH prevarila. Prema tome, naravno da su oni sretni ukoliko nema nikakve odštete što se toga tiče. Ja mislim da je vrlo bitno da se na taj način i ojačavaju odnosi i druga stvar, ja bih vas pitao g. ministre, kad su letjeli iznad Knina, na čiji trošak su letjeli, ti isti avioni koje smo mi trebali imati ovdje kod nas? Ono što je važno, što želim reći, a to je, nemamo nikakve potrebe, razgovaramo ovdje u HS, radi se o ozbiljnoj situaciji, o ozbiljnoj nabavci, pa nema nikakve potrebe da bilo koga od saborskih zastupnika ovakvim odgovorima kao što ste maloprije napravili, vijeđate.
Zahvaljujem. U ime predstavnika podnositelja, poštovani kolega Franko Vidović, izvolite. Ipak kolega Bernardić, izvolite. Kolega Šuker, molim vas nemojte mi pomagat.
Poštovani potpredsjedniče HS hvala vam na objektivnosti. Ono što smo čuli u ovim nemuštim pokušajima obrane ovog posla, čuli smo svakakva opravdanja, al uglavnom smo čuli gluposti. I najveća glupost koju smo u biti čuli je ta da je za propast nabavke aviona F-16 da su krivi nekakvi stari migovi, pa nemojte molim vas s takvim glupostima obmanjivati javnost, nego odgovorite na konkretna pitanja koja su vam ljudi ovdje postavili. Zašto ste lagali? Imali ste sve dokumente, imali ste upozorenja američkog veleposlanika, imali ste upozorenja službene ambasade, zašto ste lagali, imali ste tu proceduru, to je prvo pitanje na kojem očekujem odgovor. Zašto ste ugrozili borbenu spremnost RH da se brani iz zraka, zašto ste to napravili? Zašto ste inzistirali na nabavci baš tih aviona? Što je bilo toliko specijalno baš u tim avionima, da ste baš te avione htjeli nabavit? I zašto su ti avioni bili 3 puta skuplji od onih aviona, od cijene aviona koje je došlo pred američki kongres? Kakav je interes bio u tome, pa dajte nam objasnite? A kolegice Vranješ, ili kako je već ime, zašto se vaša firma bivša i to je moje pitanje, je li se preregistrirala za održavanje i servisiranje zrakoplova, odgovorite nam to, iz kojeg razloga, zašto se i to dogodilo? Zašto Plenković bježi od odgovora? Zašto nije čovjek odgovorio ni na jedno jedino pitanje ovdje, nego je tu nešto počeo pričati o kupusu, inače puna su vam usta kupusa jer ne znate ništa pametnije reći, al slušajte me sad dobro, bolje promovirati hrvatske proizvode, nego pljačkati RH.
Imamo nekoliko replika. Poštovani kolega Josip Đakić, izvolite.
Hvala lijepo g. potpredsjedniče. Pa kolega Bernardiću, vi stalno vrijeđate i omaložavate i nije točno da smo mi rekli da su migovi stari krivi zbog neuspjele nabave F-16. Migovi su poticaj za raspisivanje natječaja i za pribavu dokumentacije kako bi kupili nove jer su prizemljeni, neuspjeli remont, kriminalna radnja sa vašim djelatnicima i ministrom na čelu su doprinijeli tomu da su migovi prizemljeni, migovi ne mogu letjeti jer su falsificirani trupovi, zamijenjeni sa jemenskima, naštampane knjižice i brojevi, priznato da su primili mito i vi o nečemu govorite, pa ja ne znam kako vas nije stid nazivati ministra, predsjednika Vlade lažljivcima kad sami ste uhvaćeni sa prstima u pekmezu i djelatnik ministarstva je priznao da je primio 10 000 EUR-a mita [[Upadica: Zahvaljujem]] ostali su, ostali su [[Upadica: Kolega Đakić]] pod paskom odvjetništva i USKOK-a.
Kolega Đakić, zahvaljujem. Odgovor, poštovani kolega Bernardić, izvolite.
Kolega Đakić, otvorit ćemo još jednu vrlo važnu temu, vi ste bili u Fondu hrvatskih branitelja, kada je većinski paket tj. upravljački paket pripao MOL-u, mene zanima jeste li vi donijeli odluku da u Fondu hrvatskih branitelja gdje ste sjedili u upravnom odboru, to za vrijeme Sanaderovog mandata, ode Mađarima? Jeste li donijeli odluku? Dakle, jeste donijeli odluku. I sada kada Goran Marić, vaš kolega iz Vlade, ministar HDZ-ov, državne imovine, kaže da onaj tko dopusti da Mađari preuzmu INA-u se treba osjećati nacionalnim izdajnikom, moje pitanje vama, da li dijelite taj stav i riječi vašeg ministra, vašeg kolege Marića? Osjećate li se kolega Đakić kao nacionalni izdajnik?
Zahvaljujem. Kolega Bernardić i kolega Đakić i sve poštovane kolegice i kolege, ja bi vas lijepo molio da dobro pogledate koja je točka dnevnog reda sada na redu i da se držimo teme dnevnog reda, da se ne vraćamo u prošlost na neke druge teme i ja bi vas zaista molio da pripazimo na to. Imamo povredu Poslovnika, poštovani kolega Stričak, izvolite.
Hvala potpredsjedniče. Povrijeđen je 238., znači, kolega Bernardić govori o temi koja se ne, ne 238 [[Upadica predsjednik: Molim vas nemojte dobacivati kolegi, nemojte ga]] po kojoj sada ne raspravljamo, govori o Fondu hrvatskih branitelja, a tema je nabavak borbenih zrakoplova i molim da mu izrečete opomenu.
Zahvaljujem kolega Stričak, ja bi vas lijepo molio da malo bolje i pozornije slušate šta govorim, pa onda ne bi imali potrebu za povredu Poslovnika. I nemojte uludo trošiti vrijeme svih nas. Imamo još jednu povredu Poslovnika poštovani kolega Đakić.
Hvala lijepo gospodine potpredsjedniče. Pa povrijeđen je članak 238. vrijeđanje i omalovažavanje zastupnika i nazivanje nacionalnim izdajnikom stvarno nije mjesto u ovoj sabornici. Ja mislim ukoliko netko se može prepoznati u takvim riječima da onda moraju biti oni koji su prizemljili hrvatske migove, koji su ih dopeljali u kamionima rastavljene.
Zahvaljujem poštovani kolega Đakić. Slažem se s vama da poneke riječi nisu primjerene u ovom Visokom domu. Ali isto tako mislim da kolega Bernardić nije na vas mislio sigurno jer vi ste ipak istaknuti pripadnik braniteljske populacije. Mislim da nije povrijeđen Poslovnik. Nastavljamo dalje sa radom. Sljedeća replika poštovani kolega Josip Borić. Izvolite.
Hvala lijepo. Kolega Bernardić, mi smo danas malo i ostali iznenađeni kada je vaš kolega Grbin rekao da mito koje je dano znači u procesu remonta migova da je ustvari transparentnost kojoj se treba klanjati, ako sam ja to dobro razumio i da je to puno bolje od onoga što je Vlada napisala ovdje lijepo od datuma do datuma, od svakog papira do svakog papira i da je to ustvari ono što treba činiti kada bi se htjelo nabaviti nekakve avione. A što se tiče troškova. Evo, samo nekoliko putovanja vaših ... [[Govornik se ne razumije.]] iz SDP-a u vrijeme kada su oni mogli donositi odluke. Kolega Maras 100 tisuća Las Vegas da obiđe kockarnice. Gospodina Jakovina, njega su tjerali veslom na Bali da potroši 150 tisuća kuna. Jedna ministrica nije htjela čekati sutrašnji let 60 tisuća kuna. A kada je bivši premijer htio pozdraviti Maure na njihovom jeziku to nas je koštalo 350 tisuća kuna [[Upadica Brkić: Zahvaljujem poštovani.]] Evo što da čovjek kaže na to i na te vaše priče i čemu je to doprinijelo?
Zahvaljujem poštovanom kolegi Boriću. Kolega Borić, ja sam zamolio maloprije da se držimo teme i da se ne vraćamo u prošlost. Ovo što ste vi govorili nema veze sa temom dnevnog reda ali evo nadam se da će u odgovoru na repliku kolega Bernardić se vratiti na temu.
Pa evo, hvala vam lijepa. Kada smo kod teme, ne ulazim u vaše izlete u Las Vegas, to vi samo znate kako ste se tamo proveli. A što se tiče teme o migovima, evo što ću reći, što je rekao Ivan Selak, to je ugledni, umirovljeni vojni pilot, heroj Hrvatske vojske, jedan od naših najboljih pilota ratnih letača. Znači Air policing košta. Znači zaštita neba košta, godišnje bi to Hrvatsku koštalo 30 do 40 milijuna dolara. Mi smo sa remontom za zadržavanje borbene sposobnosti platili 13 milijuna dolara. To znači da smo u 6 godina 6 puta uštedjeli. A vi se morate obratiti vašem ministru Krstičeviću gdje na službenim stranicama Ministarstva, odnosno ratnog zrakoplovstva stoji da migovi još lete. Prema tome valjda vjerujete heroju Hrvatske vojske i domovinskog rata a ne onima koji su možda sad u pauzu otišli popiti željezo.
Zahvaljujem poštovanom kolegi Bernardiću. Sljedeća replika poštovani prof. kolega Miroslav Tuđman. Izvolite.
Kolega Bernardić, neću se spustiti na vašu razinu koji koristite termine svaki put kada govorite „vi lažete, vi ste“ itd., jer to mislim da nije primjereno u ovom Hrvatskom saboru. Ali ću vas pitati da li ste pročitali ovu interpelaciju što piše u njoj, pa piše tamo između ostalog, niz pitanja koje bi Republika, u non paperu, niz pitanja koje bi RH trebala postaviti Izraelu i Grčkoj. Moguću satnicu cijeloga posla dobave izraelskih ili grčkih rabljenih itd.. Prema tome ovdje se očigledno radi o prethodnoj suglasnosti koju ste vi protumačili u ovome dokumentu kao da nije bilo moguće realizirati ovaj ugovor. Prema tome, zašto obmanjujete javnost? Dobili ste odgovor na da nije 4 puta skuplji avion, dobili ste odgovor zašto, kada i tko može licencirati avione i opet obmanjujete.
Kolega Tuđman, zahvaljujem. Odgovor poštovani kolega Bernardić. Izvolite.
Kolega Tuđman, dakle ovdje se radi o jednostavnom procesu u kojem je američko veleposlanstvo poslalo vrlo jasan protokol oko nabavke zrakoplova gdje su pisani detalji, gdje su upozorili da proces nabavke sa tom opremom koju ima Izrael na F16 Barak neće biti moguće provesti. I unatoč tome se išlo u nabavku baš tih borbenih zrakoplova, kao Izrael će to riješiti. Moje je pitanje zašto i to nismo čuli. Zašto ste išli kupovati baš te avione, baš za taj iznos? Baš sa tom opremom, baš od Izraelaca, baš usprkos upozorenjima, baš uz tvrtku koja se preregistrirala za neku djelatnost? Gledajte pa ovdje je čitav niz indicija. Morate odgovoriti zašto, ja sam samo postavljao pitanja. Niti jedan odgovor nisam dobio.
Zahvaljujem poštovanom kolegi Bernardiću na odgovoru. Sljedeća replika poštovana kolegica Marija Jelkovac.
Hvala potpredsjedniče. Poštovani kolega, vi danas cijeli dan nastupate sa platforme zašto lažete i ponavljate tri iste rečenice. Vi kao predlagatelji dužni ste bili ovdje argumentirati sve ono što tvrdite u interpelaciji niste to učinili. Ovdje je danas izrečeno sve činjenično vezano uz ovaj postupak kako je tekao i dokazano da je bio transparentan i isto tako da nema krivnje s hrvatske strane za to što postupak nije uspio. Ako je ovo što danas radite putem ove interpelacije jedini način da budete vidljivi na političkoj sceni onda je to stvarno očajnički potez.
Zahvaljujem. Odgovor kolega Bernardić, izvolite.
To da sam ja vidljiv ili nevidljiv to vas ne treba brinuti. Ono što je sigurno nevidljivo nevidljivi su avioni.
Zahvaljujem. Sljedeća replika, poštovani kolega Anđelko Stričak. Izvolite.
Hvala, kolega Bernardiću u Hrvatskom saboru postoje dva odbora koje uvijek vode predstavnici najjače oporbene stranke to je Odbor za obranu i Odbor za unutarnju politiku i nacionalnu sigurnost. Zbog same važnosti odnosno želi se dati na važnosti da je to nadstranačko pitanje. Znači teme kojima se bave ti odbori. 14. prosinca 2017. godine u raspravi u nabavi borbenih zrakoplova sudjelovali su od vaših članova Joško Klisović, Željka Antunović, Ante Kotormanović, Ana Komparić Devčić, Zdravko Ronko i Goran Dragovan. Ja mogu reći da su ti kolege zaista dobro pripremljeni i da kvalitetno sudjeluju u raspravama. Sada mi nije jasno zbog čega vi uporno tvrdite da su oni bili obmanuti. Da li vi smatrate da oni nisu dobri za te odbore i zbog čega ona ne predložite bolje kandidate? Hvala.
Zahvaljujem, odgovor kolega Bernardić, izvolite.
Pa na početku su vam vjerovali, a onda ste ih prevarili, preveslali ste ih žedne preko vode, to ste napravili, ali to ste napravili. Prevarili ste i Amerikance i ko vam sad može vjerovati. Znate onu narodnu poslovicu „Prevari me jednom sram te bilo, prevari me dvaput sram me bilo“ i tako će sada to bit. I vjerujte mi nema sreće niti nabavke borbenih zrakoplova dok je ista ekipa u sedlu za nabavku borbenih zrakoplova, a onda ćete vi biti ti koji ćete svojim glasovima, svojom podrškom, svojom odgovornošću odgovarati za to što je Hrvatska izgubila tu borbenu spremnost.
Zahvaljujem na odgovoru, slijedeća replika poštovana kolegica Ljubica Lukačić, izvolite.
Hvala vam lijepa, poštovani kolega znate što je slušajući vas zapravo teško čuti, da vi ne vjerujete vašim kolegama. Puno pitanja koja ste postavili ministru bilo bi dobro da postavite vašim kolegama koji sjede u Odboru za obranu. U Odboru za obranu sjedi i vaša kolegica Željka Antunović koja je bila ministrica obrane, koja je članica odbora i koja je rekla da je postupak transparentan jer ona tako misli a da je dobro informirana, to ipak nešto znači. Zanima me što vama znači to kad se jedna država ispriča i kaže da Hrvatska nije kriva kao što je učinio Izrael. Znači li to vama, to danas ni jednom niste spomenuli? Hvala.
Zahvaljujem odgovor kolega Bernardić, izvolite.
Ljubice Lukačić ovdje se radi o tome da se to u ovom konkretnom slučaju Vlada je lagala, bila je upozorena na vrijeme, lagala je, Plenković je lagao, Krstičević je lagao, kao što je lagao oko grupe Borg i Agrokora, da ne postoje nikakvi meilovi, meiling liste, meiling grupe, kao što je lagao oko INE da će INU vratiti u hrvatske ruke, kao što je lagao da neće dopustiti zatvaranje Sisačke rafinerije, tako su lagali da papir upozorenja ne postoji. Dakle, obilježje za ovu Vladu je laž i to je ključna poanta ove priče. I uzurpirali ste institucije, mislite da možete raditi što hoćete, da možete lagati i ne samo to da bi se pravdali i oprali dilati tajne i klasificirane dokumente u medije. Pa to je pitanje nacionalne sigurnosti, to se sa zemljom kojom volite ne radi ljudi.
Zahvaljujem kolega Bernardić. Slijedeća replika poštovani kolega Petar Škorić.
Hvala gospodine podpredsjedniče, poštovani kolega Bernardić, evo slušajući vas na koji način optužujete s kojom razinom energičnosti iznosite ovdje neistine i optužujete, mislim ne mogu doć jednostavno sebi sve što nitko nije vidio u procesu nabave, od povjerenstava od obavještajnih službi od sve sile stručnjaka dakle nikome u ovoj državi vi ne vjerujete nego vjerujete samo sebi. Uvjeravamo vas cijelo vrijeme da nisu stvorene nikakve financijske obveze za Hrvatsku, da je napravljeno sve ispravno, da nema nikakve odgovornosti s hrvatske strane i da nije mogla utjecati na ove stvari. Dok s druge strane država Izrael je predočila i službeno dakle predodobrenje svoje ponude da može sudjelovati u ovom međunarodnom projektu. Imali smo sličnu situaciju i sa Grčkom, dakle bila je uključena cijelo vrijeme i država Izrael i Izrael je našu državu izvijestio dakle da o suprotno preuzetoj odgovornosti ne može ni stvoriti odgovarajuće dokumente.
Zahvaljujem poštovanom kolegi Škoriću, odgovor kolega Bernardić, izvolite.
Pa ja vašu frustraciju kolega Škorić razumijem, vi se na neki način i solidarizirate s ministrom Krstičevićem koji nije uspio nabaviti borbene zrakoplove jer vi npr. u Kninu niste mogli naći Hrvatsku zastavu to je barem tako je rekao Ante Gotovina.
Kolega Bernardić, ja bi vas lijepo molio da u vašim odgovorima ne omalovažavamo kolege zastupnike i odgovarajte na repliku ma da li je istina ili nije. Dobro kolega Maras ne obraćam se vama nego govorim gospodinu Bernardiću. Imamo povredu Poslovnika, poštovani kolega Petar Škorić, izvolite.
Hvala lijepa, gospodine podpredsjedniče, povrijeđen je članak 232. i 238. kolega Bernardić iznosi neistine i vrijeđa, dakle činjenica je da se osvrće izvan teme rasprave i general Gotovina čiji sam bio bliski suradnik nije me prozivao za Hrvatsku zastavu u Kninu, to je neistina.
Zahvaljujem kolega Škorić, djelomično ste u pravu, ali smatram da nije povrijeđen Poslovnik. Imamo još jednu povredu Poslovnika, izvolite kolega Đujić.
Pa je se isto slažem s kolegom Škorićem, gospodin Bernardić je povrijedio članak 238. jer uistinu general Gotovina junak Domovinskog rata nije kolegu prozivao da ne može naći Hrvatsku zastavu, to je neistina, naime nije mogao pronać križ 3 dana.
Zahvaljujem, kolega Đujiću, što se tiče povrede Poslovnika mislim da nije, molim vas, molim vas kolega Đujić, kolega Đujić, kolega Đujić, kolega Đujić, kolega Đujić, temeljem čl. 239. izričem vam opomenu i molim vas, molim vas kolega Đujiću, nemojte me prisiljavat na još strože mjere. Hvala lijepo, prelazimo na slijedeću repliku, poštovani kolega Ivica Mišić, izvolite.
Hvala potpredsjedniče. Sada Bernardić ode, ali moram ipak nešto reći. Ako naša država raspiše natječaj, javi se država Izrael sa svojim avionima i sve druge države i donosu odluku da možemo prodati avione i oni su vjerojatno provjerili u to vrijeme da mogu prodati avione i na kraju svih procesa koji su se dešavali, netko, na kraju Amerika kaže da se to ne može. Pa tko je tu kriv? Pa niti RH, niti Izrael. Pitajmo Ameriku zašto je to nije dozvolila, a u jednom trenutku je dozvolila, to je pitanje pitanja, a ovo su neozbiljne stvari koje radimo i gubimo vrijeme, a mislimo večeras da bolje da idemo kući, nego da gluposti valjamo. Hvala.
Zahvaljujem kolega Mišić. Nažalost, predstavnika podnositelja g. Bernardića nema, pa vam ne može odgovorit. Prelazimo na slijedeću raspravu, u ime Kluba zastupnika GLAS-a i HSU-a, poštovana kolegica Anka Mrak Taritaš, izvolite. Poštovane kolegice i kolege, ja vas lijepo molim za mir u sabornici, ako imate potrebe za određenim raspravama i rješavanjem nekih nesporazuma, ja bih vas molio da napustite sabornicu i to riješite van sabornice. Izvolite kolegice Mrak Taritaš.
Hvala lijepo poštovani potpredsjedniče HS, poštovani potpredsjedniče Vlade ministra Krstičeviću sa suradnicima, najbolje da se vratimo na temu, a tema je interpelacija o radu Vlade RH, radi postupanja Vlade RH vezanim uz nabavu eskadrile višenamjenskih borbenih aviona. Budući da, evo, već nekoliko sati govorimo o nevidljivim avionima, ja ću se uvodno obratiti i nevidljivom premijeru. Kad izađete na ovu govornicu svatko od nas ima određeni način govorenja, ima određenu retoriku koju koristi, premijer kad dođe u ovu sabornicu, dolazi kao predsjednik najveće stranke koja ima 30%, dolazi kao premijer koji ima tu 78, 79, 80, 81 glas i premijer vrijeđa, premijer je bahat, premijer je bezobrazan i pitate se zašto? Ako imaš taj komoditet koji on ima, onda lijepo dođeš ko gospodin, kažeš što imaš i odeš, premijer to ne čini. Ostavio je i svog potpredsjednika Krstičevića i ministra tu, pa nek radi što hoće. Premijer ima očito neki problem odnosno očito je sve to zajedno lijepo zapakirano, a iza tog paketa, iza te mašne stoji svašta. Kad nemate argumenata, kad se s nekim razgovarate, nemate argumenata, onda vrijeđate, onda govorite krive argumente, onda govorite iskrivljeno. Jednako tako kad bih ja koristila retoriku našeg premijera i načina na koji on govori, onda bih koristila, recimo, jednu rečenicu i rekla, evo, naš premijer je veliki stručnjak za vanjsku politiku, sa zrinjevačkim pedigreom, zaigran, izvan granica svojih sposobnosti, ali neću to govoriti jer govorim drugačije i ne želim na taj način govorit jer kad tako govorite, puno više govorite o samom sebi, nego onom kom se obraćate. Jednako tako, mi ovdje raspravljamo o nabavi aviona, jedna tema je da li avioni trebaju ili ne traju i o tome možemo drugi put raspravljat, ali raspravljamo o jednom poslu koji je nazvan poslom stoljeća. Kad uđete u posao stoljeća onda ga kao takvog morate i odradit i tu se postavlja pitanje zašto je bio tako veliki interes da se sklopi baš taj posao, unatoč svim upozorenjima, unatoč činjenici koju ste vi potpredsjedniče Krstičević znali i znao je to i premijer da su avioni koji će biti u sustavu NATO-a da nijedna zemlja koja je u NATO-u nema avione koji ima izraelsku nadogradnju, da će s tim biti problem. Zašto ste na tom inzistirali? Zašto je to samo bila varijanta i mogućnost? Zašto ste ovu zemlju doveli u situaciju da se srami? Zašto ste, vi ste krivi za to, za to nisu krivi ni Izraelci, ni Amerikanci, to je ko kad dijete ujutro dođe u školu, ne napiše zadaću i kaže, pas je pojeo. Nije pas pojeo i nije pas pojeo ni ove avione, avioni su nevidljivi, aviona nema, vi ste odradili loše i traljavo posao. U svakoj normalnoj zemlji, sad kad govorimo o interpelaciji, na vašem mjestu sjedio bi neki novi ministar obrane, a stolica na kojoj bi sjedio premijer, ako ništa drugo, onda bi se tresla od srama koju je premijer zaslužio iz razloga što je posao u koji je zemlja otišla, apsolutno traljavo odrađen. Postoji vam jedna uzrečica koju ja neću nikad zaboraviti i koju moja mama često spominje, a to vam je, u dobrom se ne uzvisi, u zlu se ne ponizi, to za premijera Plenkovića ne vrijedi, život ne traje jedan mandat, život traje i prije i poslije i ako se odlučiš bit prema nekom bezobrazan, bahat i vrijeđat, to onda govori o tebi, a ne o tome kom se obraćaš. Ali ja tu sam u nekoliko navrata postavila pitanja na koja nisam dobila odgovor. Uđete u posao, znate da će ti avioni biti u sustavu NATO-a, znate da za svaku nadogradnju na američkim avionima trebate dobiti suglasnost državnog tajnika SAD-a, znate da će vrlo teško dopustit se da u sustav NATO-a uđu avioni koji imaju izraelsku tehnologiju. Zašto niste tražili suglasnost? Zašto ih niste tražili na vrijeme? Postoji razlog, očito ste ušli u posao, a da niste za taj posao bili do kraja spremni. Jednako tako, to se uvijek može usporediti s nečim drugim. Kolegice i kolege, pitam sve vas, idete kupovat stan i dođete kod posrednika i on vam kažem ja prodajem ti stan od svog strica, znaš, nije nikakav problem, kad dođe pred ugovore, sve će biti u redu. Da li bi vi, bilo tko od vas kupili namještaj za stan, da li bi bio kod vas, već djecu upisao u školu blizu tog stana ili bi rekao, gle, sve je u redu, daj da ja upoznam tog strica, daj da ja vidim da mi on daje pismenu suglasnost. Prema tome, ako bi se i vi u svom stvarnom životu drugačije ponašali, zašto se ministru Krstičeviću niste tako ponašali kao kad ste ispred ministarstva, odgovornost je na vama i odgovornost je na premijeru, zašto se niste tako ponašali kad ste radili taj posao, a niste se ponašali, nego ste vjerovali i na kraju su vam krivi svi osim vas. Pitala sam premijera i pitat ću još jedanput, dakle, nije nikakva tajna da se i prodaje naoružanje koje je bazično američko, ali sa nečijom drugom nadogradnjom. Postoji u proteklih dvije godine je bilo 8 specijaliziranih seminara na koje su dolazile pojedine Vlade i pojedinci da nauče kako se može kupiti originalno, modificirano ili dograđeno američko naoružanje iz neameričkih ruku, pa mogli ste otići na to, pa to bi bila najmanja šteta. Stoga, ako je istina, a uvijek se pitamo što je istina, da će se ovaj postupak nastaviti i dalje. Imate dva seminara, jedan je ili, odnosno specijalizirana seminara, jedan je na Floridi u Orlandu od 18. do 21. veljače, kotizacija je 2150 dolara, drugi je u Londonu od 29. travnja do 2. svibnja, kotizacija ako na vrijeme se plati 1850 funti. Ako ćete i dalje inzistirat na ovom, najmanja šteta je poslat nekog, pa da se nauči poslu. Nemojte se učiti poslu pred svim građanima RH i pokazati kako vam zapravo i samo nekakav osobni interes koji je tu, je jači od općeg interesa. Mi smo po putu izgubili opći interes, izgubili smo javni interes, ostao je neki osobni interes i očito je osobni interes bio da se sklopi ovaj veliki posao. Po hodnicima i kulari pričaju da je ovaj posao vezan uz LNG terminal, ja to niti znam, niti mogu, niti se usudim bilo šta reći, ali znam jednu činjenicu da ste najavili posao stoljeća, da je premijer došao u ovaj HS, izvrijeđao kog je mogao izvrijeđat i otišao, da je vas samog ovdje ostavio da se branite kako se braniti znate, da se onda, da je za to krivo, krivi svi, krivi Izraelci, krivi Amerikanci, niko nikog po putu nije razumio, pa dajte odgovorite na bazično pitanje, kako ste očekivali da će u sustav NATO-a po prvi put doći američki avioni sa izraelskom nadogradnjom, nikad prije nisu došli i baš će jedna mala RH, te jedna zemlja uspjeti da to dođe, znali ste da ima problem, taj problem ste stavili pod tepih, kad je problem pod tepihom narastao dovoljno velik, onda ste se popiknuli i za to su vam krivi svi drugi, a ne vi. Krivnju za loše odrađen posao snosite vi ministre Krstičeviću, ali jednako tako snosi premijer Plenković koji je uredno rekao što je imao i otišao. Poruka premijeru Plenkoviću, g. Plenković, život je trajao i prije ovog vašeg mandata i trajat će iza mandata, morat ćete izaći pred neke građane i reć što ste napravili. Jednako tako, kao što i vi izlazite pred ovaj HS i ovo je jedino i pravo mjesto da se o tome raspravlja. Ovdje je riječ o jednom zaista diplomatskom skandalu, riječ je o tome da jedna zemlja uđe tako traljavo u posao koji zove posao stoljeća i iza toga se skriva iza pejpera, iza nonpejpera, iza odgovornosti nekog drugog. Odgovornost jedina i isključiva je na ministru Krstičeviću i premijeru Plenkoviću.
Zahvaljujem poštovanoj kolegici Anki Mrak Taritaš. U ime podnositelja, poštovani kolega Igor Dragovan, izvolite.
Hvala. Ne čekajući pojedinačnu raspravu kažem nekoliko rečenica, a tiču se 3 stvari. Prva stvar, Odbor za obranu, Odbor za obranu je po toj temi održao 3 svoje sjednice odnosno dve i pol, pola jedne sjednice, a to je već spomenuta ovdje od 20. srpnja je bila najava da će se u taj projekat ići i nakon toga je se krenula radit tehničko taktička studija koja je dala osnovne elemente za raspisivanje natječaja i to je bila ta informacija. Druga sjednica je bila 14.12. te iste godine na kojoj je Odbor jednoglasno svih prisutnih članova u tom trenutku doneo odluku odnosno suglasnost da se ide u projekt nabave višenamjenskog borbenog zrakoplova. Nije Odbor odlučivao o tome koja je ta ponuda, to je bilo na vijeću za obranu i Vladi RH na toj sjednici. I zadnja sjednica Odbora za obranu koja je bila na tu temu je bila 13. prosinca ove godine nakon saznanja negdje od sredine studenog da postoje određeni problemi. Sazvao sam sjednicu Odbora za obranu sa temom kako stoji, koji je status pregovora oko zaključivanja ugovora između RH i države Izrael oko nabave višenamjenskog borbenog zrakoplova na kojoj je bio ministar sa svojim timom i odgovarao na sva pitanja zastupnika i zastupnica. SDP je prije tog početka doneo svoj stav, a to je da podržava zadržavanje i omogućavanje te sposobnosti oružanih snaga, sukladno tome smo i mi na Odboru za obranu tako glasali i smatram ja i danas, i danas bi ponovo glasao isto da tu sposobnost treba zadržati. Činjenica je da oni koji nose odgovornost vlasti, donose konačnu odluku koju su doneli lako i na način na koji su je doneli. Druga stvar koju sam želio reći je pitanje današnje rasprave oko migova 21, Vlada Ivice Račana je praktički omogućila da se zadrži ta borbena sposobnost oružanih snaga prvim remontom migova 21, kad je ministrica obrane bila Željka Antunović, tada je bilo toliko novaca, kao što je isto tako u Vladi Zorana Milanovića bilo toliko novaca da se moglo samo remontom zadržati ta sposobnost, nije bilo novaca za ulazak u projekt nabave novih ili polovnih zrakoplova jel je takva bila gospodarska situacija. Ja bi molio kolege s obzirom da je, ne jedanput, prvenstveno kolegu Đakića, na toj prvoj sjednici 20. srpnja, on otvorio pitanje migova, pa vas pozivam da date prijedlog za održavanje tematske sjednice Odbora za obranu na temu remonta migova u Ukrajini s obzirom da je Odbor za obranu u prošlom sazivu na čijem čelu je bio kolega Ivić, već imao jednu tematsku sjednicu i od te sjednice nitko ne bježi. Prema tome, evo, to, to vas pozivam. Ja, meni osobno je žao što se rasprava svela na ovaj način, nažalost, mi dolazimo u HS prečesto u situacije da o jednoj temi koja je važna, ja smatram da je ova rasprava oko neuspjelog posla nabave višenamjenskog borbenog zrakoplova, treba izać, trebala je rezultirat da se te greške ne ponavljaju i da budemo puno spremniji u eventualnoj novoj nabavi, ali bojim se da nakon ovakve rasprave, mi ćemo se samo vratiti korak nazad, a nećemo ići korak naprijed i to je ono što me osobno boli. A cijela ova situacija je nastala po mom skromnom mišljenju iz toga što su očekivanja bila velika i što je praktički ispalo da je posao skoro gotov, takva se pojavila percepcija, a on se nije dogodio. I naravno da zbog takvih očekivanja svatko ima pravo postaviti pitanja koji su razlozi i zašto taj posao nije bio završen. Iz jednostavnog razloga i ja to gledam na takav način da bi sutra taj posao mogli kvalitetnije i bolje napraviti ako do njega dođe.
Zahvaljujem poštovanom kolegi Dragovanu. Imamo nekoliko replika, poštovana kolegica Anka Mrak Taritaš, izvolite.
Hvala lijepo potpredsjedniče HS. Uvaženi kolega Dragovan, vi ste ovdje očito imali potrebu objasniti ono što svi znamo, a to je odnos između zakonodavne i izvršne vlasti. Dakle, vi ste u Odboru koji je imenovao ovaj HS, odradili svoj posao, zalagali ste se za nabavu aviona odnosno uopće ideju nabave aviona i kao jedna ozbiljna i odgovorna oporba ste rekli okej, uđite u taj posao i za to bi sad trebali snositi istu odgovornost ili barem podijeliti odgovornost s ministrom Krstičevićem. Točno se zna u tom poslu tko što radi i vi niste nikad tajili da ste vi za nabavu aviona ako to financijska mogućnosti odnosno proračun dopušta i zato nema potrebe da se opravdate, zato nema potrebe da izađete tu i govorite zašto je ovako ili onako. Svatko treba radit svoj posao, vi ste radili svoj posao u svom odboru, a ministar da je radio svoj posao, nikad ne bi došlo do ove interpelacije.
Zahvaljujem poštovanoj kolegici. Slijedeća replika poštovani kolega prof. Miroslav Tuđman, izvolite.
Hvala g. potpredsjedniče. Kolega Dragovan, vi ste iznijeli ovo što je bilo rečeno na odboru, međutim, trebali ste još dodati nešto drugo, da je u toj raspravi bilo rečeno da članice NATO saveza imaju različite tipove aviona, ne samo američke avione, prema tome, da se moglo nabavljati iz drugih proizvođača, ali isto tako je bilo rečeno da u svim ovim ponudama je bilo odnosno ove dvije ponude koje su bile za F-16 bila je prethodna suglasnost američke strane da se može ići u postupak, prema tome, da ova, a samim time da kad bi se to objavilo i reklo što je bilo u tome, ta prethodna suglasnost, cijela ova konstrukcija što je kolegica Mrak Taritaš iznijela naprosto ne drži vodu, nego je konstrukcija iz političkih nekakvih ciljeva, a ne realnoga posla koji se obavljao.
Zahvaljujem poštovanom kolegi Tuđmanu. Odgovor kolega Dragovan, izvolite.
Poštovani kolega Tuđman, sigurno da, pogotovo na sjednici odbora ovoj od 13. prosinca su bili prezentirani svi razgovori i svi sastanci, ali ono što bi želio napomenuti još jedanput što nisam prethodno možda podcrtao do kraja, najava tog posla je bila takva da su očekivanja bila velika i praktički da je taj posao završen. Koliko detaljno oni koji su više bili, pratili tu cijelu situaciju su mogli znati da postoje određene rezerve s obzirom da mi sami ne odlučujemo o svojoj sudbini, prvenstveno mislim na RH, nego da smo ovisi o dogovoru dva druga partnera. I sigurno da zbog toga je apsolutno demokratsko pravo da se provede ozbiljna demokratska rasprava u hrvatskom parlamentu i zatraže odgovori na određena pitanja, jel mislim da na takav način možemo samo doći do boljeg rezultata sutra [[Upadica: Zahvaljujem]] do nekog novog posla.
Zahvaljujem poštovanom kolegi. Imamo slijedeću repliku, poštovani kolega Anđelko Stričak, izvolite. Možete isključit, hvala, izvolite.
Hvala potpredsjedniče. Pa kolega Drago, Dragovan, kad smo o tome raspravljali na Saborskom odboru za obranu, smatram da su nam bili prezentirani svi podaci, od samog natječaja, dokumentacije, tendera uvjete koje je trebalo ispuniti od ugovora tj. sporazuma država, države, cijene, karakteristike, sposobnosti zrakoplova, gospodarske suradnje i sve ostalo. Stoga me zaista čudi s obzirom da naglašavam da je sve bilo prezentirano da dan danas vaš kolega i stranački predsjednik može govoriti da je saborski odbor bio obmanut. Pa stoga evo molim vaš komentar na to.
Zahvaljujem. Odgovor poštovani kolega Dragovan izvolite.
Ja stojim kod toga što sam više puta javno rekao da je Odbor za obranu sukladno svojim poslovničkim i zakonskim ovlastima koje mu daje Zakon o obrani provodio postupak i praksi koja se radila i prije. Prema tome i dobio informacije koje je tražio i koje je želio pogotovo na ovoj zadnjoj sjednici. Činjenica da u toj količini tolike korespondencije i razgovora niti vi, niti ja kao članovi Odbora nismo mogli imati sve detalje. I još jedanput ću ponoviti. U vrlo odgovornoj i dobroj namjeri smo mi u SDP-u podržali projekt nabavke višenamjenskog borbenog zrakoplova u smislu zadržavanja te borbene sposobnosti. Ali isto tako i sada u ovoj raspravi tražimo samo na odgovorna pitanja gdje smo pogriješili kako nam se takve greške više ne bi ponavljale.
Zahvaljujem poštovanom kolegi Dragovanu. Sljedeća replika poštovani kolega Silvano Hrelja. Izvolite.
Poštovani kolega Dragovan, mislim da cijenim ovo što ste rekli sa poslovničke pozicije Odbora za obranu i to bi tako trebalo biti. Međutim, ne treba nikako se osjećati da u ovom šlamperaju od procedure Odbor za obranu je kolateralna žrtva i dobiva na račun ovog šlamperaja dobiva packe. Međutim, ono što ste rekli kao vašu želju da se greške ne bi ponovile da bi voljeli da se u tom tonu vodi rasprava, mislim da vaša molba će biti neuslišena, jer mi ne koristimo ni mogućnost učenja na greškama drugih a kamoli ćemo na svojim greškama pored ovog festivala taštine koji svakodnevnog gledamo u ovom Hrvatskom saboru i šire.
Zahvaljujem. Prelazimo na sljedeću raspravu. U ime Kluba zastupnika HNS-a poštovani kolega Stjepan Čuraj. Izvolite.
Zahvaljujem poštovani potpredsjedniče. Poštovani ministre, potpredsjedniče Vlade, državni tajnici sa suradnicima, kolegice i kolege. Nakon toliko medijskih natpisa, toliko rasprava, toliko obrazloženja, i ono na novo, ponovljenih teza, razloga zbilja čovjek više ne zna što je ovome na kraju krajnji cilj bio. Ali ona glavna pitanja ću ja i radi javnosti, ali i radi onoga što se ovdje nameće, uglavnom ako sam ja uspio detektirati i iz rasprave interpelacije prvo i osnovno pitanje zašto izraelski F16 i to je pitanje koje je bilo i proteklih mjeseci kada se donosila odluka o nabavi. Naravno drugo onda, zašto to onda nije prošlo? Zašto posao nije sklopljen? I onda treće, čija je odgovornost? Koje su posljedice osim očite a to je ne nabavka aviona? Odgovor na prvo pitanje mislim da je vrlo jasan i to mi nisu jasne neke rasprave koje su dovodile to u pitanje. A kaže u materijalu da su kriteriji, podkriteriji za procjenjivanje čine 4 glavne domene: strateška domena, domena sposobnosti, financijska domena i domena investicija i 10 poddomena. A unutar svake poddomene međusobnom usporedbom bodovale su se ocjene na 122 područja i 284 elementa. I naravno završna vrijednost svake domene rezultat je umnoška dobivene bodovne vrijednosti itd. Dakle, očigledno se bodovalo izuzetno puno stvari unutar glavnih ciljeva pa sve dalje. I onda kaže ovako – ponuda Države Izrael vrednovana je sa 81,73%-tna boda. Kraljevine Švedske je druga 69,07 dakle očita je i tu već razlika od 10, 15%. Ponuda SAD-a je treća sa 65,72 te Grčke 35,1. Znači to je recimo jedan od razloga osnovnih zašto. A što je glavni kriterij onoga što svi gledamo naravno tu je i cijena, pa onda govorimo o izraelskim avionima od već spomenutih 475 milijuna dolara. Grčka 170 milijuna dolara. No, bez ako gledamo samo kriterij cijena, a ne ove ostale kriterije jasno zašto su dobili najmanje bodova jer nisu definirani ni ponuda u cijelosti, niti otplatni plan. Dakle praktički ponuda je bila nepotpuna i nevaljana. Griperi odnosno Kraljevina Švedska znači nešto više od 1 milijardu eura dakle, gotovo 3 puta više od izraelske. A osnovna ponuda SAD-a je 1,55 milijardi dolara bez troškova naoružanja i obuke koje na kraju zapravo nije se isto moglo procijeniti koliko to košta. Samo ovo što sam sada iznio bi trebalo valjda nekome odgovoriti na pitanje zašto izraelski avioni. Zato što su minimalno 3 puta jeftiniji od sljedećega za istu količinu. Nadalje, kada govorimo o cijeni odakle tih 475 milijuna. Spomenula se cijena od 135 milijuna dolara koja je cijena nabavna tadašnja prije tih 30 godina koja možda preračunata danas bi bila duplo veća s obzirom na inflaciju ali također je navedeno da to nije samo cijena osnovnog aviona, da je tu puno više što su troškovi. Dakle, to svatko tko zna da nešto nabavlja nije stvar osnovne nabavke, nego je stvar koristivosti, uporabljivosti, troškova održavanja i svega onoga što su popratni troškovi koje isto treba uzeti u obzir kada računamo u takvim poslovima, dakle uzeti običan avion za 150 milijuna, i onda imati još 2 milijarde troškova, isto sigurno nije dobar posao i mislim da bi tek onda bio veliki problem. A u tu cijenu, već je rečeno, idu simulatori, obuke, pričuvni dijelovi, dodatni motori, naoružanja, zemaljska ... [[Govornik se ne razumije.]] dakle radari, analiza misije, pilote, logističke, održavanja tri godine, nazočnost instruktora i tako dalje, infrastruktura, da očigledno šta je procjena troškova gdje mi nemamo nikakvih dodatnih ulaganja, k'o kad kupujete auto, kupite auto i imate trošak koji vas izađe on na cestu bez ulaganja, bez ičega, sa svim servisima mogućim, i tako dalje, i tako dalje, i sa svem mogućem dodatnom opremom koja je, pa možemo i tu građanima vrlo jasno, šta znači auto, osnovna cijena auta bez opreme, kad dođete u one reklame, pa vidite od nečega, ono dođete tamo, a oni vam prodaju auto da nema ni upaljač, mislim da je to svima jasno, tako i da ovdje apsolutno ... [[Govornik se ne razumije.]] I sad dolazimo do ostalih onih ključnih pitanja, zašto nije prošlo? Prije svega, ovo je bio izuzetno ambiciozni plan gdje smo mi željeli u cilju koji ne možemo zamjerit, u cilju da prođemo što povoljnije, sa svim aspektima, želi uvesti neke nove standarde u poslovanju, u trgovini ratnog naoružanja, prije svega između SAD-a i Izraela, tu je kolegica Mrak-Taritaš nešto spomenula oko NATO-a. Dal' je to bilo ispravno ili ne? Dal' je to bilo vrijedno pokušaja? Pa ako gledamo, milijarda dolara, pa možda i je, možda i je. Ono što je konačni epilog, sigurno je da ovo svoja vrsta neuspjeha, sa visoko jasnim odnosno visoko postavljenim ambicioznim ciljem koji sigurno nećemo moći očekivati da ćemo tako u bilo kojem daljnjem nabavcima proći sa tim izrazima. Naravno, govorili smo kupujemo stare avione, pa to ne valja, a vi morate razumjeti da u toj, tim odnosima ako jedan ponuđač ponudi za nove avione milijardu i pol, plus još tko zna koliko dodatnih troškova, a vi to isto možete dobiti za jednako, jednakim, skoro jednakim maltene mogućnostima za tri, četiri puta manju cijenu, naravno da baš taj se neće previše veseliti tome i naravno da onda je došlo do ovoga do čega je došlo. Odgovornost? Ako se radilo o dobroj vjeri, a ja nisam čuo ništa drugo nego da se radilo, da netko može reći da smo bili možda lakovjerni, ali odgovornost bi bila puno veća i ministra da na temelju ne službenih dokumenata, poduzimao korake. Na temelju onoga što je bilo dostavljeno službeno, redovno, prvi, sva pribavljena mišljenje, išlo se dalje, završne suglasnost na kraju na kojoj je zapelo, nije. U kojem postupku je trebao ministar reći i stati, ili Vlada, i reći ne, na temelju čega? Uvjeravanja jedne strane da možda ne, a druge da možda da, i da će se oni dogovoriti. A cilj vam je milijarda dolara, i više, a da se kockate na nešta što su non-paper-i, ovako nešto što ovako ide nekim kanalima il' ne, pa to bi bilo neodgovorno. Neodgovorno bi bilo uzeti takve neke ... [[Govornik se ne razumije.]] dokumente, na temelju njih donositi odluke, morate se držati onog što je u ponudi, koliko god imali iz njim sumnje ili ne, jer sad je otišlo to di je. I reći ne, vidimo da vi možda nešta ne možete dobit, mi to obustavljamo, idemo na milijardu veću ponudu. Onda bi razumio nastojanja kolega koji su tada govorili da to ne treba, da mi trebamo potrošiti još možda dodatnih milijardu i pol dolara. Zato, Klub HNS-a naravno neće podržati ovu interpelaciju, naravno da nam je žao, jer mislim da ... [[Govornik se ne razumije.]] ajd', ako baš ništa drugo, svi smo se složili da nam treba nastavak mogućnosti djelovanja, borbenog djelovanja, imati svoju flotu bez nekog air ... [[Govornik se ne razumije.]] , i da će se to riješiti, a ja vjerujem na kraju da ćemo ipak skuplje proći. Dal' je to vrijedilo da pokušamo? Mi smatramo da je, i sve drugo ne bi bilo odgovorno. Da je to bilo ambiciozno, je, da se nije uspjelo, nažalost nije, i tu možda je jedina odgovornost, u toj ambiciji da se unose neke nove, novi odnosi između NATO-a, SAD-a, Izraela, i svih nas. Dal' je to vrijedilo tih milijardu i pol, vrijeme će pokazati. Zahvaljujem.
Zahvaljujem poštovanom kolegi Ćuraju. Prelazimo na sljedeću raspravu u ime Kluba zastupnika Stranke rada i solidarnosti i nezavisnih zastupnika, poštovani kolega Kažimir Varda. Izvolite.
Hvala lijepo poštovani podpredsjedniče Hrvatskog sabora, poštovani podpredsjedniče Vlade i ministar obrane sa suradnicima, kolegice i kolege. Znam da se nekima žuri na utakmicu zbog Dinama, a ja sam Hajdukovac pa mi je sasva svejedno, ali svejedno ću skratit', svejedno su skratit. Dakle, sluš'o sam, sluš'o sam lijevu i desnu stranu, ali sam pažljivo pročitao interpelaciju i odgovor Vlade, i što sam moga' konstatirat? Da je Ministarstvo obrane države Izrael, 10. siječnja 2019. godine između inog istaknulo da je Republika Hrvatska pokazala profesionalizam i ispravnu prosudbu na svakom koraku procesa. Republika Hrvatska nije mogla utjecati na ovaj ishod, i ne može biti odgovorna. U službenoj izjavi veleposlanika Sjedinjenih američkih država u Republici Hrvatskoj 28. siječnja također kaže da su Sjedinjene američke države snažno podržavale i nastavit će podržavati hrvatske napore u nabavi borbenih zrakoplova, posebice smo podržali izraelsku prodaju, i učinili smo sve,
Ispričavam se kolega Varda. Kolega Varda, ja se ispričavam, samo malo. Poštovane kolegice i kolege, ja vas lijepo molim, nalazimo se u Visokom domu, i ako netko ima bilo kakve rasprave … [[Govornik se ne razumije.]] to rješavajte van ove parlamentarne dvorane. Dozvolite kolegi Vardi, da nastavi sa svojim izlaganjem, izvolite kolega Varda.
Poštovani predsjedniče to je stvar kućnog odgoja i odnos prema starijima, ali to ide njima na dušu. Dakle, veleposlanik SAD-a u RH, od 28. siječnja 2019. g. izjavio je to što je izjavio i da kazao na kraju da tijekom novog procesa hrvatska Vlada je pokazala svoju odlučnost da osigura najbolje zrakoplove za najbolju cijenu i da ona ostane ključan strateški partner SAD-u i to se neće promijeniti. Na osnovu ovoga, a to su činjenice, Klub Stranke rada i solidarnosti i nezavisnih zastupnika je zauzeo stajalište, da nisu stvorene financijske obveze za Republiku Hrvatsku, da je država Izrael predočila službeno predodobrenje, kako bi uopće izraelska ponuda bila valjana i kako bi uopće mogla sudjelovati na međunarodnom natječaju. Isto prethodno odobrenje imala je Grčka. Bila je isključiva obveze države Izraela, ishoditi konačno odobrenje Vlade SAD-a za isporuku aviona u odgovarajućoj konfiguraciji RH. Izrael je dakle, službeno izvijestio RH da suprotno preuze odgovornosti, ne može ishoditi odgovarajuće odobrenje SAD za isporuku izraelskih aviona F16, barak Republici Hrvatskoj. Izraelska strana je istaknula da se kroz čitav projekt Hrvatska-Izrael, bili u otvorenom i profesionalnom dijalogu, da je Hrvatska pokazala profesionalizam i ispravnu prosudbu, na svakom koraku procesa, te da Hrvatska nije mogla utjecati na ovaj ishod i ne može biti odgovorna. Iz iznesenih razloga i činjenica koje sam naveo Klub Stranke rada i solidarnosti nezavisnih zastupnika daje puno potporu Vladi RH, ministru obrane i potpredsjedniku vlade i neće podržati interpelacije ove vlade.
Zahvaljujem poštovanom kolegi Vardi. Prelazimo na pojedinačne rasprave, poštovana kolegica Sunčana Glavak, izvolite.
Hvala lijepo gospodine potpredsjedniče. Kolegice i kolege s obzirom da se satima vrtimo u krug, da smo čuli argumente vlade, ja ću samo ponoviti nekoliko ključnih naglasaka. Dakle, vlada RH nije potpisala nikakav ugovor o nabavci aviona. Ja se nadam da smo to svi danas razumjeli. Drugo, neki koji su govorili o interpelaciji iz redova predlagatelja, nažalost, nisu je pročitali. Bilo bi dobro da se upute u sadržaj. I treće, danas smo svjedočili o onome o čemu često svjedočimo a spomenuo je i kolega uvaženi prije mene, riječ je o nogometu, svi bi u Republici Hrvatskoj, mogli biti nogometni izbornici, a danas smo shvatili, da se ama baš svi razumiju u nabavku aviona. Pa eto, dobro malo smo napredovali. E sada što se tiče interpelacije, referirati ću se samo na nešto što je možda ostalo po strani, o čemu nije nitko danas, posebno govorio, a mislim da je iznimno važno, a riječ je o pitanju vanjsko političkog položaja RH. Samo ću reći, da je apsolutno i potpuno netočan, navodi se iz interpelacije, kojim se tvrdi, da zbog provedbe ovog procesa su narušeni međunarodni odnosi ili međunarodni ugled Republike Hrvatske između Sjedinjenih Američkih Država i države Izrael, to je potpuno netočno i sugovornici iz obje zemlje, s najviših razina vlasti to su jednako tako demantirali. Hrvatsku i dalje smatraju odgovornom i naglasili su spremnost za daljnju suradnju s RH. Što se tiče Hrvatske, SAD i dalje ostaju partner i saveznik RH, kada je riječ o vojnog suradnji i kada je riječ o obrani. Jednako tako, smatram važnim podsjetiti, da smo imali vrijedne donacije od strane SAD u vrijednosti 350 milijuna kn, što nikako ne smijemo zaboraviti, što je jednako tako bio dobar znak suradnje i pružena ruka RH, novih helikoptera, a jednako tako s ponosom smo gledali tijekom proslave Dana pobjede i Domovinske zahvalnosti i hrvatskih branitelja, 5. kolovoza prošle godine, među uzvanicima, bili su visoki dužnosnici, zapovjednici i pripadnici Nacionalne garde Minnesote, a država Izrael, poslala je 3 zrakoplova F 16. To se u povijesti RH nije dogodilo. Što se tiče suradnje Ministarstva obrane i puno puta danas spominjanih članova Odbora za obranu, ja ću podsjetiti, na sve one zaključke i pohvale koju su članovi odbora iznosili kada je ministar sa svojim suradnicima predstavljao izvješća i kada je govorio o strategiji obrane i nacionalnoj sigurnosti RH, koja je uvijek jednoglasno prihvaćena. Zaključno, ne manje važno, reći ću da otkada je ministar Krstičević, na čelu Ministarstva obrane da Ministarstvo obrane dobiva bezuvjetno mišljenje Državnog ureda za reviziju o poslovanju Ministarstva obrane, a jednako tako mislim da se trebamo podsjetiti i one nagrade, koju su pripadnici dobili, a to je Ponos Hrvatske, nemojmo zaboraviti brojne napore naših vojnika, brojnih anonimnih supruga, sinova ili kćeri koji su u Ministarstvu obrane i obavljaju svoje zadaće i oni su zapravo naš ponos. Nemojmo zaboraviti progovoriti o tim ljudima. Na kraju, jasno je da je Vlada Republike Hrvatske proces vodila sustavno, vrlo analitično i odgovorno, vodeći se isključivo hrvatskim nacionalnim interesima, a nikakve financijske obveze za RH, u ovom trenutku ne postoje niti su preuzete. Hvala lijepo.
Zahvaljujem poštovanoj kolegici Sunčani Glavak, imamo nekoliko replika poštovani kolega Tomislav Sokol, izvolite.
Hvala lijepo. Kolegice Glavak, drago mi je da ste vi spomenuli pitanje međunarodnog položaja Hrvatske koji definitivno ne samo da nije ugrožen djelovanjem ministra Krstičevića, nego mislim da je svakako puno bolji nego što je bio u vrijeme mandata SDP-ove Vlade. Samo jedan primjer, znači, znamo da se geopolitička situacija mijenja, odnosi u NATO-u se mijenjaju, mi znamo da je ključ država članica NATO, SAD isto tako zahtijeva i od drugih država da podnesu puno veći teret u financiranju svoje obrane i doprinosu samom NATO-u nego što je to bilo do sad. I upravo zbog toga je izuzetno bitno još jednom spomenuti da je upravo u mandatu ove Vlade i ministra Krstičevića povećan proračun Ministarstva obrane za milijardu kuna, ali da ostavimo perspektivu, tu je riječ o povećanju 25% u odnosu na ono što je bilo u vrijeme SDP-ove Vlade i to je u vrijeme SDP-ove Vlade, RH je bila ispod prosjeka država članica NATO-a i EU u smislu izdvajanja za obranu, a sada je iznad tog prosjeka, tako da djelovanje ministra Krstičevića svakako doprinosi međunarodnom položaju RH i Hrvatske vojske [[Upadica: Zahvaljujem…]] a nikako ga ne umanjuje.
…/kolega Sokol/…. Odgovor, kolegica Glavak, izvolite.
Hvala lijepa g. potpredsjedniče. Kolega Sokol, apsolutno ste u pravu, s obzirom na neko dobno iskustvo, pa i vi ćete se moći sjetiti kakav je ponos bio u RH kada je RH postala punopravna članica NATO-a, kada smo ispunili jedan od ciljeva nakon samostalnosti RH o kojem je govorio i pokojni predsjednik Tuđman, a jednako tako znamo kakva je važnost kada je RH u tako jednom snažnom savezu. Podsjetit ću da je o tome i prilikom boravka u RH rekao tadašnji predsjednik SAD-a George Bush, kada je rekao, nitko vas nikada više ne smije dirati.
Zahvaljujem poštovanoj kolegici Sunčani Glavak na odgovoru. Slijedeća replika poštovani kolega Davor Lončar, izvolite.
Hvala potpredsjedniče. Poštovana kolegice Sunčana, ja sam duboko uvjeren da ekipu s desne strane ove Sabornice uopće ne zanima postupak i procedura ove javne nabave. Svjestan sam da oni imaju drugu zadaću, ali ne priznaju čovjeku uspjeh u opsežnoj, ministru i njegovim ljudima koji rade s njim, da je vratio dostojanstvo Hrvatskom vojniku, da je zaposlio nove ljude u ministarstvo i otvorio nova radna mista, da je sa hrvatskim gospodarstvom i to dijelom, potpisao ugovore za potrebe ministarstva, nikako ne mogu razumit. I treća stvar, jako puno ima ovdje kolega s desne strane koji nikad u životu nisu ni najmanju javnu nabavu ponovili u postupku i ne znaju proceduru i postupak. Hvala.
Zahvaljujem poštovanom kolegi Lončaru. Odgovor kolegica Glavak, izvolite.
Hvala lijepa g. potpredsjedniče. Kolega Lončar, u pravu ste, u prvom mandatu ove Vlade, pa jednako tako i ministra Krstičevića, o tome sam više puta i osobno svjedočila, mi smo Hrvatsku vojnu industriju digli na jednu veću razinu, ona doprinosi i ukupnom izvozu RH, tako da mislim da je i taj segment iznimno važan kada govorimo i o zapošljivosti, kada govorimo o našim gospodarstvenicima i ukupnom doprinosu cijelog vojnog sektora, ako hoćete i o uplatama u državni proračun. Ono o čemu smo danas manje govorili, to je povratak naših vojnika, pa evo, zadnji recentni primjer, to su naše Pume u Varaždinu, gdje svakako želim izraziti na ovaj način zahvalnost.
Zahvaljujem na odgovoru. Slijedeća replika poštovani kolega Ranko Ostojić, izvolite.
Poštovana kolegice, nije problem da možda mi ne znamo o tome kako nabavljat avione itd., problem je i taj terpelacija je napravljena zato što oni koji su bili zaduženi za to, to nisu napravili. Činjenica je da je taj postupak propao i činjenica isto tako nije istina da nema financijskih obaveza za RH i sami ste neke spomenuli, a maloprije na to nitko nije odgovorio tko je platio te avione što su bili u Kninu. Ja ću samo jednu stvar reć, kad bi bila istina da nas nitko ne smije dirat, onda mi ne bi avione ni kupovali. Prema tome, itekako trebamo brinut za svoju nacionalnu sigurnost, a ovakvu blamažu koju smo doživjeli, zaslužuje raspravu u HS. Hvala.
Zahvaljujem. Odgovor kolegice Glavak.
Hvala lijepa g. potpredsjedniče. Kolega Ostojić, nemojte selektivno slušati. Dakle, podsjetila sam na jedno vrijeme, na jednu izjavu, to je bilo dan nakon što je RH postala punopravna članica NATO-a, to je jedna stvar. Druga stvar, koliki je trošak bio, ponovo ćemo se vratit, o tome sam već govorila i nerado se vraćam na to jer stalno smo u nekom vrtlogu jedno te istih rečenica. Dakle, koliko nas je koštao neuspjeli remont migova? Pa evo, ako me baš pitate, vratimo se malo i na to. Dakle, nije nikakav ugovor potpisan s nikim i nema nikakvih financijskih obveza jer ugovor ne postoji za RH i to je jedino ispravno i točno.
Zahvaljujem poštovanoj kolegici. Slijedeća replika poštovani kolega Joško Klisović, izvolite.
Hvala lijepo potpredsjedniče HS. Poštovana gđo. Glavak rekli ste u svom izlaganju da ova cijela priča sa kupnjom aviona neuspjelom, ne utječe na odnose između RH i SAD-a. No, zar smatrate da sustavno ignoriranje američke diplomacije od strane hrvatske Vlade, uključujući negiranje primanje dokumenata non papera upozorenja, pisanih, usmenih, e-mailovima poslanih, da se ipak provjeri sa Izraelom da li je dobilo, da li imaju američko suglasnost ili ne, da ne ostavlja dojam kod američke strane o kakvom se partneru u RH radi jer kad sustavno ignoriraš mene koji te prijateljski upozoravam, onda ipak to ne ostavlja dobar dojam. Kad imate posla sa državom koja nije u stanju izvesti elementarnu vanjsko političku analizu u kojoj bi jasno se dalo naslutiti da Amerikanci neće dati suglasnost na ovakvu kupnju aviona jer ih Izrael ima previše i previše bi ih mogao na tržištu, na tržište međunarodno poslati i time [[Upadica: Zahvaljujem]] ublažiti neke financijske američke interese [[Upadica: Zahvaljujem…]] i sve to, hvala.
…/poštovanom kolegi Klisoviću/… Odgovor kolegice Glavak, izvolite.
Hvala lijepa. Kolega Klisović, iznenađuje me ova vaša paušalnost, vi ste zapravo diplomat i morali biste znati da u diplomatskim krugovima politika nije stvar dojma, već stručnosti, pregovora, uvida u dokumente. Još jednom vas podsjećam na priopćenje američkog veleposlanika koji je rekao na nesreću ponekad se dogodi tijekom pregovora i bez ikakve krivnje hrvatske Vlade Sjedinjene Države i Izrael nisu se uspjeli dogovoriti oko uvjeta kupovine. Pametnom dosta.
Zahvaljujem. Prelazimo na sljedeću raspravu. Poštovani kolega Saša Đujić izvolite.
Hvala lijepo gospodine potpredsjedniče. Dakle, ono što želim reći na početku je da su moji prethodnici odnosno kolega Grbin, gospodin Bernardić, Franko Vidović iznesli niz činjenica iz ove interpelacije i ja se neću tu sada previše ponavljati. Ali ono što želim naglasiti je da je ovaj posao nabave borbenih aviona za koje ja smatram da se treba dogoditi da Hrvatskoj treba ratno zrakoplovstvo i da nam trebaju novi borbeni avioni je od strane Ministarstva obrane najavljivan kao najveći projekt toga Ministarstva u koji su uloženi svi napori, kako će to biti najveći uspjeh Ministarstva u ovome mandatu. I onda se dogodilo da je nakon provedbe cijelog tog procesa taj najveći uspjeh nakon izgubljenih godinu dana vremena neslavno propao. I to se dogodi. Nije tu problem kada se takve stvari dogode i tu cijelo vrijeme to govorimo. Dakle, u nekakvim procesima i hodu se može dogoditi i neuspjeh. Ali mi nije jasno zbog čega onda imate problem priznati nismo uspjeli, nego svu krivnju svaljivati na nekog drugog. U ovom slučaju na Državu Izrael, Državu Izrael koja je nama partner, koja je naša prijateljska država i nije mi jasno da se tako olako cijelo vrijeme na njih svaljuje potpuna krivnja. I ja bih volio isto ministre da vi ovdje kažete da li smatrate da ima barem malo krivnje Ministarstva obrane u cijelom ovom procesu. A zašto je sumnja među hrvatskom javnosti stvorena i među nama da ipak ima malo krivnje i Ministarstva obrane? Zato što cijelo ovo vrijeme je komunicirano upravo od strane Ministarstva i od strane Vlade dosta zbunjujući cijeli ovaj proces. Dakle mi smo od stranih medija saznali da je ova priča propala hrvatska javnost. Dakle i nakon toga ste to neko vrijeme poricali i cijelo ovo vrijeme vi ste davali zbunjujuće izjave i netočne podatke. Prvo ste to skrivali. Onda ste govorili nije to tako. Onda smo none paper, pa ima paper, pa nema paper, pa mail došao, pa mail nije došao i tako, cijelo vrijeme imamo tu jednu kakofoniju informacija. Druga stvar. Nije točna informacija koju cijelo vrijeme govorite da nema troška. Ima troška. Ima troška. Prvo ste rekli tu 400 tisuća kuna, 600 tisuća kuna. Gledajte, nisu to mali novci. Ima toga u Hrvatskoj dosta na što bi se taj novac mogao potrošiti. I nije da nema troška. Izgubljeno je vrijeme koje se ne može vratiti. Ali i svi ti ljudi, povjerenstva, naši časnici iz Ministarstva obrane koji su radili na tome projektu, znači plaće njihove, njihove dnevnice, dnevnice za inozemni rad koji nisu boravili u Hrvatskoj to su sve troškovi koji su nastupili i koji su ovdje. Pred kraj ovog procesa kada je bilo evidentno da je on propao onda ste pak počeli krivnju, nije vam bilo dovoljno optuživati Državu Izrael, nego ste počeli onda najednom nakon 3 godine već što je HDZ-e na vlasti spominjati MIG-ove i propalu nabavu MIG-ova. Zašto niste to na početku govorili? Dakle, tu se nama govori da se u krug vrtimo, da se vrtimo u krug cijelo vrijeme sa ovim riječima, informacijama što mi govorimo, a vi cijelo vrijeme pričate o MIG-ovima. Saznali smo, isto kupujemo u 12. mjesecu već 2017. godine nakon sastanka Plenkovića i Natanyahua, dakle i tada smo saznali prije uopće cijelog procesa da ćemo ići u trgovinu sa Izraelom i da ćemo sa Izraelom napraviti taj posao. Dakle, sve te informacije i sve to što se puštalo u medije je narušilo cijeli ovaj proces. Gospodine ministre to je, ovdje se raspravlja, ne priča se ovdje o nekoj kaznenoj odgovornosti ili da ste vi napravili nešto loše u kaznenom smislu. Ovdje se raspravlja o političkoj odgovornosti. I zašto je teško reći – da pogriješio sam? Pa kada čovjek prizna i kaže – pogriješio sam, ovo mi je škola, drugi puta ću pametnije – pa onda bi možda i oporba i javnost na to gledali malo više blagonaklono. Vi ste ministre isticali da ste ratnik, da ste vojnik. Vi ste političar. Vi ste u mirovini već 15, 20 godina. Hvala vama na vašim ratnim zaslugama i to vam nitko ne može uzeti niti osporiti. Ali malo ste uvredljivi ste previše. Kada vam je Predsjednica prigovorila za one požare u Dalmaciji, odmah ste dali ostavku, pa ste ju povukli. Dakle, vama stječe se dojam ništa vam se ne smije reći. I nitko vam ovo ne govori zlonamjerno. Dakle, sve ove stvari na koje mi upozoravamo, upozoravamo upravo iz dobre namjere. Druga stvar. Osporava se interpelacija. Pa interpelacije ne bi uopće bilo da je ovaj proces uspio. Ali nije uspio i propao je i sada smo tu gdje jesmo. I mi smo pokrenuli ovu interpelaciju upravo da se daju odgovori na pitanja koja kontinuirano postavljamo, a na koja ne dobivamo odgovore. Nismo ih dobili ni danas. U više navrata smo vam postavili različitih više pitanja, niste nam odgovorili. I još jedna druga stvar. Kada se krenulo u nabavku ovih aviona, onda su neki ljudi govorili, a zašto uopće kupujemo polovne avione? Zašto ne bi kupili nove avione? Onda ste nam upravo vi ministre govorili da Hrvatska nema novca za nove avione i da kupujemo ono što možemo i da je ova izraelska ponuda najbolja. I ja se recimo slažem da ona je najbolja, da je prošla ovako kako je prošla. Ali očito nije mogla niti proći jer je bila unutra neka skrivena kvaka hajmo to tako reći. I onda nakon propasti toga na brzinu nam velebno govorite pa idemo kupiti 6 novih aviona. Bolje 6 novih, nego 12 starih, nakon godinu dana procesa koji smo provodili i kada ste nas uvjeravali da ne možemo kupiti nove, nego moramo kupiti 12 polovnih zato što nemamo novca, nemamo novca za drugo. A sada najednom imamo. Pa tko je tu lud ja pitam? Mislim što je točno, da li možemo kupiti nove avione ili ne možemo kupiti nove avione? Dajte nam to više odgovorite, zašto se u godinu dana promijenilo vaše mišljenje odnosno šta se u Hrvatskoj promijenilo da ste spoznali da nakon 12. mj. propalog projekta procesa, koji smo radili sad najednom smo bogatiji, valjda smo bogatiji sa iskustvom pa sad nakon iskustva smo saznali kako možemo kupiti nove avione, duplo manje a govorilo nam se moramo ić na 12, to nam treba, tolika eskadrila, to moramo braniti, sad je dosta i 6. Mene je strah da do kraja ne bude 3. Tako da to su sva pitanja koja su ostala otvorena i na što niste dali odgovore. Da ste nam dali, da ste jasno i nedvosmisleno cijelo vrijeme ovo komunicirali, ne bi danas bilo ni ove interpelacije niti bi bilo problema ali evo, tu smo gdje jesmo i ja vas molim stvarno evo volio bi čut odgovore i volio bi da shvatite da postoji politička odgovornost. Dakle ova Vlada niže aferu za aferom. Teške propuste i teške afere. Imamo slučaj da evo sad prije 2, 3 dana u Sloveniji zastupnik dao ostavku jer je uzeo sendvič koji nije platio jer mu se žurilo. I platio ga je drugi dan. Pa je onda od političke odgovornosti dao ostavku na mandat u Parlamentu. A nama ovdje Vlada rasipa se milijun i 300, kaže premijer jutros, 600 000, pa samo 600 000, mi smo digli proračun. pa znate šta je jednoj maloj općini u nekom nerazvijenom kraju Hrvatske znači 600 000 kuna? A vi tu, pa dobro, 600 000, naučili smo, iskustvo, drugi outa ćemo pametnije. Evo ja vas stvarno molim da nam date odgovore na pitanja koje postavljamo cijeli dan i da konačno shvatite da nitko nije zlonamjeran i da govorimo ovo upravo zbog vaše krivnje jer je ovaj posao propao a država Izrael nam je partnerska zemlja i ako je njihova krivnja, ja vas pitam da li se Ministarstvo obrane pobrinulo da nam kompenziraju taj nedostatak odnosno štetu koju smo pretrpjeli kroz neku drugu suradnju, ne mora biti financijska da oni nas financijski obeštete, mi od njih možemo puno naučit. Premijer je jutro rekao da je izraelska vlast odnosno država Izrael da su bili malo neiskusni isto u ovom poslu pa da su i oni zakazali zbog svoje neiskusnosti a ja se tu ne bi složio, to je država koja postoji već 70 g., koja itekako ima veliko iskustvo i u državnosti a bome i u obrani. I od njih puno možemo naučiti. I puno možemo naučiti i ja se samo nadam da ćete ovaj propali projekt iskoristiti da s njima još više povećamo suradnju i u njihovim znanjima u obrani izvučemo što više možemo za što manje novca kada smo već ovdje propali. Hvala vam lijepa.
Zahvaljujem poštovanom kolegi Đujiću. Imamo nekoliko replika, prvi se javio poštovani kolega Domagoj Hajduković, izvolite.
Hvala lijepo g. potpredsjedniče. Kolega Đujić, ma mislim ovdje ne raspravljamo o odnosu Hrvatske i SAD-a niti o odnosu Hrvatske i Izraela, to su naše prijateljske zemlje niti raspravljamo o ministru kao generalu, kao sudioniku Domovinskog rata, raspravljamo o nekim drugim stvarima. A mene sad zanimaju neke druge stvari. Da li je hrvatsko nebo zaštićeno, sad trenutno je, hoće li biti za 3 g.? Ja stalno dobivam neki dojam ono kako bi rekao, kako bi Latini a to vjerujem da će me premijer razumjeti, …/Govornik govori latinski./… Ako netko pokušava popraviti avione za 100 milijuna, to nije dobro, ako netko pokušava kupiti nove za milijardu koji ne vrijede toliko, e to nije problem, jel'. S druge strane …/Govornik govori latinski./… odnosno ako niste upoznati sa zakonom, to vas ne opravdava a premijer je preuzeo ovdje odgovornost, rekao je ja jamčim da je ovo transparentno i potpuno otvoreno a nije. A i vi i ja znamo da nije pa me onda zanimaju kako to kolege iz HDZ-a uopće mogu braniti.
Zahvaljujem. Odgovor, kolega Đujić, izvolite.
Pa kolega Hajduković, i oni su svjesni da ovdje bilo sve čisto jer evo ga, da je bilo sve čisto, da je bilo sve u redu, pa ne bi premijer za novu nabavku i za nastavak ajmo reći za popravni ispit, sada gurnuo neke druge ljude da pomažu ministru i da pomažu Ministarstvu obrane. Dakle ni on nema povjerenja ali brani, mislim, brani svog ministra ali ja mislim da bi bilo lakše, poštenije reći, ljudi, gledajte, pogriješili smo, to nas košta toliko i toliko, idemo u novi proces, to ćemo napraviti, moramo ubrzati jer ovo što ste rekli, naše nebo trenutno je zaštićeno ali ako se ovo ubrzo ne realizira i ne završi ova priča onda buduća zaštita dolazi u pitanje.
Zahvaljujem, poštovani kolega Đujić. Slijedeća replika poštovani kolega Petar Škorić, izvolite.
Hvala potpredsjedniče. Poštovani kolega Đujić, ne trebate se brinuti o smanjenju Hrvatskog raznog zrakoplovstva i gubitku sposobnosti jer ova Vlada će sigurno osigurati da se nabave novi zrakoplovi a vezano za kakofoniju i negativizam koji se javlja u Hrvatskoj vezano na ovu temu, to su ga upravo stvorili vi i vaše kolege iz oporbe jer vidjeli smo prateći i medije u SAD-u i medije u Izraelu, dakle da ta nabavka nije poprimila te razmjere i da se nigdje Hrvatska ne proziva niti impliciraju bilokakvu odgovornost. Štoviše, izraelski mediji govore kako je Izrael pogriješio i čime se ispričao Hrvatskoj, prema tome, ovakva klima je stvorena upravo zahvaljujući vašem angažmanu hoćemo li svaku javnu nabavu raspravljati na ovakav način i bacati sve u sumnju, pa bolje ako posao nije bio do kraja napravljen, da je i prekinut u ovoj fazi, da se krene ispočetka nego da imamo problema sutra.
Zahvaljujem, kolega Škorić. Odgovor, kolega Đujić.
Kolega Škorić, ne bi se ja složio, pa nismo mi stvorili, ne znam, atmosferu i aferu sa američkim ambasadorom koji je davao izjave ispred Vlade da je upoznao premijer na vrijeme, pa nije to opozicija izmislila, nismo mi to govorili. To je čovjek izašao sa sastanka Vlade i rekao ja sam upoznao premijera prije godinu dana. Upoznao sam Predsjednicu, upoznao sam sve. Druga stvar, vi sad kažete ova Vlada će kupiti nove avione. Pa zašto ova Vlada je prije godinu danas nas uvjeravala da moramo kupiti polovne avione jer za nove nemamo novca. Kad ste sad najednom saznali da sad novca ili da novca nemamo? Tako da dajte se vi više dogovorite i dajte neki posao napravite do kraja transparentno i ono kako treba i nemojte krivite druge, znači to je opet ono, sami ste zeznuli, znači Vlada je vodila ovaj proces, Vlada ovaj proces nije dovela do kraja i zbog Vlade je ovaj proces propao. Da ste ga uspjeli, da smo kupili avione, ne bi mi o čemu imali govoriti. Tako da nemojte uvijek svu krivnju prebacivati na nekog drugog.
Zahvaljujem kolega Đujiću na odgovoru. Sljedeća replika poštovana kolegica Marija Alfirev, izvolite.
Hvala poštovani potpredsjedniče. Kolega Đujiću vi ste zapravo u ovoj svojoj raspravi pogodili suštinu, zbog čega smo mi danas ovdje. Jer interpelacija je pokrenuta kako bi se dobili odgovori zbog čega je propala nabava borbenih aviona. Međutim, mi te odgovore nismo dobili. Sada kako ste cijelo vrijeme govorili odgovornost je. Izgleda da je svima nama jasno, čija je odgovornost i tko je trebao preuzeti ovu političku odgovornost, ne govorimo o odgovornosti osobnom, ne govorimo ni stavovima ni osobnim karakteristikama. Govorimo o političkoj odgovornosti. I možete li i hoćete li kolega prije svega vjerovati da će ubuduće proces biti napravljen onako kako treba i biti će nabavljeni oni avioni, koji će garantirati nacionalnu sigurnost i mogu li zaista građani vjerovati ubuduće istom ministru zbog kojeg je zapravo ovaj posao propao?
Zahvaljujem odgovor kolega Đujić, izvolite.
Upravo tako kolegice Alfirev, dakle, nas se sada ovdje napada da mi stvaramo neku kakofoniju, da smo napisali ovakvu interpelaciju, onakvu interpelaciju, da smo fulali, da nismo fulali bit, ali u biti to je jedino točno, da su avioni kupljeni da je ovaj posao uspio, ne bi bile ove interpelacije, niti bismo mi imali o čemu razgovarati, nego bi se svi skupa ponosili našim novim avionima. A ovako mi moramo postavljati pitanja, da se ove stvari ne bi dešavale, a s druge strane opet kažem, cijeli ovaj proces od početka je vođen šlampavo, netransparentno, netočno, sa saznavanjem informacija naknadnih i sa naknadnom pameću kod predstavnika vlade.
Zahvaljujem. Sljedeća replika, poštovani kolega Ranko Ostijić, izvolite. Kolega Ostojić ja vas molim da uključite mikrofon, hvala.
Kolega bitno je sljedeće, a to ja bi vas želio pitati, a dobro ste to spomenuli, kakav bi odnos bio države Izrael prema nama da se dogodila obrnuta situacija, da smo mi odgovorni za propast takvoga posla. Ovdje ispada da se mi moramo ispričavati, ovdje je bilo rečenica, u kojima, zamislite, ono ostajemo u prijateljskim odnosima. To je ono što mene interesira, to je da ova sramota koja se je dogodila sa propalom nabavkom aviona, sa činjenicom da MIG-ovi u ovom trenutku jesu prizemljeni, ali ne radi istrage koja se spominje da je ugrožena zapravo sigurnost. To je ono što je pravo pitanje, ovdje o čemu mi ne razgovaramo. I ja mislim da je itekako bitno, da u obrnutoj situaciji ne bi prošlo ovako. Još se mi moramo klanjati na kraju Izraelcima, koji su godinu dana odugovlačili stvar i došli do situacije da nismo na kraju kupili ono što smo demonstrirali na najvećoj svetkovini hrvatske pobjede u Kninu. Tamo smo prikazivali avione koje ne možemo kupiti.
Zahvaljujem kolega Ostojić, odgovor kolega Đujić.
Upravo tako kolega Ostojić, dakle, to je ono štos am pitao u raspravi i što vi cijeli dan danas ponavljate. Ali zato je i došla ova interpelacija. OK, ako je 100% krivnja na državi Izrael, ko što tvrdi vlada, što ćemo mi dobiti kao država za obeštećenje? I opet kažem, ne moramo mi dobiti novce. Možemo, nek ministar kaže, to ljudi će nam se revanširati kroz to, to to i to. Imamo te i te benefite, tu i tu će nam pomoći. A upravo ste ovo dobro rekli, da je obratna situacija, e bome mi bi svoj propust vrlo vjerojatno debelo platili.
Zahvaljujem kolegi Đujiću na odgovoru. Prelazimo na sljedeću raspravu, poštovani kolega, profesor Miroslav Tuđman, izvolite.
Hvala g. potpredsjedniče. U 6. satu rasprave o ovoj temi, nekako mi se nameću dva dojma. Prvi je dojam u onom aforizmu, on želi moj kraj, zato što ja znam njegov početak. Pa se odbija raspravljati o meritumu stvari, odbija se raspravljati o tome, da od ovih MIG-ova, 10 MIG-ova koji su trebali biti remontirani su svega 3 u funkciji, ostali ne stoje, pa je to sada argument uštede i ne znam čega. S time se želi dramatizirati i … [[Govornik se ne razumije.]] ono što se niti dramatizirati niti kriminalizirati neda. Drugi je dojam da imamo jednu raspravu o onome što narod kaže, razgovaraju gluhi i slijepi. Naprosto se ne žele uvažiti odgovori s jedne strane. Ne žele se, falsificiraju se ili se netočno reinterpretiraju st vari koje su navedene koje naprosto, ako se pažljivo čita i ono što piše u interpelaciji naprosto ne stoji. Već sam danas čitao pa ću ponovno to pročitati non paper na koji se pozivate, na koji tvrdite da je nešto što treba čitati, tumačiti tako, da to je bila uopće nemoguća kupnja, onda, nemogući ugovor, taj non paper, naprosto upozorava na niz pitanja koja bi RH trebala postaviti Izraelu i Grčkoj na moguću satnicu cijelog posla dobave izraelskih ili grčkih rabljenih borbenih aviona itd. Prema tome očito se radi o informaciji, da treba dobiti prethodnu suglasnost, kako bi se nabavili ovi avioni. Ono što se non stop prešućuje, ono što se ne želi prihvatit i priznati da je ta prethodna suglasnost dobivena. Ne, nego se tvrdi da je to očita poruka američke strane, da se iz te poruke ili nepoštivanja te poruke obmanjuje hrvatska javnost, d se skrivaju podaci i da postoji neka skrivena namjera pa se uludo išlo u tu nabavu odnosno natječaj i želju da se po toj osnovi kupe ti avioni. Zaboravlja se ono što je rečeno sa američke strane, sa izraelske strane, što je rečeno i u State Department-u, i u Pentagonu, i direktorica za Europu Lockheed Martin-a, da nema nikakvih zapreka, da se radi na tome, nego su očigledno bili neke razlozi o kojima da želimo, možemo o tome razgovarati. Međutim, citirajući ovakav jedan stav i pretvarajući ga u izravnu poruku američke strane da neće od toga biti ništa, onda se zaključuje ono da su izgubljene dve godine, da su narušeni odnosi sa Sjedinjenim državama, da smo morali, znali, ili morali znati da nije moguće provesti ovo zbog stava treće strane, ovaj, ovaj natječaj, da tvrdi se da je, da je trebala čitav pos'o hrvatska strana dogovoriti sa Izraelom i sa SAD-om, a ne da je to bila odgovornost Izraela. Prema tome, s druge strane da postupak nije bio transparentan što je naprosto netočno jer vidimo iz onoga što je predsjednik Odbora za obranu rekao, da je nekoliko sastanaka tih Odbora bilo gdje je sve predočeno, rečeno je i od njegove strane, i od strane, ovoga, sa stajališta Vlade da je na te Odbore bilo donijeto 2.000 stranica dokumenata koji pokazuju, pokazuju taj cijeli protok toga, toga događaja. Međutim, ono što je nadalje rečeno u ovome, u ovoj raspravi, non-stop se ponavlja, 135 milijuna dolara je tri puta, četiri puta više nego što je ova cijena, a zaboravlja se reć', ne želi se čuti, da su cijene aviona samo 40% od ovoga ugovora, a 60% je sve ostalo, od, od simulatora, od naoružanja, od edukacije, od alata za održavanje, od obuke, od infrastrukture, i tako dalje. Prema tome, naprosto se na jedan, na jedan politikantski način želi reći, e opet tu nešto ima, to je nešto skriveno, to su krive, krive nekakve namjere. Međutim, čini mi se da danas, tako da, da danas nije rečeno nešto što mislim da ipak vrijedi upozoriti. U interpelaciji ono što je znakovito, često se pozivaju na ono što su izjavili portali, a ne ono što su izjavile državne institucije i službeni dokumenti. Portali imaju svoj funkciju, imaju svoju poziciju, ali portali po strukturi komunikacijskog obrasca kojem služe ili kojim se služe, ne mogu iznositi argumentaciju, ne mogu iznositi dokaze, fragmentarni su već po svome izričaju. Znakovito je to da se ova interpelacije ne poziva na dokumente službenih institucija, i samim time ako želimo biti ozbiljni, i kao stranke na vlasti, i kao stranke u oporbi, mi moramo koristiti institucije, njihova stajališta, njihove argumente, njihova obrazloženja, a ne konstrukcije na nečije tvrdnje koje su po definiciji na neki način već fragmentarne, zato što ne moraju nužno biti neistinite, ali zagovaraju samo jedan, jednu opciju i ne daju cjelovitu sliku. Utoliko je cijela ova, ova priča današnja na neki način, što bi fraza koja se koristi, često koristi, demokratska opcija, može se koristiti, ali objektivno gledano, da ja sad se spustim na vašu razinu, 'ko će platiti ovaj gubitak vremena koji smo danas potrošili, a nismo išli, nismo išli raspravljati na jedan ozbiljan način o ovakvoj jednoj temi koja bi trebala biti od interesa za sve nas. Hvala.
Zahvaljujem poštovanom kolegi, profesoru Tuđmanu. Imamo repliku, poštovani kolega Mirando Mrsić. Izvolite.
Poštovani kolega Tuđman, bili ste na čelu SIS-a, dakle, preteće SOA-e, i znate kako se stvari dešavaju i kako se stvari rješavaju kad vam dođe papir koji je non-paper papir. Ono što je problem kod ovog procesa je da je hrvatska strana dobila od strane američke Vlade i administracije non-paper dokument, u kojem je vrlo jasno rekla što Hrvatska treba pitati Izrael prije nego krene uopće u postupak ishođenja dozvole da dobije avione. Ono što je osnovno pitanje, a i što pitam i vas je, dal' je Hrvatska, dakle, Ministarstvo obrane, Vlada, ministar Krstičević, ili bilo ne'ko drugi, išta po tom papiru postupio. Da li postoji ikakav trag da je nešto na tom planu rađeno?
Zahvaljujem kolega Mrsić. Odgovor, profesor Tuđman. Izvolite.
Hvala. Kolega Mrsić, prvo ja nisam bio na čelu SIS-a, nego HIS-a, al' to je sad manje važno, što se tiče ovog pitanja, ne samo da je Vlada postupila, nego je i na Odboru za obranu taj papir, suglasnost američke strane da može Izrael pristupiti tom, toj prodaji, pokazala. Isto tako je dato odobrenje sa američke strane da Hrvatska može pristupit tome avionu i pogledati cijelu tu opremu odnosno sve te instalacije. Isto tako u ugovoru piše da izraelska strana je obvezna osigurati tu suglasnost. Isto tako je američki su dužnosnici od State Departmenta, Pentagona, Lockheed Martin mjesecima govorili da oni nemaju zapreke, ne postavljaju zapreke.
Zahvaljujem poštovanom kolegi Tuđmanu na odgovoru. Zamolio bih uvažene kolege da malo spuste tonalitet i ako imaju neke rasprave da rješavaju van sabornice. Nastavljamo sa raspravom. Poštovani kolega Anđelko Stričak. Izvolite.
Hvala potpredsjedniče. Poštovane kolegice i kolege, iz same interpelacije o radu Vlade Republike Hrvatske radi postupanja Vlade Republike Hrvatske vezanih uz nabavu eskadrile višenamjenskih borbenih zrakoplova vidljivo je da ju je potpisalo svega 16 zastupnika SDP-a. To svakako treba pozdraviti jer je eto najjača oporbena stranka uspjela okupiti čak 16 svojih zastupnika, poslati hrvatskoj javnosti jasnu poruku da još uvijek postoje te da im se nisu svi zastupnici transferirali u druge saborske klubove. Stoga smatram da je prikupljanje ovih 16 potpisa zaista izvanredan uspjeh za SDP-e, a još veći uspjeh je da se svega pola tih potpisnika odazvalo braniti taj svoj prijedlog ovdje u sabornici. Toliko o samoj inicijativi. A sada koja riječ o nabavci borbenih zrakoplova. Svaka suverena, neovisna, međunarodno priznata država ima obavezu štititi svoj zračni prostor. To može na dva načina. Ili platiti nekoj od susjednih država da štiti njezin zračni prostor, ili imati svoje borbeno zrakoplovstvo. Smatram da smo svi, ili barem većina za to da svoj zračni prostor štitimo svojim borbenim zrakoplovstvom. S obzirom da sam član saborskog Odbora za obranu najprije bih istaknuo da bi po tom pitanju opet učinio isto odnosno podržao postupak nabave eskadrile borbenih zrakoplova. Sama procedura i natječaj bili su zaista jasni i transparentni te na njih nitko nije imao ni primjedbi, ni žalbi. Saborski odbor je u dva navrata raspravljao o tome i to prvi puta 24. prosinca 2017. godine te potom 13. prosinca 2018. Oba puta su jednoglasno, a to znači glasovima članova SDP-a podržani napori Vlade tj. Ministarstva obrane u aktivnostima nabave borbenih zrakoplova. Parametri za odabir najpovoljnije ponude bili su cijena, međudržavni sporazum, karakteristike i sposobnosti zrakoplova te paket gospodarske suradnje. Najkonkretnija i najpotpunija ponuda bila je izraelska. Stoga me čudi da se upravo oni koji se često očito pod navodnicima pozivaju na pravnu državu ne pozivaju na službene dokumente tj. konkretnu ponudu, već na novinske natpise. Ali kada su već ti zastupnici u velikoj brizi zbog tog natječaja postavlja se pitanje kako to da nisu u brizi za aktualno stanje borbenog zrakoplovstva? Kako to da se nisu zapitali kako je proveden remont MIG-ova te koliko ih je u upotrebi? Napominjem da su nam tijekom cijelog Domovinskog rata u svim vojno-redarstvenim operacijama oborena 3 borbena zrakoplova, a bivša SDP-ova Vlada premijera Milanovića te ministra obrane Kotromanovića je uspjela remontom MIG-ova prizemljiti 3/4 borbenih zrakoplova. U tom poslu šteta se procjenjuje na 100-tinjak milijuna kuna, dok u ovom direktne financijske štete nema. Osim toga stignemo ih i bez žurbe nabaviti jer je vijek trajanja MIG-ova navodno do 2024. godine. Kada govorimo o Oružanim snagama Republike Hrvatske naglašavam da je u svega 2 godine učinjen zaista jedan veliki iskorak i to u samim materijalnim pravima njihovih pripadnika, u njihovom osposobljavanju, opremanju i naoružavanju, u njihovom novom operativnom razmještaju u Vukovaru, Sinju, Pločama i Varaždinu, da se naši časnici, dočasnici, vojnici u mirovne misije šalju opremljeni sve proizvodima hrvatskih proizvođača, da je ustrojena pričuva, da je provedena najsloženija vojna vježba od završetka Domovinskog rata „Velebit 18“, da je vojska bila od iznimne pomoći civilnim institucijama kod elementarnih nepogoda: požarima, poplavama, snježnim mećavama itd. Iz svega navedenog vidljivo je da je resor obrane dobro vođen, da je cijelom tom sustavu potrebno i nadalje pružiti potporu jer je ključno za našu obranu i nacionalnu sigurnost. Stoga ministre puna podrška. Hvala.
Zahvaljujem kolegi Stričaku. Imamo nekoliko replika. Poštovani kolega Tomislav Sokol. Izvolite [[Upadica Sokol: Hvala lijepa …]] Ispričavam se kolega Sokol. Moja greška. Povreda Poslovnika kolega Domagoj Hajduković.
Hvala lijepa gospodine potpredsjedniče. Povrijeđen je članak 238. Zastupnik treba govoriti o temi koja je tema rasprave. Mislim kolega, ja jako cijenim to što vi držite nama lekcije. Ali onda ja isto tako vama mogu reći da ste tako vrsno pročitali tekst koji vam je napisao neki spin-doktor iz HDZ-a kada već govorimo o tome, a činjenice pokazat će vrijeme. Pokazuje i ovo što moje kolege govore, to su činjenice. Vlada vam lijepo.
Kolega Hajduković, ja razumijem da vi imate potrebu za govoriti, da imate već tri replike, pa onda nalazite načine kako možete nešto kazati. Dakle, zloupotrijebili ste institut povrede Poslovnika. Ne smatram da je povrijeđen Poslovnik. Nastavljamo dalje. Izvolite još jednom.
Ja mislim sada potpredsjedniče da ste vi povrijedili članak 238. Dakle, ja sam jasno ukazao na čega se zašto se referiram na to i da se kolega nije držao teme. Vi ste rekli da sam ja zlouporabio Poslovnik. Nisam. Dakle, nisam držao politički govor. Rekao sam u čemu je povreda Poslovnika.
Poštovani kolega, ja nisam ničim povrijedio Poslovnik i niste vi taj koji to određuje i temeljem čl. 239. izričem vam sad opomenu. Nastavljamo dalje sa radom. Poštovani kolega Tomislav Sokol, replika.
Hvala, hvala lijepa, napokon. Pa kolega Stričak, vi ste spomenuli u svojoj raspravi da se vjerojatno svi slažemo oko toga da je potrebno zadržati ratno zrakoplovstvo, ali ja nisam baš u to siguran jer ako pogledate amandmane SDP-a na državni proračun za 2019. kojim su praktički, kojim su sredstva za vojne avione trebala bit svedena na manje od pola, ja ne bih rekao da oni to doista žele, druga stvar što sad liju krokodilske suze oko toga što ugovor nije potpisan itd., ali ako pogledate ono što rade, vidjet ćete da su zapravo njihovi motivi malo drugačiji. Druga stvar koju sam htio reć, znači, cijela njihova priča se svodi na 3 stvari, jednom mailu, jednom non paperu ili white paperu i izjavi američkog veleposlanika. E sad, nakon tih mailova i nakon tog non odnosno white papera je pomoćnik ministra obrane Krstičevića bio u SAD-u, razgovarao s pomoćnikom ministra vanjskih poslova SAD, koji je rekao da problema neće bit. A što se tiče izjave veleposlanika, on je sam kasnije pojasnio i objasnio da [[Upadica: Zahvaljujem…]] [[Govornik se ne razumije]] nije odgovorna, dakle, cijela priča pada u vodu.
…/kolega Sokol/… Odgovor, kolega Stričak, izvolite.
Hvala. Kolega Sokol, u svojoj raspravi naglasio sam da je svaka država dužna štititi svoj zračni prostor, to može ponavljam na dva načina ili platiti susjedima, ili imati svoje vlastito ratno zrakoplovstvo. Baš bi me zanimalo da s obzirom na njihove amandmane gdje su predlagali da se ukupno, znači, oporba je predložila amandmana u iznosu 2 milijarde i 300 milijuna kuna, da li se oni zalažu da mi imamo ratno zrakoplovstvo, a kada bi se trebalo odlučivati koja bi to država susjedna čuvala naše nebo, baš me zanima za koga bi se odlučili, za Mađare ili Talijane. Hvala.
Zahvaljujem na odgovoru. Slijedeća replika poštovani kolega Mirando Mrsić, izvolite.
Hvala lijepo kolega Striček, Stričak, pardon. Treba odgovoriti na jedno jednostavno pitanja koja nisam siguran da ćete to moći odgovoriti obzirom da su vam to pisali neki drugi koji se bave piarom i koji se bave, evo vjerojatno i evo, smije se ministar Krstičević, ali odgovorite mi na jedno vrlo jednostavno pitanje koje je i pitanje cijele ove interpelacije, koje se pitaju i građani RH, ako je sve do nekog mjeseca, do 11-og mjeseca bilo u redu, šta od tada nije bilo uredu? Prema tome, i ovo što govori kolega Sokol, postojali su i papiri i mailovi i kontakti i odlazilo se u Ameriku, odlazilo se u Izrael, a i osobno pitanje niste odgovorili, prebacujete sada na migove zato što je to spin vaš, ali osobno pitanje niste odgovorili, zašto je krenulo krivo? I to je osnovno pitanje, niti jedna diskusija danas [[Upadica: Zahvaljujem]] nije odgovorila na to pitanje [[Upadica: Zahvaljujem…]] [[…Govornik se ne razumije]]
…/kolega Mrsić/… Odgovor, kolega Stričak, izvolite.
Kolega Mrsiću, ja sam oduvijek bio dosljedan sam sebi, od prvog do zadnjeg dana sam u istoj političkoj opciji i to je HDZ, znači od 93., nikad nisam mijenjao političke boje ko vi, a niti neću, to je prvi dio. Drugi dio, znači, RH je raspisala natječaj i stigla je ponuda, najprihvatljivija je bila izraelska, koja je imala najviše bodova i znači, Vlada, ministarstvo, donosili su odluku prema natječaju i pristiglim ponudama, a ne prema novinskim natpisima.
Zahvaljujem kolega Stričak. Imamo povredu Poslovnika, poštovani kolega Hajduković, izvolite.
Hvala lijepo g. potpredsjedniče. Povrijeđen je čl. 238., mislim meni je drago što kolega ističe svoje osobne sudove o kolegi i njegovoj političkoj orijentaciji, ali mislim da ovo apsolutno nije tema rasprave i da vrijeđa dostojanstvo kolege, njega su izabrali neki glasovi, kao i njega i njegovo je pravo odlučiti kako će ih on koristiti i kako će tu svoju političku afilijaciju verbalizirati, kao i svakog od nas. Prema tome, mislim da ovo stvarno, kolega potpredsjedniče ako ćete me izbaciti sad i reći da ja ne mogu o tome suditi, onda me izbacite, ali onda recite da kršite Poslovnik jel ovo je poslovničko [[Upadica: Zahvaljujem]] ovo je poslovnička stvar.
Zahvaljujem kolega Hajduković, djelomično ste u pravu što se tiče teme, ali ne vidim da je bilo omalovažavanja i kršenja Poslovnika, tako da neću vas izbacit. Nastavljamo dalje s radom, imamo još jednu repliku, poštovani kolega Franko Vidović, izvolite.
Kolega Stričak, dakle, vi dvojite oko toga da li SDP daje podršku nabavi borbenih zrakoplova, a pri tom imate, kažem, dvojite oko toga da li SDP daje podršku nabavi borbenih zrakoplova, a pri tom još imate problem i sa procedurom. Dakle, Odbor ne glasa o ponudama, Odbor daje prethodnu suglasnost, govorimo o saborskom Odboru, kog sam i ja član i nije istina da nitko nije govorio jer ja govorim već nekakvih godinu dana, ako vi držite baš da sam ja nitko, okej, to je vaš doživljaj, ja ne mislim za sebe da sam nitko, a priliku na Odboru nisam imao govorit jer sam u tom momentu bio na službenom putu zbog HS, oba puta. Eto, to je to, a što se tiče ostaloga vidim da je vaš problem sa procedurom još i veći jer vi mislite da iza ove interpelacije stoji samo zaista 16 zastupnika, jeste čuli ostali što govore? Čujete li javnost što vam govori?
Zahvaljujem kolega Vidović. Odgovor kolega Stričak.
Mene zaista veseli da iza ovoga stoji, stoji nešto glasova, što će se sutra potvrditi najvjerojatnije kod glasovanja. Kolega Franko, vi ste član Saborskog odbora za obranu. RH nabavlja borbene zrakoplove, vi niste došli niti na jednu sjednicu kad se o tome raspravljalo, a sada tu svima držite lekcije. Pa zbog čega niste došli na sjednice, izrekli svoj stav, mišljenje, suprotstavili se tome [[Upadica predsjednik: Molim vas kolega Vidović]] ako mogu, znači, mogli ste izreći svoj stav, mišljenje, otići u Odbor ili Ministarstvo obrane pogledati dokumentaciju i doći ovdje pripremljeni. Međutim, vi ste došli potpuno nepripremljeni. Hvala lijepo.
Zahvaljujem kolega Stričak. Prelazimo na sljedeću raspravu, poštovani kolega Petar Škorić. Izvolite.
Hvala lijepo poštovani podpredsjedniče, poštovani podpredsjedniče Vlade i ministre obrane, poštovane kolegice i kolege. Jedan od glavnih temelja ove Vlade je bilo opremanje, modernizacija obnove Oružanih snaga i vraćanje digniteta hrvatskom vojniku, kao temelja strategije nacionalne sigurnosti. Pokazalo se dakle od samog početka, i od preuzimanja ministra Krstičevića u Ministarstvo obrane da nije riječ o nikakvom deklarativnom potezu ili PR-u, ili slično, nego smo krenuli snažno s konkretnim koracima da vratimo dostojanstvo hrvatskom vojniku. Oružane snage danas, i Oružane snage nekol'ko godina unatrag, dakle, su dvije potpuno različite priče. Koja je prava slika stanja hrvatske vojske odnosno u prvom redu odnosa državne vlasti danas prema hrvatskoj vojsci? Mislim da ne treba jasnije slike predstaviti od neviđenog povijesnog fijaska sa remontom MIG-ova kako bi se istim produljio rok trajanja u nekoliko godina. O toj sramotnoj priči, bilo je puno toga po medijima, mislim da ja najbolje ne pričati jer je kroz tu priču se provlačilo i to da se ukine Hrvatsko ratno zrakoplovstvo, da naše nebo nadziru neka druga strana zrakoplovstva, da se u obranu više ne isplati ulagati, da će o nama bolje brinuti neki drugi nego mi sami, a svjedoci smo sami da je od zemalja koja je izgubila tu sposobnost, dakle, jedino Albanija koja u regiji, koja nije uspjela to vratiti. To je slika cjelokupne letargične situacije i između ostalog i u obrambenom kontekstu. Upravo te priče, i te tužne slike su nagnale i ovu Vladu da napravi zaokret, da krenemo potpuno novim smjerom kojim podrazumijevamo rizike i kojim smo trebali davno krenuti. Hrvatsku vojsku je trebalo modernizirati, hrvatskog vojnika opremiti, a u prvom redu kao prioritet je određeno da se zadrži sposobnost Hrvatskog ratnog zrakoplovstva da ono može, mora opstati i da nitko drugi ne može bolje nadzirati hrvatsko nebo od hrvatskog pilota. Ne samo da je Hrvatska krenula po prvi put u postupak nabave ovakve vrste, već je i taj postupak označio jasan pozitivni presedan. Od početka samog postupka svjedočimo da je vođen jasno, stručno, zakonito i transparentno. Ovakvim vođenjem postupka, očuvan je i interes javnosti, ali evo i interes, sačuvan je i interes nacionalne sigurnosti. Svaka činjenica, svaka relevantna informacija bila je dostupna, ponude za nabavu višenamjenskih borbenih zrakoplova su prikupljanje sa više strana, i jednoglasno, pa mogu kazati i plebiscitarno, odabrana je najbolja i najkvalitetnija ponuda u tom trenutku. Ono što nam je najvažnije istaknuti od početka do kraja postupka nabave, prvu i posljednju riječ imala je, podvlačim, struka. Hrvatski piloti, pripadnici Hrvatskog ratnog zrakoplovstva, koji i najbolje mogu procijeniti, i koji najbolje znaju kakve su potrebe naše vojske. Osobno sam protivnik bilo kakvog guranja u političke koševe i prihvaćam da se kod raznih političkih tema, može i mora postojati raznolika paleta političkih stavova, ali podsjećam da po pitanju obrane i nacionalne sigurnosti, ne može postojati različitih stavova. Prva su ona od naših kolegica i kolega zastupnika koji podržavaju modernizaciju, unapređenje i opremanje hrvatske vojske, koji hrvatsku vojsku smatraju temeljem obrane nacionalne sigurnosti, i koji smatraju da kao takva zaslužuje poseban status i državna ulaganja. Druga je skupina ona, ona koju smo imali priliku čuti često u zadnje vrijeme, koji je ovu situaciju priželjkivala i jedva dočekala da bi u svom siromašnom i nikakvom političkom rejtingu dodali pokoji promil potpore, koji ne smatraju da hrvatska vojska treba modernizaciju i opremanje, i koji bi hrvatsku vojsku najradije opet vidjeli u onom ruhu iz 2013. godine, da bude ponižena, poražena i osramoćena. Zaključno i ono najvažnije, budite sigurni da hrvatsku vojsku, da takvu hrvatsku vojsku upravo zahvaljujući brojnim potezima ove Vlade, nikada više nećete gledati. Hrvatska vojska će dobiti višenamjenski borbeni zrakoplov koji zaslužuje i koji joj je potreban. Hrvatska vojska će biti ponosna i na čelu i sa ovim ministrom obrane, i pod vodstvom ove Vlade, nastaviti će napredovati svakim danom, a svima onima kojima to smeta, neka slobodno pate u zavjetrini političke oporbe u kojoj će upravo zbog ovih i ovakvih stavova, na sreću, se još dugo nalaziti. Hvala lijepa.
Zahvaljujem kolegi Škoriću. Imamo povredu Poslovnika, poštovani kolega Domagoj Hajduković. Izvolite.
Hvala lijepo gospodine podpredsjedniče. Povrijeđen je član 238. Kolega, sram vas može bit', vi će te pričat kako ja hrvatsku vojsku želim, sramota vas može bit'. Ja sam u Osijeku bio kad su po njemu padale granate, sramota vas može bit', ja hoću poniženu hrvatsku vojsku? Pa ja ne želim sjediti u istoj prostoriji u kojoj vi sjedite, i govorite takve stvari jednom hrvatskom zastupniku koji je izabran hrvatskim glasovima. Sramota. Sramota.
Poštovani kolega Hajduković. Poštovani kolega Hajduković.
Sramota, sramota.
Poštovani kolega Hajduković. Dakle, ja vas lijepo molim smirite strasti, spustite strasti, nemojte se nervirat, nije bilo do te mjere kao što ste vi to intonirali, niti je bilo povrede Poslovnika, [[Upadica Domagoj Hajduković: Bilo je.]] zbog toga vam, zbog zlouporabe, [[Upadica Domagoj Hajduković: Recite.]] kolega, zbog zlouporabe povrede Poslovnika, izričem vam opomenu sa oduzimanjem riječi do kraja ove rasprave [[Upadica Domagoj Hajduković: Hvala bogu, ne mogu govoriti kakvu hrvatsku vojsku želim.]] Molim vas, kolega molim vas, [[Upadica Domagoj Hajduković: Sramota me može bit.]] Temeljem članka 241., stavak 2., udaljujem vas sa sjednice Sabora do kraja današnjeg dana. Molim vas napustite [[Upadica Domagoj Hajduković: Sam ću otić'.]] Molim vas napustite, …/Upadica Domagoj Hajduković: ... [[Govornik se ne razumije.]] sa takvim ljudima./ …, molim vas napustite, [[Upadica Domagoj Hajduković: nerazumljvio.]] napustite Sabornicu [[Upadica Domagoj Hajduković: Vrlo rado, jer ne želim biti]] nerazumljvio/ … Hvala [[Upadica Domagoj Hajduković: Vi ste hrvatski branitelj, vi bi trebali biti Upadica Domagoj Hajduković:…a ne ja, ja sam tako živio kao dijete, sramota vas može biti, sramota, smijte se]] nerazumljivo/… Nastavljamo, nastavljamo dalje sa radom, poštovani, kolega Hajduković, poštovani, imamo još jednu povredu Poslovnika, kolega Anđelko Stričak, izvolite.
Odustajem, već ste sve riješili i rekli.
Hvala. Imamo replike, poštovani kolega Gordan Maras, izvolite.
Hvala lijepa g. Škoriću, lijepo ste pročitali ovaj vaš referat koji ste vjerojatno pisali danima u kreativnom okružju piarovaca u HDZ-u i to je okej, treba imati i tu vrstu snalažljivosti da znaš pročitat 4-5 stranica, a ovo što ste pročitali je zbilja sramotno i žalosno je da dobijate ovdje podršku i odobravanja da prozivate druge stranke, druge kolege i pozivate se na naj, one bazičnije emocije sa lažima koje su ne gnjusne, nego dovode do ovakve situacije naše zastupnike koje vrijeđate, omalovažavate i ponižavate ovdje, žalosno je što vam dopredsjedavajući to dopušta. Kako možete zastupnika u HS-u prozivati da ne želi da imamo državu kvalitetnu, vojsku kvalitetnu i društvo kakvo bi svi [[Upadica: Zahvaljujem]] htjeli, poželili imat. Znači, to je nažalost HDZ i ona [[Upadica: Kolega Maras]] emocija koja nas vraća 20 godina unazad.
Kolega Maras, zahvaljujem, pripazite malo molim vas na vrijeme i u vašoj replici nemojte omalovažavati kolege zastupnike, nego im replicirajte. Imamo povredu Poslovnika, kolega Sokol, izvolite.
Hvala lijepo g. potpredsjedniče, pa kolega Maras je povrijedio čl. 238. i već je jedan samo u nizu zastupnika SDP-a koji vrijeđaju druge, govore im da i drugi pišu, govore itd. Ja mislim osobno da je pohvalno da zastupnici sami pišu, govore i pripremaju se za rasprave, za razliku od kolege Marasa koji je stručnjak za sve teme, a nikad nije vjerojatno pročitao nijedan, nijedno slova materijala koje je dobio. Hvala.
Kolega Sokol, dakle, ja sam već upozorio kolegu da ne omalovažava nikoga, dakle, nije bilo potrebe za vašom povredom Poslovnika i ne možete ni vi omalovažavati bilo koga i temeljem čl. 239. izričem vam opomenu. Poštovani kolega Željko Jovanović, izvolite.
Dali ste opomenu… [[Govornik se ne razumije]]
A znači to je razlog? Hvala lijepo. Prelazimo na slijedeću repliku, poštovani kolega Saša Đujić, izvolite, odnosno ispričavam se, imamo odgovor kolegi Škoriću na repliku od kolege Marasa.
Hvala lijepa. Pa evo, poštovani kolega, duga sam bio u oružanim snagama i znam kakav im je bio status, obilazio sam vojarne širom RH skupa sa ministrom obrane i vidio sam kakvo smo stanje zatekli kod preuzimanja vlasti i hrvatski vojnik je bio ponižen u uvjetima u kojima je radio, sredstava koliko je imao i što sam tu loše kazao? Upravo ova Vlada vraća ponos i dostojanstvo, ostvaruju ljudi materijalna prava, poboljšavaju im se uvjeti se, a vi da vam je stalo do istine, onda ne bi predlagali 6 amandmana od, sa 315 milijuna kuna da se skine sa proračuna MORH-a, dakle, to je vaš doprinos i to je vaša borba za Hrvatsku vojsku i za oružane snage.
Zahvaljujem kolegi Škoriću. Ja još jednom, kolege molim vas, ja vas lijepo molim i apeliram na mir u Sabornici i da se držimo teme i oni koji odgovaraju na repliku i oni koji postavljaju replike. Evo, sad je na redu poštovani kolega Saša Đujić, izvolite.
Hvala lijepo g. potpredsjedniče. Kolega Škorić, vi ste rekli sada da ratno zrakoplovstvo mora opstati, da će to omogućit ova Vlada i da ova Vlada na tome radi i da vraća ponos i dignitet, a da mi to kao ne želimo. Pa upravo suprotno kolega, vi ste govorili o sebi, jer bude li ova Vlada nabavljala avione košto ih nabavlja zadnjih godinu dana, jao si ga našem ratnom zrakoplovstvu, nikad aviona vidjeti neće. Vi ste sad sa svojim dijelima pokazali kako nabavljate avione, a mi smo predložili taj amandman jer smo vjerovali vam da ćete u 2018. završit nabavu, pa da vam ti novci neće trebat ni za 2019., zato smo to predložili, ali upravo vi i ova Vlada i ovo ministarstvo sa ministrom Krstičevićem na čelu ugrožava opstojnost i budućnost Hrvatskog ratnog zrakoplovstva jer ako budu nabavljali avione kao do sad, gotovo je, gotovo, nećemo imat aviona.
Zahvaljujem poštovanom kolegi Đujiću. Odgovor, kolega Škorić, izvolite.
Hvala lijepa. Poštovani kolega Đujić, najmanje ste vi pozvani da nama ovdje popujete. Ne znam o čemu pričate, pa cijelo vrijeme, dakle, vi izražavate zabrinutost, pa jeste li izražavali u prošlosti, kakvo smo stanje u oružanim snagama zatekli, da sami skidate gotovo pola proračuna MORH-a i kažete da se zalažete za oružane snage, strah me je vaše zabrinutosti za stanje u oružanim snagama.
Zahvaljujem na odgovoru. Slijedeća replika poštovani kolega Željko Jovanović, izvolite.
Hvala lijepo. Danas ovdje slušamo sa strane HDZ-a od potpredsjednika Vlade, od premijera, o važnosti nabave borbenih zrakoplova koji su važni zbog nacionalne sigurnosti. Recite mi kolega Škorić, vi ste u svom jednom demagoškom istupu punom parola lamentirali o borbenom zrakoplovstvu, koga će štiti to borbeno zrakoplovstvo i koliko je ta potencijalna nabava aviona zadržala građana u RH? Vi govorite o tome da ste podigli dignitet i ponos hrvatskih vojnika oružanih snaga, ja vas pitam zašto te novce nismo usmjerili da podignemo dignitet hrvatskih učitelja, hrvatskih liječnika, medicinskih sestara, da nabavimo helikoptersku službu i da na taj način povećamo sigurnost građana RH, turista, članica NATO-a, i niti jedan građanin RH neće ostati u RH zbog vaših borbenih zrakoplova.
Zahvaljujem. Odgovor kolega Škorić.
Hvala lijepa. Pa evo kolega Jovanović, drago mi je da ste se razotkrili, i vas, i vašu stranku, i praktički ste sad kazali sami da dovodite u pitanje da zadržimo sposobnost Hrvatskog ratnog zrakoplovstva. To ste pitanje dovodili prije nekoliko godina tražeći tko će čuvati hrvatsko nebo i kome drugome plaćati, a svi smo svjesni ne tako bliske prošlosti i svega što se, prema tome ova Vlada će sigurno sve učiniti da zadrži tu sposobnost i nemojte tu širiti populizam i govoriti o drugim problemima u hrvatskom društvu, jer sigurnost je broj jedan, dakle, i ono je, nema cijene.
Zahvaljujem na odgovoru, kolegi Škoriću. Prelazimo na sljedeću raspravu, poštovani kolega doktor Branimir Bunjac. Izvolite kolega Bunjac.
Hvala lijepa podpredsjedniče Sabora, uvažene kolegice i kolege. Znači, što mi danas ovdje imamo? Imamo pokušaj opravdavanja nemogućega, pokušaj opravdavanja nečega što se ni na koji način ne može opravdati, koji idu čak do razine karikaturalnosti, pa slušamo na primjer ministra Krstičevića da je propast posla sa Izraelom ojačala hrvatsko-izraelske odnose, to stvarno ovako mora ući u antologiju političkih izjava, ili smo čuli upravo sada zastupnika Škorića, koji nam je u jednom referatu iz vremena Titovih pionira, pročitao da će ova Vlada nabaviti nove zrakoplove i ojačati hrvatsku vojsku. Znači, oni u 2/3 svoga mandata nisu uspjeli kupit čak ni stare kante, ali će u preostaloj trećini, kupit mi manje, ni više nego nove zrakoplove. Pa dajte mi recite ljudi moji jel' to realno? Naša vojska ne da nije jaka, stabilna i ponosna, nego naša vojska je jedna od najslabijih na svijetu. Vojska Sjeverne Koreje je dvajst puta jača od naše vojske, iako ima pet puta manji proračun, ta država. Tamo se takvi cirkusi sigurno ne dešavaju, kao kod nas, dajte uzmite si nekog od njihovog savjetnika, ja vam garantiram da će srediti stanje i sa avionima, i sa tenkovima tri puta bolje nego vi. Mi vam od početka govorimo, prije svih zastupnika, prije svih medija, da od ovoga posla neće biti ništa, i to ne toliko zbog traljavosti, nesposobnosti, šlampavosti, nego prvenstveno zbog koruptivnih radnji. I to obostranih, kako od hrvatske strane, tako od izraelske strane, i Amerikanci vam to neće dozvoliti zato što Amerikancima njihove poslove nadzire Kongres, vrlo čvrsto, i vrlo odgovorno, i od početka se to znalo. To vam je čak i jedan Branimir Bunjac znao 18.10, ovdje u Saboru sam govorio, postoji fonogram pa slušajte. A vi niste znali, a imate sva, sva moguća Ministarstva na raspolaganju, sve moguće novce, sve moguće kontakte, imate svoje zastupnike u NATO sjedištu u Bruxelles-u, u Washington-u, ne znam gdje sve, i vi niste znali. Pa koga vi lažete? Vi, gospodo lažete, sve ste znali, ali ste uporno inzistirali na nemogućem poslu. Zašto ste inzistirali? Pa zato što ste od toga očekivali osobnu korist. Ne korist za Hrvatsku, korist za vas osobno. I nije to prvi puta, i, i ne morate spominjati, i ti, remont aviona u Ukrajini sasvim sigurno je bio promašaj. Evo pitajte gospodina Krstičevića, što se dešava sa hrvatskim ophodnim brodovima? Nek' kaže. Što se dešava s tim brodovima, na koji način su napravljeni, dal' ti brodovi mogu ploviti? Znate kakav cirkus je napravljen? U te brodove su ugrađeni motori za bagere, ti brodovi uopće ne mogu plovit', četiri godine kasni nabava brodova da bi na kraju imali brodove bagere, potpuno neupotrebljive, bačen novac. To vam je rad našega Ministarstva. Tamo se od 1992. ili koje, uporno radi javna nabava koruptivnim načinom, pogodovanjem najgore vrste i zato vam je hrvatska vojska slaba, i zato je Hrvatska država slaba, i zato vam nitko ne želi s tom državom imati, imati posla. Osim naravno Ukrajinaca i ne znam nekih očajnika sličnih. Kaže ministar Krstičevića, ja sam radio profesionalno, pa šta to znači ja sam radio profesionalno? Radio je i Al Capone profesionalno, jako je bio profesionalan, super profesionalan. A rezultat njegovog rada? Kakvi su rezultati, to vas mi pitamo, gdje su avioni? Imamo avione, da, ne? Nemamo, prema tome, rezultati su nikakvi, to vidi i malo dijete u nižim razredima osnovne škole, nema aviona, netko mora preuzet odgovornost. Tko će preuzet odgovornost? Zastupnik Grmoja, jel' da je kriv? Tko? Ova kuharica u Saboru, 'oćemo nju kaznit? Kaznit ćemo onoga tko je zapovjednik, velikog ratnika koji plače pred novinarima, ali u ovoj Vladi odgovornosti nema, može se raditi kako ja hoću, to kaže barem njezin predsjednik Vlade. Može se radit što se hoće oko privatizacije Agrokora, oko privatizacije brodogradilišta, oko privatizacije INE i cijelog niza drugih slučajeva pretvorbe i privatizacije koji su ovaj narod doslovce izludili, a državu i gospodarstvo bacili na prosjački štap. I konačno se mora uopće postaviti pitanje šta će nam ti avioni, pa vi ste gospodo iz HDZ-a rekli pa mi ulazimo u NATO, sad će sve biti jeftino, ništa više neće morat plaćat, nas štiti 3.900 mlaznih aviona i sad mi moramo imati 3.912. Imamo 10.000 atomskih bombi, možemo spržit svih 9 planeti u sunčevom sustavu, ali nama trebaju i Izraelski ovi eksponati za Tehnički muzej. Štiti nas 4 milijuna vojnika, možemo pobijedit ne znam Rusiju, Kinu, Indiju zajedno, ali mi moramo potrošit još milijardu EUR-a na avione, 500 milijuna da damo za nabavu i još 500 milijuna za održavanje. Nigdje u svijetu ne postoji država gdje mlazni avion leti, a da je stariji od 30 godina, a mi kupujemo avione stare 35 godina i onda kaže pazite predsjednik Vlade u nevjerojatnoj ponovnoj izjavi, ti avioni će nas slijedećih 25 godina štititi. Pa dajte vi gospodo iz HDZ-a kad ste vi tako pametni sa tim polovnim ovoga vozilima pa šta ne kupite polovne aute za svoju Vladu, za svoja ministarstva evo sad kupujete za ovu EU pa kupite stare golfove 30 godina. Lijepo date na remont kod gospodina ovoga ne znam kak se zove Zubaka ili kojega i vozite se slijedećih 25 godina i eto imate lijepu ovoga uštedu kako se zove povoljno sve za narod i bit će vam udobno, jako udobno u tim autima. Možete brzo voziti recimo skoro ko tramvaj ovoga, ali vidite vi to nećete učiniti. Mi smo mogli s tih milijardu EUR-a koje ste rekli toliko lijepih stvari u Hrvatskoj riješiti i probleme te gladne djece, mogli smo 25 godina davati djeci besplatne udžbenike, mogli smo otvoriti tolika, tolika radna mjesta, a kupujemo avione. A znate zašto, samo zato da bi zadovoljili američku stranu koja će ovo itekako dobro iskoristiti zapamtite koji je konačni proizvod vašeg, vašeg djelovanja a taj će biti da će vas prisiliti na direktnu nagodbu za kupnju puno skupljih aviona nego što su sada bili, lijepo će se oni okoristiti sa ovom pričom. I onda će fino avioni doći i letit će iznad Knina ili ne znam iznad čega Vukovara, Zagreba i onda će par malograđana izvadit zastavice i mahati, gladnog trbuha ovoga bez mirovina, bez pristojnih plaća, bez ikakve pravde i pravednosti osobito u pravosuđu, al će eto njemu bit srce na mjestu dok će tutnjati američki potpuno novi ili polovni kakvi god bespotrebni avioni za bilo koga od nas. Takvo vam je stanje. I jako mi je žao što živim u državi u kojoj se takve stvari radi i što živim u državi u kojoj netko nema osobne hrabrosti preuzeti odgovornost prije nego što ga se doslovce smlavi na izborima ili dok mu njegov šef ne kaže više mi nisi potreban. Hvala lijepo.
Zahvaljujem poštovani kolega Bunjac, imamo nekoliko replika poštovani kolega Gordan Maras, izvolite.
Hvala kolega Bunjac vi ste u svojoj raspravi spomenuli da su neki zastupnici, nekolicina njih imali referate u stilu Titovih pionira, ja mislim da su to puno ne kvalitetniji referati nego oni što su ih radili Titovi pioniri, više me podsjećaju na onu gospođu iz Sjeverne Koreje Ri Čun Hi koja kada je lansirana raketa uzbuđeno viče i hvali i hvali svog velikog vođu. To me otprilike na toj razini, na toj razini izgleda i u biti nevjerojatno je da ljudi moraju dolaziti na taj način pripremljeni iz piar službi središnjica i ovdje čitati umjesto da govore na način kako to osjećaju i zbilja kažu ono što misle. Hvala lijepo.
Zahvaljujem kolegi Marasu na ovoj replici koja nije imala nikakve veze sa temom, temeljem članka 239. Poslovnika izričem vam opomenu kolega Maras. Kolega Bunjac, izvolite.
Hvala lijepa, dobro je dok se čitaju referati ja to podržavam jer u biti mi se sad već moramo bojat da ćemo dobit batine kad počnemo govorit o avionima, pa to ovoga morat ćemo doći sa kacigom i s pancirkom na saborsku sjednicu jer vidimo da postoje u ovoj dvorani ljudi koji hoće tuć zastupnike ne smiješ avion pokazat, a ako slučajno doneseš igračku, igračkicu isto možeš nastradat. Prema tome, ja podržavam da se čitaju ti referati oni su ipak koliko god bili ovako trivijalni ipak benigni u odnosu na ono što bi vam se inače moglo dogoditi. Jer evo ovdje, ovdje neki ljudi pokazuju bijes, a bijes nije dobra emocija, bijes pokazivati u javnosti u stvari znači da niste u stanju sam sebe kontrolirati, a tko ne može sam sebe kontrolirati ne može ni državu voditi. Hvala lijepo.
Zahvaljujem kolega Bunjac, slijedeća replika poštovani kolega Željko Jovanović.
Kolega Bunjac vi ste u svom, svojoj raspravi istaknuli jedan vrlo značajan problem koji se zaobilazi, a to je problem korupcije. Dakle, Hrvatska stabilno nazaduje u borbi protiv korupcije, a netransparentni ugovori koji se skrivaju pod krinkom transparentnosti kako to ministar Krstičević stalno ponavlja su sigurno bili jedan od važnih elemenata u donošenju odluke o nabavi ovih zrakoplova starih 35 godina obzirom i zanima me što vi mislite o tome obzirom da je bivša tvrtka ministra Krstičevića osnovala novu tvrtku kćer koja je trebala baviti se poslovima opremanja zrakoplova i ostale opreme. Da li mislite da i to ima nekakve veze sa nabavom ovih starih kanti koje je trebalo obnavljati tako često da bi tvrtka koja je poznata po poslovanju sa državnim firmama još dodatno povećala svoje prihode i zaradu, a na taj način i svi oni koji su uključeni u ovaj sjajni epski poduhvat ministra Krstičevića.
Zahvaljujem poštovanom kolegi Jovanoviću, odgovor poštovani kolega Bunjac.
Hvala lijepa uvaženi zastupniče Jovanović, čak i da se to, čak i da to se nije dogodilo da ne postoji tvrtka KING ICT, Izraelska tvrtka koja nam je prodala avione je 2017. godine došla pod istragu zbog korupcije i 13 njezinih djelatnika je uhapšeno i odvedeno u istražni zatvor to se dogodilo u travnju 2017. godine da bi sa istom tom tvrtkom samo 3 mjeseca kasnije Ministarstvo obrane dogovaralo posao. Pa kako je moguće da se uopće dogovara posao sa tvrtkom koja je optužena za korupciju. Isto tako u ovaj posao ponovno je uključena tvrtka Aero partner koja je bila ključni posrednik pri remontu aviona u Ukrajini. Pa onda ako su ta gospoda iz HDZ-a već tolko kritična prema tom remontu zašto su istoga posrednika uključili u posao nabave borbenih aviona F16. Hvala lijepo.
Zahvaljujem kolega Bunjac na odgovoru. Prelazimo na slijedeću raspravu, poštovani kolega Ivan Pernar, izvolite.
Uvažene dame i gospodo, htio bih reći da se ovdje puno pričalo o nacionalnoj sigurnosti, međutim ja smatram i mi iz Živog zida da dok jedan pojedinac nije siguran, ni država ne može biti sigurna. Svojim zakonima naša država i svojim uredbama i svojim pravilima zapravo upropaštava sustavno svoje građane. Nabava ovih aviona neće riješiti probleme naših građana. Ovaj posao je sada propao što je ja bi se usudio reći zapravo najbolja stvar koja se dogodila, jer do ovog posla po mojem sudu nije ni smjelo doći, međutim čak i da nabavimo i 100 ili 1.000 novih aviona F16 sa svom pratećom opremom, pilotskom opremom, obukom, čak i ako prilagodimo naše zračne luke za te avione itd., čak i da nabavimo tone i tone najsuvremenijeg oružja, raketa, bombi, čega već projektila kojekakvih. Što to znači građanima koji se iseljavaju iz Hrvatske, što to znači građanima koji su u blokadi? I na kraju ova posljednja sramota hrvatske Vlade je da je stavila svoju jurisdikciju odnosno svoje zakone pod kapu EU i da EU ukida Hrvatski zakon o ništetnosti ugovora o kreditu s neovlaštenim vjerovnicima. Znači mi svoje zakone u svojoj državi ne možemo donosit to je poanta cijele priče i koja je posljedica toga, posljedica toga je da svi ljudi koji vode sporove za ništetnost ugovora o kreditu sa RBA zadrugama će izgubit te sporove i da će doći do mase deložacija. Umjesto da se Vlada pozabavi tim pitanjem, jer prvo je pitanje krova nad glavom, ajmo riješit ljudima pitanje krova nad glavom, a onda ajmo raspravljan o drugim pitanjima, ali ovoj Vladi su bitni avioni, o avionima se raspravlja danonoćno, a o krovu nad glavom nema rasprave od strane ove Vlade. Ova Vlada ne razmišlja kako da spasi te ljude koji su jednom nogom na ulici, zar to nije sramota. 5 mjeseci radnici Uljanika ne dobivaju plaće kako spada, 3 mjeseca dobivali su minimalac, zadnja 2 mjeseca ne dobivaju ništa. Pa od čega da ti ljudi žive? Al vas to ne zanima, za ovu Vladu to nije problem. Mnogo Hrvatskih vojnika odlazi iz Hrvatske vojske vi znate zašto je to, to nije zato jer nemamo vojne avione najsuvremenije, oni odlaze zato jer su plaće nikakve, plaće Hrvatskih vojnika moraju se dići minimalno 30%, minimalno da bi ti ljudi bili zadovoljni. Ako država nema za plaće svojih vojnika adekvatan novac, koje onda koristi od ovih vojnih aviona, pa tko će ostat u Hrvatskoj vojsci, s čim vi mislite zadržat vojne pilote, tko će vam vozit te avione, jeste se to ikad pitali, pa bježe vam ljudi iz sustava obrane jer su plaće nikakve. I znate što se događa, po direktivni NATO-a šaljete naše vojnike na Rusku granicu, ali ni to im ne želite adekvatno platiti i onda je teško naći dobrovoljca koji žele ići na Rusku granicu i onda što se događa, ljudi mi javljaju, vojnici da ukoliko odbiju odlazak na Rusku granicu, eh onda premještaj negdje gdje si daleko od kuće. Je li to moguće, znači je li moguće da vojska kažnjava svoje vojnike na način da ih tjera što dalje od svojeg doma za kaznu jer ne žele ići na stranu neku tuđu granicu? Pa to je sramota. Vodite disciplinske procese radi vojnika zbog odavanja državne tajne, znate zbog čega, jel znate zbog čega vodite sporove. Pa zato jer su ljudi pisali da vam je hrana nikakva, znači vojnik koji se javno požali da je hrana u Hrvatskoj vojsci nikakva, da ne valja, vi protiv njega vodite Vojni sud, a istodobno dokumenti o nabavi aviona klasificirani cure van, za to nema nikakvog Vojnog suda. Ministarstvo obrane je u potpunosti ispolitizirano stavilo se u službu jedne politike kojoj su interesi Hrvatske na zadnjem mjestu. Umjesto da hrvatski vojnik ima 30% veću plaću, da ima vrhunsku hranu, da štiti hrvatsku zemlju da se nalazi na hrvatskoj granici, vi ste tog hrvatskog vojnika poslali u Afganistan, poslali ste ga u Libanon, poslali ste ga u Litvu, čemu?, zašto? Što mi imamo tamo? Rat koji mi u Hrvatskoj vodimo je ekonomske naravi, a zemlje koje nam se predstavljaju za velike prijatelje su zemlje koje nas pljačkaju, to i vi sami znate. I toj ekonomskoj pljačci koja se događa legalnim putem, jer ja ne znam kako drukčije nazvati to da 35 milijardi kuna godišnje dajemo za otplatu vanjskog duga, 35 milijardi. Za članstvo u Europskoj uniji još 4 milijarde, strane banke još izvuku koju milijardu. Preko 40 milijardi kuna godišnje Hrvatska daje van, a onda kada dobijemo za Pelješki most 2 milijarde, onda razglabate na sva zvona, a to što 40 milijarde svake godine ide na zapad, to vama nije bitno. I onda se još hvalite kupnjom aviona koji su stari 30 godina, pa kolega Bunjac vam je ukazao na licemjerje, ako su ti avioni i dobri nakon 30 godina, dapače vrhunski kao što ih vi hvalite, pa zašto onda ne, ne kupite i automobile za Vladu koji su stari 30 godina, neke reparirane, popravljane, možda čak kako vi kažete modernizirane? Evo modernizirajte auto star 30 godina, izvadite kazetofon na kazete, stavite mu sad da ima USB, mp3 i ne znam šta još, ako je to rješenje koje vi imate. Zašto ne kupujete aute stare 30 godina za Vladu, pa zamijenite gume, stavite nove gume, evo, stavite nove navlake u, u vozilo, zašto to ne radite? Pa zato jer znate da auto koji je star 30 godina, da je pitanje kol'ka je cijena njegovog održavanja, da znate da će, da će puno trošiti, znate na kraju krajeva da nije pouzdan, a auto ide po cesti ljudi moji. A avioni? Lete na tisućama kilometara visine, i vi te avione planirate koristiti još 25 godina, ljudi moji. Pa jel' ste vi svjesni šta znači vozit avion star 55 godina? Pa jeste vi kad čuli da, da država neke zemlje, to jest da neka država 50 godina stare vojne avione ima? Jel' to, ja mislim da, da, pitanje je da li to i Sjeverna Koreja i Albanija imaju [[Upadica: Koreja ima.]] Kaže kolega da možda to ima Sjeverna Koreja, pa zar su to vaši uzori, zar su to vaši uzori? Može vas bit' sram, može vas bit' sram. Sram jer ljude strašite imaginarnim neprijateljem, jer, razvijate priču ko da će nas vanzemaljci sutra napast', pa se kao moramo branit, mi moramo nabavit te avione. A to što će RBA, zadruge kreditne iz Austrije danas ili sutra deložirati stotine ili tisuće naših građana, to ovu Vladu nije briga, to što Hanžeković, odvjetničko društvo ovršava stotine tisuća ljudi za HRT, odnosno pod pretpostavkom da to čini, a budući da HRT godišnje šalje 100.000 ovrha i da su im oni jedan od odvjetničkih ureda koji radi za njih, ni to nije nemoguće, zašto ih od tih ovrha ne zaštitite? Niste u stanju zaštitit dostojanstvo niti građana, niti vojnika, a govorite o nekakvoj tobožnjoj sigurnosti naše zemlje, o snazi naše zemlje, ali najveća provala vam je sigurno ona o tobožnjem velikom ugledu Hrvatske. Rekao sam na primjeru Juncker-a koji štipa premijera Plenkovića, Tajani-ja predsjednika Europskog parlamenta koji govori da su Istra i Dalmacija talijanske, i Trump-a gdje je Kolinda može doći do ograde Bijele kuće, ili ako se nagura nekako da se slika blizu njega, zar je vama to poštovanje? Hvala.
Zahvaljujem poštovani kolega Pernar. Imamo nekoliko replika, poštovani kolega Saša Đujić. Izvolite.
Hvala lijepo. Kolega Pernar, vi ste govorili o malim plaćama hrvatskih vojnika, i tu ste otvorili jednu dobru temu, i ne samo hrvatski vojnici da imaju male plaće, i da im bi im treba odmah dignuti barem 30%, jer to je ta briga o, kako ova Vlada vodi brigu o hrvatskom vojniku što govore kolege sa one strane tamo, nego i hrvatski liječnici imaju male plaće, hrvatski policajci imaju male plaće, to je generalna politika ove Vlade, i ne samo to, nego im se ne plaćaju ni prekovremeni sati što bi trebalo bit' po Zakonu. I onda policajci i liječnici moraju utuživat svoju državu da bi dobili ono šta im po Zakonu pripada, i to je politika ove Vlade, i to je briga ove Vlade o najvećem kapitalu ove zemlje, a to su ljudi. I, vojsku ne čine, vojsku prije svega čine ljudi, policiju čine ljudi, i ova Vlada o njima ne brine, ne brinući o njima, ne brine u biti o cijelom tom sustavu. Hvala lijepo.
Zahvaljujem kolega Đujiću. Odgovor, kolega Pernar. Izvolite.
Kolega Đujić, o stanju u hrvatskoj vojsci pročitat ću vam članak pod naslovom Vojnici ogorčeni, oni su ponos Hrvatske, a jedu prave splačine, šnicla zvana žila i krumpir zvan sirovina, žilavi kotlet, drvene njoke i žilava piletina, nezapečeni mlinci, kosani bez okusa, sva ova hrana nalazi se na meniju u hrvatskim vojarnama. I kaže, nakon objavljenog teksta o hrvatskim vojnicima koji jedu talijanski grah i srpski đuveč, u redakciju su nam se anonimno javili vojnici s fotografijama hrane koja im se priprema u vojarnama, da sad ne nabrajam kakav užas jedu. I ta naša vojska, i takva koja nema ni za poštenu hranu vojnicima, i za poštenu plaću, tu priča o nabavi avione za pola milijarde dolara, pa može ih sram biti, nemaju obraza i nemaju srama. Nek pogledaju tim vojnicima u oči, koji daju otkaze u vojsci i odlaze iz vojske. I nek se zapitaju zašto.
Zahvaljujem kolega Pernar na odgovoru. Sljedeća replika, poštovani kolega Ante Pranić, izvolite.
Hvala uvaženi potpredsjedniče, kolegice i kolege. Kolega Pernar slažem se s jednim dijelom vašeg izlaganja, je kada pogledamo koji je najvažniji resurs jedne države. To su ljudi. I što se nama danas događa, 65 tisuća obrazovanih, mladih ljudi godišnje odlazi iz Hrvatske i sada sagledajmo što će se dogoditi u sljedećih 10 g. Pa se postavlja pitanje, koga će braniti ti avioni. Pogledajte Dalmatinsku zagoru, kako se pustoši, braneći rezervate bez ljudi, izgleda. A što se tiče nacionalnih i to koji ljudi odlaze? Odlaze oni koji sigurno ne glasaju za ovu vladu. Glasaju oni koji su sada uhljebljeni pod nizom ministarstava i državno upravom. A što se tiče nacionalnih interesa, danas raspravljamo o avionima i obrani hrvatskog neba, obrani hrvatskog kopna. A kako smo jučer, šaptom pade INA, jedna nacionalna kompanija, tek tako u raspravi, predali smo ju kompletno Mađarima, toliko.
Zahvaljujem. Odgovor kolega Pernar, izvolite.
Evo, pročitati ću vam g. Pranić, vojnik na straži, za večeru dobije kruh, konzervu, ribe i sok od 2 deca, evo to je večera hrvatskog vojnika na straži. A ovo što ste rekli, ludi su najvrijednije resurs i oni odlaze. Pa ja vas pitam, retorički, jel bi vas bilo sram kupiti helikopter za vašu općinu, a da istovremeno gledate kako ljudi iz nje odlaze, iseljavaju se. Naravno da ne, rekli biste to je ludost, što će mi to dok ljudi biježe. Ali, ova vlada se to ne pita, oni se ne pitaju, što je, ne vide problem u tome što ljudi biježe iz zemlje. Oni se ponašaju ko Alista u Zemlji čudesa. Izgubljeni su u prostoru i vremenu. Kao da jedu one gljive psihodelične, a pa vide stvari koje ne postoje i boje se neprijatelja kojih nema, a istovremeno, stvarne neprijatelje, hrvatskog naroda, … [[Govornik se ne razumije.]] banaka [[Upadica Brkić: Zahvaljujem.]] koji deložiraju njih, ne vide. Hvala.
Zahvaljujem kolega Pernar, samo da vas informiram, lokalne jedinice samouprave, ne mogu kupovati borbene helikoptere, helikoptere dobro. … [[Upadica se ne čuje.]] Zanimljivo. Sljedeća replika, poštovani kolega Branimir Bunjac, izvolite.
Hvala lijepo uvaženi zastupniče Pernar, postavili ste zanimljivo pitanje, tko će na tim avionima letjeti, pazite prema programu, koji su nam Izraelci ponudili, svaki avion mogao bi letjeti 100 sati godišnje. Za 100 sati godišnje, vi ne možete čak niti napraviti obuku pilota, a kamoli, da stavite avione u funkciju kakve bi one trebale imati zaštitu hrvatskog neba. Znači 100 sati, mi smo trebali potrošiti milijardu eura, da bismo imali 100 sati godišnje leta avionima i obranu hrvatskog zračnog prostora. To nije dovoljno, čak niti za recimo, to tako izviđanje nekakvo, to je dovoljno eto, tako da se avion digne, upali motor i ugasi ga. Bez minimalno 400 sati godišnje, ti avioni, a ni piloti ne mogu ostvariti onu funkciju za koju su zamišljeni. Hvala lijepo.
Zahvaljujem odgovor, kolega Pernar, izvolite.
Uvaženi zastupniče Bunjac, rekli ste da teško da će se moći obuka na tim avionima raditi, međutim, pitanje je svrsishodnosti, da li Hrvatskoj treba NATO? Da li Hrvatskoj trebaju vojni avioni za pola milijarde dolara, dok djeca u školama gladuju, dok su vojnici više gladni nego siti i dok odlaze iz ove zemlje. Ja osobno znam vojnike koji su napustili obrambeni sustav, radi malih plaća i rade sada u Njemačkoj ili gdje drugdje, pa zar to nije sramota? Zar to nije sramota ljudi moji? Da Hrvatski vojnik mora ići u stranu zemlju umjesto da živi normalno u svojoj zemlji, vi ste do toga doveli ljude. Doveli ste do toga ljude i idete dalje sa istom politikom. To je sramota, hvala.
Zahvaljujem kolega Pernar, na odgovoru. Prelazimo na sljedeću raspravu, poštovani kolega Mirando Mrsić, izvolite.
Hvala lijepo g. potpredsjedniče. Već dugo raspravljamo cijeli dan raspravljamo oko aviona i gledaju nas i građani u ove kasne sate i nikome nije jasno zašto je to sve propalo. Jer Vlada nije ponudila niti jedan suvisao odgovor, zašto na kraju avioni nisu kupljeni. I vlada i premjer Plenkovića, posebno ministar Krsičević mjesecima su uvjeravali građane Hrvatske, da je Hrvatska sklopila posao stoljeća, oduči se od Izraela kupiti rabljene borbene zrakoplove, a danas je jasno svima a i već i prije i tijekom ove rasprave, da se radi o prevari stoljeća. I da nas je država Izrael prevarila. Bez obzira na sve isprike koje smo dobili od direktora u Ministarstvu obrane, ja sam očekivao da će barem ministar obrane doći u Hrvatsku i ispričati se hrvatskim građanima, a sve se je to moglo izbjeći da su država, državne insinuacije odgovorno i savjesno radile svoj posao. I to je tema ove interpelacije, tema je da je i ova interpelacija, trebala dobiti odgovor od Vlade, zato je upućena vladi, da Vlada da odgovor, dali su državne institucije radile savjesno, odgovorno u interesu RH. Cijeli posao je vrijedan oko pola milijarde dolara i sasvim sigurno se Hrvatsku sa ovakvim ishodom dovelo u sramotan položaj pred međunarodnom zajednicom, jer se otvorilo pitanje transparentnosti i i zakonitosti procedure nabavke zrakoplova. I ovdje možete vi sa strane HDZ-a koliko god se upinjali spinovima, prebacivanjem odgovornosti na migove, na Ukrajinu, na to da u novinama Izraela i Amerika ova afera nije dobila nikavu, nikavi značaj, pa naravno, šta njih briga šta, što su nama pokušali prodati nešto što nisu smjeli, što nisu smjeli prodati. To je već dovoljna činjenica da ministar obrane podnese ostavku. Ovdje ću podsjetiti na aferu Bakster, gdje ministrica zdravstva iako nije imala nikakvu neposrednu odgovornost za ono što se desilo, ne moram podsjećati na aferu Bakster, što se sve dešavalo i kao moralni čin, zato što se to desilo u njenom resoru, zato što se nije na vrijeme reagiralo, je podnijela ostavku. Ovdje se isto tako nije na vrijeme reagiralo, srećom, nije nitko umro, ali nismo završili ono što je i ministar Krstičević i premijer cijelo vrijeme građanima, cijelo vrijeme govorili da stiže, evo posao stoljeća, napravili smo najbolje što smo mogli, RH će imati borbene zrakoplove, međutim, od toga, od toga, ništa. Ono što je također značajno, što sam evo pitao i kolege, ja se nadam da će ministar Krstičević mi dati odgovor, imam nekih par pitanja koje ću mu postaviti, je pitanje zašto se nije reagiralo na taj famozni dokument koji je stigao iz SAD-a? Okreće se na način da je taj dokument bio od strane SAD-a samo privremena dozvola da se pogledaju avioni, da se vide kako avioni izgledaju, ali ako je točno ono što smo vidjeli u medijima da taj papir ima i drugu stranu, da nije samo prva strana, nego postoji i druga strana gdje su SAD vrlo jasno upozorile RH što sve treba napraviti, što sve treba pitati Izraelce da bi posao se mogao završiti do kraja. Ambasador, veleposlanik SAD-a je u više navrata, barem po medijskim natpisima, a to nije demantirano je upozoravao hrvatske vlasti da ima problema sa nabavkom borbenih zrakoplova i unatoč tome se htjelo i guralo se glavu u pijesak i željelo se na bilo koji način kupiti avione, a znate zašto? Zato što ste to već rekli građanima, istrčali ste pred rudo i željeli ste pošto poto to završiti, čak se išlo i za time da je Hrvatsko izaslanstvo išlo u SAD moliti Amerikance da popuste Izraelcima, dakle, nije dovoljno da Izraelci to rade, nego su to radili, nego smo to radili i mi, pa… [[Govornik se ne razumije]] da to i Amerikancima je pobudilo pitanje transparentnosti zašto onaj koji kupuje sada ide lobirati za onoga koji prodaje? Propašću ovog posla RH je dovedena u sramotan položaj pred međunarodnom zajednicom i za hrvatske građane i transparentnost budućih nabava jel ćemo avione ionako morat nabavit, mislim da je potrebno odgovorit na 6 pitanja. Neka pitanja su pitanja za koje građani apsolutno trebaju znat jer se troši njihov novac. Prvo je pitanje, jesu li Vlada i ministar Krstičević znali za upozorenje iz SAD-a koje je navodno dobila i predsjednica RH, ako jesu, zašto nisu poduzeli da se izbjegne sklapanje za RH ovog štetnog posla? Ako jesu znali, što su poduzeli po tom pitanju, ako nisu znali, zbog čega su neki, neki dio državnog aparata je znao, a Ministarstvo obrane nije znalo? Drugo pitanje, hoće li Izrael platiti RH odštetu zbog propalog natječaja i odgovornosti druge strane, kao što je to običaj kod svakog javnog nadmetanja. Naravno, MORH nije po zakonu obavezan provesti javni natječaj, ali nema zapreke da se takva klauzula ugradi u tekst nadmetanja. Postoji li takva klauzula u tenderu i ako postoji, koliko iznosi iznos odštete, ako ne postoji, zašto MORH, zašto je MORH proveo nadmetanje bez te zaštitne klauzule jer onda bi odnos Izraelaca prema nama očito bio drugačiji. Kolika je stvarna cijena nabave izraelskog višenamjenskog borbenog zrakoplova, prvu službenu procjenu imali smo od strane MORH-a, g. Kristijan Jagodić je tvrdio da to iznosi 475 milijuna, a američki Statute Department je objavio da to vrijedi 135 milijuna. Kolika je cijena samih zrakoplova, dakle, aviona kao aviona, koliko stoji simulator, kolika je cijena naoružanja, kolika je cijena prilagodbe našeg sustava, a kolika je cijena obuke naših pilota? Postoji li projekcija koliko bi državni proračun koštala operativna uporaba tih zrakoplova u slijedećih 25 godina, ako postoji, koliko bi to iznosilo godišnje, a koliko za cijeli operativni vijek? I zadnje pitanje, da je realiziran, obzirom da ste objavili dokumente koji su bili klasificirani, pa ste ih objavili, da to nije vojna tajna, da je realiziran ovaj proces, da je ovaj ugovor realiziran, koje vrste industrijske suradnje bi donio ugovor sa Izraelom? Što bi RH osim borbenih zrakoplova dobila u ofsetu iako se ofset više u ovim ugovorima ne može ugovarati jer smo u EU, ali se jedan oblik suradnje između države Izrael i RH treba i mora ugovoriti jel ovo je pola milijarde dolara. Da li se ugovorilo, da li se, da li postoji uopće ideja da se takav dio u ugovoru ugovori? Cijeli posao je neslavno propao i danas se tu pokušavate obraniti spinovima, a jedini problem ovoga je bio da ste prerano izletili sa objavom i da u onom trenutku, a da niste shvatili da posao nije završen i da sada pokušavate spasiti premijera Plenkovića, a manje ministra Krstičevića od blamaže da je jedan posao koje zemlje rješavaju bez velikih problema propao da smo se osramotili prema europskoj zajednicom, da smo se osramotili prema SAD-u i za sve to bi ministar obrane trebao podnijeti ostavku. Hvala lijepo.
Zahvaljujem kolegi Mrsiću, imamo replike poštovani kolega Damir Tomić, izvolite.
Hvala podpredsjedniče, kolega Mrsiću spomenuli ste da je nedostajao suvisao odgovor Vlade na neka pitanja. Mene to uopće ne čudi jer Vlada nema suvisao odgovor na neke važne stvari poput standarda hrvatskih građana. Mi ovdje govorimo o standardu vojnika, policajaca, profesora, umirovljenika, liječnika i svih drugih građana i Vlada se o tome uopće nije pobrinula i postavlja se uopće pitanje koga će s obzirom da svi odlaze vojska braniti na kraju njihovog mandata. Možda bi bilo suvislo pogledati ove brojke, kada već govorimo suvislom odgovoru Vlade i vidjeti da je interesantno ovaj, a to smo mogli danas, jučer vidjeti da se iz proizvodnje povlači proizvodnja Erbasa A380 koji u grubo oko 600 putnika vozi, a iznos je tu negdje kao i ovi avioni koji su propali, ovaj i vrlo jednostavna račina pokazuje [[Upadica: Zahvaljujem.]] s obzirom kolega je maloprije rekao ja mislim da je i više putnika u pitanju [[Upadica: Kolega Tomić.]] 65.000 ljudi 108 puta 6 to je otprilike svaki treći dan Rbas može voziti. Ispričavam se, hvala.
Hvala kolega Tomiću, odgovor kolega Mrsić izvolite.
Da, ako se pročita odgovor Vlade, a i današnji dakle ekspoze premijera Plenkovića, onda je to samo jedno nabrajanje što se dešavalo kod nabavke zrakoplova ali nema odgovora i to je ono što cijelo vrijeme buni, ja vjerujem da je sve bilo transparentno i da je sve bilo u redu, ako je sve bilo transparentno onda je vrlo jasno se mogu i dati odgovori, ali odgovora nema i stalno visi u zraku, ako je sve vrijedilo do ne znam 15. 11. i onda najedanput se sve srušilo. Pa ja nisam vidio niti jedan posao barem koji ja znam, a dugo sam u politici koji je završio na takav način. Premije je najavio, ministar Krstičević je najavio, avioni su došli za vrijeme Oluje, naši su piloti išli isprobati kako je letiti na tim borbenim zrakoplovima i najedanput je sve propralo. E pa [[Upadica: Zahvaljujem.]] taj odgovor očekujemo, zašto je to propalo?
Zahvaljujem kolega Mrsić na odgovoru, slijedeća replika poštovana kolegica Branka Juričev Martinčev, izvolite.
Hvala lijepo podpredsjedniče, pa kolega Mrsić sramotno je slušati kako vi govorite našem ministru da je ovo bilo netransparentno i da je ovo razlog za njegovu ostavku. Bar bite vi trebali znati i mogli ste pročitati u svim materijalima da je čitav postupak bio izuzetno transparentan i sad ste na odgovor na repliku to i pokazali, da ipak je moguće da je bilo transparentno od analiziranja sposobnosti, prezentacije ponuda, evaluacije, povećanja obrambenog proračuna, sve je bilo u skladu sa Zakonom o javnoj nabavi, sve ovo se događalo u 2017. godinu, a mogli ste isto tako pročitati da je prvi puta ministarstvo, ovo ministarstvo nakon 27 godina dobilo bezuvjetno mišljenje Državnog ureda za reviziju, a vi jako dobro znate kako je to teško dobiti i da sigurno da je bilo bilo kakvih propusta da takvo mišljenje bi izostalo.
Zahvaljujem, odgovor kolega Mrsić.
Pa kolegice Martinčev branite se od nečega što ja nisam rekao, ja sam rekao da se otvara sumnja u transparentnost, ja nisam rekao da to nije transparentno nego da se otvara sumnja u transparentnost jer nema odgovora. Opet napominjem sve je bilo u redu do 15.11., nakon toga više ništa nije u redu i odustajemo, odustajemo od borbenih zrakoplova. I to je onaj problem koji u ovome, u ovom je. I naravno da za to ministar snosi odgovornost, to je tako, ako ne snosi premijer onda snosi njegov ministar. Vraćam se opet na aferu Bakster profesorica Stavljenić nije imala nikakvu odgovornost za to što su ljudi umrli na dijalizi, ali je dala ostavku zbog moralnog čina i to je ono što i ovdje se očekuje [[Upadica: Zahvaljujem.]] netko mora podnijeti za, podnijeti teret toga što je to sve propalo, a propalo je.
Zahvaljujem je poštovani kolega Mrsić. Prelazimo na slijedeću raspravu, poštovani kolega Hrvoje Zekanović, nije nazočan, gubi pravo na raspravu. Sada određujem stanku do 22,00. [[STANKA U 21,50 SATI.]] [[NASTAVAK NAKON STANKE U 22,01 SATI]] MILIJAN BRKIĆ: Poštovane kolegice i kolege, nastavljamo s radom plenarne sjednice, slijedeći na redu je poštovani kolega Gordan Maras, izvolite.
Hvala lijepa. Kolegice i kolege, raspravljamo već dosta dugo o ovoj temi koju mislim da svi u RH pratimo već neko vrijeme i većina naših sugrađana ima svoj stav. Za ministra ovo je najuspješniji posao ikad, tako je on to rekao, najbolje vođeni posao, najuspješniji posao, ako je ovo najuspješniji posao, bojim se uopće pomisliti kakvi su oni manje uspješni, kako to onda izgledaju poslovi koji su manje uspješni ako je ovo veliki uspjeh koji je postigao naš ministar i naše ministarstvo. Cijela RH očekuje da netko pokaže barem zrno, malo zrno odgovornosti i preuzme na sebe grešku, kaže, nismo napravili sve kako smo mogli i preuzme odgovornost i napravi korak koji bi bio ispravan. A ja za razliku od ministra i od kolege Grbina, ja upravo mislim da ministar više nije vojnik, on je političar, da je vojnik, kolega Grbin, ministar bi postupio časno, dao bi ostavku, preuzeo bi odgovornost na sebe, ali on je političar i to HDZ-ov političar koji ne preuzima odgovornost i koji ne želi za svoje pogreške odgovarati pred hrvatskim narodom. To je najbolji dokaz kolegice i kolege da naš ministar više nije vojnik, nego HDZ-ov, pravi HDZ-ov političar i zato molim vas, nemojte ga više zvati vojnikom, on je HDZ-ov političar koji ne preuzima odgovornost za svoje pogreške i za ono što je sam rekao koji je trebao biti najveći i najuspješniji posao u RH, a u biti to se pretvorilo u jedan fijasko, sramotu i na kraju krajeva diskreditiralo ne samo ministra, Vladu, premijera Plenkovića, nego i RH. Nevjerojatno je kolegice i kolege da mi cijeli dan ovdje slušamo dvije teze koje su očito HDZ-ovski piarovci nametnuli svojim zastupnicima da ih promoviraju. Jedna je, kriv je država Izrael, nismo krivi mi, oni su se ispričali doduše, tu ispriku nitko nije čuo, ja bi volio da čujemo ispriku i snimke koje smo imali sa pres konferencije mogućnost gledati između kolege iz Izraela i ministra Krstičevića, ja nigdje nisam čuo nikakvu ispriku, čuo sam, najviše što se moglo čuti kao RH nije kriva, to vas nitko nije pitao, pitali smo di je isprika? Govorili ste nam da će se Izrael ispričati, oni se ispričali nisu. Druga stvar koja se također u raspravi nameće, koja je besmislena i sumanuta je priča o migovima, kao migovi ne lete, ne, i onda danas vidimo najavu MORH-a da će biti borbeni naleti u određenom vremenu iznad 10 000 metara itd. I uspoređuju se dvije neusporedive stvari, obnova stare flote koja je koštala, pazite koliko, jedno 35-40 puta manje nego što je bio ovaj posao, zbilja impozantan novac, nevjerojatno, to se zbilja može uspoređivati, 100 milijuna i 3,5 milijarde, tako HDZ pravda i objašnjava svoje propale poslove. Za obnovu stare flote koju možete obnoviti jedino na način da uzimate i uzmete ponude nekolicine, ja mislim jedne ili dvije tvrtke koje su to u stanju napraviti i vjerojatno sa dijelovima koji moraju biti sa drugih tržišta sklepani itd., to je krpanje onoga šta imate, šta je staro 30-40 godina kako bi izdržali još nekoliko godina u funkciji i na kraju, ti avioni lete, da. Znači, HDZ je odabrao tu taktiku, migovi, posao 35 puta manje vrijedan i kriva je država Izrael, pa nama su uvijek neki drugi krivi, mi nikad nismo krivi, mi smo valjda najbolji, u svemu smo najbolji, ali posao na kraju zaključili nismo i onda se priča još jedna stvar, to ništa ne košta. Na kraju i samo ministarstvo šalje izvještaj da se radi o 600 000 kuna troška koje očito za ministarstvo predstavlja ništa, a ministar to opravdava nekim famoznim poslovima koje ja ne znam koji su i u konkretno, šta to znači, ministra smo dobili, šta ste rekli, komandu bespilotnih letjelica, morat ćete to objasniti, dajte molim vas da vidimo te koji upravljaju ovdje iz RH sa time, vjerojatno se borimo protiv ISIL-a jer ovdje su piloti koji upravljaju tim letjelicama. Znači to su, gledajte ljudi, to su priče bez ikakvog osnova, ničeg tu nema, pa to vi znate najbolje jer ste vi tako učili, ne, tako da vi puno bolje znate te termine nego ja, dejstvovanje itd., al znate kako se kaže dejstvovanje, ne, to ste učili, tako da sa te strane, sa te strane, ono što, što vam želim reći je da mi je žao što ministar nije časnik i vojnik nego HDZ-ov političar časnik i vojnik kada doživi neuspjeh i kada ne obavi zadaću, preuzima odgovornost. Da li ste čuli ministra da je preuzeo odgovornost na sebe? Da li časnik i vojnik traži odgovornost negdje drugdje na državi Izrael, na državi SAD-a, možda je Trump kriv, možda je kriv Pompeo? Tko zna tko je kriv. ... [[Govornik se ne razumije.]] Mattis, da, general Mattis je možda kriv, i on je vojnik. Tako da nažalost tu od vojnićkog ponašanja i časničkog ponašanja nema ništa. Nego šta dobijemo zauzvrat? Dobijemo netoleranciju, iskazivanje ja bi rekao, neprimjereno nepoštovanje i prema Saboru i prema građanima kroz ponašanje ministra i dezavuiranje Hrvatskog sabora gdje bi mi sad svi trebali prihvatiti ništa se nije desilo u ovih 2 i nešto godine a da ne govorim o ovim smiješnim uvredama Škorića i društva da kao mi ne želimo Hrvatsku vojsku i tko zna šta još uz to čovjek se neće sjetiti. Ali kako bi rekao čovjek, govornica trpi sve, tu možeš svašta govoriti i ostati živ. Tako da to nije čudno, niti prvi niti zadnji put da neko takve nebulozne tvrdnje u Saboru iskaže. Ono što želimo mi je da se ljudi ponašaju odgovorno, da zastupaju svoju zemlju odgovorno, da ne lažu svoje ljude, da se ne nadaju čudu koje se neće desiti ili nekim lobistima koji možda moraju odraditi posao ispod žita i na kraju ne naprave taj posao i onda hrvatski građani ispadnu naivni jer su vjerovali g. Krstičeviću, premijeru Plenkoviću i HDZ-u. Ovo je smiješno. Ovo je fijasko. Ovo je najneuspješniji posao koji je Hrvatska ikada vodila, ne najuspješniji nego najneuspješniji. Ovo zaslužuje ostavku. Ovo zaslužuje političku odgovornost. Ovo zaslužuje da ponovno isti ljudi ne vode novi postupak nabave. Ovo zaslužuje da se kaže g. Krstičeviću, hrvatskim građanima oprostite, napravio sam pogrešku, kriv sam, ne mogu više raditi ovaj posao i to bi bilo pošteno. To bi bilo pošteno da se tako ponesete i da preuzmete odgovornost za svoje postupke. Tako bi trebali svi odrasli ljudi u Hrvatskoj raditi a ne samo ministri, hvala lijepo.
Zahvaljujem g. Marasu na ovoj raspravi. Imamo nekoliko replika, poštovani kolega Ante Sanader, izvolite.
Hvala potpredsjedniče, pozdravljam uvaženog generala i ministra. Uvaženi kolega, mislim da je vrlo nekorektno i nedostojno ovog Doma da vi prozivate ovdje ministra i potpredsjednika Vlade da nije vojnik i da je vojnik. Niste vi tog dostojni, on je general hrvatske pobjedničke vojske, on je zapovjednik, ratni zapovjednik. U svim civiliziranim zemljama takve ljude se štuje. Možete ga prozivati ga političara ali tko vam daje pravo da ga prozivate kao vojnika i zapovjednika generala hrvatske vojske i pobjedničke vojske? Tog niste dostojni. A on kakav je političar, pokazat će izbori i on će na izborima pokazat svoju vjerodostojnost, i vi i on i ja. I zato ga možete prozivat a ne kao vojnika jer to nemate pravo.
Zahvaljujem kolega Sanader.
A tko ste vi kolega Sanader, da vi govorite meni čega sam ja dostojan a čega nisam? Jeste vi neka moralna vertikala u Hrvatskoj? jel' se u vas treba ugledati? Jer kada vi kažete, Hrvatska zastane i sluša šta kaže Ante Sanader? Jel' bi zbog toga, jeste vi možda nadbiskup Bozanić? Papa Franjo? Tko ste vi? Zbog čega bi ja morao slušati i uzimati zaozbiljno šta vi kažete tko je dostojan, tko nije dostojan? Da ste malo pažljivije slušali, čuli bi da sam ja rekao da je ministar Krstičević političar, da ja ovdje ne smatram njega vojnikom nego političarom. Pravim HDZ-ovim političarom koji ne preuzima odgovornost kada napravi pogrešku. Nemojte se postavljati u moralni autoritet kada to niste.
Zahvaljujem. Slijedeća replika, poštovani kolega Ante Babić, izvolite.
Hvala lijepo poštovani potpredsjedniče Hrvatskog sabora. Poštovani kolega Maras, ja razumijem vaš sarkazam jer rekao sam i danas, u nedostatku argumenata naravno da ćete govoriti svega i svačega i kažete da ministar zapravo posegne za odgovornošću i preuzme odgovornost na sebe i da ostavku. Ministar jest preuzeo odgovornost na sebe i ako pitate bilokojeg vojnika, reći će vam da je vratio ponos hrvatskom vojniku zbog niza stvari koje su se dogodile i zapravo stvorio jednu sigurnost građanima RH. Svi oni koji se sjećaju iz prošlosti u RH pogotovo nedavne recentne prošlosti koja se dogodila u RH, ljudi pozdravljaju svaki pozitivan pomak a taj pomak su vidjeli u jednom čovjeku. Dakle vojniku kao što vi kažete, da, vojnik, nije vojnik već je vojničina i briljantan zapovjednik i vi to znate, znam ... [[Govornik se ne razumije.]] [[Upadica Brkić: Zahvaljujem poštovani kolega Babiću.]] i zato treba stvarno sa dužnim poštovanjem govoriti o ovome.
Odgovor, kolega Maras, izvolite.
Ja zbilja ne razumijem da li vi koristite kao plašt, zaštitu za bilokoji postupak bilokoga u budućnosti koji će napraviti, napravi pogrešku, moralno posrne, pa imamo mi generala iz HV-a koji su napravili strašne pogreške u životu. Želite da počnem nabrajati? Znate koliko ih ima? General Norac, general Korade, imamo jako puno takvih generala. Znači, ukoliko napraviš pogrešku, to ne možeš naravno uspoređivati sa ovim, ali ukoliko si bio vojnik u Domovinskom ratu, zadužio našu zemlju, to ne znači automatizmom da možeš raditi što god poželiš i da si amnestiran od bilo kakve odgovornosti. Ja u ovom trenutku govorim da ministar ima [[Upadica: Zahvaljujem]] političku odgovornost i da bi trebao odstupiti.
Zahvaljujem poštovanom kolegi Marasu na odgovoru. Slijedeća replika, poštovana kolegica Grozdana Perić, izvolite.
Poštovani potpredsjedniče, pa poštovane kolege, zapravo je licemjerno da vi govorite kako jedan HDZ-ov političar, uz to potpredsjednik Vlade, ne želi dati ostavku, a jedino je ova Vlada, jedino je ovaj ministar imao petlje, snage i morala da pokrene nešto takvo i da kaže, evo ova država je zaslužila imati svoje zrakoplove. Uz to on je imao petlje preuzeti odgovornost pa i za slučaj da se to ne dogodi kao što je, ne njegovom krivnjom, se to ne ostvarilo i taj, takav političar HDZ-ovski je spreman podnositi sve ono što bilo ko od nas i naroda očekuje i nikada se nećemo osjećati manje vrijednim, dapače, nastojat ćemo [[Upadica: Zahvaljujem]] ispravljati svoje greške.
Zahvaljujem poštovanoj kolegici Grozdani Perić. Odgovor, kolega Maras.
Ja to ne vidim gđo. Grozdana, ja to ne vidim. Znači, narod očekuje ostavku, jel se ostavka dešava? Pa gledaj, gledajte g. Ivić, ne biste mi možda priznali, ali ja predstavljam narod da, vi to možda u HDZ-u ne vidite tako jer HDZ uvijek zgrabi sve što je hrvatsko domoljublje, to je HDZ, svi ostali nemaju pravo tu ništa reći, ja mislim upravo suprotno, da sve hrvatske stranke mogu govoriti u ime naroda i u ime birača koji su ih ovdje birali, da u svim hrvatskim strankama ima branitelja, da su sve hrvatske stranke željele RH, to šta vi mislite da… [[Govornik se ne razumije]] pravo HDZ-a, to je samo vaša jadna pogreška.
Zahvaljujem kolegi Marasu. Prelazimo na izjašnjavanje odnosno završne riječi u ime klubova. U ime Kluba zastupnika Mosta nezavisnih lista, poštovani kolega Nikola Grmoja, izvolite.
Hvala poštovani potpredsjedniče, poštovani potpredsjedniče Vlade, članovi Vlade, cijenjene kolegice i kolege, rasprava je otišla u krivom smjeru, očito neke braniteljski status oslobađa od svega, a neke iako su branitelji i vojničine, kako kažu kolege iz HDZ-a, njima se može reć da su panjevi, nitko od vas nije ustao u obranu branitelja ovdje u HS kada je onaj koji nije bio u ratu, koji se izvukao na anemiju, kada je napadao na branitelje, tada vas se nije bilo za čuti, ni vidjeti, ako ćemo o braniteljima pričati. Ja ću ovdje odmah jasno reći kako će Klub zastupnika MOST-a poduprijet interpelaciju, kao i zaključke iz interpelacije koji se predlažu donijeti. Interpelacija je solidno prikazuje tijek događaja koji su doveli do propasti posla s nabavom eskadrile borbenih aviona, sastoji se od niza faktografskih podataka, sadrži čak i brojne citate vladinih dužnosnika, pa i ovdje prisutnih, potpredsjednika Vlade i ministra obrane, samim time ne može biti istina da su svi navodi iz interpelacije neosnovani, neutemeljeni i paušalni, kako tvrdi Vlada. Upravo suprotno kolegice i kolege zastupnici, mislim da imamo puno više razloga sumnjati u argumentaciju Vlade RH koja nam u svojem mišljenju donosi jednu priču utemeljenu na pomno selektiranim činjenicama i dokazima o tim činjenicama. Posebnu sumnju u iskrenost Vlade izaziva i nedavna izjava predsjednika Vlade koju zbog javnosti ovdje treba citirati, citiram: „Što se tiče naših nastojanja da nabavimo višenamjenske borbene avione, nažalost, na kraju nije došlo do tog odobrenja, izrađujemo analizu cijelog procesa, vjerujemo da će i u HS, da će se i u HS o tome raspraviti. Ono što je važno s naše strane je to da smo imali dobre namjere, zašto se to na kraju nije dogodilo? Naš dojam o tome objasnit ćemo u HS.“ Molim vas sve kolegice i kolege da zabilježite ovu posljednju rečenicu jer je očigledno da Vlada danas, da je Vlada danas nije raspravljala o činjenicama, već o svom dojmu o činjenicama. S obzirom na to, ja sam osobno puno skloniji pokloniti svoju vjeru navodima iz interpelacije. Mogao bi sada proći kroz cjelokupnu kronologiju, al u ovom vremenu od 5 minuta nemam, nemam toliko vremena. Ono što moram reći da, nažalost, suprotno, suprotno od onog što nam sugerira Vlada, RH je u cijelom ovom procesu dobila pljusku koja nije prošla nezamijećeno u međunarodnim krugovima i za to nema opravdanja, niti Vlada može prebaciti odgovornost na nekog drugog. Nabava aviona je bila posao kojeg ste se uhvatili, na kojem ste skupljali političke poene, kojim ste se hvalili. Bilo bi fer i pošteno da sada preuzmete i odgovornost. RH je propašću ovog posla dovedena pred zid, dovedena je u situaciju u koju će po tko zna koji put u posljednji trenutak, 5 do 12, morati donositi odluka o jednoj tako važnoj stvari kao što je ratno zrakoplovstvo. Propašću ovog posla, propali su i svi oni popratni poslovi u vojnom i civilnom sektoru koji su se trebali realizirati sa državom Izrael, kao strateškim vojnim i gospodarskim partnerom. Cjelokupna Vlada se osobno pokazala nedorasla ovako kompleksnom, poslovnom, diplomatskom i državničkom poduhvatu. Čim ste malo iskoračili iz svoje sigurne zone i otisnuli se na međunarodnu scenu, nešto je zapelo. Sad smo opet svi na početku, a vi nam gospodo iz Vlade kao utjehu nudite spoznaju da ćete u nekom novom pokušaju biti uspješniji jer ste, eto, stekli iskustvo. Nažalost, moram konstatirati kako je cijena vaše edukacije za RH pretjerana i previsoka.
Zahvaljujem poštovanom kolegi Grmoji. Imamo povredu Poslovnika, poštovani kolega Bačić.
Zahvaljujem g. potpredsjedniče. Kolega Grmoja, uporno, je povrijeđen Poslovnik čl. 238. Kolega Grmoja, ničiji zdravstveni status, hromost, slabokrvnost, sljepoća, gluhoća ne može bit argument u raspravi da bite nekoga omalovažili i to uporno, uporno u HS ponavljate, to se ne može nigdje dogodit, osim u MOST. Jedno vas molim, da nečiji zdravstveni status, nek vam ne bude argument da bite nekoga povrijedili, ni vi, ni bilo ko drugi neovisno o tome jel se odnosi na [[Upadica: Zahvaljujem]] slabokrvnost il na bilo koji drugi izuzetni status [[Upadica: Zahvaljujem]] zdravstveni status.
Kolega Bačiću, slažem se s vama da ne bi trebali na takav način komunicirat u ovom Visokom domu, ali nažalost, to je čest slučaj iako mislim da nije povrijeđen Poslovnik do te mjere, tako da nastavljamo dalje sa daljnjim radom. U ime Kluba zastupnika HDZ-a završnu riječ ima poštovana kolegica Dragica Vranješ, izvolite.
Zahvaljujem potpredsjedniče. Meni nije cilj sada ovdje pojedinačno odgovarati svakom klubu što vi, mi mislimo o onome što su oni rekli. Prije svega, dužnost mi je napraviti ono što i oni rade, a kao što je rekao kolega Maras, svaki od naših sugrađana, građana ima svoj stav i onaj stav koji ja vidim na terenu i koji oni traže od nas, želim ovdje jasno komunicirati. Ono prije svega što oni traže od nas, traže nas da ne dopuštamo da govorite i ponavljate stalno laži, traže nas da jasno istaknemo što se je desilo s migovima i da o tome ne šutimo. Ono što vi ovdje spominjete i to želim ovdje ponovit na način kako vi opravdavate situaciju koja se je desila sa migovima, vi smatrate da ste vi napravili uštede s time, da vi niste napravili štetu jer remont koji ste platili, omogućio je da mi ne plaćamo nekoga drugoga da štiti naše nebo. A kakvi su bili ti migovi? Oni su sada bez dozvole o plovidbenosti, piloti u njima nisu bili sigurni, jesu li to vaše uštede? Ono što se dešavalo u postupku nabave borbenih aviona, naravno da se je desio neki trošak, ali transparentni postupak košta, ali nije se desila šteta i to je velika razlika, a ono šta se desi kad se ne desi taj trošak koji je nužan i potreban da bi se izbjegli svi rizici, onda se desi, onda se dese migovi 21. Ono što se, što se u ovom postupku dešavalo da smo mi tražili puni paket, on ne gleda samo borbene avione, već gleda ljude, pilote, tehničare i cijelu vojnu industriju, nitko nije imao niti jedan prigovor od država koje su sudjelovale u ovom postupku, a isto tako niti jedan član Odbora iz koje god stranke je dolazio, nije imao prigovor, niti je poslao neki prigovor ili zamjerku. E, ono što se još dešava u HS što mi je teško objasniti našim građanima, teško mi je objasniti našim građanima dok je kamera, recimo, uperena ispred nekoga tko odgovara na pitanje oporbe, da predsjednik oporbe i predlagatelj izađe i onda se vrati i stalno ponavlja ista pitanja, znači, ima ih obraza stalno ponavljat, ne slušat odgovore, stalno se javljat, govorit isto i uopće nemamo rasprave, imamo pojedinačne izjave koje uopće nisu upućene sugovornicima, niti članovima ovog parlamenta, kolegama, ni sl. i tako da se dešava da imamo predsjednika oporbe koji ne zna kako se javit u ime predlagatelja, ne zna kako zatražit riječ i razgovara na takav način i ovdje radi cirkus. Znači, upravo ono što se dešava u ovom postupku i što želimo napravit u ovom postupku i što se radi zadnje dvije godine je ulaganje u ljude, ulaganje u vojnu industriju i nakon 15 godina ministar Krstičević donio je strategiju nacionalne sigurnosti. Ono što mi moramo bit, moramo bit ozbiljni kada govorimo je li uopće potrebno, je li uopće potrebno da imamo borbene avione. Svoje nebo, znači, mi možemo štititi ili možemo platiti nekoga drugoga da štiti naše nebo, tako da rasprave Živog Zida ili drugih klubova da nam uopće borbeni avioni ne trebaju, apsolutno ne stoje. Ono što smo imali prilike čuti da nam se čita, jadan meni od, može malo tišine da zatražite od kolega zastupnika.
Poštovane kolegice i kolege, ja vas molim da dopustimo kolegici Dragici Vranješ da završi raspravu.
Ono što smo imali od Živog Zida da nam čita ovdje meni koji nije po njihovom mišljenju dobar HV-u, a upravo su oni amandmanima tražili da se HV-u umanji 240 milijuna kuna na proračunu. Sram me je, znači, politikanstva MOST-a koji uopće nije bio uključen u ovu raspravu i populizam koji je pokazao na isti način kao što ga je pokazao prilikom donošenja Deklaracije o položaju Hrvata u BiH. Da, bili ste uključeni u završnom izvještaju, rekli ste da imate jako malo vremena, imali ste vremena da imate i pojedinačnu raspravu i da vrlo detaljno ispričate sve ono što ste htjeli reć. Ono što mi želimo poručiti u ime HDZ-a da mi ne odustajemo od borbenih aviona, već upravo ovom ministru i Vladi dajemo povjerenje da ovaj postupak vodi i nastavi, a oni svi navodi o kojima se sad trebamo pitati, o kojima se vode pravosudni postupci, su upravo postupci vezani uz mig 21 i to je sad aktualna tema. Zahvaljujem.
Zahvaljujem poštovanoj kolegici Vranješ na ovoj završnoj riječi. U ime Kluba zastupnika Živog Zida i SNAGA-e, završnu riječ poštovani kolega Ivan Pernar, izvolite.
Uvažene dame i gospodo, trošenje 2,9 milijarde kuna na nabavu vojnih aviona koji nam ne trebaju je šamar i prst u oko svima onima koji kopaju po smeću, svima onima koji jedu u pučkoj kuhinji, svima onima koji skupljaju boce, a možete ih i sami vidjeti, svakom prosjaku pored kojeg prolazimo svakodnevno na Ilici, svakom blokiranom građaninu, svakom građaninu koji čeka deložaciju iz jedine nekretnine, svakom onom građaninu koji se mora iseliti iz naše zemlje. Vlada nas uvjerava da je naš neprijatelj negdje vani i da bi nas mogao napasti i da se mi od njega moramo braniti. Međutim, stvarni neprijatelj hrvatskog naroda odnosno najveći neprijatelj hrvatskog naroda je zapravo marionetska Vlada na Markovom trgu koja je potpuno u službi stranog kapitala, koja milijarde, desetke milijardi godišnje daje zapadnim kreditorima, dok naša djeca u školama gladuju, dok naši mladi u RH ne vide budućnost. Jedina nada u obranu naše zemlje su zapravo birači koji bi na izborima preglasali HDZ-ovu mrežu uhljeba protiv koje je nemoćno i najsuvremenije oružje. Činjenica jest da HDZ nije u stanju riješiti problem korupciju u RH, štoviše, HDZ-u se upravo sudi zbog izvlačenja novaca iz državnih poduzeća i onda korištenje njihovo kroz te fondove svoje, mogli bi ih nazvati vanproračunski, al ajmo ih nazvati fondovi koji nisu bili knjiženi kroz poslovne knjige, to je stvarni problem RH, to je stvarni neprijatelj RH, korupcija. Ali protiv korupcije ova Vlada se bori na način da kad je Živi Zid predložio zakon o tome da se imovina kojoj se ne može dokazat porijeklo odnosno koja je upitnog porijekla, oduzima, HDZ je rekao nema potrebe za tim, odbili su naš zakon. Kako će nam u borbi protiv onih koji su pokrali našu zemlju, pomoći vojni avioni? Nažalost, iz cijene tih vojnih aviona i činjenice da oni višestruko koštaju nego bi koštali ili novi ili rabljeni istog tipa, jasno je iz aviona da ovo u najmanju ruku nisu čista posla i na kraju krajeva propast tog posla je dokaz da ovaj ugovor koji se sklapao nije imao pravne osnove. Pozivam ovog trenutka hrvatski narod na buđenje, da shvate odnosno da se pitaju slijedeće pitanje, ima li u RH pametnijih načina da se potroši 2,9 milijarde kuna, ima li pametnijeg načina? Zamislite kako se osjećaju ljudi koji žive od zajamčene minimalne naknade od 850,00 kn, koji moraju od toga živjeti, kad čuju da vi dajete toliki novac za te avione, 2,9 milijardi, a da sat leta košta 20 000 EUR-a, sat leta, zamislite ono, provozaš se za 20 000 EUR-a, sramota. A vi, što govorite da je avion star 30 godina dobar, taj argument pada u vodu s pitanjem zašto onda nabavljate nove aute za sebe? Da li se vi g. ministre vozite u autu starom 30 godina? I kad bi vam ja predložio da se vozite u takvom autu, vi biste rekli, Pernar, pa ti nisi normalan, pa neću se nikad voziti u takvom autu, ali istodobno biste gurnuli vojnog pilota, aj ti vozi 30 godina star avion i još bi otišli korak dalje, recimo, vozit ćeš i kad bude 50 godina star i vi ćete uvjeravat njega da je taj avion siguran i da je taj posao za RH dobar. Ja sam uvjeren u svojem srcu da ni vi sami ne vjerujete u ono što pričate, kao što vam ne vjeruje ni hrvatska javnost. Ja vas pozivam da vi sad u završnom izlaganju stanete ovdje pred hrvatsku javnost i kažete hvala Bogu da nije prošao taj dil, to je bila zabluda od samog početka i da razotkrijete one koji su vas gurali u taj posao, da se vojnički držite i da kažete odakle su pritisci dolazili i zašto se ovo moralo provesti iako nije u interesu naše države [[Upadica: Zahvaljujem…]] i vojske.
…/…kolega Pernar/… Slijedeća završna riječ u ime Kluba SDP-a, poštovani kolega Gordan Maras, izvolite.
Hvala lijepo. Kolegice i kolege zastupnici, nakon cjelodnevne rasprave, odgovornost smo tražili, očito odgovornost nećemo dobiti zbog toga šta ministar nije spreman preuzeti odgovornost na sebe, to nije ništa novo za HDZ. Znači, imali smo Martinu Dalić koja je otišla iz Vlade, ali ne zbog toga što je loše radila jer je onda bila čitav defile ministar, ja mislim da je ministar Krstičević bio na promociji knjige isto, u HNB-u, o Bože, ne u HNB-u, nego u Sveučilišnoj knjižnici i gđa. je otišla zato šta je dobro radila. Nakon toga imamo ministra Kujundžića koji je uništio zdravstvo, redovi u zdravstvenim ustanovama su predugi, ništa se ne dešava, također nema nikakve odgovornosti. Ministar Marić odlazi iz politike ukoliko se zatvori rafinerija njegovim riječima, rafinerija se zatvara, on ostaje. Znači, HDZ nije jednak odgovornosti, nego prekrižen znak jednako odgovornosti, zato ne možemo dobiti odgovornost niti od ministra Krstičevića, koji, kada se prvi put suočio sa takvom situacijom, ne one sa figom ostavke koje je davao u Splitu, kada su bili požari, kada je znao da će svi govoriti nemoj otić, sada kada bi prihvatili ljudi njegovu ostavku, sada je ne daje. Znači, zbog čega sada ne da ostavku kada javnost to očekuje to od njega i kada nitko ne bi nagovarao niti njega, niti bilo koga drugoga u njegovoj poziciji da ostane ministar. Činjenica je da je posao propao, da je posao fijasko, da se zavaravala hrvatska javnost čitavi dvije godine skoro, da se ministar vozao u avionima, prije nekoliko mjeseci govorio da će sve biti super, da će Hrvatska dobiti modernu eskadrilu, da smo napravili posao stoljeća i to je propalo. Nitko tu nije nama drugi kriv nego mi sami, odnosno ne mi sami nego onaj koji je vodio postupak. Nitko, niti Amerika, niti Izrael nego oni koji su vodili postupak a tu je cijeli tim na čelu sa ministrom Krstičevićem. Koliko je to transparentno bilo, dovoljno vam govori o tome da svako malo neka nova informacija iscuri u javnost za koju do tada nismo znali. Koliko je to transparentno bilo vam govori ta informacija i zato sam se javio ispred ministra Krstičevića da kaže hrvatskoj javnosti zbog čega Ministarstvo obrane ne da potpuni popis svih vanjskih suradnika mimo stručnog tima koji su radili na procesu nabave imenom i prezimenom. Zbog čega nam ne da tu informaciju ministar? Dajte sva imena, mediji vas to konstantno pitaju, vi izbjegavate dati tu informaciju. To je ta transparentnost koju njegujete vi i Ministarstvo obrane. Još jednom kažem, mediji traže imena i prezimena ljudi koji su mimo stručnog tima radili na tom poslu, ali ministar Krstičević i njegov tim ne daju ta imena i skrivaju te ljude. Toliko o njihovoj transparentnosti, odgovornosti i spremnosti da preuzmu rizik da ti ljudi budu poznati javnosti pa da se onda otvori jedan čitavi novi širi spektar pitanja na koja naravno ni ministar Krstičević nema odgovor. Znači ovaj posao je mutan, ovaj posao je neefikasan, ovaj posao je neuspješan, izgubili smo dvije godine, žali Bože i truda ljudi koji su tamo radili, nažalost vođeni katastrofalno. U takvoj situaciji svatko tko je odgovoran bi podnio odgovornost i dao ostavku, to očekuje cijela hrvatska javnost, to nema veze sa ratnim putevima, to nema veze sa zaslugama u prošlosti, to ima veze sa poslom koji radite danas. Nemojte se skrivati iza generalskog čina, vi radite sada javni posao u kojem ste izuzetno neuspješni, neuspješni ste. Meni je žao što vam to moram reći, ja bih volio da ste uspješni u svom poslu ali moram vam reći da ste neuspješni i zbog toga tražimo vašu odgovornost. Rasprava koja je danas pokazala, pokazala je sve ovo što smo govorili, ove priče o migovima, o tome tko što želi, tko je što želio, prije 10, 15, 20 godina su priče za malu djecu iz PR radionice HDZ-a koji uvijek skreću teme sa onoga što je bitno. A bitno je da odgovornosti kod Vlade HDZ-a, kod premijera Plenkovića i ministra Krstičevića nema. Hvala lijepo.
Zahvaljujem poštovanom kolegi Marasu. U ime Vlade, poštovani potpredsjednik Vlade i ministar obrane, gospodin Damir Krstičević. Izvolite.
Poštovane saborske zastupnice i saborski zastupnici, evo na kraju smo rasprave, prije svega zahvaljujem svim saborskim zastupnicima, zastupnicama koji su sudjelovali u ovoj raspravi. Odmah na početku kolegi Marasu, a sigurno da neću dati ostavku zbog toga što to ti tražiš. I to ti mogu ovdje isto otvoreno reći jer nemam razloga da je dam. Jesam, ja sam sada političar HDZ-a, jako mi je drago, čast ... [[Govornik se ne razumije.]] i drago mi je i ponosan sam da sam političar HDZ-a. Jesam, bivši sam vojnik i umirovljenik i umirovljeni general. I danas sam na poziciji ministra obrane. Što se tiče nečije sposobnosti, ti si pokazao svoju sposobnost, tebe je tvoja vlastita stranka smijenila jer si bio nesposoban i biti i odgovoran za financije u stranci a kasnije si bio nesposoban i biti u Bjelolasici. Samo toliko oko tvoje sposobnosti gospodine Maras. Znači dokazao si jako dobro svoju sposobnost. ... [[Upadica se ne čuje.]] Druga stvar [[Upadica Brkić: Poštovani kolega Maras, molim vas nemojte upadati ministru a ministre ja bih vas molio…]] [[Upadica se ne čuje.]]
Kolega Maras, molim vas, nisam vam dao riječ. Zamolio sam vas da ne upadate u riječ ministru a ministra ću zamoliti samo da malo birate riječi kada se obraćate saborskim zastupnicima.
Što se tiče cijelog današnjeg dana na kraju, vi ste vidjeli da je Vlada apsolutno odbila, mislim da je kompletno ovaj dio interpelacije i neosnovan i neutemeljen. Mislim da smo dali apsolutno odgovore na sva moguća pitanja. Vi ste vidjeli da je Hrvatska u ovom procesu postavila sva potrebna pitanja, dobili smo sva potrebna jamstva. Pa vidjeli smo i u nedavnom intervjuu američkog veleposlanika koji je kazao da ovo što se je dogodilo da je to stvar pregovora između SAD-a i države Izrael oko transfera. I kao što se dogodi ti pregovori nisu dali rezultat. Hrvatska apsolutno nije kriva za ništa. I još jednom ponavljam, vrlo sustavno, temeljito, vodili smo ovaj proces, nema nikakvih financijskih obaveza za RH i mislim da smo još jednom u ovom procesu sigurno kao ljudi vodili se jedino interesima RH, nacionalnim interesiram i interesima da u ovom koraku Hrvatska dobije višenamjenski borbeni avion. Ja sam uvjeren i ovu današnju raspravu gledali su naši vojnici, dočasnici, časnici, gledali su piloti. Mogu vam kazati, poštujem pilota Selaka, junaka, međutim Hrvatska ima još jako puno hrabrih pilota junaka i to nije samo Selak, ali njega poštujem i ja bi sada samo završio sa jednim drugim pilotom hrvatskim koji je poginija u Domovinskom ratu, a to je pilot Rudolf Perešin. I znate što je Rudolf Perešin rekao u svom intervjuu 94.g., da mu je san, san letjeti na zrakoplovu zapadne tehnologije. Ja sam uvjeren da će ova Vlada nać načina… [[Govornik se ne razumije]] uz potporu zastupnika SDP-a jel ovo je priča nacionalne sigurnosti, da ćemo naći načina radi hrvatske budućnosti, sigurnosti, uzeti zapadni borbeni avion i da taj avion u rukama hrvatskih pilota bude jamac hrvatske sigurnosti i vjerujem da ćete se na raspravi u petak, kad bude taj zaključak, da ćete odgovorno u koristi hrvatske sigurnosti podržati taj zaključak hrvatske Vlade jel to je nacionalna sigurnost i ona je nadstranačka priča i svi mi ovo i saborskoj zastupnici i ovdje i vi, svi mi imamo [[Upadica: Zahvaljujem…]] odgovornost za to. Hvala.
…/…poštovanom ministru na ovoj završnoj riječi/… Imamo jednu povredu Poslovnika, poštovani kolega Peđa Grbin, izvolite.
Zahvaljujem poštovani g. potpredsjedniče. g. Podpredsjednik Vlade je odstupio od uobičajenog ponašanja u HS jer u HS nije baš uobičajeno da se član Vlade zastupnicima odnosi per tu i bojim se da ga niste na adekvatan način upozorili da to ne čini jer je ministar odnosno potpredsjednik Vlade to činio dobrih dvije i pol minute, hvala.
Kolega Peđa Grbin, vi ste vrsni stručnjak pravni, prvo ste se trebali pozvat na članak Poslovnika, što niste učinili i da ste me malo bolje slušali, onda ne bi uopće ne bi dizali povredu Poslovnika, smatram da nije povrijeđen Poslovnik. Niste kolega. Prelazimo na replike, poštovani kolega Gordan Maras, izvolite.
Hvala lijepo. g. Krstičević, ja i vi nismo na ti, to pokazuje vaš odnos prema hrvatskom zastupniku kojeg je ovdje izabralo 13000, preko 13000 ljudi, koji ovdje zastupa one koji ne misle kao vi i to pokazuje na kojoj vi razini sada djelujete i kako se odnosite prema, ako hoćete i prema HS i prema zastupnicima u njima, u njemu i prema onima koji su nas birali ovdje. Poslali ste poruku, budite toga svjesni preko 13000 ljudi, kada ste ovako nastupili prema meni. Vi sa druge strane, za vašu informaciju, da se ne informirate na ovih, na ovim polu portalima, ja nisam nikada smijenjen za razliku od vas kojeg je razriješio i poslao u mirovinu predsjednik Mesić zbog toga što ste djelovali suprotno od zakona [[Upadica: Zahvaljujem…]] Hvala vam lijepa.
…/…poštovani kolega Maras/… Odgovor, ministar Krstičević, izvolite.
Poštovani g. zastupniče, vas je izabralo 13000 i mene su izabrali isto neki ljudi, mene je izabralo preko 30 000, vi imate odgovornost za vaše ljude tko je vas izabrao, ja imam odgovornost za ovu drugu bazu isto ljudi koji su mene izabrali, bili ste, bili ste na izborima, bili ste i na izborima, predstavljate vaše ljude, vaše birače, ja to cijenim, ja isto sam bio na izborima, ja isto predstavljam ljude i birače. Govorili ste o sposobnosti i govorili ste da nisam sposoban ministar obrane, itekako sam sposoban ministar obrane, pitajte hrvatske vojnike, dočasnice i časnice, obnovili smo [[Upadica: Zahvaljujem]] i vratili smo sjaj HV-u.
Zahvaljujem poštovani ministre na odgovoru. Slijedeća replika, poštovani kolega Mirando Mrsić, izvolite.
Hvala lijepo g. ministre, molim vas, ne skrivajte se iza vojnika i časnika. Puno puta ste danas govorili o tome da vas vojnici i časnici dižu u nebo, vi ste njihov ministar i nemojte gurati politiku u vojsku jer to je nešto što nije dobro i nije u duhu demokracije. Kažete, sva jamstva su dana, a ništa, što kažu u Sinju, u ništa i to je činjenica, niste dali odgovore zašto je to jedno veliko ništa i cijelo vrijeme govorite RH nije kriva, građani nisu krivi, krivi ste ili vi ili vaši suradnici. I ono što od vas očekujem da mi jasno kažete, ako se pojave dokumenti da ste znali da se neće ugovor izvršiti do kraja, jeste li spremni dati ostavku?
Zahvaljujem, odgovor ministar Krstičević, izvolite.
Poštovane saborske zastupniče g. Maras, vi ste postavili 6 pitanja, Mrsić, oprostite, ispričavam se, ispričavam se, postavili ste 6 pitanja i na svih tih 6 pitanja vam je odgovoreno, a to što kažete da dam ostavku zato što to vi tražite, mogu vam samo kazat da neću dat ostavku.
Zahvaljujem. Slijedeća replika poštovana kolegica Ljubica Lukačić, izvolite.
Hvala vam lijepa g. potpredsjedniče. Pa poštovani ministre, vi ste dobro u svom izlaganju rekli da Hrvatska ni za što nije kriva. Ja ću samo pročitati jednu rečenicu koji je rekao generalni direktor izraelskog ministarstva, kako bi kolega Maras i njegove kolege doista shvatili da Hrvatska nije kriva i odgovorna. On je rekao Hrvatska je pokazala profesionalizam, kolega Maras i ispravnu prosudbu na svakom koraku procesa, Hrvatska nije mogla utjecati na ovaj ishod i ne može ni za što biti odgovorna. Mislim da je ovo izuzetno važno, pa evo, drago mi je da su to kolege … [[Govornik se ne razumije.]] Hvala.
Kolegice Lukačić repliku dajete ministru Krstičeviću a ne kolegi Marasu, tako da vas lijepo molim da pripazite ubuduće. Hvala lijepo. Povreda Poslovnika, kolega Maras, izvolite.
Samo sam htio pohvaliti vašu reakciju, ispravno ste prosudili, kolegica Lukačić je replicirala meni a ne ministru Krstičeviću. Hvala vam lijepo.
Zahvaljujem. Sljedeća replika, poštovani kolega Damir Tomić, izvolite.
Hvala potpredsjedniče. Poštovani ministre, iskreno ne bih ni volio da date ostavku, to bi mi bilo iznimno žao, jer ste vi prava slika i HDZ-a i ove Vlade. Na ono što bih se osvrnuo, je drago mi je da brinete o snovima ljudi, samo što je s snovima stotina tisuća siromašnih i iseljenih zbog rada vaše vlade? Hvalite se proračunom za obranom, što je sa obrazovanjem, zdravstvom, što je sa policijom? Znate što će se dogoditi, ostati ćete samo vi i nećete više imati koga braniti, na kraju vašega mandata.
Zahvaljujem. Imamo u ime predlagatelja, odnosno, podnositelja interpelacije, poštovani kolega Peđa Grbin, završnu riječ, izvolite.
Zahvaljujem poštovani g. potpredsjedniče, uvaženi g. potpredsjedniče Vlade, uvažene kolegice i kolege. Dopustite mi da se u ovoj završnoj riječi u ime predlagatelja u ime interpelacije, osvrnem prije svega na navode koje smo danas imali prilike slušati od kolegica i kolega ugl. iz redova HDZ-a. Iako je tema današnje interpelacije nabavka F 16, koja je neslavno propala i pretvorila se u fijasko, kolegice i kolege iz HDZ-a ugl. su govorili o nabavci odnosno, o remontu MIG-ova. Pa kada vas pitam zašto je taj remont bio toliko loš, zašto toliko imate protiv njega, dajte mi onda objasnite, zašto ste čovjeka, koji je vodio remont MIG-ova, uzeo u povjerenstvo za nabavku F 16. Pa ako je sve zabrljao, zašto ga i dalje koristite. Po svemu ovome što smo imali prilike danas čuti iz redova HDZ-a, taj čovjek je zaslužio najstrože zatvorske kazne, jer kako stvari stoje, u toj nabavci nije ništa valjao, niti jedan avion ne lete, kako ste ono rekli, u karijoli su došli, u opasnosti su. Dajte mi sada onda objasnite, ako ti avioni nemaju plovnu dozvolu zbog čega je Ministarstvo obrane RH, dopustilo, ne samo dopustilo, nego danas, najavilo da će ti avioni letjeti nad Slavonijom i najavilo mogućnost probijanja zvučnog zida, ako nemaju plovnu dozvolu. Odakle pravo Ministarstvu obrane da to dozvoli i ne poduzme mjere kako bi se to spriječilo i osiguralo sigurnost naših pilota. A znate li zašto to nisu spriječili? Jer su ti avioni ispravni. I koliko god oni danas, doista bili zastarjeli, jer oko toga uopće nema dvojbe, to su avioni druge generacije, to su avioni koji su prvi puta poletili, odnosno, avioni tog tipa '50.-tih godina, koliko god oni bili zastarjeli, njihovi će resursi trajati do 2024. g. Zašto? Jer je remontom provedenih prije 10 g. bilo planirano upravo to, da se premosti razdoblje do donošenja odluke o budućnosti hrvatskog ratnog zrakoplovstva. I spominjali ste da postoje samo dvije opcije. Nažalost, to nije točno, postoje 3 opcije. Jedna opcija je ugovoriti to sa nekim trećim, a ja osobno teško bih se odlučio na ugovaranje sa Talijanima ili Mađarima, nabaviti svoju eskadrilu zrakoplova, ili napraviti nešto što se u nekim državama dogodilo i ostaviti hrvatsko nebo nebranjenim. Ja sigurno neću zagovarati ovu opciju. Ali, sa ovime što ste vi napravili gospodine Krstičeviću, sa ovom propalom nabavom, sa ovim fijaskom, sa time što ni dan danas ne znamo što ćemo raditi, što vi govorite jedno, a predsjednik Vlade drugo, dovodimo se u situaciju, da 2024. kada isteknu resursi ovim MIG-ovima, doista ova treća opcija postane hrvatska realnost. Poštovane kolegice i kolege spominjali ste da smo tražili prilikom proračuna za 2018. i 2019. godinu da se smanji iznos za nabavku višenamjenskih borbenih aviona. Očito smo bili u pravu, jesmo ih nabavili 2018.? Nismo. Hoćemo li ih nabaviti 2019.? Nećemo. Pa u čemu je onda problem uvažene kolegice i kolege kada ja tražim da se novac, koji je namijenjen za nešto za što se neće iskoristiti preusmjeri primjerice u pulsku bolnicu ili pulsko sveučilište, kada već, uvaženi gospodine Krstičević, imate problema oko toga koliko brinem za svoj rodni kraj. To sam tražio, stojim iza toga. Sada kada znamo, da niti novac iz 2018. niti novac iz 2019. neće biti utrošen, hajde, iskoristimo ga za nešto korisno i razgovarajmo kako ćemo se ponašati u budućnosti i kako ćemo osigurati da ove greške ne ponovimo. I još jedna stvar oko koje ste, pa reći ću to tako zapeli, a to su kazneni postupci vezani uz remont MIG-ova. Pokušali ste prikazati da se ti kazneni postupci vode zbog same činjenice remonta, to nije točno. To je naprosto neistinito. Kazneni postupci se vode zato što si je jedna osoba u sastavu Ministarstva obrane RH dopustila tražiti mito a pazite sad čuda, i od Ukrajinaca i od Rumunja, i od jednih i od drugih. A moram li vas podsjetiti po 78. put danas tko je tražio da se provede istraga? Pa ministar obrane u Vladi RH. Gospodin Kotromanović. On je tražio provođenje istrage i istraga će se provesti i toplo se nadam da će krivac biti sankcioniran i kažnjen. I još jedna stvar kada govorimo o tom remontu. Iz Ministarstva obrane a pogotovo od g. Krstičevića imali smo prilike čuti navod da avione ne lete, da se od Ukrajinaca tražilo da se osiguraju drugi, nekakve garancije, plaćanja itd., a onda gle čuda, dođe odgovor iz Ukrajine koji glasi RH nikada nije tražila aktiviranje jamstava zbog isporučenih MIG-ova. Ako su ti avioni bili neispravni i ako je to uočeno, onda odgovornost ovog čovjeka ovdje da od Ukrajine zatraži ali to nije učinjeno, to nije učinjeno. I vi danas imate obraza bilokoga prozivati za remont MIG-ova koji je koštao 130 milijuna kuna a danas govorimo o nečemu što je trebalo koštati 500 milijuna eura. I propalo je i nastala je šteta. A kada govorimo o konkretnom postupku nabave, počet ću sa riječima jednog legendarnog hrvatskog pravnika Baltazara Bogičića koji rekao „Što se grbo rodi, ni vrijeme ne ispravi“ a to su riječi koje odlično opisuju ovu nabavu. Pazite, spomenuo sam to ministru Krstičeviću i tražio sam ga da mi na to odgovori nakon svoje rasprave ali je to prešutio, uostalom niti na jedno pitanje koje se danas ovdje pred Hrvatskim saborom postavilo, nije dao odgovor. Pitao sam ga kako je moguće ako je nabava aviona pokrenuta odlukom iz srpnja 2017., ako je odluka o izboru o najpovoljnijeg aviona donijeta u ožujku 2018., pa kako je moguće da se ministar Krstičević u ožujku 2017., godinu dana prije donošenja odluke, pola godine prije početka postupka nabavke aviona već bio izjasnio da je izraelska ponuda aviona ono što nam treba. Ministar Krstičević je znao godinu dana prije postupka što želi nabaviti i onda nije niti čudo da kada su nas iz Sjedinjenih Država u rujnu 2017. upozorili da ove avione nećemo moći kupiti u ovom obliku. A sad ću vam reći nešto što možda ne bih trebao. Predstavnici veleposlanstva SAD-a sastajali su se sa mnogim saborskim zastupnicima. I znate šta su nam govorili? Ako nabavite izraelske avione, ako ih i kupite, ako ih i platite, oni u ovom obliku neće moći letjeti jer mi to ne želimo prihvatiti. I nisu nam to rekli u 12. mj. 2018., rekli su nam to puno prije. Rekli su nam to istovremeno kada su to rekli ovom gospodinu ovdje ali on na to nije reagirao. Ali da je to sve, ovo bi bilo super. Raspravljali bi samo o šlampavosti, raspravljali bi samo o traljavosti. Kolegica Glavak je u svojoj raspravi rekla, ispravite me ako griješim, da niti u jednoj jedinoj riječi nismo objasnili na koji je to način u pitanje doveden međunarodni položaj RH i na koji smo se to način mi podnijeli neodgovorno prema našim saveznicima. Da bih vam to objasnio, moram se vratiti na 29. 3. 2018. g., izuzetno bitan dan za ovu nabavu jer je tada donesena odluka o nabavci aviona. Brigadir Tretinjak je tada na tiskovnoj konferenciji uz mnoge slajdove, uz vrlo precizna objašnjenja između ostalog, žao mi je što tu nema g. Stričaka jer bi sada mogao vidjeti kako je stvarno formirana odluka o izboru najboljih aviona, dakle brigadir Tretinjak je objasnio koji su bili kriteriji za izbor najpovoljnije ponude. Ti kriteriji su bili 33% strateška domena. Ispod toga, da bude potpuno jasno, strateško i vojno partnerstvo. Strateško i vojno partnerstvo. 32% dakle manje od strateškog i vojnog partnerstva, financijska odnosno troškovna domena. Manje bitna od strateške. 25% domena sposobnosti i tek 10% domena investicija o kojoj ste jako, jako puno govorili. Dakle najvažnija domena u ocjeni ponude odnosila se na strateško i vojno partnerstvo. Tko je podnio ponudu? Grčka, sigurno njeno strateško i vojno partnerstvo za Hrvatsku nije toliko značajno bez obzira što je članica NATO-a i zbog toga je bila i zadnja po vrednovanju koje je prezentirao brigadir Tretinjak. Švedska, nije članica NATO-a, nije nam bliska zemlja, također nije toliko važna, zato je njihova ponuda bila na trećem mjestu. I ostale su dvije ponude. Ponuda SAD-a i ponuda Izraela. Molim vas objasnite mi jer ja to ne mogu shvatiti, u kojem svemiru za Hrvatsku može biti važnije strateško i vojno partnerstvo sa Izraelom nego sa SAD-om? U kojem svemiru? Da li je itko ovdje tko me gleda i sluša, može zamisliti da je za Hrvatsku važnije strateško i vojno partnerstvo sa Izraelom od onog sa SAD-om? Vjerujem da ne može međutim za Ministarstvo obrane RH, za g. Krstičevića, to je partnerstvo bilo važnije. I Izrael je dobio više bodova od SAD-a u domeni strateško i vojno partnerstvo. I sad vi meni recite da to nije poruka koju smo uputili našem savezniku. To je poruka koju je javno hrvatskoj javnosti predstavio brigadir Tretinjak 29. 3. 2018. g. po paskom i patronatom ministra g. Krsitčevića. Nije to bio jedini biser tog dana tog dana je brigadir Tretinjak, a na to se između ostalog referirao i uvaženi pilot Selak, brigadir je tada govorio o tome da je operativni trošak aviona starog 30 godina manji, značajno manji od novog aviona. E sad pametnom dosta. Kolegice i kolege da se potpuno razumijemo, ovo je bio posao u kojem je Izrael prodavao a Hrvatska kupovala i tu ste u pravu kada to govorite, da odgovornost prodavatelja postoji i nitko ju, nitko ju s naše strane nije pokušao otkloniti, ali ovo nije kupoprodaja stana, ovo je puno složeniji postupak, ovo je kupoprodaja osjetljive vojne opreme, kupoprodaja koja osim kupca i prodavatelja uključuje još jednu stranu, a to je strana koja je vlasnik tog posla koja je nositelj intelektualnog vlasništva nad ovim aparatima, to su SAD. I kupac se isto tako kao i prodavatelj mora potruditi da svi segmenti ovog posla budu izvedeni lege artis. Da odgovornost Izraela postoji možda čak i veća od Hrvatske, ali ovo nije Kneset mene za odgovornost vlada Benjamina Netanjahua boli briga. O tome će raspravljati izraelski građani i na izborima će odlučiti da li ih je on dobro ili loše vodio, ne mi. Mene zanima isključivo i jedino odgovornost gospodina Krstičevića, a ta je odgovornost velika, odgovornost je velika u strateškom smislu zbog svega ovoga što sam govorio, ali odgovornost je vidljiva i u cijelom nizu popratnih radnji koje je gospodin Krstičević napravio i koje pokazuju da sve one tlapnje o transparentnosti nisu ništa osim tlapnji. Jer da to nisu tlapnje, ne bi mediji morali svakog dana slati upite i tražiti podate o tome tko je činio radnu skupinu, da to nisu tlapnje o transparentnosti ne bi se dogodilo da ministarstvo tvrdi da su u radnoj skupni sudjelovali samo zaposlenici MORH-a, a onda na sjednicu Odbora za obranu dolazi čovjek koji u MORH-u ne radi, ne radi. Ali to nije sve, prvo ste tvrdili da ovaj postupak nije stvorio nikakve troškove, onda ste rekli 395.000 kuna za putovanje u Izrael, kasnije ste se korigirali jer ste se sjetili da ste naručili i platiti Delojtovu studiju pa je to bilo još 195.000, a di su putovanja u SAD, di su putovanja u Mađarsku, Poljsku, Švedsku, Koreju sva putovanja koja su bila vezana uz ovu nabavu. A di su silni radni sati svih onih zaposlenika MORH-a koji su radili na ovom propalom projektu umjesto da rade neke druge stvari koje bi možda bile daleko korisnije za RH. Ništa od toga niste uračunali, niti obračunali i to samo govori koliko je sav ovaj postupak bio netransparentan. Poštovane kolegice i kolege, vi ćete ovu Interpelaciju odbiti to je potpuno jasno i to je vaše pravo kao vladajućih, o tome da li ste bili u pravu vi ili mi, u konačnosti odlučit će sud građana RH. Međutim, ako doista krećete u novi postupak nabave, molimo vas nemojte ga prepustiti ovom čovjeku, on doista nije sposoban za to, ispunite ono što je najavio predsjednik Vlade RH, formirajte međuresorno povjerenstvo i dajte to nekom sposobnijem. Hvala vam.
Zahvaljujem poštovanom kolegi Grbinu na ovoj završnoj riječi, imamo nekoliko replika poštovani kolega Branko Bačić, izvolite.
Zahvaljujem gospodine predsjedniče, kolega Grbin mene SDP u zadnje vrijeme sve više podsjeća na robu s greškom. I uporno želite se prikazati kao zaštitnici tuđih interesa, a ti vam drugi govore nemojte nas vi braniti jer vi ne znate braniti naše interese. To su vam govorili vjerovnici u slučaju Agrokor, kad ste stalno govorili kako se troše novci poreznih obveznika, a oni su vam govorili ne to su naši novci i mi s tim novcima raspolažemo i nemojte nas vi braniti bolje nas pustite na miru. U ovom slučaju kolega Grbin, ako je taj postupak bio netransparentan, bio nepošten, pa valjda bi oni koji su se u taj postupak javili, a nisu to bili neki tamo mali sitni igrači to su bile jake države, SAD, Grčka, Koreja, Švedska, kako se oni nisu javili i rekli pa ovo je netransparentno ovo je nepošteno što ova država radi. Zašto oni nisu napali Hrvatsku, nego oni šute i zadovoljni i znaju da je bio posao pošten i transparentan [[Upadica: Zahvaljujem.]] i oni se ne javljaju, nego se našao SDP.
Zahvaljujem kolega Bačić, odgovor kolega Grbin izvolite.
Iako meni na brizi nije interes niti Grčke, niti SAD, niti Švedske svejedno ću vam odgovorit na ovo pitanje. Niste se informirali, da ste se informirali vidjeli bi koliko je bilo primjedbi sa strane Švedske primjerice i njihovog ponuđača Saba vezano uz ovaj postupak nabave. Poštovani kolega ovo nije javna nabava gdje se žalite Državnoj komisiji za kontrolu javne nabave. Ovo je poseban sustav javne nabave i on funkcionira drugačije. Sve te zemlje su u stvari bile radosne što je Hrvatska izabrala Izraelsku ponudu, a znate li zašto, jer su one za razliku od nas znale da će taj posao propasti i da će ponovno imati šansu javiti se na drugi. Hvala.
Zahvaljujem poštovanom kolegi Grbinu na odgovoru, slijedeća replika poštovani kolega Ante Babić, izvolite.
Hvala poštovani podpredsjedniče, kolega Grbin poznavajući vas čudna mi ta vaša politička retorika, još čudniji mi je vaš izgovor, vaša dikcija i taj agresivan govor posebice kad se okrećete prema gospodinu ministru, ne znam zašto. Vi znate da od 12 MIG-ova 4 uopće ne lete, od tih 8 pola mogu nešto letjeti, a neki ne mogu uopće. Ali ono što ste vi govorili večeras zapravo je na tragu vašeg bivšeg vođe kojeg ste slijedili Milanovića, koji je govorio mi ili oni i to se večeras kristalno jasno vidilo. Dakle mi smo za jaču vojsku, za obranu, za zrakoplovstvo, za mornaricu, za ponosnog hrvatskog vojnika a vi, vi se pjenite do jutra, uzalud vam trud.
Zahvaljujem kolega Babić. Molim vas da birate malo riječi, da se ne obraćate na takav način, imate odgovor, kolega Grbin.
Zahvaljujem uvaženi g. potpredsjedniče. Kolega Babiću, ako je vama ministar Krstičević, dobar, držite te se ga, držite te se ga, on je ponudio svojevremenu ostavku, nažalost nije bila prihvaćena, da je bila prihvaćena, Hrvatska bi bila spašena od velike štete ali nije. A sada kada bi to trebao ponovno učiniti, kada bi ta ostavka vjerovatno bila ne samo prihvaćena nego i objeručke dočekana, sada to neće. Gospodin o kome govorite nije shvatio jednu ključnu stvar iz tranzicije, iz nedemokracije u demokraciju a to je da je ministar javni dužnosnik, službenik ovog naroda, on više nije general, on više nije ratnik, on je političar koji odgovara za svoj radnje i svoje propuste međutim kao što vidimo kada je vaša opcija na vlasti te odgovornosti nema i zbog toga da, mi ili vi, to je jedina dilema.
Zahvaljujem kolega Grbin. Slijedeća replika poštovani kolega Damir Tomić, izvolite.
Hvala potpredsjedniče. Kolega Grbin, obojica smo svjesni, ja pretpostavljam da cijela hrvatska javnost je svjesna da je ministar Krstičević prošlost, očito je da ga se Plenković već odrekao, pitanje je samo trenutka kada će to i ministar shvatiti a nekako imam dojam da shvaća jer njegove riječi upućene kolegi Marasu „Neću odstupiti jer ti to tražiš“ govore, „Odstupit ću“. Hvala.
Zahvaljujem. S ovim se smo iscrpili sve rasprave po ovoj točki dnevnog reda, zaključujem raspravu. Zahvaljujem još jednom potpredsjedniku Vlade RH ministru obrane g. Damiru Krstičeviću i njegovim suradnicima, glasovat ćemo o ovoj točki kad se za to steknu uvjeti. Poštovane kolegice i kolege, sutra nastavljamo s radom u 9 i 30, točka dnevnog reda Izvješće o provedbi nacionalne Strategije akcijskog plana suzbijanja zlouporabe droga u RH za 2017. g. i napominjem da će glasovanje biti sutra u 12 sati. Hvala lijepo i ugodan ostatak večeri. SJEDNICA PREKINUTA U 23,14 SATI
Sada idemo na glasovanje o raspravljenim točkama. Prvo je Interpelacija o radu Vlade RH radi postupanja Vlade RH vezane uz nabavsku Eskadrile višenamjenskih borbenih aviona. Javio se kolega Bernardić, pretpostavljam da će zatražiti stanku.
Poštovani predsjedniče Hrvatskoga sabora tražimo stanku kako bi se još jednom konzultirali oko besramnih laži koje smo tu jučer čuli izgovorene od strane predsjednika Vlade Plenkovića i ministra Krstičevića. Ovo je zapravo jedan nastavak laganja i varanja građana od strane ove Vlade. Osim što su lagali da nisu dio skupine Borg a bili su, a znamo da je skupina Borg opljačkala stotine milijuna kuna iz Agrokora. Lagali su isto tako da će vratiti INA-u u hrvatske ruke. Danas je i više nego jasno da su se prodali Mađarima. Lagali su da nikada neće dopustiti zatvaranje sisačke rafinerije, dopustili su, čak su i govorili da onaj tko to dopusti je nacionalni izdajnik, jasno je da su izdali i nacionalne interese ali i radnike koje tjeraju na ulicu, lagali su da nisu bili upoznati s uvjetima kupnje aviona ali u njihovoj laži ih je demaskirao američki veleposlanik koji je rekao da je osobno odnio papire upozorenja predsjedniku Vlade Plenkoviću, lagali su i da ne znaju tko dila tajne dokumente iz Vlade i na taj način su direktno ugrozili nacionalnu sigurnost ali ugrozili su i sve građane koji svakim danom žive sve teže, radnici, umirovljenici, svi ostali jer nema reformi i u mandatu ove Vlade preko 130 000 ljudi napustilo je našu zemlju. No kako bi prikrili tu cijelu istinu, Vlada svaki dan izmišlja lažne vijesti boreći se protiv afera u koje je upala poput afere SMS, elitna prostitucija, afere Borg, kupovine mandata i ostalih afere gdje koristi sigurnosni sustav za unutarstranačke obračune. S obzirom na sve navedeno i s obzirom da Sabor više ne održava volju birača, najpoštenije bi bilo da se raspišu prijevremeni izbori ukoliko vam je uopće i stalo do građana.
Dobro. Javlja li se još netko za stanku? Ako ne, kolega Bačić, izvolite, u ime Kluba zastupnika HDZ-a.
Zahvaljujem g. predsjedniče. U ime Kluba zastupnika HDZ-a također tražim stanku u trajanju od 10 min kako bismo prije glasovanja o prijedlogu interpelacije o ulozi Vlade o nabavi višenamjenskih borbenih aviona jasno poslali poruku hrvatskoj javnosti da je postupak nabave višenamjenskih borbenih aviona bio u cijelosti zakonit, transparentan, da su o postupku nabavke bile upoznate sve relevantne državne institucije uključujući i nadležno saborsko radno tijelo Odbor za obranu na čijem čelu je kolega Dragovan, član SDP-a i da su raspolagali svim relevantnim informacijama. Da je tijekom provođenja postupka o svim aspektima nabavke bila upoznata hrvatska javnost, da nema odgovornosti u tom postupku zbog toga što je postupak zaključen na strani Vlade RH, da je odgovornost za dostavu odobrenja od strane SAD-a bila na strani države Izrael, da se država Izrael putem svog predstavnika u Zagrebu ispričala zbog toga što nije uspjela ishoditi potrebno odobrenje od SAD-a, prema tome, nema govora o odgovornosti hrvatske Vlade. Da u tom postupku za hrvatske porezne obveznike i za RH nije nastala nikakva materijalna šteta niti su postojali ikakvi rashodi i da još jednom kažemo, ako je iti jednom RH, resorno ministarstvo, OS, doživile blamažu na međunarodnoj razini onda je to bio slučaj sa nabavkom odnosno sa modernizacijom MIG-ova 21 koje je Ukrajini provodila Vlada SDP-a. Prema tome, umjesto da govore o toj svojoj aferi, pokušavaju imputirati odgovornost hrvatske Vlade i klub HDZ-a u cijelosti odbija interpelaciju. Hvala.
Hvala vam, odobrit ću stanku. Izvolite, kolega Bunjac, Klub zastupnika Živog zida i SNAGA-e.
Hvala lijepa predsjedniče Sabora. Uvažene kolegice i kolege, u ime Kluba zastupnika Živog zida i SNAGA-e tražimo stanku u trajanju od 10 min kako bise još jednom konzultirali oko ove točke dnevnoga reda budući u Hrvatskoj svjedočimo stanju u kojem više nema nikakve odgovornosti, stanju u kojemu se može raditi što se hoće a što je najgore od svega, provoditi se koruptivne radnje, pljačkati se proračun, sramotiti državu i za sve to nije moguće dakle da netko podnese ostavku odnosno da bude smijenjen. Ja bih podsjetio da je tvrtka Israel Aerospace Industries od koje mi kupujemo avione, 2017. g. u Izraelu došla pod istragu zbog korupcije i da je 13 njezinih djelatnika uhapšeno. Također bi naveo da je ista ta tvrtka, Israel Aerospace Industries poslovni partner KING I.C.T.-a u kojem je ministar Krstičević 15 g. bio član nadzornog odbora, čak predsjednik. Također bih naveo da je tvrtka Israel Aerospace Industries poslovni partner Aeropartnera koji je bio posrednik za remont aviona u Ukrajini. Te tvrtke ni na koji način nisu smjele biti uključene u ovaj posao a sasvim je jasno da se najvjerojatnije radi o obostranoj korupciji. Znači kako sa hrvatske, tako sa izraelske strane. I da se nije umiješao američki Kongres koji barem ima toliko časti da ne može sudjelovati u otvorenim nezakonitostima, ovaj posao bi bio realiziran na sramotu svih nas a na način da Hrvatska i dalje ne bi imala zračnu obranu. Dakle, Hrvatska nema zračnu obranu i zato je odgovorna isključivo Vlada Andreja Plenkovića. Hvala.
Odobrit ću stanku. I na kraju, samo malo, kolega Beus Richembergh u ime Kluba zastupnika GLAS-a, izvolite. I HSU-a.
Predsjedniče, u ime kluba GLAS-a i HSU-a tražim stanku kako bismo u novom svjetlu a to je ponašanje Vlade na jučerašnjoj raspravi, zapravo još jednom se konzultirali oko konačnoga stava. Naime, pokušava nam se ovdje prikazati da ne postoji nikakav problem. Pokušava nas se uvjeriti da je posao koji je pokušan biti sklopljen bio najtransparentniji i da je bio potpuno ispravan. A zaboravlja se ključna stvar, da je taj posao nazvan poslom stoljeća i da je ni manje ni više nego propao. Taj fijasko je imao i svoje materijalne učinke, ne samo da smo izgubili 2 g. nego je jučer premijer ovdje explicite spomenuo cifru od 600 000 kn koje su bile skopčane kao troškovi sa ovim cijelim postupkom. Tako bagatelizirati stvari ako nekome 600 000 kn nije mnogo je krajnje nedopustivo. Dakle na taj način pristupiti i reći da je sve bilo transparentno i da su svi znali sve je vrhunac licemjerja, ne da nisu svi znali sve nego ni Vlada ništa nije znala o tome pa se dogodilo da je čak američka administracija morala upozoravati javnost da postoji korespondencija za koju se tvrdi iz Vlade da je nema. Moralo se dogoditi to da se o tome progovori u američkom Kongresu prije nego u Hrvatskom saboru, dakle problem postoji. Minimum pristojnosti bi bio da se prizna da se pogriješilo, da se nije dobro odradio posao, da se napravilo čitav niz propusta iz neznanja i da će se pokušati u nekom slijedećem postupku sve to izbjeći ali uz jednu pristojnu ispriku a ne onakav bahati i arogantan stav Vlade odnosno premijera jučer koji je ovdje i vrijeđao i omalovažavao zastupnike zato što su ga pitali za junačko zdravlje. Hvala lijepo.
Odobravam stanku. I još imamo kolegu Glasnovića, pretpostavljam u ime Kluba zastupnika Nezavisni za Hrvatsku.
Pa ja tražim stanku da se prekine ovo licemjerje i ovo prebacivanje te ping pong lopte, oba dvije stranke su imale te lijevo, desno krilo UDBA-e da naprave reviziju privatizacije, imali ste puno vremena [[Upadica predsjednik: Kolega Glasnović, tražite stanku za konzultacije?]] Za to, za lustraciju, zašto do sad niste napravili reviziju pretvorbe i privatizacije, imali ste vrijeme za to. A tu sjede, nas teroriziraju ove glave i sve je to isti drek druge muhe.
I vama isto odobravam stanku. Dobro, imamo znači sada stanku od 10 min, molim vas da budete ovdje točno u 12 sati i 30 min. STANKA U 12,19 SATI. [[NASTAVAK NAKON STANKE U 12,30 SATI]] Poštovane kolegice i kolege, ja vas molim da zauzmete svoja mjesta, kako bismo mogli pristupiti glasovanju. Molim vas da sjednete. Dakle, interpelacija o radu Vlade RH, radi postupanja Vlade RH vezanih uz nabavku eskadrile, višenamjenskih borbenih aviona, podnositelji su 16 zastupnika u Hrvatskom saboru. Rasprava je zaključena. Sukladno prijedlogu HDZ-a, Kluba zastupnika Hrvatske narodne stranke liberalnih demokrata, Kluba zastupnika Hrvatske demokršćanske stranke, Hrvatske socijalno liberalne stranke i Hrvatskog demokratskog saveza Slavonije i Baranje, Kluba zastupnika Nacionalnih manjina, Kluba zastupnika Stranke rada i solidarnosti i nezavisnih zastupnika, Kluba zastupnika Samostalne demokratske srpske stranke, dajem na glasovanje sljedeći zaključak. Prvo, Hrvatski sabor utvrđuje da je proces nabave višenamjenskoga borbenog aviona vođen zakonito i transparentno u kojem su Vlada RH i Ministarstvo obrane tijekom cijelog procesa postupali s dužnom pažnjom te se odbijaju prijedlozi zaključka iz podnesene interpelacije o radu Vlade RH, radi postupanja Vlade RH vezanih uz nabave eskadrile višenamjenskih borbenih aviona, koje je podnijelo 16 zastupnika u Hrvatskom saboru. Drugo, daje se potpora Vladi RH u daljnjem pronalaženju rješenja za nabavu višenamjenskog borbenog aviona i zadržavanje sposobnosti nazvučnog borbenog zrakoplovstva za Hrvatsku vojsku. Molim glasujmo. Utvrđujem da je većinom glasova, 79 glasova za, 3 suzdržana i 43 glasa protiv, donijet zaključak kako su predložili Klubovi zastupnika. Kolega Maras je imao povredu poslovnika, samo malo. Izvolite.
Hvala lijepo gospodine predsjedniče, vi ste povrijedili Poslovnik, ja sam tražio riječ jer sam htio dodati jednu izuzetno važnu stvar [[Upadica Predsjednik: Evo, dodajte ju sada.]] u ovaj zaključak, a zaboravili ste još u zaključak napisati da je premjer Plenković najbolji premjer na svijetu. Još ste samo to trebali nadodati i onda bi zaključak bio zbilja potpun. To sam htio nadodati, žao mi je što mi to niste dopustili. Hvala lijepo.
Možete vi predložiti to pa ćemo mi glasovati.